T.  HARV  EKER 

Secretele  minjii  de  milionar 


T.  Harv  Eker  este  fiul  unor  imigranţi  europeni  care  s-au  stabilit 
în  America  de  Nord,  moment  în  care  nu  aveau  mai  mult  de 
30  de  dolari  în  buzunar.  A crescut  în  Toronto,  după  care  s-a  sta- 
bilit în  Statele  Unite.  A avut  o copilărie  săracă,  motiv  pentru  care, 
la  13  ani,  a început  să  muncească.  în  anii  adolescenţei,  a vândut 
ziare,  îngheţată,  loţiuni  de  bronzat  pe  plaja  şi  diverse  alte  lucruri 
prin  târguri.  După  ce  a urmat  vreme  de  un  an  cursurile  Univer- 
sităţii York,  a decis  să  ia  o pauză  — pentru  a-şi  urma  visul  de 
a deveni  milionar. 

în  anii  tinereţii,  a locuit  în  diverse  oraşe,  a avut  diverse  slujbe  şi 
a început  peste  zece  afaceri  diferite.  Dar,  indiferent  ce  a făcut, 
a eşuat  în  mod  constant. 

într-un  final,  după  mulţi  ani  de  frustrări,  Eker  a reuşit  să-şi  atingă 
ţinta.  A deschis  unul  dintre  primele  magazine  cu  articole  pentru 
fitness  din  America  de  Nord,  apoi  şi-a  dezvoltat  afacerea,  creând 
un  lanţ  de  zece  magazine.  După  care  a vândut  o parte  din  acţiuni 
unei  corporaţii  din  topul  Fortune  500.  Eker  a trecut  de  la  stadiul 
de  falit  la  cel  de  milionar  în  numai  doi  ani  şi  jumătate. 

Ulterior,  a început  să-şi  dezvolte  teoria  privind  relaţia  dintre  bani 
şi  aspectele  mentale  şi  emoţionale  ale  oamenilor.  Folosind  prin- 
cipiile şi  exerciţiile  din  cartea  de  faţă,  el  şi-a  revizuit  gândurile, 
sentimentele,  atitudinea  şi  acţiunile  ~ nu  doar  pentru  a atinge 
succesul,  ci  şi  pentru  a-1  menţine  pe  termen  lung. 

T.  Harv  Eker  este  fondatorul  şi  preşedintele  companiei  Peak 
Potentials  Training,  una  dintre  companiile  cu  servicii  de  dezvol- 
tare personală  având  cea  mai  rapidă  creştere  din  America  de 
Nord.  A creat  o serie  de  cursuri  de  dezvoltare  personală,  la  care 
participă  mii  de  oameni  din  toate  colţurile  lumii.  Stilul  său  direct, 
debordând  de  energie  şi  plin  de  umor,  electrizează  audienţa. 
La  programele  cu  durata  de  o săptămână  are  adesea  un  public 
de  peste  2 000  de  persoane. 

Prin  cărţile,  seminariile  şi  conferinţele  sale,  ca  şi  prin  programele 
educaţionale  oferite,  el  a schimbat  vieţile  a peste  500  000  de  oameni, 
ajutându-i  să  se  apropie  de  obiectivele  lor  şi  să  obţină  indepen- 
denţa financiară. 

MULŢUMIRI 


Scrierea  unei  cărţi  pare  a fi  un  proiect  individual,  dar,  în 
realitate,  dacă  doreşti  să  fii  citit  de  mii  sau,  preferabil,  de  mili- 
oane de  oameni,  este  nevoie  de  o întreagă  echipă.  în  primul 
rând  aş  dori  să  mulţumesc  soţiei  mele,  Rochelle,  fiicei  mele, 
Madison,  şi  fiului  meu,  Jesse.  Vă  mulţumesc  pentru  că  mi-aţi 
oferit  libertatea  de  a face  acest  lucru.  De  asemenea,  aş  dori  să 
mulţumesc  părinţilor  mei,  Sam  şi  Sara,  dar  şi  surorii  mele, 
Mary,  şi  cumnatului  meu,  Harvey,  pentru  dragostea  şi  spri- 
jinul oferite  necondiţionat.  Apoi,  multe  mulţumiri  lui  Gail 
Balsillie,  Michelle  Burr,  Shelley  Wenus,  Robert  şi  Roxanne 
Riopel,  Donna  Fox,  A.  Cage,  Jeff  Fagin,  Corey  Kouwenberg, 
Kris  Ebbeson  şi  întregii  echipe  de  la  Peak  Potentials  Training 
pentru  munca  lor  şi  pentru  dăruirea  cu  care  contribuie  la  îm- 
bunătăţirea vieţii  oamenilor,  pentru  hotărârea  şi  devotamentul 
prin  care  au  făcut  din  Peak  Potentials  una  dintre  companiile 
de  dezvoltare  personală  cu  cea  mai  rapidă  evoluţie  din  lume. 

Mulţumesc  strălucitului  meu  agent  literar,  Bonnie  Solow, 
pentru  permanentul  său  ajutor,  pentru  încurajări  şi  pentru  că 
m-a  călăuzit  prin  labirintul  industriei  cărţii.  Alte  mulţumiri 
sunt  adresate  echipei  de  la  HarperBusiness : editorului  Steve 
Hanselman,  care  a avut  ideea  acestui  proiect  şi  i-a  alocat  atât 
de  mult  timp  şi  energie;  minunatului  meu  redactor,  Herb 
Schaffner;  directorului  de  marketing,  Keith  Pfeffer,  şi  direc- 
torului de  promovare,  Larry  Hughes.  Mulţumiri  speciale  sunt 
adresate  colegilor  mei  Jack  Canfield,  Robert  G.  Allen  şi  Mark 

Victor  Hansen  pentru  prietenia  şi  pentru  susţinerea  lor  con- 
tinuă, de  la  început. 

în  cele  din  urmă,  sunt  adânc  recunoscător  tuturor  partici- 
panţilor la  seminariile  Peak  Potentials,  personalului  asociat  şi 
partenerilor  cu  care  colaborăm.  Fără  dumneavoastră  nu  ar  mai 
exista  seminarii  care  să  schimbe  vieţi. 


„CINE  ESTE  T.  HARV  EKER 
SI  DE  CE  AR  TREBUI  SĂ  CITESC 
ACEASTĂ  CARTE?" 


Oamenii  sunt  şocaţi  la  începutul  conferinţelor  mele,  atunci 
când  unul  dintre  primele  lucruri  pe  care  le  rostesc  este:  „Să  nu 
credeţi  niciun  cuvânt  din  ce  vă  spun."  De  ce  sugerez  aşa  ceva? 
Pentru  că  nu  pot  vorbi  decât  despre  propria  experienţă.  Niciu- 
nul  dintre  conceptele  şi  raţionamentele  pe  care  le  împărtăşesc 
nu  este  intrinsec  adevărat  sau  fals,  corect  sau  greşit.  Pur  şi 
simplu,  ele  reflectă  propriile  rezultate  şi  realizările  uimitoare 
pe  care  le-am  văzut  în  vieţile  a mii  şi  mii  dintre  cursanţii  mei. 
Cu  toate  acestea,  susţin  că  vă  veţi  transforma  complet  viaţa 
dacă  veţi  utiliza  principiile  pe  care  le  învăţaţi  în  această  carte. 
Nu  o citiţi,  pur  şi  simplu.  Studiaţi-o  de  parcă  viaţa  dumnea- 
voastră ar  depinde  de  ea ! Apoi  aplicaţi  principiile  pe  propria 
piele.  Indiferent  care  dintre  ele  funcţionează,  continuaţi.  Sun- 
teţi încurajaţi  să  daţi  la  o parte  orice  nu  funcţionează. 

Ştiu  că  pot  fi  părtinitor,  dar  atunci  când  este  vorba  de  bani, 
aceasta  ar  putea  fi  cea  mai  importantă  carte  pe  care  aţi  citit-o 
vreodată.  Este  o afirmaţie  îndrăzneaţă,  dar  adevărul  este  că 
această  carte  aduce  veriga  lipsă  între  dorinţa  dumneavoastră  de 
succes  şi  atingerea  acestuia.  Aşa  cum  probabil  aţi  descoperit 
deja  până  acum,  acestea  reprezintă  două  lumi  diferite. 

Fără  îndoială  că  aţi  mai  citit  alte  cărţi,  aţi  ascultat  casete  sau 
CD-uri,  aţi  fost  la  cursuri  şi  aţi  învăţat  despre  numeroase  sis- 
teme de  îmbogăţire,  fie  în  domeniul  imobiliar,  fie  în  cel  al  vân- 
zărilor sau  afacerilor.  Dar  ce  s-a  întâmplat  ? Pentru  majoritatea 
oamenilor,  nu  prea  mult ! Am  primit  un  mic  impuls  de  energie, 
apoi  am  revenit  la  o stare  de  echilibru. 

în  cele  din  urmă,  iată  un  răspuns.  Este  simplu,  axiomatic  şi 
nu  îl  veţi  ignora.  Totul  se  reduce  la  aceasta:  dacă  „tiparul 
financiar"  subconştient  nu  este  „setat"  pentru  succes,  nimic 
din  ceea  ce  învăţaţi,  nimic  din  ceea  ce  ştiţi  şi  nimic  din  ceea  ce 
întreprindeţi  nu  va  produce  o schimbare. 

în  paginile  acestei  cărţi  vom  demistifica  motivul  pentru 
care  unii  oameni  sunt  destinaţi  să  fie  bogaţi,  în  timp  ce  alţii 
sunt  destinaţi  unei  vieţi  de  luptă.  Veţi  înţelege  cauzele  înrădă- 
cinate ale  succesului,  mediocrităţii  sau  eşecului  financiar  şi  veţi 
începe  să  vă  modificaţi  în  bine  viitorul  financiar.  Veţi  înţelege 
cum  influenţele  din  copilărie  ne  formează  amprenta  financiară 
şi  cum  aceste  influenţe  pot  determina  gânduri  şi  obiceiuri  de 
autoînfrângere.  Prin  intermediul  unor  afirmaţii  pline  de  forţă 
veţi  reuşi  să  înlocuiţi  tiparele  de  gândire  neproductive  cu  „fişe 
mentale  ale  bogăţiei",  astfel  încât  să  gândiţi  şi  să  reuşiţi  aşa  cum 
o fac  cei  bogaţi.  De  asemenea,  veţi  învăţa  strategii  practice, 
prezentate  pas  cu  pas,  de  creştere  a veniturilor  dumneavoastră 
şi  de  consolidare  a averii. 

în  prima  parte  a acestei  cărţi  vă  voi  explica  modul  în  care 
fiecare  dintre  noi  este  condiţionat  să  gândească  şi  să  acţioneze 
atunci  când  este  vorba  de  bani  şi  vom  schiţa  patru  strategii-cheie 
de  revizuire  a amprentei  mentale  legate  de  bani.  în  partea  a 
doua,  vom  examina  diferenţele  dintre  modurile  în  care  gândesc 
cei  bogaţi,  cei  din  clasa  de  mijloc  şi  cei  săraci;  vă  voi  mai  pre- 
zenta şaptesprezece  atitudini  şi  acţiuni  dezirabile  care  vor  duce 
la  modificări  permanente  ale  vieţii  dumneavoastre  financiare. 
De  asemenea,  pe  parcursul  cărţii  vă  voi  împărtăşi  câteva  exem- 
ple din  miile  de  scrisori  şi  e-mailuri  pe  care  le-am  primit  de  la 
participanţii  la  Millionaire  Mind  Intensive  Seminar  şi  care  au 
obţinut  rezultate  remarcabile  în  vieţile  lor. 

Vă  întrebaţi  cumva  care  este  experienţa  mea  ? De  unde  vin  ? 
Am  avut  întotdeauna  succes  ? Aş  vrea  eu ! 

Ca  mulţi  dintre  dumneavoastră,  se  presupunea  că  am  mult 
„potenţial",  dar  nu  am  avut  prea  mult  de  arătat.  Am  citit  toate 
cărţile,  am  ascultat  toate  casetele  şi  am  fost  la  toate  conferin- 
ţele. Mi-am  dorit  foarte,  foarte,  foarte  mult  să  am  succes.  Nu 

ştiu  dacă  era  din  cauza  banilor,  a libertăţii,  a sentimentului  de 
împlinire  sau  doar  pentru  a demonstra  părinţilor  că  eram 
destul  de  bun,  dar  eram  aproape  obsedat  de  ideea  de  a avea 
„succes".  în  cursul  celui  de-a  treilea  deceniu  de  viaţă  am  pornit 
câteva  afaceri,  în  diferite  domenii,  dar  rezultatele  au  mers  de  Ia 
descurajam  la  mai  rău. 

Munceam  din  răsputeri,  dar  tot  nu  aveam  bani.  Am  avut 
„boala  monstrului  din  Loch  Ness":  am  auzit  de  acel  lucru 
numit  profit,  doar  că  nu  am  văzut  nimic  din  el,  niciodată. 
Continuam  să  gândesc  în  următorul  fel:  „Dacă  aş  ajunge  la 
afacerea  potrivită,  să  urc  pe  calul  care  trebuie,  aş  reuşi."  Dar  nu 
am  avut  dreptate.  Nimic  nu  mergea...  pentru  mine,  cel  puţin. 
Şi  ultima  parte  a „frazei"  a fost  cea  care  m-a  intrigat.  Cum  era 
posibil  ca  alţii  să  reuşească  în  exact  acelaşi  domeniu  în  care 
aveam  şi  eu  o afacere,  iar  eu  să  fiu  încă  falit  ? Ce  s-a  întâmplat 
cu  „Domnul  Potenţial"  ? 

Aşa  că  am  început  o introspecţie  serioasă.  Mi-am  examinat 
adevăratele  convingeri  şi  am  văzut  că,  chiar  şi  atunci  când  am 
spus  că  vreau  cu  adevărat  să  fiu  bogat,  am  avut  câteva  ezitări 
adânc  înrădăcinate.  în  principal,  îmi  era  teamă.  Teamă  că  aş 
putea  să  eşuez  sau,  mai  rău,  că  pot  izbândi  şi  apoi,  într-un  fel 
sau  altul,  să  pierd  totul.  Atunci  chiar  că  aş  fi  fost  un  fraier! 
Mai  rău,  aş  fi  distrus  unicul  lucru  care  contează  pentru  mine: 
„povestea"  mea,  cum  că  aş  fi  avut  „potenţial".  Cum  ar  fi  fost 
dacă  aş  fi  aflat  că  nu  am  ceea  ce  trebuie  şi  că  eram  destinat  unei 
vieţi  de  eforturi  ? 

Atunci,  aşa  a fost  să  fie,  am  primit  câteva  sfaturi  de  la  un 
prieten  foarte  bogat  al  tatălui  meu.  Era  acasă  la  părinţii  mei, 
jucând  cărţi  cu  „băieţii"  şi,  în  trecere,  m-a  observat.  Era  a treia 
oară  când  mă  mutasem  înapoi  acasă,  la  părinţii  mei,  şi  locuiam 
în  „apartamentul  de  la  nivelul  inferior",  altfel  cunoscut  ca 
subsol.  Presupun  că  tatăl  meu  i se  plânsese  de  existenţa  mea 
jalnică  pentru  că,  atunci  când  m-a  văzut,  în  ochii  săi  se  citea 
compasiunea  rezervată  de  obicei  familiei  la  o înmormântare. 

A spus:  „Harv,  şi  eu  am  început  tot  ca  tine,  un  dezastru 
total."  Minunat,  m-am  gândit,  asta  mă  făcea  să  mă  simt  mult 

mai  bine.  Ar  trebui  să  îi  dau  de  înţeles  că  eram  ocupat  cu... 
privitul  modului  în  care  se  cojeşte  vopseaua  de  pe  pereţi. 

A continuat:  „ ...  dar  la  un  moment  dat  am  primit  un  sfat 
care  mi-a  schimbat  viaţa,  şi  aş  dori  să  ţi-1  transmit  şi  ţie". 
O,  nu,  iată  că  vine  şi  discuţia  ca  de  la  tată  la  fiu,  iar  el  nici  măcar 
nu  e tatăl  meu ! In  cele  din  urmă,  a ajuns  la:  „Harv,  dacă  nu  o 
duci  precum  ai  dori,  asta  înseamnă  că  există  ceva,  undeva,  pe 
care  tu  nu-1  cunoşti."  Pe  vremea  aceea,  fiind  un  tânăr  nechib- 
zuit, am  crezut  că  ştiam  destul  de  bine  totul,  dar  — vai!  — 
contul  meu  bancar  spunea  altceva.  Aşa  că,  în  cele  din  urmă,  am 
început  să  ascult.  A continuat.  „Ştiai  că  majoritatea  oamenilor 
bogaţi  gândesc  într-un  mod  foarte  asemănător  ?" 

Am  spus:  „Nu,  nu  m-am  gândit  niciodată  la  aşa  ceva." 
La  care  el  a replicat:  „Nu  este  o ştiinţă  exactă,  dar,  în  general, 
oamenii  bogaţi  gândesc  într-un  anume  mod,  cei  săraci  gândesc 
într-un  mod  complet  diferit  şi  aceste  tipare  de  gândire  deter- 
mină modurile  lor  de  acţiune  şi,  prin  urmare,  rezultatele  lor." 
A continuat:  „Ce  crezi,  n-ar  trebui  să  ajungi  şi  tu  bogat  dacă 
gândeşti  ca  bogaţii  ?"  îmi  aduc  aminte  că  i-am  răspuns  cu  toată 
încrederea  şi  tăria  unui  cocoloş  de  mămăligă:  „Aşa  cred." 
A replicat:  „Atunci  tot  ce  trebuie  să  faci  este  să  copiezi  modul 
în  care  gândesc  bogaţii." 

Cum  în  acea  perioadă  eram  foarte  sceptic,  am  întrebat: 
„Şi  ce  gândiţi  dumneavoastră  în  acest  moment?"  La  care  el 
a replicat:  „Mă  gândesc  că  oamenii  bogaţi  îşi  respectă  angaja- 
mentele, iar  eu  am  o datorie  faţă  de  tatăl  tău  acum.  Băieţii  mă 
aşteaptă,  la  revedere."  Cu  toate  că  el  a plecat,  ceea  ce  a spus  s-a 
sedimentat. 

Nimic  altceva  nu  funcţionase  în  viaţa  mea  până  atunci, 
astfel  încât  mi-am  spus  că  nu  am  nimic  de  pierdut  şi  m-am 
aruncat  cu  toată  inima  în  studierea  bogaţilor  şi  a modului  în 
care  gândesc.  Am  învăţat  tot  ce  am  putut  despre  mecanismele 
interne  ale  minţii,  dar  m-am  concentrat,  în  primul  rând,  asupra 
psihologiei  banilor  şi  a succesului.  Am  descoperit  că  era  adevă- 
rat: oamenii  bogaţi  chiar  gândesc  altfel  decât  cei  săraci  şi  chiar 
şi  faţă  de  cei  din  clasa  de  mijloc.  în  cele  din  urmă,  am  devenit 

conştient  de  modul  în  care  propriile  gânduri  mă  ţineau  departe 
de  avuţie.  Mai  important,  am  învăţat  câteva  tehnici  şi  strategii 
puternice  de  a-mi  remodela  mintea,  astfel  încât  să  gândesc  în 
acelaşi  mod  în  care  o fac  cei  bogaţi. 

în  cele  din  urmă,  mi-am  spus : „Destul  cu  trăncăneala,  hai 
să  punem  teoria  la  încercare!"  Am  decis  să  încep  o nouă  afa- 
cere. Pentru  că  mă  preocupau  sănătatea  şi  exerciţiile  fizice,  am 
deschis  unul  dintre  primele  magazine  din  America  de  Nord 
care  vindeau  la  bucată  produse  pentru  întreţinere  corporală  şi 
fitness.  Nu  aveam  bani,  aşa  că  a trebuit  să  împrumut  2 000  de 
dolari  de  pe  cârdul  de  credit  VISA  pentru  a porni  afacerea.  Am 
început  folosind  ceea  ce  am  învăţat  prin  imitarea  bogaţilor, 
atât  în  termeni  de  strategii  de  afaceri,  cât  şi  în  modul  de  gân- 
dire. Primul  lucru  pe  care  l-am  făcut  a fost  să  mă  dedic  succe- 
sului meu  şi  să  joc  pentru  a câştiga.  Am  jurat  că  mă  voi  implica 
şi  că  nu  voi  lua  în  calcul  abandonarea  afacerii  până  când  nu 
ajungeam  la  cel  puţin  un  milion  de  dolari.  Aceasta  era  o abor- 
dare radical  diferită  faţă  de  eforturile  precedente  în  care,  pentru 
că  gândeam  pe  termen  scurt,  mă  lăsam  întotdeauna  dat  la  o 
parte  fie  de  alte  oportunităţi,  fie  de  dificultăţi. 

De  asemenea,  am  început  să-mi  modific  abordarea  mentală 
ori  de  câte  ori  începeam  să  gândesc  în  termeni  financiari  nega- 
tivi sau  contraproductivi.  în  trecut,  credeam  că  tot  ceea  ce-mi 
spunea  mintea  mea  era  adevărat.  Am  învăţat  că,  în  multe  pri- 
vinţe, mintea  mea  a fost  cel  mai  mare  obstacol  în  drumul  către 
succes.  Am  decis  să  nu  dau  frâu  liber  gândurilor  care  nu  mă 
susţineau  în  atingerea  viziunii  mele  asupra  averii.  Am  folosit 
fiecare  dintre  principiile  pe  care  le  veţi  învăţa  în  această  carte. 
Vă  întrebaţi  dacă  a funcţionat  ? Ba  bine  că  nu ! 

Afacerea  a avut  un  asemenea  succes,  încât  am  deschis  zece 
magazine  în  doi  ani  şi  jumătate.  Apoi  am  vândut  jumătate 
dintre  acţiunile  firmei  unei  companii  din  topul  Fortune  500 
pentru  1,6  milioane  de  dolari. 

După  aceea,  m-am  mutat  în  însoritul  San  Diego.  Mi-am 
luat  liber  vreo  doi  ani  pentru  a-mi  rafina  strategiile  şi  pentru  a 
începe  o afacere  de  consultanţă  individuală.  îmi  închipui  că  era 

pe  deplin  eficient  pentru  cei  cu  care  intram  în  contact,  deoa^ 
rece  au  continuat  să  aducă  prieteni,  parteneri  şi  asociaţi  la 
şedinţele  noastre.  în  curând,  am  ajuns  să  pregătesc  zece  şi  chiar 
douăzeci  de  oameni  în  acelaşi  timp. 

Unul  dintre  clienţii  mei  a sugerat  că,  la  fel  de  bine,  aş  putea 
deschide  un  fel  de  şcoală.  M-am  gândit  că  este  o idee  grozavă, 
aşa  că  am  pus-o  în  practică.  Am  fondat  Street  Smart  Business 
School  şi  am  învăţat  mii  de  oameni  din  toate  părţile  Americii 
de  Nord  strategii  financiare  inteligente  pentru  obţinerea  unui 
succes  „de  mare  viteză**. 

Pe  măsură  ce  călătoream  de-a  lungul  continentului  pentru 
a-mi  ţine  seminariile,  am  observat  ceva  ciudat:  puteţi  avea  doi 
oameni  situaţi  unul  lângă  altul  în  exact  aceeaşi  cameră,  învă- 
ţând exact  aceleaşi  principii  şi  strategii.  O persoană  va  lua 
aceste  instrumente  şi  se  va  lansa  către  succes.  Dar  ce  credeţi  că 
se  poate  întâmpla  cu  persoana  de  alături?  Răspunsul  este: 
nu  prea  multe ! 

Atunci  a devenit  evident  că  puteţi  avea  cele  mai  grozave 
„unelte**  din  lume,  dar  dacă  aveţi  o cât  de  mică  spărtură  în 
„cutia  de  scule**  (chiar  acum  arăt  către  capul  meu),  aveţi  o pro- 
blemă. Astfel  încât  am  realizat  un  program  numit  Millionaire 
Mind  Intensive  bazat  pe  jocul  interior  al  banilor  şi  succesului. 
Când  am  combinat  jocul  interior  (cutia  de  scule)  cu  cel  exte- 
rior (uneltele),  practic  rezultatele  tuturor  au  trecut  prin  aco- 
periş! Asta  este  ceea  ce  veţi  învăţa  în  cartea  de  faţă:  cum  să 
stăpâniţi  jocul  interior  al  banilor  pentru  a câştiga  — cum  să  vă 
îmbogăţiţi  gândirea  pentru  a deveni  bogaţi ! 

Oamenii  mă  întreabă  adesea  dacă  succesul  meu  a fost  o 
„lovitură  ocazională**  sau  dacă  a continuat.  Permiteţi-mi  să  mă 
exprim  astfel:  folosind  exact  principiile  pe  care  le  predau,  am 
câştigat  până  acum  miUoane  şi  milioane  de  dolari  şi  sunt  mul- 
timilionar din  mai  multe  afaceri.  în  principiu,  toate  investiţiile 
şi  afacerile  mele  au  crescut  rapid.  Unele  persoane  îmi  spun  că 
am  „atingerea  lui  Midas**,  de  vreme  ce  orice  afacere  în  care  mă 
implic  se  transformă  în  aur.  Au  dreptate,  dar  ceea  ce  ei  probabil 

nu  realizează  este  că  a avea  atingerea  lui  Midas  este  pur  şi 
simplu  un  alt  fel  de  a spune  că  ai  un  „tipar  financiar**  setat  pe 
succes;  exact  acest  lucru  veţi  avea  şi  dumneavoastră  după  ce 
veţi  învăţa  aceste  principii  şi  le  veţi  aplica. 

încă  de  la  începutul  seminarului  meu  Millionaire  Mind 
Intensive,  obişnuiesc  să  întreb  auditoriul:  „Câţi  dintre  dum- 
neavoastră au  venit  să  înveţe  ?**  Este  o întrebare-capcană,  deoa- 
rece, aşa  cum  a spus  scriitorul  Josh  Billings,  „nu  ceea  ce  nu  ştim 
ne  împiedică  să  avem  succes;  ceea  ce  ştim  şi  este  incorect 
reprezintă  cel  mai  mare  obstacol.**  Aşadar,  această  carte  nu  este 
atât  despre  învăţat,  cât  mai  ales  despre  „dezvăţat** ! Este  esenţial 
să  recunoaşteţi  modul  în  care  vechile  feluri  de  a gândi  şi  de  a 
acţiona  v-au  adus  exact  acolo  unde  sunteţi  acum. 

Dacă  sunteţi  cu  adevărat  bogaţi  şi  fericiţi,  este  foarte  bine. 
Dar  dacă  nu  sunteţi,  vă  invit  să  reflectaţi  asupra  unor  lucruri 
care  s-ar  putea  să  nu  fie  bune  în  „cutia**  pe  care  de  obicei  o cre- 
deţi a fi  „în  ordine**  şi  chiar  potrivită  pentru  dumneavoastră. 

Cu  toate  că  vă  sugerez  „să  nu  credeţi  niciun  cuvânt  din  ce 
vă  spun**  şi  doresc  să  testaţi  aceste  concepte  în  propria  viaţă, 
intenţionez  să  vă  rog  să  aveţi  încredere  în  ideile  pe  care  le  citiţi. 
Nu  pentru  că  m-aţi  cunoaşte  personal,  ci  pentru  că  mii  şi  mii 
de  oameni  şi-au  schimbat  vieţile  ca  urmare  a principiilor  din 
această  carte. 

Vorbind  de  încredere,  mi-am  adus  aminte  de  una  dintre 
povestirile  mele  favorite.  Este  vorba  despre  un  om  care  se 
plimba  pe  marginea  unei  stânci  şi,  dintr-odată,  îşi  pierde  echi- 
librul, alunecă  şi  cade.  Din  fericire,  are  prezenţa  de  spirit  de  a 
se  agăţa  de  marginea  stâncii  şi  atârnă  acolo,  între  viaţă  şi 
moarte.  După  ce  stă  atârnat  o bună  bucată  de  vreme,  în  cele  din 
urmă,  strigă:  „Este  cineva  pe-acolo,  sus,  care  mă  poate  ajuta  ?** 
Nu-i  răspunde  nimeni.  Continuă  să  strige:  „Este  cineva  acolo 
sus  care  mă  poate  ajuta  ?**  în  cele  din  urmă,  răspunde  o voce  ca 
un  tunet:  „Eu  sunt  Dumnezeu.  Te  pot  ajuta.  Dă-ţi  drumul  şi  ai 
încredere.**  Ce  credeţi  că  mai  spune  omul:  „Este  şi  altcintv2i 
acolo  sus  care  mă  poate  ajuta  ?** 

Lecţia  este  simplă.  Dacă  vreţi  să  ajungeţi  la  un  nivel  mai 
înalt  al  vieţii,  trebuie  să  doriţi  să  renunţaţi  la  unele  dintre 
vechile  modalităţi  de  a gândi  şi  să  începeţi  să  adoptaţi  altele 
noi.  în  cele  din  urmă,  rezultatele  vor  vorbi  de  la  sine. 


TIPARUL  DUMNEAVOASTRĂ 
FINANCIAR 


Trăim  într-o  lume  a dualităţii : sus  şi  jos,  întuneric  şi  lumină, 
fierbinte  şi  rece,  interior  şi  exterior,  rapid  şi  încet,  dreapta  şi 
stânga.  Acestea  sunt  doar  câteva  dintre  miile  de  exemple  de 
posibili  poli  opozabili.  Ca  să  poată  exista  un  pol,  trebuie  să 
existe  şi  celălalt  pol.  Este  cu  putinţă  să  existe  o parte  dreaptă 
fără  partea  stângă  ? Sub  nicio  formă ! 

Prin  urmare,  aşa  cum  există  legile  „externe**  ale  banilor,  tre- 
buie să  existe  şi  nişte  legi  „interne**  ale  acestora.  Legile  exte- 
rioare includ  noţiunile  de  ştiinţă  a afacerilor,  managementul 
banilor  şi  strategia  investiţiilor.  Acestea  sunt  esenţiale.  Dar 
jocul  intern  este  la  fel  de  important.  Ca  o analogie,  gândiţi-vă 
la  un  tâmplar  şi  la  uneltele  sale.  Pentru  el  este  obligatoriu  să 
aibă  unelte  de  foarte  bună  calitate,  dar  cunoştinţele  profesio- 
nale prin  care  foloseşte  cu  măiestrie  aceste  unelte  sunt  şi  mai 
importante. 

Obişnuiesc  să  zic : „Nu  este  suficient  să  fii  în  locul  potrivit 
la  momentul  potrivit.  Trebuie  să  i\i  persoana  potrivită  în  locul 
potrivit,  la  momentul  potrivit.** 

Deci  cine  sunteţi  dumneavoastră?  Cum  gândiţi?  Care  vă 
sunt  convingerile  ? Care  vă  sunt  caracteristicile  şi  obiceiurile  ? 
Ce  gândiţi  despre  propria  persoană  ? Cât  de  încrezători  sunteţi 
în  propriile  puteri  ? Cât  de  mult  interacţionaţi  cu  ceilalţi  ? Cât 
de  multă  încredere  aveţi  în  ceilalţi?  Credeţi  cu  adevărat  că 
meritaţi  să  fiţi  bogat  ? Care  sunt  abilităţile  care  vă  permit  să 
acţionaţi  în  pofida  temerilor,  a îndoielii,  în  ciuda  neplăcerilor 

şi  disconfortului  ? Puteţi  acţiona  atunci  când  nu  aveţi  dispozi- 
ţia necesară  ? 

Adevărul  este  că  modul  de  gândire,  caracterul  şi  convinge- 
rile dumneavoastră  reprezintă  o parte  esenţială  a ceea  ce  deter- 
mină nivelul  dumneavoastră  de  succes. 

Stuart  Wilde,  unul  dintre  scriitorii  mei  favoriţi,  o spune  în 
modul  următor:  „Cheia  către  succes  este  creşterea  propriei 
energii;  atunci  când  reuşeşti  acest  lucru,  oamenii  vor  fi  atraşi 
către  tine  în  mod  natural.  în  momentul  când  îşi  fac  apariţia, 
pune-i  la  treabă!" 

PRINCIPIU  AL  PROSPERITĂŢII: 

Venitul  dumneavoastră  poate  creşte  doar  în  măsura  în  care 
intenţionaţi  să-I  faceţi  să  crească ! 


De  ce  este  important 

tiparul  dumneavoastră  financiar? 

Aţi  auzit  de  oameni  care,  literalmente,  au  „explodat"  din 
punct  de  vedere  financiar?  Aţi  observat  că  unii  oameni  au 
grămezi  de  bani  pe  care,  la  un  moment  dat,  le  pierd  sau  că  au 
oportunităţi  excelente,  pornesc  bine  şi  apoi  se  alege  praful  de 
ei  ? Acum  ştiţi  care  este  adevăratul  motiv.  Din  exterior,  pare 
ghinion,  o conjunctură  economică  nefericită,  un  partener 
păgubos  sau  orice  altceva.  Cu  toate  acestea,  mecanismul  intim 
este  altul.  De  aceea,  atunci  când  ajungeţi  să  aveţi  o mare  canti- 
tate de  bani  însă  în  forul  dumneavoastră  interior  nu  sunteţi 
pregătit  pentru  ea,  există  riscul  ca  averea  dumneavoastră  să  nu 
aibă  o viaţă  lungă  şi  să  pierdeţi  totul. 

Pur  şi  simplu,  marea  majoritate  a oamenilor  nu  are  ca- 
pacitatea interioară  de  a crea  şi  de  a păstra  sume  mari  de  bani, 
şi  nici  capacitatea  de  a răspunde  marilor  provocări  care  derivă 
din  mai  mulţi  bani  şi  succes.  Acesta,  dragi  prieteni,  este  princi- 
palul motiv  pentru  care  nu  au  mulţi  bani. 


Exemplul  perfect  este  reprezentat  de  câştigătorii  la  loterie. 
Cercetările  au  arătat  în  mod  repetat  că,  indiferent  de  mărimea 
câştigului,  majoritatea  câştigătorilor  la  loterie  se  întorc  la 
starea  lor  financiară  iniţială,  la  cantitatea  de  bani  pe  care  o pot 
manevra  cu  uşurinţă. 

Pe  de  altă  parte,  opusul  îl  reprezintă  milionarii  care  şi-au 
clădit  singuri  averea.  Observaţi  că,  atunci  când  aceştia  îşi  pierd 
banii,  de  obicei  îi  refac  în  timp  relativ  scurt.  Donald  Trump 
este  un  bun  exemplu.  La  un  moment  dat,  Trump  avea  mili- 
arde, apoi  a pierdut  totul;  câţiva  ani  mai  târziu,  a recâştigat  tot 
ce  avusese  şi  chiar  mai  mult. 

De  ce  apare  acest  fenomen  ? Pentru  că  deşi  cei  îmbogăţiţi 
prin  propriile  forţe  îşi  pot  pierde  averile,  ei  nu  pierd  niciodată 
cel  mai  important  ingredient  al  succesului  lor:  mintea  de 
milionar.  Evident,  în  cazul  „Donald  Trump"  este  vorba  de 
mintea  lui  de  „miliardar".  Vă  daţi  seama  că  Donald  Trump  nu 
ar  putea  fi  niciodată  doar  milionar  ? Dacă  ar  avea  un  venit  net 
de  doar  un  million  de  dolari,  cum  credeţi  că  şi-ar  percepe  suc- 
cesul financiar?  Majoritatea  oamenilor  vor  fi  de  acord  că  pro- 
babil s-ar  simţi  un  ratat,  un  eşec  financiar ! 

Aceasta  este  din  cauză  că  „termostatul"  financiar  al  lui 
Donald  Trump  este  fixat  pentru  miliarde,  nu  pentru  milioane. 
Termostatul  financiar  al  majorităţii  oamenilor  este  setat  pentru 
generarea  de  mii,  nu  de  milioane  de  dolari,  al  altor  oameni  este 
setat  pentru  sute,  nici  măcar  mii  de  dolari,  în  timp  ce  alţii  au 
termostatul  financiar  fixat  pentru  valori  sub  zero.  Aceşti 
îngheaţă  de  „frig"  şi  nu  au  nici  cea  mai  mică  idee  de  ce ! 

Realitatea  este  că  cei  mai  mulţi  oameni  nu  îşi  ating  întregul 
potenţial.  Cei  mai  mulţi  nu  au  succes.  Cercetările  arată  că  80% 
dintre  indivizi  nu  vor  fi  niciodată  independenţi  financiar  pe  cât 
şi-ar  dori  şi  80%  nu  vor  putea  afirma  niciodată  că  sunt  cu  ade- 
vărat fericiţi. 

Motivul  este  simplu.  Cei  mai  mulţi  oameni  nu  sunt  con- 
ştienţi. Sunt  ca  şi  cum  ar  fi  puţin  adormiţi  la  volan.  Muncesc  şi 
gândesc  la  un  nivel  superficial  al  vieţii  — bazat  doar  pe  ceea  ce 
pot  vedea.  Ei  trăiesc  strict  în  lumea  vizibilă. 

Rădăcinile  creeazâ  fructeie 

Imaginaţi-vă  un  copac.  Să  presupunem  că  acest  copac  repre- 
zintă pomul  vieţii.  în  acest  pom  sunt  fructe,  în  viaţă,  fructele 
sunt,  de  fapt,  rezultatele  noastre.  Astfel  că  ne  uităm  la  propri- 
ile fructe  (rezultatele  noastre)  şi  nu  ne  sunt  pe  plac;  nu  sunt  în 
număr  suficient  de  mare,  sunt  prea  mici  sau  nu  au  un  gust  sufi- 
cient de  bun. 

în  aceste  condiţii,  care  este  tendinţa  noastră  ? Cei  mai  mulţi 
dintre  noi  au  tendinţa  de  a-şi  îndrepta  atenţia  şi  a se  concentra 
asupra  fructelor,  rezultatele  noastre.  Dar,  de  fapt,  cine  creează 
aceste  fructe  ? Este  vorba  de  sămânţă  şi  de  rădăcini;  ele  creează 
aceste  fructe. 

Ceea  ce  este  sub  pământ  creeazâ  roadele  de  deasupra  pămân- 
tului. Ceea  ce  este  invizibil  creează  ceea  ce  este  vizibil.  Ce 
înseamnă  aceasta  ? înseamnă  că,  dacă  doriţi  să  schimbaţi  fruc- 
tele, mai  întâi  va  trebui  să  schimbaţi  rădăcinile.  Dacă  doriţi  să 
schimbaţi  vizibilul,  mai  întâi  trebuie  să  schimbaţi  ceea  ce  este 
invizibil. 

PRINCIPIU  AL  PROSPERtTĂTII: 

Dacă  doriţi  să  schimbaţi  fructele,  mai  întâi  va  trebui  să 
schimbaţi  rădăcinile.  Dacă  doriţi  să  schimbaţi  vizibilul,  mai 
întâi  va  trebui  să  schimbaţi  ceea  ce  este  invizibil. 


Bineînţeles,  câţiva  vor  spune  că  ei  cred  doar  ceea  ce  văd. 
întrebarea  mea  pentru  asemenea  oameni  este  următoarea: 
„De  ce  vă  mai  deranjaţi  să  plătiţi  factura  de  electricitate?" 
Cu  toate  că  nu  vedeţi  electricitatea,  îi  puteţi  recunoaşte  şi  folosi 
puterea.  Dacă  aveţi  vreo  îndoială  cu  privire  la  existenţa  ei,  nu 
trebuie  decât  să  vă  introduceţi  degetele  într-o  priză  electrică  şi 
vă  garantez  că  dubiile  dumneavoastră  vor  dispărea  rapid. 

Din  experienţa  mea,  ceea  ce  nu  puteţi  vedea  în  această  lume 
este  de  departe  mai  puternic  decât  orice  puteţi  vedea.  Este 


posibil  să  fiţi  de  acord  cu  această  afirmaţie  sau  mă  puteţi 
contrazice,  dar  în  măsura  în  care  nu  aplicaţi  aceste  principii  în 
viaţă,  aveţi  numai  de  pierdut.  De  ce  ? Pentru  că  mergeţi  împo- 
triva legilor  naturii,  conform  cărora  ceea  ce  este  sub  pământ 
creează  ceea  ce  este  la  suprafaţă,  iar  ceea  ce  este  invizibil  creează 
ceea  ce  este  vizibil. 

Ca  fiinţe  umane,  suntem  parte  a naturii,  nu  suntem  mai 
presus  de  ea.  în  consecinţă,  atunci  când  ne  punem  în  concor- 
danţă cu  legile  naturii  şi  lucrăm  asupra  rădăcinilor  noastre 
lumea  interioară  — viaţa  noastră  decurge  uşor.  Atunci  când  nu 
facem  acest  lucru,  viaţa  devine  dură. 

în  orice  pădure,  în  orice  fermă,  în  orice  livadă  de  pe  pământ, 
ceea  ce  este  în  subsol  creează  ceea  ce  este  la  suprafaţă.  De 
aceea,  este  inutil  să  vă  concentraţi  atenţia  asupra  fructelor  care 
au  crescut  deja.  Nu  puteţi  schimba  fructele  care  atârnă  deja  în 
pom.  Cu  toate  acestea,  puteţi  să  modificaţi  fructele  de  mâine. 
Dar,  pentru  a face  aceasta,  trebuie  să  săpaţi  în  adâncime  şi  să 
întăriţi  rădăcinile. 


Ce/e  patru  cadrane 


M 

- 

E 

S 

V ■ 

F 

Unul  dintre  cele  mai  importante  lucruri  pe  care  le  puteţi 
înţelege  vreodată  este  că  nu  trăim  pe  un  singur  plan  de  exis- 
tenţă. Trăim  în  cel  puţin  patru  realităţi  diferite,  în  acelaşi 
moment.  Aceste  patru  cadrane  sunt:  lumea  fizică,  lumea  men- 
tală, lumea  emoţională  şi  lumea  spirituală. 

Ceea  ce  majoritatea  oamenilor  nu  realizează  este  faptul  că 
lumea  fizică  este,  în  mare  măsură,  doar  o „rezultantă"  a celor- 
lalte trei. 

De  exemplu,  să  presupunem  că  abia  aţi  terminat  de  dactilo- 
grafiat o scrisoare  la  computerul  dumneavoastră.  Atingeţi 
tasta  Prinţ  şi  scrisoarea  apare  din  imprimantă.  Citiţi  documen- 
tul şi,  ce  să  vezi!,  o greşeală!  Aşa  că,  aplicaţi  sistemul  de  şter- 
gere „de  încredere"  şi  scăpaţi  de  greşeală.  Apoi,  apăsaţi  din 
nou  pe  tasta  Prinţ  şi  apare,  din  nou,  aceeaşi  greşeală. 

O,  Doamne,  ce-ar  putea  fi  ? Abia  aţi  şters-o ! Astfel  că,  de 
această  dată,  aplicaţi  un  sistem  de  corectură  şi  mai  sigur  şi 
ştergeţi  cu  mai  multă  silinţă,  timp  mai  îndelungat.  Chiar  stu- 
diaţi un  manual  de  trei  sute  de  pagini  numit  Ştergerea  efi- 
cientă, Acum  aveţi  toate  „uneltele"  şi  cunoştinţele  necesare. 
Sunteţi  pregătit.  Atingeţi  tasta  şi...  iat-o,  apare  din  nou! 
„Nu  se  poate!"  strigaţi,  împietriţi  de  uimire.  „Cum  este  posi- 
bil ? Ce  se  întâmplă  aici  ? Am  ajuns  în  Zona  Crepusculară  ?“ 
Ceea  ce  se  întâmplă  aici  este  faptul  că  adevărata  problemă 
nu  se  poate  modifica  în  zona  de  „imprimare",  adică  în  lumea 
fizică;  poate  fi  schimbată  doar  în  „program",  adică  în  lumile 
mentală,  emoţională  şi  spirituală. 

Banii  sunt  un  rezultat,  bogăţia  este  un  rezultat,  sănătatea 
este  un  rezultat,  boala  este  un  rezultat,  greutatea  dumneavoas- 
tră este  un  rezultat.  Trăim  într-o  lume  dominată  de  principiul 
cauzei  şi  efectului. 

PRINCIPIU  AL  PROSPERITĂŢII: 

# 

Banii  reprezintă  un  rezultat,  bogăţia  este  un  rezultat,  sănă- 
tatea este  un  rezultat,  boala  este  un  rezultat,  greutatea 
dumneavoastră  este  un  rezultat.  Trăim  într-o  lume  domi- 
nată de  principiul  cauzei  şi  efectului. 


Aţi  auzit  vreodată  pe  cineva  spunând  că  lipsa  banilor  repre- 
zintă o problemă  ? Acum  ascultaţi-mă  pe  mine : lipsa  banilor 
nu  reprezintă  absolut  niciodată  o problemă.  Lipsa  banilor  este, 
în  principal,  un  simptom  a ceea  ce  se  întâmplă  în  interior. 


Lipsa  banilor  este  efectul,  dar  care  este  cauza  de  la  rădă- 
cină ? Aici  e problema ! Unicul  mod  în  care  vă  puteţi  modifica 
lumea  „exterioară"  este  de  a o schimba  mai  întâi  pe  cea  „inte- 
rioară". 

Indiferent  de  rezultatele  pe  care  le  obţineţi,  fie  ele  bogăţie 
sau  sărăcie,  bune  sau  rele,  pozitive  sau  negative,  întotdeauna  să 
vă  reamintiţi  că  lumea  dumneavoastră  exterioară  este  o simplă 
reflexie  a celei  interioare.  Dacă  în  lumea  dumneavoastră  exte- 
rioară lucrurile  nu  merg  bine,  aceasta  se  întâmplă,  deoarece 
este  în  neregulă  ceva  în  lumea  interioară.  Foarte  simplu. 

Declaraţiile:  un  secret  puternic  pentru  schimbare 

în  cadrul  seminariilor  mele  folosesc  tehnici  de  „învăţare 
accelerată"  care  vă  permit  să  învăţaţi  mai  rapid  şi  să  vă  reamin- 
tiţi mai  mult  din  ceea  ce  învăţaţi.  Cheia  constă  în  „implicare". 
Abordarea  mea  se  bazează  pe  vechea  zicală:  „Ceea  ce  auzi, 
uiţi;  ceea  ce  vezi,  îţi  reaminteşti;  ceea  ce  faci,  înţelegi." 

De  aceea  intenţionez  să  vă  rog  ca  de  fiecare  dată  când  ajun- 
geţi la  sfârşitul  unui  principiu  major  din  această  carte,  mai  întâi 
să  vă  puneţi  mâna  pe  inimă  şi  să  faceţi  o „declaraţie"  verbală, 
apoi  să  vă  atingeţi  capul  cu  arătătorul  şi  să  faceţi  o altă  „decla- 
raţie" verbală.  Ce  este  o declaraţie  ? Ea  reprezintă  pur  şi  simplu 
un  enunţ  pozitiv  pe  care  îl  faceţi  categoric,  cu  voce  tare. 

De  ce  reprezintă  declaraţiile  un  instrument  atât  de  valoros  ? 
Pentru  că  totul  este  realizat  dintr-un  singur  lucru:  energie.  Toate 
formele  de  energie  se  transmit  sub  formă  de  frecvenţe  şi  vibraţii. 
De  aceea,  fiecare  declaraţie  pe  care  o faceţi  îşi  poartă  vibraţiile  cu 
propria  frecvenţă.  Atunci  când  faceţi  o declaraţie  cu  voce  tare, 
energia  ei  vibrează  prin  toate  celulele  corpului  dumneavoastră  şi, 
prin  atingerea  corpului  în  acelaşi  timp,  îi  puteţi  simţi  rezonanţa 
unică.  Declaraţiile  nu  numai  că  trimit  un  mesaj  specific  Univer- 
sului, dar  ele  trimit  şi  subconştientului  un  mesaj  puternic. 

Diferenţa  dintre  o declaraţie  şi  o afirmaţie  este  mică,  dar, 
din  punctul  meu  de  vedere,  puternică.  Definiţia  afirmaţiei  este: 
„un  enunţ  pozitiv  care  presupune  că  scopul  pe  care  doriţi  să 
îl  atingeţi  este  deja  în  progresie".  Definiţia  declaraţiei  este: 


24  I SECRETELE  MINJII  DE  MILIONAR 


Tiparul  dumneavoastră  financiar  | 25 


„stabilirea  unei  intenţii  oficiale  de  a urma  un  anumit  tip  de 
acţiune  sau  de  a adopta  o anumită  atitudine". 

O afirmaţie  presupune  că  ţinta  este  deja  atinsă.  Nu  sunt 
nebun  când  spun  aceasta  pentru  că,  atunci  când  afirmăm  ceva 
ce  încă  nu  este  real,  de  obicei  o voce  firavă  din  capul  nostru  ne 
spune:  „Asta  nu  este  adevărat,  vezi  că  o iei  razna." 

Pe  de  altă  parte,  o declaraţie  nu  spune  că  enunţul  este  ade- 
vărat, ci  că  avem  intenţia  de  a face  ceva  sau  de  a ajunge  cineva. 
Aceasta  este  o stare  pe  care  vocea  aceea  interioară  o poate 
accepta,  deoarece  noi  nu  spunem  că  aceasta  este  realitatea,  ci 
doar  că  este  intenţia  noastră  de  viitor. 

Prin  definiţie,  declaraţia  este,  de  asemenea,  oficială.  Este  un 
enunţ  oficial  de  energie  pe  care  îl  facem  universului  prin  inter- 
mediul corpului  nostru. 

Acţiunea  este  un  alt  cuvânt  important  al  definiţiei.  Pentru  a 
vă  transforma  intenţia  în  realitate,  trebuie  să  acţionaţi  în  toate 
modurile  posibile. 

Vă  recomand  să  vă  faceţi  declaraţiile  cu  voce  tare,  în  fiecare 
dimineaţă  şi  în  fiecare  seară.  Procesul  va  fi  accelerat  chiar  mai 
mult  dacă  veţi  face  declaraţiile  în  faţa  oglinzii. 

Acum  trebuie  să  recunosc  faptul  că,  atunci  când  am  auzit 
prima  oară  de  toate  acestea,  mi-am  spus:  „Nici  gând,  treaba 
asta  cu  declaraţiile  este  prea  gogonată."  Dar  pentru  că  la  acel 
moment  eram  falit,  am  decis:  „Ce  naiba,  nu  are  ce  să-mi  facă 
rău"  şi  am  început  s-o  practic.  Acum  sunt  bogat,  aşa  că  nu  ar 
trebui  să  fie  o mare  surpriză  faptul  că  eu  chiar  cred  că  aceste 
declaraţii  funcţionează. 

Oricum  aţi  lua-o,  aş  prefera  să  fiu  „ciudat",  dar  bogat, 
decât  să  fiu  şmecher,  dar  falit.  Ce  părere  aveţi  despre  asta  ? 

DECLARAŢIE : Puneţi-vă  mâna  pe  inimă  şi  spuneţi . . . 

„ Lumea  mea  interioară  îmi  creează  lumea  exterioară,  “ 

Acum  atingeţi-vă  capul  şi  spuneţi . . . 

„Am  o minte  de  milionar, " 


Ca  un  bonus  special,  dacă  accesaţi  www.millionairemind- 
book.com  şi  daţi  click  pe  „FREE  BOOKS  BONUSES",  vă  vom 
oferi  gratuit  o listă  a tuturor  declaraţiilor  din  această  carte,  pre- 
zentate caligrafic,  într-un  format  printabil,  care  poate  fi  înrămat. 

Ce  reprezintă  tiparul  dumneavoastră  financiar 
şi  cum  este  format? 

De  când  dau  interviuri  la  radio  şi  televiziune,  sunt  celebru 
pentru  afirmaţia:  „Daţi-mi  cinci  minute  şi  vă  pot  prezice  viito- 
rul financiar  pentru  tot  restul  vieţii." 

PRINCIPtU  AL  PROSPERITĂŢII: 

Daţi-mi  cinci  minute  şi  vă  pot  prezice  viitorul  financiar 
pentru  tot  restul  vieţii. 


Cum?  într-o  scurtă  conversaţie,  pot  identifica  ceea  ce 
numim  „tiparul"  dumneavoastră  legat  de  succes  şi  bani.  Fiecare 
dintre  noi  are  un  tipar  al  banilor  şi  succesului  deja  înrădăcinat 
în  subconştient.  Acest  tipar  vă  va  determina  destinul  financiar, 
mai  mult  decât  oricine  altcineva  sau  orice  altceva  la  un  loc. 

Ce  este  un  tipar  financiar?  Ca  o analogie,  să  considerăm 
planul  unei  case;  acesta  este  un  desen  sau  plan  prestabilit 
pentru  acea  casă.  Pur  şi  simplu,  tiparul  financiar  este  progra- 
mul prestabilit  prin  care  dumneavoastră  vă  puneţi  în  relaţie  cu 
banii  şi  succesul. 

Doresc  să  vă  prezint  o formulă  extrem  de  importantă.  Ea 
determină  modul  în  care  vă  creaţi  realitatea  şi  avuţia.  Mulţi 
dintre  cei  mai  respectaţi  formatori  din  domeniul  potenţialului 
uman  folosesc  această  formulă  ca  fundament  al  cursurilor  lor. 
Se  numeşte  „Procesul  exprimării"  şi  arată  cam  aşa : 

G^S^A  - R 

PRINCIPIU  AL  PROSPERITĂŢII: 

Gândurile  duc  la  sentimente.  Sentimentele  declanşează 
acţiuni.  Acţiunile  determină  rezultatele. 


Tiparul  dumneavoastră  financiar  este  reprezentat  de  o com- 
binaţie de  gânduri,  sentimente  şi  acţiuni  desfăşurate  în  arena 
banilor. 

Deci,  cum  este  format  tiparul  financiar?  Răspunsul  este 
simplu.  în  principal,  tiparul  dumneavoastră  financiar  constă 
din  informaţiile  sau  din  „programarea**  primite  în  trecut,  în 
special  în  copilărie. 

Care  au  fost  sursele  esenţiale  ale  acestei  programări  sau 
condiţionări  ? Pentru  majoritatea  oamenilor,  lista  conţine  pă- 
rinţii, rudele,  prietenii,  reprezentanţii  autorităţii,  profesorii, 
liderii  religioşi,  mass-media  şi  propria  cultură,  pentru  a numi 
doar  câteva. 

De  exemplu,  să  evaluăm  cultura.  Nu-i  aşa  că  anumite  cul- 
turi au  un  anumit  mod  de  a gândi  şi  de  a manevra  banii,  în  timp 
ce  altele  au  o abordare  cu  totul  diferită  ? Ce  credeţi,  un  copil  se 
naşte  cu  o anumită  atitudine  legată  de  bani  sau  este  învăţat  să 
lucreze  cu  banii  ? Asta  este.  Fiecărui  copil  i se  spune  cum  să 
gândească  şi  cum  să  acţioneze  în  problemele  legate  de  bani. 

Acelaşi  lucru  este  valabil  şi  pentru  dumneavoastră,  pentru 
mine,  pentru  oricine.  Aţi  fost  învăţaţi  cum  să  gândiţi  şi  să 
acţionaţi  atunci  când  este  vorba  de  bani.  Aceste  lecţii  devin 
condiţionarea  dumneavoastră,  care  determină  răspunsurile 
automate  ce  vă  conduc  tot  restul  vieţii.  Bineînţeles,  asta  nu  se 
mai  întâmplă  în  cazul  în  care  dumneavoastră  interveniţi  şi  vă 
revizuiţi  fişierele  mentale  legate  de  bani.  Exact  acest  lucru  este 
ceea  ce  intenţionăm  să  facem  în  această  carte  şi  la  Millionaire 
Mind  Intensive  Seminar  (Seminar  intensiv  pentru  dobândirea 
unei  minţi  de  milionar)  pentru  mii  de  oameni,  în  fiecare  an,  la 
un  nivel  mai  profund,  timp  mai  îndelungat. 

Mai  devreme  am  spus  că  gândurile  duc  la  sentimente,  aces- 
tea duc  la  acţiuni,  iar  acţiunile  duc  la  rezultate.  Iată  deci  o 
întrebare  interesantă:  de  unde  vin  gândurile  dumneavoastră? 
De  ce  aveţi  alte  gânduri  decât  persoana  care  se  află  alături 
de  dumneavoastră  ? Gândurile  îşi  au  originea  în  „fişierele  de 
informaţii**  pe  care  le  aveţi  într-un  sertar  al  minţii  dumnea- 
voastră. De  unde  vin  aceste  informaţii  ? Ele  apar  din  condiţio- 
narea realizată  în  trecut.  Da,  condiţionarea  din  trecut  determină 
orice  gând  care  vă  „clocoteşte**  în  cap.  Aceasta  este  ceea  ce  se 
numeşte  mintea  condiţionată. 

în  acest  moment,  pentru  a exprima  aceste  noţiuni,  putem 
modifica  Procesul  exprimării  în  modul  următor: 

P-^G—  S— A = R 

Programarea  dumneavoastră  vă  determină  gândurile,  gân- 
durile duc  la  sentimente,  sentimentele  declanşează  acţiunile 
care  determină  rezultatele. 

în  consecinţă,  la  fel  ca  în  cazul  unui  computer,  prin  modi- 
ficarea programării  faceţi  primul  pas  esenţial  pentru  schim- 
barea rezultatelor  dumneavoastră. 

Prin  urmare,  cum  suntem  condiţionaţi  ? Condiţionarea  în 
fiecare  aspect  al  vieţii,  inclusiv  în  cel  financiar,  se  realizează  în 
trei  moduri  principale: 

Programarea  verbală:  ceea  ce  aţi  auzit  în  copilărie. 

Modelul : ceea  ce  aţi  văzut  în  copilărie. 

Incidentele  specifice:  ceea  ce  aţi  experimentat  în  copilărie. 

Este  important  să  înţelegem  aceste  trei  aspecte  ale  condiţio- 
nării, deci  haideţi  să  le  urmărim  pe  fiecare  dintre  ele.  în  partea 
a doua  a acestei  cărţi  veţi  învăţa  cum  să  vă  recondiţionaţi 
pentru  a obţine  bani  şi  succes. 

Prima  influenta:  programarea  verbala 

Haideţi  să  începem  cu  programarea  verbală.  Ce  aţi  auzit  în 
copilărie  despre  bani,  bogăţie  şi  oameni  bogaţi  ? 

Aţi  auzit  vreodată  fraze  de  tipul  banii  sunt  rădăcina  tuturor 
relelor,  bani  albi  pentru  zile  negre,  bogătaşii  sunt  lacomi^  sunt 
nişte  hoţi,  nişte  nenorociţi,  trebuie  să  munceşti  din  greu  pentru 
fiecare  bănuţ,  banii  nu  cresc  în  copaci,  bogătaşii  nu  au  Dumne- 
zeu, banii  nu  aduc  fericirea,  banii  vorbesc,  asta  nu-i  pentru 
oameni  ca  noi,  nu  oricine  poate  fi  bogat,  nu  este  niciodată 
destul,  şi  degradantul  nu  ne  putem  permite  ? 

Când  locuiam  la  părinţii  mei,  de  câte  ori  îi  ceream  bani 
tatălui  mei,  îl  auzeam  strigând:  „Ce,  eu  sunt  făcut  din  bani?" 
în  glumă,  îi  răspundeam : „Aş  vrea  eu.  Aş  lua  un  braţ,  o mână 
sau  doar  un  deget."  Nu  a râs  niciodată. 

Aici  e problema!  Toate  enunţurile  pe  care  le-aţi  auzit  în 
copilărie  despre  bani  rămân  în  subconştientul  dumneavoastră, 
ca  parte  a tiparului  care  vă  conduce  viaţa  financiară. 

Condiţionarea  verbală  este  extrem  de  puternică.  De  exem- 
plu, când  Jesse,  fiul  meu,  avea  3 ani,  a năvălit  peste  mine  şi  a 
spus  extrem  de  entuziasmat:  „Taţi,  hai  să  mergem  să  vedem 
filmul  cu  Ţestoasele  Ninja.  Rulează  lângă  noi."  Pentru  numele 
lui  Dumnezeu,  nu-mi  puteam  imagina  cum  prichindelul  ăsta 
putea  fi  deja  specialist  în  geografie.  După  câteva  ore,  răspunsul 
a venit  de  la  televizor,  sub  forma  unei  reclame  a filmului; 
la  final  era  inclusă  obişnuita  formulă:  „acum  rulează  la  cine- 
matograful din  apropiere". 

Un  alt  exemplu  al  puterii  pe  care  o are  condiţionarea  verbală 
este  dat  de  unul  dintre  participanţii  la  seminarul  Millionaire 
Mind.  Stephen  nu  avea  probleme  cu  câştigarea  banilor,  ci  cu 
păstrarea  lor. 

în  momentul  în  care  a venit  la  curs,  Stephen  câştiga  de  nouă 
ani  peste  800  000  de  dolari  pe  an.  Cu  toate  acestea,  abia  se  des- 
curca. într-un  fel  sau  altul,  reuşea  să  cheltuiască  toţi  banii,  să-i 
dea  cu  împrumut  sau  să-i  piardă  pe  toţi  făcând  investiţii  păgu- 
boase. Indiferent  de  motiv,  câştigul  net  era  exact  zero. 


Stephen  ne-a  povestit  că,  în  copilărie,  mama  lui  obişnuia  să 
spună:  „Bogătaşii  sunt  lacomi,  fac  bani  pe  spinarea  săracilor. 
Trebuie  să  ai  suficient  cât  să  te  descurci;  dacă  sunt  mai  mulţi 
bani,  devii  un  porc." 

Nu  trebuie  să  fi  specialist  în  fizică  atomică  pentru  a-ţi 
explica  ce  se  întâmpla  în  subconştientul  lui  Stephen.  Nu-i  de 
mirare  că  era  lefter.  El  era  condiţionat  verbal  de  către  propria 
mamă  să  creadă  că  oamenii  bogaţi  sunt  lacomi.  Prin  urmare, 
mintea  lui  a făcut  o legătură  între  avere  şi  lăcomie;  bineînţeles, 
lăcomia  este  rea.  De  vreme  ce  nu  dorea  să  fie  rău,  în  mod  sub- 
conştient el  nu  putea  să  fie  bogat. 

Stephen  îşi  iubea  mama  şi  nu  dorea  ca  ea  să-l  dezaprobe. 
Evident,  din  cauza  convingerilor  ei,  dacă  el  avea  să  fie  bogat,  ea 
nu  ar  fi  fost  de  acord.  Prin  urmare,  singurul  lucru  de  făcut  era 
să  scape  de  toţi  banii,  altfel  ar  fi  fost  un  porc ! 

Acum,  vă  veţi  gândi  că,  având  de  ales  între  a fi  bogat  şi  a-i 
face  pe  plac  mamei  sau  oricărei  alte  persoane,  majoritatea 
oamenilor  ar  alege  să  fie  bogaţi.  Nici  vorbă!  Pur  şi  simplu, 
mintea  nu  lucrează  astfel.  Bineînţeles,  bogăţia  pare  să  fie  ale- 
gerea logică.  Dar  atunci  când  subconştientul  trebuie  să  aleagă 
între  emoţiile  adânc  înrădăcinate  şi  logică,  emoţiile  vor  învinge 
aproape  întotdeauna. 

PRINCIPIU  AL  PROSPERITĂŢII: 

Atunci  când  subconştientul  trebuie  să  aleagă  între  emoţiile 
adânc  înrădăcinate  şi  logică,  emoţiile  vor  învinge  aproape 
întotdeauna. 


Să  ne  întoarcem  la  povestea  noastră,  în  mai  puţin  de  zece 
minute  de  curs,  folosind  câteva  tehnici  empirice  extrem  de  efi- 
ciente, tiparul  financiar  al  lui  Stephen  s-a  modificat  conside- 
rabil. în  doar  doi  ani,  a devenit  milionar. 

La  curs,  Stephen  a început  să  înţeleagă  că  aceste  convin- 
geri aparţineau  mamei  lui,  nu  erau  ale  sale,  fiind  bazate  pe 

condiţionarea  trecutului  ei.  Atunci  am  făcut  încă  un  pas  şi  l-am 
ajutat  să  creeze  o strategie  prin  care  să  nu  piardă  aprecierea 
mamei  sale  dacă  devenea  bogat.  A fost  simplu. 

Mamei  lui  îi  plăceau  insulele  Hawaii.  Astfel,  Stephen  a 
investit  într-o  locuinţă  la  Maui,  pe  malul  mării.  A trimis-o 
acolo  pe  mama  lui,  pe  toată  durata  iernii.  Şi  el  şi  mama  lui  sunt 
în  al  nouălea  cer.  în  primul  rând,  acum  ei  îi  place  că  el  este 
bogat  şi  le  spune  tuturor  cât  de  generos  este. 

în  al  doilea  rând,  el  nu  are  de-a  face  cu  ea  timp  de  şase  luni 
pe  an.  Genial ! 

în  cazul  meu,  după  un  debut  lent,  afacerea  a început  să 
meargă  bine,  dar  nu  aveam  succes  cu  investiţiile  în  acţiuni, 
în  procesul  de  conştientizare  al  propriului  tipar  financiar, 
mi-am  reamintit  că  în  copilărie,  în  fiecare  seară  după  ce  se 
întorcea  de  la  muncă,  tatăl  meu  stătea  la  cină  cu  ziarul  în  faţă, 
verifica  paginile  cu  acţiunile  bursiere,  bătea  cu  pumnul  în  masă 
şi  striga:  „Acţiunile  astea  împuţite!"  Apoi  petrecea  următoa- 
rea jumătate  de  oră  declamând  pe  seama  prostiei  întregului 
sistem  şi  despre  cum  ai  avea  mai  multe  şanse  să  faci  bani  jucând 
la  automatele  din  Las  Vegas. 

Acum,  când  înţelegeţi  puterea  condiţionării  verbale,  nu  vă 
mai  miraţi  că  nu  puteam  câştiga  bani  la  bursa  de  valori.  Pur  şi 
simplu  eram  programat  să  eşuez,  să  aleg  subconştient  acţiunile 
cele  mai  neindicate,  la  un  preţ  neadecvat,  în  cel  mai  prost  mo- 
ment. De  ce  ? Pentru  a-mi  valida  tiparul  financiar  care  spunea: 
„Acţiunile  sunt  o porcărie!" 

Tot  ce  pot  să  spun  este  că,  prin  plivirea  acestor  buruieni 
uriaşe  şi  toxice  din  „grădina  mea  financiară",  am  început  să 
obţin  mai  multe  fructe!  De  fapt,  valoarea  acţiunilor  pe  care 
le-am  ales  a doua  zi  după  ce  mi-am  restructurat  subconştientul 
a crescut  rapid  şi,  de  atunci,  am  avut  succes  la  bursă. 

Pare  incredibil,  dar  atunci  când  înţelegi  cu  adevărat  cum 
funcţionează  tiparul  financiar,  toate  au  o logică.  Repet,  con- 
diţionarea subconştientă  vă  determină  modul  de  a gândi.  Gân- 
direa dumneavoastră  vă  influenţează  deciziile,  iar  deciziile 
determină  acţiunile  care,  în  cele  din  urmă,  vă  stabilesc  veniturile. 


Există  patru  elemente-cheie  pentru  schimbare,  fiecare  fiind 
esenţial  în  reprogramarea  propriului  tipar  financiar.  Ele  sunt 
simple,  dar  extrem  de  puternice. 

Primul  element  al  schimbării  este  conştientizarea.  Nu  puteţi 
schimba  ceva  decât  dacă  ştiţi  că  există. 

Cel  de-al  doilea  element  al  schimbării  este  înţelegerea.  Prin 
înţelegerea  originii  „modului  de  gândire"  puteţi  recunoaşte 
faptul  că  el  provine  din  exterior. 

Cel  de-al  treilea  element  al  schimbării  este  disocierea.  Din 
momentul  în  care  realizaţi  că  acest  mod  de  gândire  nu  vă 
reprezintă,  vă  puteţi  detaşa  de  el  şi  puteţi  alege  în  acel  moment 
dacă  îl  menţineţi  sau  îl  eliminaţi  — în  funcţie  de  locul  în  care  vă 
situaţi  în  prezent  şi  de  ceea  ce  vă  doriţi  pentru  viitor.  Puteţi  să 
observaţi  acest  mod  de  gândire  şi  să  realizaţi  că  el  reprezină 
doar  un  „fişier"  de  informaţii  stocat  în  mintea  dumneavoastră 
un  timp  foarte,  foarte  îndelungat,  însă  el  nu  mai  reprezintă 
pentru  dumneavoastră  un  adevăr,  nu  mai  are  nicio  valoare. 

Cel  de-al  patrulea  element  al  schimbării  este  recondiţio- 
narea.  Acest  proces  îl  vom  începe  în  a doua  parte  a cărţii  de 
faţă;  în  această  parte  vă  voi  prezenta  fişierele  mentale  care 
produc  averea.  Dacă  doriţi  să  mai  faceţi  un  pas  înainte,  vă  invit 
să  vă  alăturaţi  cursurilor  noastre,  numite  Millionaire  Mind 
Intensive  Seminar,  unde  veţi  trece  printr-o  serie  de  tehnici 
experimentale  puternice  care  vă  vor  reconecta  subconştientul 
la  un  nivel  celular  permanent,  conştient  — reantrenându-vă 
mintea  să  vă  susţină  în  domeniile  legate  de  bani  şi  succes. 

Pentru  apariţia  unei  schimbări  de  durată  sunt  la  fel  de 
importante  elementele  de  susţinere  frecvente  şi  evolutive; 
astfel  încât,  pentru  a vă  ajuta,  am  un  alt  cadou.  Dacă  accesaţi 
www.miIIionairemindbook.com  şi  daţi  click  pe  „FREE 
BOOKS  BONUSES",  puteţi  să  vă  înscrieţi  la  „Gândul  săp- 
tămânii" pentru  o minte  de  milionar.  în  fiecare  săptămână 
veţi  primi  o lecţie  substanţială  care  vă  poate  ajuta  în  drumul 
către  succes. 


32  ! SECRETELE  MINJII  DE  MILIONAR 


Tiparul  dumneavoastrâ  financiar  | 33 


între  timp,  să  ne  întoarcem  la  discuţia  noastră  despre 
condiţionarea  verbală  şi  la  paşii  pe  care  îi  puteţi  face  pentru  a 
vă  revizui  amprenta  financiară. 

Paşii  schimbării:  programarea  verbala 

CONŞTIENTIZAREA:  Scrieţi  toate  declaraţiile  pe  care  le-aţi 
auzit  în  copilărie  despre  bani,  bunăstare  şi  oameni  bogaţi. 

ÎNŢELEGEREA:  Descrieţi  cum  credeţi  că  v-au  influenţat 
aceste  enunţuri  viaţa  financiară  până  în  acest  moment. 

DISOCIEREA:  Sunteţi  capabil  să  înţelegeţi  că  aceste  gânduri 
sunt  doar  ceea  ce  aţi  învăţat,  că  ele  nu  sunt  o parte 
anatomică  a dumneavoastră  şi  că  nu  vă  reprezintă? 
înţelegeţi  că  în  prezent  puteţi  alege  o cale  diferită  ? 

DECLARAŢIE:  Puneţi- vă  mâna  pe  inimă  şi  spuneţi... 

^ Ceea  ce  am  auzit  despre  bani  nu  este  neapărat  adevărat. 
Aleg  să  îmi  însuşesc  noi  moduri  de  a gândi  care  să  mă  ajute  în 
dobândirea  fericirii  şi  a succesului.  “ 

Atingeţi-vă  capul  şi  spuneţi ... 
yyAm  o minte  de  milionar.  “ 

A doua  influenta:  existenta  unui  model 

A doua  metodă  prin  care  suntem  condiţionaţi  se  referă  la 
existenţa  unui  model.  Cum  se  comportau  părinţii  sau  tutorii 
dumneavoastră  în  domeniul  financiar  când  eraţi  copil  ? Mane- 
vrau banii  cu  succes  sau  nu  se  prea  descurcau  ? Erau  cheltuitori 
sau  economi?  Erau  investitori  perspicace  sau  nu  investeau? 
îşi  asumau  riscuri  sau  erau  conservatori  ? Banii  erau  la  înde- 
mână sau  veneau  sporadic  ? în  familia  dumneavoastră  banii  se 
câştigau  cu  uşurinţă  sau  era  o luptă  permanentă  pentru  a-i 
obţine  ? Banii  erau  o sursă  de  bucurie  sau  un  motiv  de  discuţii 
aprinse  ? 


De  ce  sunt  importante  aceste  informaţii  ? Probabil  aţi  auzit 
proverbul  „Ce  se  naşte  din  pisică,  şoareci  mănâncă".  Ei  bine, 
nici  oamenii  nu  sunt  prea  departe  de  acest  comportament.  în 
copilărie,  învăţăm  prin  imitarea  modelelor,  indiferent  de  do- 
meniu. 

Cu  toate  că  celor  mai  mulţi  dintre  noi  nu  le-ar  plăcea  să 
recunoască,  este  mult  adevăr  în  zicala  „Aşchia  nu  sare  departe 
de  trunchi". 

Aceasta  îmi  aduce  aminte  de  povestea  unei  femei  care  pre- 
gătea o friptură  pentru  cină  îndepărtând  ambele  capete  ale 
bucăţii  de  pulpă.  Uimit,  soţul  o întrebă  de  ce  îndepărtează 
capetele.  Ea  răspunse:  „Pentru  că  aşa  le  pregăteşte  şi  mama." 
Ei  bine,  s-a  întâmplat  ca  mama  ei  să  vină  la  cină  în  aceeaşi 
seară.  Astfel  că  au  întrebat-o  de  ce  taie  capetele  bucăţii  de 
carne.  Mama  le-a  răspuns:  „Pentru  că  aşa  le  gătea  şi  mama 
mea."  Astfel  că  au  luat  decizia  de  a-i  telefona  bunicii  şi  de  a o 
întreba  de  ce  taie  capetele  pulpei.  Ce  credeţi  că  le-a  răspuns  ? 
„Pentru  că  tigaia  mea  era  prea  mică !" 

Ideea  este  că,  în  general,  avem  tendinţa  de  a fi  identici  cu 
unul  sau  cu  ambii  părinţi  atunci  când  este  vorba  de  bani. 

De  exemplu,  tatăl  meu  era  antreprenor.  Lucra  în  domeniul 
construcţiilor  de  case.  La  fiecare  proiect  construia  între  o 
duzină  şi  o sută  de  case,  ceea  ce  necesita  o investiţie  de  capital 
imensă.  Tata  trebuia  să  investească  tot  ce  avea  şi  să  împrumute 
din  greu  de  la  bancă  până  în  momentul  în  care  casele  erau  vân- 
dute şi  se  încasau  banii.  în  consecinţă,  la  începutul  fiecărui 
proiect  duceam  lipsă  de  bani  şi  eram  îndatoraţi  până  peste  cap. 
Aşa  cum  vă  puteţi  imagina,  în  cursul  acestei  perioade  tatăl  meu 
nu  era  în  apele  lui,  iar  generozitatea  nu  era  principala  lui  trăsă- 
tură. Dacă-i  ceream  ceva,  oricât  de  ieftin,  răspunsul  lui,  după 
obişnuitul  „Da’  ce,  eu  sunt  făcut  din  bani?",  era  următorul: 
„Nu  eşti  în  toate  minţile  ?“  Evident,  nu  obţineam  niciun  bănuţ, 
dar  în  plus  mi  se  arunca  şi  privirea  „Să  nici  nu  te  gândeşti  să 
încerci  din  nou".  Sunt  sigur  că  o cunoaşteţi. 

Acest  scenariu  dura  un  an  sau  doi  până  când,  în  cele  din 
urmă,  casele  erau  vândute.  Apoi  ne  lăfăiam  în  puf.  Dintr-odată, 

tata  devenea  o cu  totul  altă  persoană.  Era  bucuros,  amabil  şi 
foarte  generos.  Venea  şi  mă  întreba  dacă  am  nevoie  de  nişte 
bani.  Doream  să-i  întorc  privirea  aceea  înapoi,  dar  nu  eram 
atât  de  fraier,  aşa  că  spuneam  doar:  „Sigur,  tată,  mulţumesc" 
şi-mi  dădeam  ochii  peste  cap. 

Viaţa  era  frumoasă...  cel  puţin  până  în  momentul  în  care 
tata  avea  să  vină  acasă  să  ne  anunţe : „Am  găsit  o bucăţică  bună 
de  teren  şi  ne  apucăm  iar  de  construit."  îmi  aduc  perfect 
aminte  că  spuneam:  „Minunat,  tată,  succes !"  în  timp  ce  mi  se 
scufundau  toate  corăbiile,  ştiind  de  lupta  care  avea  să  se  dez- 
lănţuie. 

Acest  model  se  derula  de  când  mă  ştiu,  adică  de  pe  la  6 ani, 
până  când  am  împlinit  21  de  ani  şi  m-am  mutat  de  acasă.  Apoi 
a încetat  sau,  cel  puţin,  aşa  am  crezut  eu. 

La  vârsta  de  21  de  ani  am  terminat  şcoala  şi  am  devenit,  aţi 
ghicit,  constructor.  La  vremea  aceea  am  intrat  în  câteva  tipuri 
diferite  de  proiecte.  Din  anumite  motive,  deşi  am  strâns  o mică 
avere,  la  puţin  timp  după  aceea  aveam  să  rămân  lefter.  Am 
intrat  într-o  altă  afacere  şi  credeam  că  sunt  din  nou  în  frunte, 
numai  pentru  un  an,  când  aveam  să  ajung  din  nou  pe  fundul 
prăpastie!. 

Acest  tipar  de  suişuri  şi  coborâşuri  s-a  derulat  aproape  zece 
ani,  înainte  de  a-mi  da  seama  că  s-ar  putea  ca  problema  să  nu 
fie  tipul  de  afacere  pe  care  îl  aveam,  partenerii  sau  angajaţii  pe 
care  mi-i  alegeam,  starea  economiei  sau  decizia  mea  de  a-mi 
oferi  o pauză  şi  a mă  relaxa  atunci  când  lucrurile  mergeau  bine. 
în  cele  din  urmă,  am  recunoscut  că  poate,  doar  poate,  retrăiam 
inconştient  modelul  „sus- jos"  al  veniturilor  tatălui  meu. 

Tot  ce  pot  să  spun  este  că,  mulţumesc  lui  Dumnezeu,  am 
învăţat  ceea  ce  dumneavoastră  aflaţi  din  această  carte  şi  am  fost 
capabil  să-mi  recondiţionez  acest  tipar  de  variaţii  la  extreme, 
ajungând  la  un  venit  constant  crescut.  Chiar  şi  astăzi,  atunci 
când  lucrurile  merg  bine,  mai  apare  nevoia  de  schimbare  (şi  de 
a mă  sabota  singur  prin  acest  proces).  Dar  acum,  în  mintea 
mea  există  un  alt  fişier  care  observă  acest  sentiment  şi  spune: 


„Mulţumesc  că  m-ai  informat,  acum  să  ne  concentrăm  şi  să  ne 
întoarcem  la  muncă." 

Un  alt  exemplu  vine  de  la  unul  dintre  seminariile  mele  din 
Orlando,  Florida.  Ca  de  obicei,  oamenii  se  adunau  în  faţa 
scenei,  unul  câte  unul,  pentru  a cere  un  autograf,  pentru  a mă 
saluta  sau  a-mi  mulţumi  ori  pentru  altele.  Nu  voi  uita  nicio- 
dată un  domn  în  vârstă  care  a venit  suspinând.  Abia  putea  să-şi 
reia  răsuflarea  şi  îşi  tot  ştergea  lacrimile  cu  mâneca.  L-am  în- 
trebat ce  se  întâmplase.  Mi-a  răspuns : „Am  63  de  ani  şi  am  citit 
cărţi  şi  am  mers  la  seminarii  de  când  s-au  inventat.  Am  ascul- 
tat toţi  oratorii  şi  am  încercat  tot  ce  mă  învăţau.  Am  încercat  la 
bursă,  în  tranzacţii  imobiliare  şi  am  intrat  în  mai  mult  de  o 
duzină  de  diferite  afaceri.  M-am  întors  la  facultate  şi  am  obţi- 
nut o diplomă  MBA.  Am  mai  multe  cunoştinţe  decât  zece 
oameni  obişnuiţi,  dar  nu  m-am  realizat  niciodată  pe  plan 
financiar.  întotdeauna  am  avut  un  început  bun,  dar  am  sfârşit 
cu  mâna  goală  şi,  în  toţi  aceşti  ani,  nu  am  ştiut  niciodată  de  ce. 
Am  crezut  că  probabil  sunt  doar  un  bătrân  prost...  până 
astăzi.  în  cele  din  urmă,  ascultându-vă  pe  dumneavoastră  şi 
punând  lucrurile  cap  la  cap,  totul  se  leagă.  Nu  este  nimic  în 
neregulă  cu  mine.  Doar  că  am  în  cap  tiparul  financiar  al  tatălui 
meu  şi  ăsta  a fost  blestemul  meu.  Tatăl  meu  a traversat  cea  mai 
cruntă  perioadă  a Marii  Crize.  în  fiecare  zi  încerca  să  obţină 
o slujbă  sau  să  vândă  ceva,  însă  venea  acasă  cu  mâna  goală. 
Aş  dori  să  fi  înţeles  rolul  modelelor  şi  al  tiparelor  de  compor- 
tament legate  de  bani  acum  40  de  ani.  Ce  pierdere  de  timp,  de 
învăţătură  şi  de  cunoştinţe !" 

I-am  răspuns : „în  niciun  caz  cunoştinţele  dumneavoastră 
nu  reprezintă  o pierdere  de  timp ! Ele  au  fost  doar  în  stare 
latentă,  stocate  într-o  bancă  de  date  a minţii,  aşteptând  să  apară 
o ocazie.  Acum,  că  v-aţi  formulat  un  « tipar  al  succesului »,  tot 
ceea  ce  aţi  învăţat  vreodată  va  deveni  util  şi  vă  veţi  lansa  către 
reuşită." 

Cei  mai  mulţi  dintre  noi  recunoaştem  adevărul  atunci  când 
îl  auzim.  La  început  faţa  i s-a  luminat  şi  a început  să  respire 
adânc.  Apoi,  pe  chipul  lui  a apărut  un  zâmbet  larg.  M-a  strâns 

în  braţe  şi  mi-a  spus:  „Mulţumesc,  mulţumesc,  mulţumesc!" 
Ultima  oară  când  am  primit  veşti  de  la  el,  totul  era  minunat: 
în  ultimele  18  luni  câştigase  mai  mult  decât  în  ultimii  18  ani 
luaţi  la  un  loc.  îmi  place  când  se  întâmplă  aşa  ceva ! 

Repet,  puteţi  avea  toate  cunoştinţele  şi  calităţile  din  lume; 
dacă  „tiparul"  dumneavoastră  nu  este  setat  la  poziţia  succes, 
sunteţi  condamnaţi  din  punct  de  vedere  financiar. 

Adesea,  la  seminariile  noastre  avem  de-a  face  cu  partici- 
panţi ai  căror  părinţi  au  fost  implicaţi  în  cel  de-al  Doilea  Răz- 
boi Mondial  sau  care  au  trăit  în  timpul  Marii  Crize  economice. 
Adesea,  aceşti  oameni  sunt  şocaţi  când  înţeleg  cum  experien- 
ţele părinţilor  lor  le-au  influenţat  modul  de  a gândi  şi  obiceiu- 
rile legate  de  bani.  Unii  aruncă  banii  ca  apucaţii,  pe  principiul 
că:  „poţi  foarte  uşor  să  îţi  pierzi  toată  agoniseala,  aşa  că  dis- 
trează-te  cât  mai  ai  ocazia".  Alţii,  dimpotrivă:  chivernisesc 
fiecare  bănuţ  „pentru  zile  negre". 

Iată  un  sfat  de  bun-simţ:  economisirea  pentru  „zile  negre" 
pare  o idee  bună,  dar  poate  crea  mari  probleme.  Unul  dintre 
principiile  pe  care  le  predam  într-un  alt  curs  era  legat  de  puterea 
intenţiei.  Dacă  puneţi  deoparte  „banii  albi  pentru  zile  negre“ 
ce  veţi  obţine  ? Zile  negre ! Nu  mai  faceţi  asta ! în  loc  să  adunaţi 
bani  pentru  zile  negre,  concentraţi-vă  pe  economisirea  pentru 
zile  fericite  sau  pentru  ziua  în  care  vă  veţi  fi  câştigat  indepen- 
denţa financiară.  Din  acel  moment,  prin  virtutea  legii  intenţiei, 
aceasta  va  fi  ceea  ce  veţi  avea. 

Mai  devreme  am  spus  că  cei  mai  mulţi  dintre  noi  au  ten- 
dinţa de  a fi  asemănători  cu  unul  sau  cu  ambii  părinţi  în  ceea  ce 
priveşte  manevrarea  banilor;  dar,  de  asemenea,  există  şi  rever- 
sul medaliei.  Unii  dintre  noi  sfârşesc  prin  a fi  exact  opusul 
unuia  sau  al  ambilor  părinţi.  De  ce  se  poate  întâmpla  aşa  ceva  ? 
Cuvinte  precum  furie  sau  revoltă  vă  spun  ceva  ? Pe  scurt, 
depinde  doar  de  câte  crestături  pe  răboj  s-au  acumulat. 

Din  nefericire,  în  copilărie  nu  le  putem  spune  părinţilor 
noştri:  „Mami  şi  tati,  aşezaţi- vă.  Aş  dori  să  discut  ceva  voi. 
Nu  sunt  mulţumit  de  modul  în  care  vă  gospodăriţi  banii  şi, 
prin  urmare,  viaţa;  din  acest  motiv,  când  voi  fi  mare,  voi  face 


lucrurile  exact  pe  dos.  Sper  că  înţelegeţi  acest  lucru.  Şi  acum, 
noapte  bună  şi  vise  plăcute !" 

Nu,  nici  gând,  nu  merge  aşa.  în  loc  de  asta,  atunci  când  ne 
ajunge  cuţitul  la  os,  în  general  ne  pierdem  cumpătul  şi  ceea  ce 
scoatem  pe  gură  sună  mai  degrabă  cam  aşa:  „Vă  urăsc ! Nu  voi 
fi  niciodată  ca  voi ! Când  o să  fiu  mare,  o să  fiu  bogat ! Şi  atunci 
o să- mi  iau  ce  vreau  eu,  indiferent  dacă  vă  place  sau  nu !"  Apoi 
alergăm  în  camera  noastră,  trântim  uşa  şi  începem  să  lovim 
perna  sau  orice  altceva  ne  cade  în  mână,  pentru  a ne  elibera  de 
frustrări. 

Mulţi  oameni  care  provin  din  familii  sărace  acumulează 
furie  şi  revoltă.  Adesea,  aceştia  ies  la  suprafaţă  şi  devin  bogaţi, 
sau  cel  puţin  au  motivaţia  să  o facă.  Dar  apare  o mică  piedică, 
de  fapt,  o ditamai  buturugă  în  faţa  carului.  Chiar  dacă  aceşti 
oameni  devin  bogaţi  sau  dacă  muncesc  pe  brânci  pentru  a avea 
succes,  de  obicei  nu  sunt  fericiţi.  De  ce  ? Pentru  că  rădăcina 
averii  lor  sau  a motivaţiei  de  a face  bani  o reprezintă  furia  şi 
resentimentele.  Prin  urmare,  în  creierele  lor  banii  şi  furia 
devin  conectate  şi,  cu  cât  individul  strânge  mai  mulţi  bani  sau 
luptă  mai  mult  pentru  ei,  cu  atât  mai  multă  furie  acumulează. 

în  cele  din  urmă,  supraeul  lor  spune:  „Am  obosit  să  fiu 
stresat  şi  furios.  Vreau  doar  pace  şi  fericire."  Astfel  încât  ei 
întreabă  aceeaşi  minte  care  a creat  legătura  de  mai  sus  ce  pot 
să  facă  în  această  situaţie.  La  care  mintea  le  răspunde:  „Dacă 
doreşti  să  scapi  de  toată  această  furie,  trebuie  să  scapi  de  bani." 
Şi  chiar  asta  fac.  Subconştientul  lor  scapă  de  toţi  acei  bani. 

Cheltuiesc  prea  mult  sau  fac  investiţii  nechibzuite  sau 
ajung  la  un  divorţ  ruinător  sau  îşi  sabotează  propriul  succes 
prin  altă  metodă.  Dar  nu  mai  contează,  pentru  că  acum  sunt 
fericiţi,  nu-i  aşa?  Nici  gând!  Este  chiar  mai  rău,  pentru  că 
acum  ei  nu  sunt  doar  furioşi,  ci  faliţi  şi  furioşi ! Nu  au  scăpat  de 
ceea  ce  trebuia ! 

Au  scăpat  de  bani  în  loc  să  scape  de  furie,  au  eliminat 
fructele  în  loc  de  rădăcini.  Adevărata  problemă  care  a existat  în 
tot  acest  timp  şi  care  există  în  continuare  este  furia  acumulată 
în  ei  faţă  de  părinţii  lor.  Până  când  această  furie  nu  este 

depăşită,  nu  vor  fi  cu  adevărat  fericiţi  sau  liniştiţi,  indiferent  de 
câţi  bani  vor  avea  sau  vor  pierde. 

Raţiunea  sau  motivaţia  pe  care  o aveţi  pentru  a face  bani  sau 
pentru  a avea  succes  este  de  o importanţă  vitală.  Dacă  moti- 
vaţia pentru  obţinerea  succesului  sau  banilor  vine  dintr-o  rădă- 
cină păguboasă,  cum  ar  fi  teama  sau  furia,  sau  din  dorinţa  de  a 
„demonstra"  ceva,  banii  nu  vă  vor  aduce  niciodată  fericirea. 

PRINCIPIU  AL  PROSPERITĂŢII: 

Dacă  motivaţia  pentru  obţinerea  succesului  sau  a banilor 
vine  dintr-o  rădăcină  păguboasă,  cum  ar  fi  teama  sau  furia, 
sau  din  dorinţa  de  a „demonstra"  ceva,  banii  nu  vă  vor 
aduce  niciodată  fericirea. 


De  ce  ? Pentru  că  niciuna  dintre  aceste  probleme  nu  poate  fi 
rezolvată  cu  ajutorul  banilor.  De  exemplu,  să  vorbim  despre 
teamă.  în  timpul  seminariilor,  îmi  întreb  auditoriul:  „Câţi 
dintre  dumneavoastră  ar  cita  frica  drept  principala  motivaţie 
pentru  obţinerea  succesului?"  Sunt  puţini  cei  care  ridică 
mâinile.  Cu  toate  acestea,  atunci  când  întreb : „Câţi  dintre  dum- 
neavoastră ar  considera  siguranţa  ca  fiind  unul  dintre  imbol- 
durile principale  ale  obţinerii  succesului  ?",  aproape  toată  lumea 
ridică  mâna.  Dar  trebuie  să  înţelegeţi  — atât  siguranţa,  cât  şi 
teama  sunt  puse  în  mişcare  de  acelaşi  lucru.  Căutarea  siguran- 
ţei îşi  are  rădăcina  în  nesiguranţă,  care  este  bazată  pe  teamă. 

Deci  vor  putea  mai  mulţi  bani  să  ne  scape  de  această  frică  ? 
Aţi  vrea  dumneavoastră!  Categoric,  răspunsul  este  nu.  De  ce  ? 
Pentru  că  nu  banii  sunt  rădăcina  tuturor  problemelor,  ci  frica. 
Ba,  chiar  mai  rău,  frica  nu  este  doar  o problemă,  este  un  obicei, 
în  consecinţă,  acumularea  banilor  va  modifica  doar  tipul  de 
frică  pe  care  îl  avem.  Atunci  când  eram  faliţi,  cel  mai  probabil 
ne  temeam  că  nu  vom  reuşi  niciodată  sau  că  nu  vom  ajunge 
suficient  de  departe.  Cu  toate  acestea,  după  ce  am  ajuns  la  ţelul 
nostru,  teama  ni  se  transformă  în:  „Şi  dacă  voi  pierde  totul?" 


sau : „Toată  lumea  doreşte  o bucăţică  din  averea  mea"  sau  „Im- 
pozitele mă  vor  usca  de  bani".  Pe  scurt,  până  când  nu  vom 
ajunge  la  rădăcina  acestei  probleme  şi  nu  vom  elimina  frica,  nu 
ne  va  ajuta  nicio  sumă  de  bani. 

Bineînţeles,  dacă  ar  fi  de  ales,  cei  mai  mulţi  ar  prefera  să  îşi 
facă  griji  pentru  banii  pe  care  îi  au  şi  posibilitatea  de  a-i  pierde 
decât  să  nu  aibă  bani  deloc,  dar  niciunul  dintre  aceste  moduri 
de  viaţă  nu  este  strălucit. 

La  fel  ca  în  cazul  celor  impulsionaţi  de  frică,  mulţi  oameni 
sunt  motivaţi  în  atingerea  succesului  financiar  de  dorinţa  de  a 
demonstra  că  sunt  „suficient  de  buni".  Ne  vom  ocupa  de 
această  problemă  în  partea  a doua  a acestei  cărţi,  dar  deocam- 
dată trebuie  să  înţelegeţi  că  oricât  de  mulţi  bani  aţi  avea,  ei  nu 
vă  vor  face  să  vă  simţiţi  suficient  de  bun.  Banii  nu  vă  pot  face 
ceea  ce  sunteţi  deja.  La  fel  ca  în  cazul  fricii,  nevoia  de  „a  de- 
monstra că  eşti  cineva"  devine  modul  dumneavoastră  obişnuit 
de  a fi.  Nici  măcar  nu  mai  realizaţi  că  vă  conduce.  Vă  spuneţi 
că  urmăriţi  un  ţel  înalt,  că  sunteţi  jucători  grei  pe  piaţă,  că  sun- 
teţi hotărâţi  şi  toate  aceste  trăsături  sunt  pozitive.  Dar  mai 
rămâne  întrebarea:  de  ce?  Care  este  motorul  care  vă  mobili- 
zează ? 

Pentru  oamenii  care  sunt  conduşi  de  nevoia  de  a demonstra 
că  sunt  suficient  de  buni,  nicio  sumă  de  bani  nu  poate  uşura 
durerea  pricinuită  de  acea  rană  interioară  care  face  ca  totul  şi 
toţi  cei  din  viaţa  lor  să  „nu  fie  de  ajuns".  Nicio  sumă  de  bani 
sau  alte  bunuri  nu  vor  fi  vreodată  suficiente  pentru  cei  care 
simt  că  nu  sunt  ei  înşişi  suficient  de  buni. 

Repet,  totul  depinde  de  dumneavoastră.  Amintiţi-vă  că 
lumea  dumneavoastră  interioară  se  reflectă  în  cea  exterioară, 
în  condiţiile  în  care  credeţi  că  nu  sunteţi  suficient  de  bun,  veţi 
da  credit  acestei  convingeri  şi  veţi  crea  realitatea  în  care  nu 
aveţi  bani  suficienţi.  Pe  de  altă  parte,  dacă  vă  credeţi  împlinit, 
veţi  valida  această  convingere  şi  veţi  crea  abundenţă.  De  ce  ? 
Pentru  că  „abundenţa"  va  reprezenta  rădăcina  dumneavoastră 
care,  în  acel  moment,  va  deveni  modul  dumneavoastră  de  a fi. 

Prin  desprinderea  motivaţiei  dumneavoastră  de  furie,  teamă 
şi  nevoia  de  a demonstra  că  sunteţi  cineva,  puteţi  realiza  noi 
legături  ale  activităţilor  ce  presupun  câştigarea  banilor  prin 
intermediul  unei  ţinte,  colaborare  şi  bucurie.  In  acest  mod,  nu 
trebuie  să  vă  irosiţi  niciodată  banii  pentru  a fi  fericiţi. 

A fi  un  rebel  sau  opusul  părinţilor  nu  este  întotdeauna  o 
problemă.  Dimpotrivă,  dacă  sunteţi  un  rebel  (adesea  este  cazul 
celui  de-al  doilea  născut),  iar  părinţii  dumneavoastră  aveau  obi- 
ceiuri nesănătoase  în  ceea  ce  priveşte  administrarea  banilor, 
poate  fi  un  lucru  bun  că  sunteţi  opusul  lor.  Pe  de  altă  parte,  dacă 
părinţii  dumneavoastră  erau  oameni  cu  succes  şi  v-aţi  revoltat 
împotriva  lor,  aţi  putea  avea  serioase  dificultăţi  financiare. 

Oricum  ar  fi,  ceea  ce  este  important  este  să  recunoaşteţi 
modul  în  care  comportamentul  dumneavoastră  de  a fi  în  do- 
meniul financiar  este  influenţat  de  unul  sau  de  ambii  părinţi. 

Paşii  schimbării:  existenţa  unui  model 

CONŞTIENTIZAREA:  Luaţi  în  calcul  modul  de  a reacţiona 
şi  obiceiurile  pe  care  le  avea  fiecare  dintre  părinţi  în 
domeniul  financiar.  Scrieţi  pe  o hârtie  caracteristicile 
prin  care  sunteţi  identici  sau  diferiţi  de  oricare  dintre  ei. 

ÎNŢELEGEREA : Scrieţi  efectul  pe  care  l-a  avut  acest  model 
asupra  vieţii  dumneavoastră. 

DISOCIEREA : Puteţi  înţelege  că  acest  mod  de  a fi  este  doar 
ceea  ce  aţi  învăţat  şi  că  nu  vă  reprezintă  ? înţelegeţi  că  în 
prezent  aveţi  posibilitatea  de  a alege  să  fiţi  diferit  ? 

DECLARAŢIE:  Puneţi-vă  mâna  pe  inimă  şi  spuneţi... 

„ Modul  în  care  am  manevrat  banii  a fost  după  modelul  lor. 
Acum  îmi  aleg  propria  cale.  “ 

Atingeţi-vă  capul  şi  spuneţi... 

„Am  o minte  de  milionar!^ 


Cea  de-a  treia  influenta:  incidentele  specifice 

Cea  de-a  treia  cale  prin  care  suntem  influenţaţi  este  aceea  a 
incidentelor  specifice.  Care  sunt  experienţele  dumneavoastră 
din  timpul  tinereţii  în  domeniul  financiar,  şi  când  vă  aflaţi  în 
preajma  prosperităţii  şi  a oamenilor  bogaţi  ? Aceste  experienţe 
sunt  extrem  de  importante,  deoarece  vă  vor  modela  convin- 
gerile — sau,  mai  degrabă,  iluziile  — după  care  trăiţi  în  acest 
moment. 

Permiteţi-mi  să  vă  dau  un  exemplu.  La  cursurile  Millionaire 
Mind  Intensive  Seminar  a participat  o femeie  care  era  asistentă 
medicală  la  o sală  de  operaţii.  Josey  avea  un  venit  foarte  bun, 
dar,  într-un  mod  sau  altul,  reuşea  întotdeauna  să-şi  cheltuie 
toţi  banii.  Când  am  săpat  un  pic  mai  adânc,  şi-a  amintit  că,  la 
vârsta  de  1 1 ani,  a fost  la  un  restaurant  chinezesc  împreună  cu 
părinţii  şi  cu  sora  sa.  Părinţii  ei  aveau  una  dintre  certurile 
legate  de  bani.  Tatăl  ei  era  în  picioare,  strigând  şi  lovind  cu 
pumnul  în  masă.  îşi  aminteşte  cum  acesta  s-a  înroşit,  apoi  s-a 
învineţit  şi  apoi  s-a  prăbuşit  la  pământ  din  cauza  unui  atac  de 
cord.  Ea  era  în  echipa  de  înot  a şcolii,  astfel  că  avea  cunoştinţe 
de  resuscitare  pe  care  le-a  aplicat  imediat,  dar  fără  succes.  Tatăl 
i-a  murit  în  braţe. 

Şi  astfel,  din  acea  zi,  mintea  lui  Josey  a legat  banii  de  durere. 
Nu  este  de  mirare  că,  în  viaţa  de  adult,  în  efortul  de  a-şi  elimina 
suferinţa,  subconştientul  ei  a încercat  să  scape  de  toţi  banii. 
De  asemenea,  este  interesant  de  notat  faptul  că  a devenit  asis- 
tentă medicală.  De  ce  ? Poate  pentru  că  încă  mai  încerca  să-şi 
salveze  tatăl  ? 

La  curs,  am  ajutat-o  pe  Josey  să-şi  identifice  vechiul  tipar 
financiar  şi  să  şi-l  revizuiască.  în  prezent,  ea  este  bine  angre- 
nată pe  drumul  care  să-i  aducă  independenţa  financiară.  De 
asemenea,  nu  mai  este  asistentă  medicală.  Nu  că  nu  i-ar  fi 
plăcut  slujba.  Doar  că  practica  această  meserie  dintr-un  motiv 
greşit.  în  prezent  este  consilier  financiar  şi  continuă  să  ajute 
oamenii,  dar  de  această  dată  cu  scopul  de  a-i  face  să  înţeleagă 

modul  în  care  programarea  din  trecut  le  influenţează  fiecare 
aspect  al  vieţii  lor  financiare. 

Permiteţi-mi  să  vă  mai  dau  un  exemplu  de  incident  specific, 
de  această  dată  mai  aproape  de  propria  ogradă.  Pe  când  soţia 
mea  avea  7 ani,  auzea  adesea  clopoţeii  de  la  camioneta  cu 
îngheţată  apropiindu-se  pe  stradă.  Fugea  la  mama  ei  şi  îi  cerea 
o monedă  de  25  de  cenţi,  însă  aceasta  îi  răspundea:  „îmi  pare 
rău,  dragă,  nu  am  bani.  Du-te  şi  roagă^l  pe  tata,  el  are  toţi 
banii.“  Soţia  mea  mergea  să-i  ceară  bani  tatălui  ei.  El  îi  dădea 
moneda,  ea  mergea  să-şi  cumpere  un  cornet  de  îngheţată  şi  era 
fericită. 

Săptămână  după  săptămână,  se  repeta  acelaşi  incident.  Deci 
ce  a învăţat  soţia  mea  despre  bani  ? 

în  primul  rând,  că  banii  sunt  ţinuţi  de  bărbaţi.  Astfel  încât, 
după  ce  ne-am  căsătorit,  ce  credeţi  că  aştepta  de  la  mine? 
Corect:  bani.  Şi,  credeţi-mă,  nu  mai  cerea  doar  o monedă  de 
25  de  cenţi ! într-un  fel  sau  altul,  evoluase. 

în  al  doilea  rând,  a învăţat  că  femeile  nu  au  bani.  Dacă 
mama  ei  (modelul)  nu  avea  bani,  este  clar  că  aşa  trebuia  să  fie 
şi  ea.  Pentru  a confirma  acest  mod  de  a fi,  în  mod  inconştient 
ea  trebuia  să  scape  de  toţi  banii.  Şi  chiar  se  pricepea  la  aşa  ceva ! 
Dacă  i se  dau  100  $,  cheltuieşte  100  $.  Dacă  i se  dau  200  $,  chel- 
tuieşte 200  $.  Dacă  i se  dau  500  $,  cheltuieşte  500  $,  iar  dacă  i se 
dau  1 000  $,  cheltuieşte  1 000  $.  La  un  moment  dat  a urmat 
unul  din  cursurile  mele  şi  a aflat  totul  despre  arta  multiplicării, 
asemănătoare  sistemului  de  pârghii.  I-am  dat  2 000  $ şi  ea  a 
cheltuit  10  000  $ ! Am  încercat  să-i  explic:  „Draga  mea,  multi- 
plicare înseamnă  că  noi  suntem  cei  care  se  presupune  că  obţi- 
nem cei  zece  mii  de  dolari,  nu  că  îi  cheltuim".  Informaţia  pur 
şi  simplu  nu  se  sedimenta. 

Singurul  lucru  pentru  care  ne-am  certat  vreodată  au  fost 
banii.  Aproape  că  ne-a  costat  căsnicia.  Ceea  ce  nu  ştiam  la  acel 
moment  era  că  înţelesul  pe  care  fiecare  dintre  noi  îl  dădea  banilor 
era  complet  diferit.  Pentru  soţia  mea,  banii  însemnau  plăcere 
de  moment  (aşa  cum  îşi  savura  îngheţata).  Pe  de  altă  parte,  eu 


am  fost  crescut  cu  credinţa  că  banii  sunt  meniţi  a fi  un  mijloc 
pentru  obţinerea  independenţei. 

Din  punctul  meu  de  vedere,  de  câte  ori  soţia  mea  cheltuia, 
ea  nu  doar  risipea  bani,  ci  năruia  viitorul  nostru  financiar.  Şi,  în 
ceea  ce  o privea,  de  câte  ori  o opream  să  mai  cheltuie,  o privam 
de  plăcerea  vieţii  ei. 

Mulţumesc  Domnului  că  am  învăţat  să  ne  reevaluăm  fiecare 
dintre  aceste  tipare  financiare  şi,  mai  mult  decât  atât,  am  creat 
un  al  treilea  tipar  financiar,  specific  relaţiei  noastre. 


Povestea  de  succes  a lui  Deborah  Chamitoff 

De  la:  Deborah  Chamitoff 

Către : T.  Harv  Eker 

Subiect:  Independenţă  financiară! 

Harv, 

în  prezent  am  18  surse  diferite  de  venituri  pasive  şi  nu 
mai  am  nevoie  de  o SLUJBĂ.  Da,  sunt  bogată.  însă  şi  mai 
important,  viaţa  mea  s-a  îmbogăţit,  a devenit  mai  împlinită 
şi  mai  fericită ! Dar  nu  a fost  tot  timpul  aşa. 

Pentru  mine,  banii  reprezentau  o povară.  Am  încredinţat 
unor  străini  rezolvarea  chestiunilor  mele  financiare,  astfel 
încât  să  nu  am  de-a  face  cu  banii.  Am  pierdut  aproape  totul 
în  timpul  ultimului  crah  bursier  şi  nici  măcar  nu  mi-am  dat 
seama  până  când  nu  a fost  prea  târziu. 

Mai  mult,  mi-am  pierdut  respectul  pentru  propria  per- 
soană. Paralizată  de  teamă,  ruşine  şi  fără  speranţă,  m-am 
izolat  de  toată  lumea  şi  de  tot  ce  mă  înconjura.  Am  conti- 
nuat să  mă  învinovăţesc  până  când  am  fost  târâtă  la  un  semi- 
nar Millionaire  Mind. 

în  cursul  acelui  weekend  crucial,  mi-am  redobândit  forţa 
şi  am  reuşit  să  preiau  controlul  asupra  propriului  destin 
financiar.  Am  adoptat  „Declaraţiile  proprietăţii"  şi  mi-am 

iertat  greşelile  din  trecut,  crezând  cu  adevărat  că  meritam  să 
fiu  bogată. 

Iar  acum  chiar  mă  distrez  investindu-mi  propriii  bani ! 
Sunt  liberă  din  punct  de  vedere  financiar  şi  ştiu  că  voi  fi 
întotdeauna  pentru  că  am  o „minte  de  milionar^. 
Mulţumesc,  Harv . . . mulţumesc  mult. 


Vă  întrebaţi  dacă  toate  acestea  funcţionează  ? Permiteţi-mi 
să  v-o  spun  astfel:  am  fost  martor  la  trei  minuni  în  viaţa  mea: 

1.  Naşterea  fiicei  mele. 

2.  Naşterea  fiului  meu. 

3.  Dispariţia  certurilor  pe  tema  banilor,  între  mine  şi  soţia  mea ! 

Statisticile  arată  că  principala  cauză  a destrămării  unui  cuplu 
o reprezintă  banii.  Principalul  motiv  pentru  care  oamenii  se 
ceartă  din  cauza  banilor  îl  reprezintă  nu  banii  ca  atare,  ci  nepo- 
trivirea dintre  modurile  în  care  sunt  priviţi.  Nu  contează  cât  de 
mulţi  bani  aveţi  sau  vă  lipsesc.  Dacă  tiparul  dumneavoastră 
financiar  nu  se  potriveşte  cu  cel  al  persoanei  cu  care  aveţi  de-a 
face,  atunci  aveţi  mari  probleme.  Acest  lucru  este  valabil 
pentru  cupluri,  căsătorite  sau  necăsătorite,  membrii  unei 
familii  şi  chiar  pentru  asociaţii  în  afaceri.  Este  esenţial  să  înţe- 
legeţi că  aveţi  de-a  face  cu  tipare  financiare  şi  nu  cu  bani.  Din 
momentul  în  care  ai  recunoaşte  tiparul  financiar  al  partene- 
rului, puteţi  să  negociaţi  cu  acesta  într-un  mod  benefic  pentru 
amândoi.  Puteţi  începe  prin  înţelegerea  faptului  că,  cel  mai 
probabil,  fişierele  financiare  ale  partenerului  nu  sunt  asemănă- 
toare cu  ale  dumneavoastră.  în  loc  să  vă  supăraţi,  încercaţi  să 
înţelegeţi.  Faceţi  tot  posibilul  să  înţelegeţi  ce  este  important 
pentru  partenerul  dumneavoastră  în  domeniul  financiar  şi  să 
identificaţi  motivaţiile  şi  temerile  sale.  în  acest  mod,  veţi  avea 


de-a  face  cu  rădăcinile,  nu  cu  fructele  şi  veţi  avea  toate  şansele 
de  a face  lucrurile  să  meargă.  Altfel,  nu  prea  sunt  speranţe ! 

Unul  dintre  cele  mai  importante  lucruri  pe  care  le  veţi 
învăţa,  dacă  vă  veţi  hotărî  să  asistaţi  la  unul  din  cursurile 
Millionaire  Mind  Intensive  Seminar,  este  cum  să  recunoaşteţi 
tiparul  financiar  al  partenerului  dumneavoastră  şi  cum  să 
creaţi  unul  nou,  intermediar,  care  să  vă  ajute  atât  pe  dumnea- 
voastră, cât  şi  pe  partener  să  obţineţi  ceea  ce  vă  doriţi.  Este  o 
adevărată  binecuvântare  să  fiţi  capabil  să  faceţi  asta,  deoarece 
anulează  cele  mai  multe  motive  de  suferinţă  ale  majorităţii 
oamenilor. 

Paşii  schimbării:  incidentele  specifice 

Iată  un  exerciţiu  pe  care  îl  puteţi  face  împreună  cu  parte- 
nerul dumneavoastră.  Aşezaţi-vă  şi  discutaţi  antecedentele  pe 
care  le  are  fiecare  dintre  dumneavoastră  în  legătură  cu  banii  — 
ce  aţi  auzit  în  tinereţe,  ce  fel  de  modele  aţi  avut  în  familie 
şi  care  au  fost  incidentele  specifice  care  v-au  impresionat.  De 
asemenea,  descoperiţi  ce  reprezintă  banii  pentru  partenerul 
dumneavoastră.  Plăcere  ? Independenţă  ? Poziţie  socială  ? Acest 
lucru  vă  va  ajuta  să  identificaţi  actualul  tipar  financiar  al  fiecă- 
ruia dintre  dumneavoastră  şi  vă  poate  ajuta  să  descoperiţi  cauzele 
neînţelegerilor  din  acest  plan. 

în  continuare,  discutaţi  ceea  ce  doriţi  în  prezent,  nu  ca  doi 
străini,  ci  ca  într-un  parteneriat.  Decideţi  de  comun  acord  care 
sunt  ţelurile  dumneavoastră  şi  ce  atitudine  aveţi  cu  privire  la 
succes  şi  bani.  Apoi  întocmiţi  o listă  a acestor  atitudini  şi  acţiuni 
asupra  cărora  aţi  căzut  de  acord  să  le  îndepliniţi.  Afişaţi-o  pe 
un  perete  şi,  de  câte  ori  apare  o problemă,  extrem  de  delicat, 
reamintiţi-vă  reciproc  ce  aţi  hotărât  împreună,  când  eraţi 
amândoi  cu  mintea  limpede,  fără  emoţii  şi  neinfluenţaţi  de 
vechiul  dumneavoastră  tipar  financiar. 

CONŞTIENTIZAREA:  Gândiţi- vă  la  un  anumit  incident 
emoţionant  legat  de  domeniul  financiar,  pe  care  l-aţi 
trăit  în  în  copilărie. 

ÎNŢELEGEREA:  Scrieţi  efectul  pe  care  l-a  avut  acest  eveni- 
ment asupra  vieţii  dumneavoastră  financiare. 

DISOCIEREA:  Realizaţi  faptul  că  acest  mod  de  a fi  este  doar 
ceea  ce  aţi  învăţat  şi  că  nu  vă  reprezintă  ? Sunteţi  con- 
ştient că  în  prezent  aveţi  posibilitatea  de  a alege  să  fiţi 
diferit  ? 

DECLARAŢIE:  Puneţi- vă  mâna  pe  inimă  şi  spuneţi... 

,,Mă  eliberez  de  toate  experienţele  financiare  descuraja- 
toare din  trecut  şi  îmi  creez  un  viitor  nou,  plin  de  bogăţie.  “ 

Atingeţi-vă  capul  şi  spuneţi . . . 

„Am  o minte  de  milionar!*^ 

Pe  ce  poziţie  este  setat 
tiparul  dumneavoastră  financiar? 

Acum  este  timpul  să  răspundeţi  la  „întrebarea  de  un  milion 
de  dolari".  Care  este  tiparul  dumneavoastră  financiar  în  acest 
moment  şi  care  sunt  rezultatele  către  care  vă  îndrumă?  Sunteţi 
setaţi  pentru  succes,  mediocritate  sau  eşec  financiar  ? Sunteţi 
programaţi  să  vă  câştigaţi  uşor  banii  sau  să  duceţi  o adevărată 
luptă  pentru  fiecare  bănuţ  ? Sunteţi  setaţi  pentru  muncă  echili- 
brată sau  pentru  „tras  la  jug"  ? 

Sunteţi  condiţionaţi  să  aveţi  un  venit  consistent  sau  unul 
insuficient?  Ştiţi  cum  se  spune:  „Acum  îi  ai,  acum  s-au  dus; 
iar  îi  ai  şi  iar  s-au  dus".  Se  pare  că  motivele  acestor  fluctuaţii 
dramatice  sunt  întotdeauna  venite  din  exterior.  De  exemplu: 
„Aveam  o slujbă  bine  plătită,  dar  compania  s-a  restructurat. 
După  aceea,  am  început  o afacere  pe  cont  propriu  şi  lucrurile 
mergeau  bine,  dar  piaţa  s-a  prăbuşit.  Următoarea  afacere  mer- 
gea grozav,  apoi  partenerul  meu  a plecat  şi  aşa  mai  departe." 


Nu  vă  lăsaţi  fraieriţi,  acesta  este  tiparul  dumneavoastră  la  locul 
de  muncă. 

Sunteţi  setaţi  pentru  un  venit  mare,  unul  moderat  sau 
pentru  unul  mic  ? Ştiaţi  că  fiecare  dintre  noi  este  programat 
pentru  câştigarea  unui  anumit  venit?  Sunteţi  setaţi  pentru  a 
câştiga  între  20  000  şi  30  000  $ anual  ? între  40  000  şi  60  000  $ ? 
între  75  000  şi  100  000  $ ? între  150  000  şi  200  000  $ ? Mai  mult 
de  250  000  $ anual  ? 

Acum  câţiva  ani,  în  timpul  unuia  dintre  seminariile  de  seară 
cu  durata  de  două  ore,  în  audienţă  a fost  prezent  un  domn 
neobişnuit  de  elegant.  După  terminarea  seminarului,  a venit  la 
mine  şi  m-a  întrebat  dacă  l-ar  putea  ajuta  unul  dintre  cursurile 
Millionaire  Mind  care  se  desfăşoară  pe  parcursul  a trei  zile,  dat 
fiind  că  el  deja  câştiga  500  000  $ pe  an.  L-am  întrebat  de  cât 
timp  câştiga  această  sumă  şi  el  a răspuns : „Consecvent,  de  apro- 
ximativ şapte  ani". 

Asta  era  ceea  ce  doream  să  ştiu.  L-am  întrebat  de  ce  nu 
câştigă  două  milioane  de  dolari  pe  an.  I-am  explicat  că  progra- 
mul era  pentru  persoane  care  doresc  să-şi  atingă  întregul 
potenţial  financiar  şi  l-am  rugat  să-şi  explice  de  ce  era  „blocat" 
la  jumătate  de  milion.  A hotărât  să  participe  la  program. 

După  un  an,  am  primit  de  la  el  un  e-mail  în  care  spunea: 
„Programul  a fost  incredibil,  dar  am  făcut  o greşeală.  Mi-am 
resetat  tiparul  financiar  pentru  a câştiga  două  milioane  dolari 
pe  an,  aşa  cum  am  vorbit.  Am  ajuns  deja  la  acest  nivel,  astfel 
încât  intenţionez  să  urmez  cursul  din  nou  pentru  a-1  reseta  la 
un  câştig  de  zece  milioane  dolari  pe  an." 

Vreau  să  subliniez  că  nu  contează  venitul  dumneavoastră 
din  prezent.  Ceea  ce  contează  este  dacă  v-aţi  atins  întregul 
potenţial  financiar.  Ştiu  că  mulţi  dintre  dumneavoastră  gân- 
desc în  felul  următor:  pentru  ce  Dumnezeu  ar  avea  nevoie 
cineva  de  atâţia  bani  ? în  primul  rând,  chiar  această  întrebare 
nu  este  deloc  încurajatoare  pentru  veniturile  dumneavoastră  şi 
reprezintă  un  semn  sigur  că  veţi  dori  să  vă  revizuiţi  tiparul 
financiar.  în  al  doilea  rând,  principalul  motiv  pentru  care  acest 
domn  a dorit  să  câştige  atâţia  bani  era  acela  de  a-şi  susţine 

eforturile  în  calitate  de  donator  important  în  beneficiul  unei 
asociaţii  caritabile  care  ajută  victimele  SIDA  din  Africa.  Şi  cam 
atât  despre  „lăcomia‘^  celor  bogaţi ! 

Să  continuăm.  Sunteţi  programaţi  să  câştigaţi  bani  sau  să 
cheltuiţi  bani  ? Sunteţi  programaţi  să  vă  gospodăriţi  bine  banii 
sau  să  îi  investiţi  aiurea  ? 

Sunteţi  setaţi  să  alegeţi  instrumente  de  investiţii  câştigă- 
toare sau  falimentare?  Vă  puteţi  întreba:  „Cum  poate  face 
parte  din  tiparul  meu  financiar  informaţia  despre  câştigurile 
sau  pierderile  de  la  bursă  sau  din  domeniul  imobiliar  ?“  Simplu. 
Cine  alege  acţiunile  sau  proprietăţile  ? Dumneavoastră.  Cine 
alege  momentul  cumpărării  ? Dumneavoastră.  Cine  alege  mo- 
mentul vânzării  ? Dumneavoastră.  Cred  că  aveţi  ceva  de  spus 
în  această  ecuaţie. 

Aveam  o cunoştinţă  în  San  Diego,  pe  nume  Larry.  Când  e 
vorba  de  făcut  bani,  Larry  este  ca  un  magnet:  categoric,  are  un 
tipar  financiar  setat  pe  venituri  mari.  Dar  atunci  când  e vorba 
să-şi  investească  banii,  asupra  lui  pluteşte  „sărutul  morţii". 
Indiferent  ce  cumpără,  totul  se  devalorizează.  (Bănuiţi  că  tatăl 
lui  avea  aceeaşi  problemă?  Puteţi  s-o  mai  spuneţi  o dată!) 

Ţin  o strânsă  legătură  cu  Larry  pentru  a-mi  da  sfaturi  în 
investiţii.  întotdeauna  merge  • • • dos ! Indiferent  ce  mi-ar 
sugera  Larry,  eu  fac  totul  pe  dos.  îmi  place  Larry ! 

Pe  de  altă  parte,  observaţi  cum  alţi  oameni  par  să  aibă  ceea 
ce  mai  devreme  am  numit  „atingerea  lui  Midas".  Toate  aface- 
rile în  care  se  implică  par  să  se  transforme  în  mine  de  aur. 
Ambele  sindroame,  „atingerea  lui  Midas"  şi  „sărutul  morţii", 
reprezintă  pur  şi  simplu  manifestări  ale  tiparului  financiar. 

Repet,  tiparul  dumneavoastră  financiar  vă  va  determina 
viaţa  financiară  — şi  chiar  pe  cea  personală.  Dacă  sunteţi  o 
femeie  al  cărei  tipar  financiar  este  setat  pentru  venituri  mici, 
există  mari  şanse  să  atrageţi  un  bărbat  cu  un  tipar  asemănătoar, 
astfel  încât  să  vă  instalaţi  în  zona  dumneavoastră  de  „confort 
financiar"  şi  să  vă  validaţi  acest  tipar.  Dacă  sunteţi  un  bărbat  al 
cărui  tipar  financiar  este  setat  pentru  venituri  mici,  există  mari 
şanse  să  atrageţi  o femeie  care  să  vă  cheltuiască  toţi  banii,  astfel 


încât  să  vă  instalaţi  în  zona  dumneavoastră  de  „confort  finan- 
ciar" şi  să  vă  validaţi  acest  tipar. 

Majoritatea  oamenilor  cred  că  succesul  afacerii  lor  depinde, 
în  primul  rând,  de  cunoştinţele  şi  priceperea  lor  în  afaceri  sau, 
cel  puţin,  de  coordonarea  lor  în  raport  cu  piaţa.  Regret  că 
trebuie  să  vă  dezamăgesc,  dar  astea  sunt  aiureli  sau,  cu  alte 
cuvinte,  nici  gând ! 

Numai  de  tiparul  dumneavoastră  financiar  depinde  cât  de 
bine  merge  afacerea.  Vă  veţi  valida  de  fiecare  dată  acest  tipar. 
Dacă  este  setat  pentru  a câştiga  100  000  $ pe  an,  exact  atâta  va 
valora  afacerea,  cât  să  vă  asigure  un  venit  de  100  000  $ anual. 

Dacă  sunteţi  agent  comercial  şi  aveţi  o setare  pentru  un 
venit  de  50  000  $ pe  an  şi,  întâmplător,  faceţi  o afacere  care  vă 
aduce  un  venit  de  90  000  $ în  acel  an,  fie  afacerea  se  va  anula, 
fie  trebuie  să  vă  pregătiţi  pentru  un  an  sărăcăcios  care  va  resta- 
bili echilibrul  după  câştigul  celor  90  000  $ şi  vă  va  aduce  la 
nivelul  tiparului  dumneavoastră  financiar. 

Pe  de  altă  parte,  dacă  sunteţi  setaţi  pentru  un  venit  de 
50  000  $ şi  aţi  fost  câţiva  ani  într-o  perioadă  de  criză,  nu  vă 
îngrijoraţi,  vă  veţi  reveni.  Trebuie,  este  legea  subconştientă  a 
banilor  şi  a minţii.  Probabil  că  cineva  care  se  găseşte  în  această 
situaţie  va  fi  lovit  de  autobuz  pe  când  traversează  strada  şi 
va  obţine  exact  50  000  $ de  pe  urma  asigurării!  Este  simplu: 
într-un  fel  sau  altul,  dacă  sunteţi  setat  pentru  un  venit  de 
50  000  $ pe  an,  în  cele  din  urmă  acolo  veţi  ajunge. 

Deci  vă  întreb  din  nou,  puteţi  spune  pentru  ce  valoare  este 
setat  tiparul  dumneavoastră  financiar?  Una  dintre  cele  mai 
evidente  metode  este  de  a vă  privi  rezultatele.  Priviţi-vă  extra- 
sul de  cont  bancar.  Priviţi-vă  venitul.  Priviţi  valoarea  netă. 
Apreciaţi  succesul  pe  care  îl  au  investiţiile.  Priviţi  succesul  afa- 
cerii dumneavoastră.  Apreciaţi  dacă  sunteţi  cheltuitor  sau  eco- 
nom. Evaluaţi  dacă  vă  chivernisiţi  bine  banii.  Apreciaţi  cât  de 
consecvent  sau  inconsecvent  sunteţi.  Priviţi  cât  de  mult  mun- 
ciţi pentru  bani.  Evaluaţi  parteneriatele  în  care  intervin  banii. 

Banii  vă  vin  cu  uşurinţă  sau  după  o luptă  ? Aveţi  o afacere 
sau  aveţi  o slujbă?  Sunteţi  angrenaţi  în  aceeaşi  slujbă  sau 
afacere  de  mai  mult  timp  sau  vă  mutaţi  frecvent  ? 

Tiparul  dumneavoastră  financiar  este  ca  un  termostat.  Dacă 
temperatura  din  cameră  este  de  21  de  grade,  sunt  mari  şanse  ca 
termostatul  să  fie  fixat  la  21  de  grade.  în  acest  moment,  lucru- 
rile  devin  interesante.  Deoarece  fereastra  este  deschisă  şi  afară 
este  frig,  există  posibilitatea  ca  temperatura  din  cameră  să 
scadă  la  18  grade  ? Bineînţeles,  dar  se  ce  va  întâmpla  în  cele  din 
urmă?  Va  interveni  termostatul  şi  va  aduce  din  nou  tempera- 
tura la  21  de  grade. 

De  asemenea,  dacă  fereastra  este  deschisă  şi  afară  este  cald, 
există  posibilitatea  ca  temperatura  din  cameră  să  urce  până  la 
26  de  grade  ? Sigur  că  se  poate,  dar  ce  se  va  întâmpla  în  cele  din 
urmă?  Va  interveni  termostatul  şi  va  aduce  din  nou  tempera- 
tura la  21  de  grade. 

Singura  metodă  de  a modifica  în  permanenţă  temperatura 
din  cameră  este  de  a reseta  termostatul.  în  acelaşi  mod,  singura 
metodă  de  a vă  modifica  „permanent**  nivelul  succesului  finan- 
ciar este  de  a vă  reseta  termostatul  financiar,  adică  tiparul 
financiar. 

PRINCIPIU  AL  PROSPERITĂŢII: 

Singura  metodă  de  a modifica  permanent  temperatura  din 
cameră  este  de  a reseta  termostatul.  în  acelaşi  mod,  singura 
metodă  de  a vă  modifica  „permanent**  nivelul  succesului 
financiar  este  de  a vă  reseta  termostatul  financiar. 


Puteţi  încerca  orice  altceva  doriţi.  Vă  puteţi  îmbogăţi 
cunoştinţele  în  domeniul  afacerilor,  în  marketing,  în  vânzări  şi 
în  management.  Puteţi  deveni  expert  în  afaceri  imobiliare  sau 
în  bursă.  Toate  acestea  reprezintă  doar  nişte  „unelte**  extraor- 
dinare, dar,  în  cele  din  urmă,  fără  o „cutie  de  scule**  interioară 


suficient  de  mare  şi  de  puternică  pentru  a crea  şi  păstra  o mare 
sumă  de  bani,  toate  uneltele  din  lume  vă  vor  fi  inutile. 

încă  o dată  vă  spun,  este  pur  şi  simplu  matematic:  „Venitul 
dumneavoastră  va  creşte  doar  în  măsura  în  care  vă  dezvoltaţi 
dumneavoastră.** 

Din  fericire  sau,  dimpotrivă,  din  nefericire,  tiparul  banilor 
şi  succesului  dumneavoastră  are  tendinţa  de  a vă  însoţi  tot 
restul  vieţii  — asta  dacă  nu  îl  identificaţi  şi  nu  îl  schimbaţi. 
Şi  exact  acest  lucru  îl  vom  face  în  partea  a doua  a cărţii  de  faţă 
şi,  într-o  măsură  mai  extinsă,  în  Millionaire  Mind  Intensive 
Seminar. 

Amintiţi-vă  că  primul  element  al  oricărei  schimbări  este 
conştientizarea.  Examinaţi- vă,  deveniţi  conştient,  observaţi- vă 
gândurile,  temerile,  convingerile,  obiceiurile,  acţiunile  şi  chiar 
lipsa  acţiunii.  Puneţi-vă  la  microscop.  Studiaţi- vă. 

Mulţi  dintre  noi  cred  că  trăim  pe  baza  alegerilor  pe  care  le 
facem.  De  obicei,  nu  se  întâmplă  aşa ! Oricât  am  fi  de  versaţi,  în 
cursul  unei  zile  obişnuite,  facem  câteva  alegeri  care  ne  reflectă 
conştiinţa  de  sine  în  momentul  respectiv.  Dar,  în  majoritatea 
timpului,  suntem  ca  roboţii,  funcţionând  automat,  conduşi  de 
condiţionarea  din  trecut  şi  de  obiceiurile  noastre.  Aici  inter- 
vine conştientizarea,  adică  observarea  gândurilor  şi  acţiunilor 
dumneavoastră  în  scopul  de  a putea  trăi  pe  baza  alegerilor 
făcute  la  momentul  prezent,  în  loc  de  a trăi  conduşi  de  progra- 
marea din  trecut. 

PRINCIPIU  AL  PROSPERITĂŢII: 

Conştientizarea  reprezintă  observarea  gândurilor  şi  acţiu- 
nilor dumneavoastră,  în  scopul  de  a putea  trăi  pe  baza  ale- 
gerilor făcute  în  momentul  prezent,  în  loc  de  a trăi  conduşi 
de  programarea  din  trecut. 


Prin  conştientizare,  putem  trăi  pe  baza  a ceea  ce  suntem 
astăzi  în  loc  de  a trăi  pe  baza  a ceea  ce  am  fost  ieri.  în  acest 

mod,  putem  răspunde  corespunzător  oricărei  situaţii,  aţin- 
gându-ne  toată  gama  şi  întreg  potenţialul  de  abilităţi  şi  talente, 
în  loc  să  reacţionăm  deplasat  la  evenimente,  conduşi  de  teme- 
rile şi  nesiguranţa  trecutului. 

Din  momentul  în  care  sunteţi  conştienţi,  vă  puteţi  vedea 
limpede  programarea:  este  o simplă  înregistrare  a informaţi- 
ilor pe  care  le-aţi  primit  în  trecut,  atunci  când  eraţi  prea  tânăr 
ca  să  le  înţelegeţi.  Acum  puteţi  vedea  că  această  condiţionare 
nu  vă  reprezintă  pe  dumneavoastră,  ci  ceea  ce  aţi  fost  învăţat  să 
fiţi.  Puteţi  înţelege  că  nu  sunteţi  „înregistrarea",  ci  „aparatul 
care  a făcut  înregistrarea".  Nu  sunteţi  „conţinutul"  sticlei,  ci 
chiar  „sticla".  Nu  sunteţi  programul  de  funcţionare  a calcula- 
torului, ci  chiar  memoria  acestuia. 

Este  adevărat  că  genetica  poate  juca  un  rol,  la  fel  ca  şi  aspec- 
tele spirituale,  dar  multe  dintre  influenţele  care  vă  formează 
provin  din  informaţiile  şi  convingerile  altor  persoane.  Cum 
am  sugerat  mai  devreme,  convingerile  nu  sunt  neapărat  adevă- 
rate sau  false,  drepte  sau  greşite.  Dar  indiferent  de  validitatea 
lor,  convingerile  sunt  opinii  care  trec  de  la  un  individ  la  altul  şi 
apoi  de  la  o generaţie  la  alta,  ajungând  până  la  dumneavoastră. 
Cunoscând  acest  lucru,  puteţi  alege  conştient  să  renunţaţi  la 
orice  convingere  sau  comportament  care  nu  vă  susţine  finan- 
ciar, înlocuindu-le  cu  unele  încurajatoare. 

In  timpul  cursurilor  mele,  afirm  că  „niciun  gând  nu  există 
degeaba  în  capul  dumneavoastră".  Fiecare  gând  pe  care  îl  aveţi 
reprezintă  fie  o investiţie,  fie  un  cost.  Acesta  vă  va  conduce  fie 
spre  fericire  şi  succes,  fie  vă  va  îndepărta  de  ele.  Vă  poate  da 
putere  sau  vă  poate  împiedica.  De  aceea  este  obligatoriu  să  vă 
alegeţi  gândurile  şi  convingerile  cu  atenţie.  Conştientizaţi 
faptul  că  gândurile  şi  credinţele  dumneavoastră  nu  vă  repre- 
zintă şi  nu  sunt  obligatoriu  fixate  de  dumneavoastră.  Indife- 
rent cât  de  valoroase  sunt  pentru  dumneavoastră,  ele  au  exact 
importanţa  şi  sensul  pe  care  li  le  daţi  dumneavoastră.  Nimic  nu 
are  altă  importanţă  decât  cea  pe  care  dumneavoastră  i-o  daţi. 

Vă  amintiţi  că  Ia  începutul  acestei  cărţi  v-am  sugerat  să  nu 
credeţi  nimic  din  ce  vă  spun  ? Ei  bine,  dacă  doriţi  să  luaţi  un 


avânt  puternic  în  viaţă,  nu  credeţi  niciun  cuvânt  pe  care  dum- 
neavoastrăW  spuneţi.  Iar  dacă  doriţi  o „iluminare"  instantanee, 
nu  credeţi  niciun  gând  pe  care  îl  aveţi. 

Intre  timp,  dacă  sunteţi  ca  majoritatea  oamenilor,  veţi  ajunge 
să  credeţi  în  ceva,  astfel  încât  puteţi  foarte  bine  să  alegeţi 
convingeri  care  să  vă  susţină,  convingeri  legate  de  prosperitate. 
Amintiţi- vă:  gândurile  duc  la  sentimente,  sentimentele  conduc 
la  acţiuni,  acţiunile  dau  rezultate.  Puteţi  alege  să  gândiţi  şi  să 
acţionaţi  aşa  cum  o fac  cei  bogaţi  şi,  în  acest  fel,  să  creaţi  rezul- 
tate asemănătoare  cu  ale  oamenilor  avuţi. 

întrebarea  care  se  pune  este:  „Cum  gândesc  şi  acţionează 
oamenii  bogaţi?"  Chiar  asta  veţi  descoperi  în  a doua  parte 
a acestei  cărţi. 

Dacă  doriţi  să  vă  modificaţi  pentru  totdeauna  viaţa  finan- 
ciară, continuaţi  lectura ! 

DECLARAŢIE:  Puneţi-vă  mâna  pe  inimă  şi  spuneţi ... 

y,Imi  analizez  gândurile  şi  le  păstrez  doar  pe  cele  care  mă 
susţin. " 

Atingeţi-vă  capul  şi  spuneţi ... 

\»Am  o minte  de  milionar!^ 


Povestea  de  succes  a Rhondei  şi  a lui  Bob  Baines 

De  la : Rhonda  şi  Bob  Baines 
Către : T.  Harv  Eker 
Subiect:  Ne  simţim  liberi! 

Nu  ştiam  la  ce  să  ne  aşteptăm  când  am  ajuns  la  cursul 
Millionaire  Mind  Intensive,  dar  am  fost  impresionaţi  de 
rezultate.  înainte  de  a participa  la  seminar,  aveam  o gră- 
madă de  probleme  financiare.  Nu  păream  să  o scoatem 
la  capăt.  Eram  permanent  datornici  şi  nu  înţelegeam  de  ce. 

Ne  acopeream  debitul  de  pe  cărţile  de  credit  (de  obicei 
dintr-un  bonus  mare  de  la  locul  de  muncă)  doar  pentru  a 
face  din  nou  datorii  în  următoarele  şase  luni.  Nu  conta  cât 
câştigam.  Eram  foarte  frustraţi  şi  ne  certam  mult. 

Apoi  am  participat  la  seminarul  Millionaire  Mind.  în  timp 
ce  îl  ascultam  pe  Harv,  eu  şi  soţul  meu  ne  tot  făceam  semne 
cu  picioarele,  zâmbind  şi  privindu^ne  unul  pe  altul.  Am 
aflat  atât  de  multe  informaţii  care  ne  făceau  să  spunem: 
„Nu-i  de  mirare",  „Iată  motivul",  „Acum  totul  se  explică". 
Eram  foarte  încântaţi. 

Am  aflat  motivul  pentru  care  fiecare  dintre  noi  avea 
păreri  atât  de  diferite  atunci  când  era  vorba  despre  bani.  Am 
aflat  că  el  este  un  „cheltuitor",  iar  eu  sunt  genul  care  „nu  se 
implică".  Ce  combinaţie  îngrozitoare!  După  ce  am  primit 
informaţiile,  am  încetat  să  mai  dăm  vina  unul  pe  celălalt,  am 
început  să  ne  înţelegem  unul  pe  altul  şi,  în  cele  din  urmă,  să 
ne  apreciem  şi  să  ne  iubim  mai  mult. 

A trecut  aproape  un  an  şi  nu  ne-am  mai  certat  pentru 
bani  — doar  discutăm  despre  ceea  ce  am  învăţat.  Nu  mai 
avem  datorii;  de  fapt,  avem  chiar  economii,  pentru  prima 
oară  în  cei  şaisprezece  ani  de  când  suntem  împreună.  Acum 
avem  şi  bani  puşi  deoparte,  dar  şi  pentru  cheltuielile  de  fie- 
care zi,  pentru  educaţie,  divertisment,  economii  pe  termen 
lung  pentru  o casă  şi  chiar  pentru  donaţii.  Este  un  sentiment 
minunat  să  ştim  că  putem  folosi  bani  în  toate  aceste  domenii 
fără  a ne  simţi  vinovaţi  că  i-am  alocat  şi  cheltuit  în  aceste 
scopuri. 

Ne  simţim  liberi. 

îţi  mulţumim  foarte  mult,  Harv. 


DOSARELE  PROSPERITAJII 

17  moduri  prin  care  oamenii  bogaţi  gândesc  şi  acţio- 
nează diferit  faţă  de  cei  săraci  şi  faţă  de  cei  din  clasa  de 
mijloc 

în  prima  parte  a acestei  cărţi  am  discutat  despre  Procesul 
exprimării.  Amintiţi-vă  că  gândurile  conduc  la  sentimente, 
sentimentele  duc  la  acţiuni,  iar  acţiunile  produc  rezultate. 
Totul  începe  cu  propriile  gânduri  — produse  ale  minţii  dum- 
neavoastră. Nu  este  uimitor  faptul  că  mintea  dumneavoastră 
reprezintă,  mai  mult  sau  mai  puţin,  baza  propriei  vieţi  şi  totuşi 
cei  mai  mulţi  dintre  noi  nu  au  idee  despre  cum  fimcţionează 
acest  dispozitiv  puternic  ? Haideţi  să  aruncăm  o privire  asupra 
modului  în  care  funcţionează  mintea  dumneavoastră.  Meta- 
foric vorbind,  mintea  dumneavoastră  este  doar  un  fişet,  ase- 
mănător cu  cel  pe  care-1  puteţi  găsi  acasă  sau  la  serviciu.  Toate 
informaţiile  sunt  etichetate  şi  stocate  în  dosare,  de  unde  sunt 
uşor  de  recuperat  pentru  a vă  ajuta  să  supravieţuiţi.  Aţi  remar- 
cat ce  am  spus  ? Să  supravieţuiţi,  nu  să  prosperaţi. 

Indiferent  de  situaţie,  pentru  a decide  ceea  ce  aveţi  de  făcut, 
vă  duceţi  la  un  anumit  dosar  care  există  în  mintea  dumnea- 
voastră. Să  spunem,  de  exemplu,  că  luaţi  în  calcul  o oportuni- 
tate financiară.  în  mod  automat  mergeţi  la  fişa  etichetată  bani 
şi,  pe  baza  ei,  decideţi  ce  trebuie  făcut.  Singurele  gânduri  pe 
care  le  aveţi  stocate  în  fişierul  respectiv  sunt  cele  legate  de  bani. 
Doar  la  asta  vă  puteţi  gândi,  deoarece  numai  aceste  gânduri 
sunt  etichetate  astfel  în  mintea  dumneavoastră. 

Luaţi  decizii  bazate  pe  ceea  ce  credeţi  că  este  logic,  de 
bun-simţ  şi  adecvat  pentru  dumneavoastră  în  acel  moment. 
Luaţi  ceea  ce  credeţi  dumneavoastră  că  este  decizia  corectă. 

Cu  toate  acestea,  problema  este  că  acea  decizie  corectă  s-ar 
putea  să  nu  fie  şi  cea  încununată  de  succes.  De  fapt,  ceea  ce  vă 
pare  perfect  logic  adesea  poate  să  fie  chiar  păgubos. 

De  exemplu,  să  spunem  că  soţia  mea  este  la  Mall.  Pentru 
mine,  asta  nu  ar  fi  prea  greu  de  imaginat.  Vede  o geantă  verde, 
cu  o reducere  de  25%.  Imediat  îşi  consultă  dosarele  mentale  cu 
întrebarea:  „Să  o cumpăr  ?“  într-o  nanosecundă,  dosarele  minţii 
ei  îi  dau  răspunsul:  „Căutai  o geantă  verde  care  să  se  asorteze 
cu  pantofii  verzi  pe  care  i-ai  cumpărat  săptămâna  trecută, 
în  plus,  are  o mărime  potrivită.  Cumpăr-o !“  în  timp  ce  se  gră- 
beşte către  casa  de  marcat,  mintea  ei  este  nu  numai  încântată  că 
va  avea  această  geantă  minunată,  dar  radiază  de  bucurie  de 
mândrie  că  a cumpărat-o  cu  o reducere  de  25%. 

Pentru  mintea  ei,  această  achiziţie  are  o logică.  O doreşte, 
crede  că  are  nevoie  de  ea  şi  este  un  „chilipir".  Cu  toate  acestea, 
niciun  moment  mintea  ei  nu  se  gândeşte:  „într-adevăr,  este  o 
geantă  drăguţă,  e adevărat  că  este  un  chilipir,  dar  în  acest 
moment  am  o datorie  de  trei  mii  de  dolari,  aşa  că  mai  bine  m-aş 
abţine." 

Mintea  ei  nu  furnizează  această  informaţie  pentru  că  nu 
este  conţinută  în  niciun  dosar.  Fişierul  cu  „nu  mai  cheltui 
atunci  când  ai  datorii"  nu  a fost  instalat  niciodată  şi  nu  există 
în  mintea  ei,  ceea  ce  înseamnă  că  această  alegere  nu  este  o 
opţiune. 

Aţi  înţeles  ce  vreau  să  spun  ? Dacă  în  dulapul  dumneavoas- 
tră aveţi  dosare  care  nu  vă  susţin  în  drumul  către  succesul 
financiar,  acestea  vor  fi  singurele  alegeri  pe  care  le  veţi  face.  Ele 
vor  apărea  natural,  automat  şi  vor  fi  logice.  Dar,  în  cele  din 
urmă,  vă  vor  conduce  către  eşec  financiar  sau,  în  cel  mai  bun 
caz,  către  mediocritate.  Invers,  dacă  aveţi  dosare  mentale  care 
vă  susţin  succesul  financiar,  veţi  lua  decizii  care  vă  vor  duce 
spre  succes,  în  mod  natural  şi  automat.  Nu  va  trebui  să  vă  gân- 
diţi la  această  teorie.  Modul  dumneavoastră  natural  de  a gândi 
vă  va  asigura  succesul,  cam  ca  în  cazul  lui  Donald  Trump. 
Modul  său  obişnuit  de  a gândi  produce  avere. 


Atunci  când  este  vorba  de  bani,  nu  ar  fi  extraordinar  dacă 
aţi  gândi  de  la  bun  început  la  fel  ca  cei  bogaţi  ? Chiar  sper  să 
spuneţi  „desigur"  sau  ceva  asemănător. 

Păi,  este  posibil ! 

Cum  am  spus  mai  devreme,  primul  pas  al  oricărei  schim- 
bări este  conştientizarea,  în  sensul  că  primul  pas  pentru  a gândi 
în  acelaşi  mod  cu  cei  bogaţi  este  cunoaşterea  modului  în  care 
gândesc  ei. 

Oamenii  bogaţi  gândesc  mult  diferit  faţă  de  cei  săraci  sau 
cei  din  clasa  de  mijloc.  Ei  percep  diferit  banii,  bogăţia,  pe  ei 
înşişi,  pe  ceilalţi  şi  orice  altă  latură  a vieţii.  în  partea  a doua  a 
acestei  cărţi  vom  examina  unele  dintre  aceste  diferenţe  şi,  ca 
metodă  de  recondiţionate,  vom  instala  în  minte  17  „dosare  ale 
bogăţiei"  diferite.  Prin  intermediul  acestor  dosare  introducem 
noi  alternative.  Vă  puteţi  da  seama  când  gândiţi  ca  săracii  sau 
ca  oamenii  din  clasa  de  mijloc  şi  vă  puteţi  concentra  pe  modul 
în  care  gândesc  cei  bogaţi.  Reţineţi,  puteţi  alege  să  gândiţi  în 
moduri  care  să  vă  încurajeze  în  obţinerea  succesului  şi  a feri- 
cirii în  loc  să  vă  îndepărteze  de  ele. 

PRINCIPIU  AL  PROSPERITĂŢII: 

Puteţi  alege  să  gândiţi  în  moduri  care  să  vă  încurajeze  în 
obţinerea  succesului  şi  a fericirii,  în  loc  să  vă  îndepărteze 
de  ele. 


Pentru  început,  doresc  să  subliniez  câteva  aspecte.  în  primul 
rând,  sub  nicio  formă  nu  doresc  să  înjosesc  oamenii  săraci  sau 
să  par  lipsit  de  compasiune  faţă  de  situaţia  lor.  Nu  cred  că  cei 
bogaţi  sunt  mai  buni  decât  cei  săraci.  Ei  sunt  doar  mai  bogaţi, 
în  acelaşi  timp,  doresc  să-mi  înţelegeţi  mesajul,  astfel  încât 
intenţionez  să  fac  cât  mai  clară  diferenţa  dintre  bogaţi  şi  săraci. 

în  al  doilea  rând,  când  vorbesc  despre  bogaţi,  săraci  sau 
clasa  de  mijloc,  mă  refer  la  mentalitatea  lor  — modul  în  care 

gândesc  şi  acţionează  indivizii  respectivi,  mai  degrabă  decât  la 
suma  de  bani  pe  care  o au  sau  la  valoarea  lor  socială. 

în  al  treilea  rând,  voi  generaliza  „în  stil  mare".  Ştiu  că  nu 
toţi  oamenii  bogaţi  şi  nu  toţi  cei  săraci  sunt  asemănători  cu 
modelul  pe  care-1  descriu  eu.  Repet,  obiectivul  meu  este  de  a 
mă  asigura  că  înţelegeţi  esenţa  fiecărui  principiu  şi  că  veţi 
ajunge  să  îl  folosiţi. 

In  al  patrulea  rând,  în  majoritatea  cazurilor  nu  mă  voi  referi 
în  mod  direct  la  cei  din  clasa  de  mijloc,  deoarece  ei  asociază 
trăsături  din  celelalte  două  clase.  Din  nou,  obiectivul  meu  este 
acela  de  a vă  ajuta  să  vă  localizaţi  poziţia  pe  această  scală  şi, 
dacă  doriţi  să  faceţi  avere,  să  gândiţi  mai  degrabă  precum  cei 
bogaţi. 

în  cel  de-al  cincilea  rând,  câteva  dintre  principiile  din 
această  parte  a cărţii  pot  părea  a avea  de-a  face  mai  degrabă  cu 
obiceiuri  şi  atitudini,  decât  cu  moduri  de  a gândi.  Reamin- 
tiţi-vă,  acţiunile  noastre  sunt  determinate  de  sentimente,  care 
provin  din  gândurile  noastre.  Prin  urmare,  fiecare  acţiune 
independentă  spre  prosperitate  este  precedată  de  un  mod  de 
a gândi  ce  ţinteşte  avuţia. 

în  cele  din  urmă,  doresc  să  vă  rog  să  renunţaţi  la  pretenţia 
de  a avea  dreptatel  Ceea  ce  vreau  să  spun  este  că  trebuie  să 
fiţi  dispuşi  să  renunţaţi  la  nevoia  de  a face  lucrurile  în  stilul 
dumneavoastră.  De  ce  ? Pentru  că  modul  dumneavoastră  de  a 
acţiona  v-a  adus  în  poziţia  în  care  vă  aflaţi  în  acest  moment. 
Dacă  vă  doriţi  acelaşi  lucru,  continuaţi  în  acelaşi  stil.  Dar  dacă 
nu  sunteţi  încă  un  om  prosper,  poate  că  este  timpul  să  luaţi  în 
considerare  o altă  abordare,  mai  ales  una  care  provine  de  la 
cineva  care  este  cu  adevărat  bogat  şi  care  a ajutat  mii  de  alţi 
oameni  să-şi  găsească  drumul  către  bunăstare.  Depinde  numai 
de  dumneavoastră. 

Conceptele  despre  care  veţi  citi  sunt  simple,  dar  impor- 
tante. Ele  duc  la  adevărate  schimbări  ale  unor  oameni  reali,  din 
lumea  reală.  De  unde  ştiu  ? La  compania  mea,  Peak  Potentials 
Training,  se  primesc  anual  mii  de  scrisori  şi  e-mailuri  ce  descriu 
modul  în  care  fiecare  dosar  al  prosperităţii  a transformat  vieţile 


oamenilor.  Sunt  sigur  că  vă  vor  transforma  şi  pe  dumneavoas- 
tră, dacă  vi  le  veţi  însuşi  şi  le  veţi  pune  în  practică. 

La  sfârşitul  fiecărei  secţiuni  veţi  găsi  câte  o declaraţie  şi  câte 
o acţiune  care  trebuie  transpuse  în  lumea  fizică,  pe  care  să  le 
„ancoraţi"  în  corpul  dumneavoastră. 

De  asemenea,  veţi  descoperi  acţiuni  care  să  vă  încurajeze  în 
adoptarea  acestor  dosare  ale  bogăţiei.  Este  obligatoriu  să 
puneţi  în  acţiune  în  propria  viaţă  fiecare  fişier,  cât  mai  repede 
posibil,  astfel  încât  cunoştinţele  dobândite  să  ajungă  la  un  nivel 
celular  şi  să  realizeze  schimbări  de  durată,  permanente. 

Cei  mai  mulţi  oameni  înţeleg  că  suntem  fiinţe  ale  obiş- 
nuinţei, dar  ceea  ce  nu  realizează  este  că  există  două  tipuri  de 
deprinderi:  obiceiuri  creative  şi  obiceiuri  noncreative.  Tot 
ceea  ce  nu  faceţi  în  acest  moment,  nu  faceţi  de  obicei.  Singurul 
mod  de  a vă  schimba  aceste  obiceiuri  noncreative  în  obiceiuri 
creative  este  de  a le  pune  în  practică.  Lectura  vă  va  ajuta,  dar 
drumul  de  la  citit  la  acţiune  este  o cu  totul  altă  poveste.  Dacă 
sunteţi  interesaţi  cu  adevărat  de  succes,  demonstraţi-o  şi  prac- 
ticaţi acţiunile  sugerate. 

PRIMUL  DOSAR  AL  PROSPERITĂŢII 

Oamenii  bogaţi  sunt  de  părere  că  „ei  îşi  creează  viaţa". 
Săracii  cred  că  „viaţa  li  se  întâmplă". 


Dacă  doriţi  să  faceţi  avere,  este  obligatoriu  să  credeţi  că 
sunteţi  la  cârma  propriei  vieţi,  mai  ales  la  cea  a vieţii  financiare. 
Dacă  nu  credeţi  acest  lucru,  atunci  probabil  că  sunteţi  de 
părere  că  aveţi  prea  puţin  control,  poate  chiar  deloc,  asupra 
propriei  vieţi  şi,  prin  urmare,  controlul  asupra  vieţii  financiare 
este  prea  mic  sau  lipseşte  complet.  Aceasta  nu  este  o atitudine 
ţintită  spre  bogăţie. 

Aţi  observat  că  de  obicei  oamenii  săraci  sunt  cei  care  chel- 
tuie  averi  jucând  la  loterie  ? De  fapt,  ei  cred  că  averea  le  va  veni 
de  la  cineva  care  le  va  scoate  numele  la  o tragere  la  sorţi.  îşi 

petrec  seara  de  duminică  lipiţi  de  televizoare,  urmărind  entu- 
ziasmaţi extragerea,  pentru  a vedea  dacă  averea  le  va  „ateriza" 
în  braţe  în  această  săptămână. 

Desigur,  toată  lumea  doreşte  să  câştige  la  loterie,  chiar  şi  cei 
bogaţi  joacă  din  când  în  când,  de  dragul  distracţiei.  Dar,  în 
primul  rând,  oamenii  bogaţi  nu  îşi  cheltuie  jumătate  din  salariu 
pe  bilete  de  loterie  şi,  în  al  doilea  rând,  câştigul  de  la  loterie  nu 
este  „strategia"  lor  principală  pentru  a face  avere. 

Trebuie  să  aveţi  convingerea  că  dumneavoastră  vă  construiţi 
propriul  succes,  că  dumneavoastră  sunteţi  cel  care  vă  creaţi 
mediocritatea  şi  tot  dumneavoastră  sunteţi  cel  care  vă  agitaţi  în 
legătură  cu  banii  şi  succesul.  Conştient  sau  nu,  este  vorba 
despre  dumneavoastră.  în  loc  să-şi  asume  responsabilitatea 
pentru  ceea  ce  se  întâmplă  în  viaţa  lor,  săracii  preferă  să  joace 
rolul  victimei.  Adesea,  principalul  gând  al  unei  victime  este 
„săracul  de  mine".  Şi  iată,  în  virtutea  legii  intenţiei,  ceea  ce 
obţine  o victimă  este,  la  propriu,  „sărăcia". 

Observaţi  ce  am  spus : aceşti  oameni  joacă  rolul  de  victimă. 
Nu  am  spus  că  sunt  victime.  Eu  nu  cred  că  cineva  este  o vic- 
timă. Cred  că  oamenii  joacă  rolul  victimei  pentru  că  îşi  închi- 
puie că  vor  obţine  ceva.  Vom  discuta  despre  aceasta  în  detaliu 
puţin  mai  departe. 

Acestea  fiind  zise,  cum  vă  puteţi  da  seama  când  oamenii 
joacă  rolul  victimei  ? Există  trei  indicii  evidente. 

In  acest  moment,  înainte  de  a vorbi  despre  indicii,  doresc  să 
înţelegeţi  că  niciunul  dintre  aceste  feluri  de  a fi  nu  are  nicio 
legătură  cu  vreunul  dintre  cititorii  acestei  cărţi.  Dar  poate 
cunoaşteţi  o persoană  care  se  încadrează  în  aceste  criterii. 
Şi  poate  că  o cunoaşteţi  chiar  foarte  bine.  în  orice  caz,  vă  su- 
gerez să  fiţi  atenţi  la  secţiunea  care  urmează! 

Primul  indiciu  al  victimei:  învinovăţirea 

Dacă  se  pune  problema  motivului  pentru  care  nu  s-au 
îmbogăţit,  cele  mai  multe  victime  sunt  profesionişti  ai  „jocului 
vinovăţiei".  Scopul  acestui  joc  este  de  a vedea  asupra  câtor 


persoane  sau  situaţii  pot  arunca  vina  fără  a se  privi  în  oglindă. 
Din  nefericire,  nu  este  nicio  bucurie  pentru  vreuna  dintre  per- 
soanele care  sunt  destul  de  ghinioniste  să  se  afle  prin  preajmă. 
Aceasta  se  întâmplă,  deoarece  persoanele  din  imediata  vecină- 
tate a victimelor  devin  ţinte  uşoare. 

Victimele  dau  vina  pe  economie,  pe  guvern,  pe  bursă,  pe 
agentul  lor  de  investiţii,  pe  tipul  de  afacere  în  care  sunt  impli- 
caţi, pe  patron  sau  pe  şefi,  îşi  învinovăţesc  propriii  angajaţi, 
directorii,  colegii,  soţia,  pe  Dumnezeu  şi,  bineînţeles,  îşi  învi- 
novăţesc întotdeauna  părinţii.  întotdeauna  este  altcineva  sau 
altceva  de  vină,  ei  sunt  fără  pată. 

Al  doilea  indiciu  al  victimei:  justificarea 

Dacă  victimele  nu  învinovăţesc  pe  cineva,  adesea  îi  veţi  auzi 
justificându-se  sau  dând  un  înţeles  raţional  situaţiei  lor  prin 
afirmaţii  de  tipul : „Banii  nu  sunt  cu  adevărat  importanţi."  Per- 
miteţi-mi  să  vă  pun  o întrebare : dacă  aţi  spune  despre  soţul  sau 
soţia  dumneavoastră,  ori  despre  prietenul  sau  prietena  dum- 
neavoastră sau  despre  partenerul  dumneavoastră  că  nu  sunt  cu 
adevărat  importanţi,  ar  mai  fi  vreunul  dintre  ei  în  preajma 
dumneavoastră  ? Nu  cred,  şi  nici  banii  nu  procedează  diferit ! 

La  seminariile  mele,  unii  participanţi  vin  la  mine  şi-mi  spun: 
„Ştii,  Harv,  banii  nu  sunt  chiar  atât  de  importanţi."  Atunci 
îi  privesc  în  ochi  şi  le  spun:  „Eşti  falit,  nu?"  De  obicei  îşi 
coboară  privirea  în  pământ  şi,  cu  umilinţă,  spun:  „Păi,  deo- 
camdată trec  prin  nişte  dificultăţi  financiare,  dar..."  la  care  îi 
întrerup:  „Nu,  nu  este  doar  acum,  este  dintotdeauna;  de  când 
te  ştii  ai  fost  ruinat  sau  pe-aproape;  nu-i  aşa?"  în  acest 
moment,  de  obicei  dau  din  cap  afirmativ  şi  se  întorc  îndureraţi 
la  locurile  lor,  pregătiţi  să  asculte  şi  să  înveţe,  pe  măsură  ce 
descoperă  ce  efect  distructiv  are  această  convingere  asupra 
vieţii  lor. 

Desigur  că  sunt  faliţi.  Aţi  avea  o motocicletă  dacă  nu  ar  fi 
importantă  pentru  dumneavoastră?  Bineînţeles  că  nu.  Aţi 
avea  un  papagal  în  colivie  dacă  nu  ar  însemna  ceva  pentru 

dumneavoastră  ? Bineînţeles  că  nu.  La  fel,  dacă  dumneavoastră 
credeţi  că  banii  nu  sunt  importanţi,  nici  nu  îi  veţi  avea. 

De  fapt,  vă  puteţi  uimi  prietenii  cu  această  clarviziune. 
Imaginaţi-vă  că  staţi  de  vorbă  cu  un  prieten  care  vă  spune 
„banii  nu  contează".  Duceţi-vă  mâna  la  frunte,  priviţi  în  sus  ca 
şi  cum  aţi  primi  un  mesaj  din  ceruri  şi  spuneţi:  „Eşti  falit!" 
Şocat,  prietenul  dumneavoastră  va  întreba,  fără  îndoială: 
„De  unde  ştii?"  La  care,  întindeţi  palma  şi  spuneţi:  „Ce  alt- 
ceva mai  vrei  să  ştii  ? Asta  te  costă  vreo  50  de  dolari,  te  rog !" 

Permiteţi-mi  să  v-o  spun  direct:  oricine  afirmă  că  banii  nu 
sunt  importanţi  nu-i  are  deloc ! Oamenii  bogaţi  înţeleg  impor- 
tanţa banilor  şi  locul  pe  care  îl  au  în  societate.  Pe  de  altă  parte, 
săracii  îşi  validează  incapacitatea  financiară  prin  folosirea  unor 
comparaţii  fără  relevanţă.  Vor  argumenta  că  „banii  nu  sunt  la 
fel  de  importanţi  ca  dragostea". 

Acum,  spuneţi  şi  dumneavoastră,  nu  este  idioată  compara- 
ţia asta?  Ce  este  mai  important:  braţul  sau  piciorul  dumnea- 
voastră ? Ambele  sunt  importante. 

Ascultaţi,  dragi  prieteni:  banii  sunt  foarte  importanţi  în 
domeniile  în  care  funcţionează  şi  sunt  inutili  în  ariile  în  care  nu 
au  nicio  influenţă.  Cu  toate  că  dragostea  poate  face  Pământul 
să  se  învârtă,  nu  plăteşte  construcţia  de  spitale,  biserici  şi  case. 
De  asemenea,  nu  dă  nimănui  de  mâncare. 

PRINCIPIU  AL  PROSPERITĂŢII: 

Banii  sunt  foarte  importanţi  în  domeniile  în  care  funcţio- 
nează şi  sunt  inutili  în  ariile  în  care  nu  au  nicio  influenţă. 


Nu  sunteţi  convinşi?  încercaţi  să  vă  plătiţi  facturile  cu 
dragoste.  Tot  nu  sunteţi  siguri  ? Atunci  treceţi  pe  la  bancă  şi 
încercaţi  să  depozitaţi  dragoste  — vedeţi  ce  se  va  întâmpla. 
Vă  scutesc  eu  de  osteneală.  Casierul  se  va  uita  la  dumneavoas- 
tră ca  la  un  zănatic  şi  va  striga  un  singur  cuvânt:  y^PazaT 
Niciun  om  bogat  nu  consideră  că  banii  nu  sunt  importanţi. 


Iar  dacă  nu  am  reuşit  să  vă  conving  şi  totuşi  credeţi  că  banii 
nu  sunt  importanţi,  mai  am  doar  două  cuvinte  de  spus,  sunteţi 
ruinaty  şi  veţi  rămâne  aşa  până  când  scăpaţi  de  acest  dosar  dis- 
tructiv al  tiparului  dumneavoastră  financiar. 

Al  treilea  indiciu  al  victimei:  vâicâreala 

Jeluirea  este  cel  mai  rău  lucru  pe  care  îl  puteţi  face  pentru 
sănătatea  sau  bunăstarea  dumneavoastră.  Cel  mai  rău ! De  ce  ? 

Cred  cu  tărie  în  legea  universală  care  stabileşte  că  „lucrul 
asupra  căruia  vă  concentraţi  se  realizează".  Când  vă  plângeţi, 
cui  acordaţi  mai  multă  atenţie:  lucrurilor  bune  sau  celor  rele 
din  viaţa  dumneavoastră?  Este  evident  că  vă  concentraţi  pe 
ceea  ce  nu  merge  şi,  de  vreme  ce  toate  lucrurile  care  vă  atrag 
atenţia  capătă  amploare,  veţi  avea  parte  de  mai  multe  necazuri. 

Mulţi  formatori  din  domeniul  dezvoltării  personale  vor- 
besc despre  legea  atracţiei.  Ea  se  referă  la  faptul  că  „asemănă- 
rile se  atrag",  ceea  ce  înseamnă  că  de  câte  ori  vă  plângeţi  nu 
faceţi  decât  să  atrageţi  mai  multe  „eşecuri"  în  viaţa  dumnea- 
voastră. 

PRINCIPIU  AL  PROSPERITĂŢII: 

De  câte  ori  vă  plângeţi,  deveniţi  un  „magnet  viu  pentru 
eşecuri". 


Aţi  observat  că  cei  care  se  plâng  au  de  obicei  o viaţă  grea  ? 
Se  pare  că  tot  ce  poate  fi  rău  li  se  întâmplă.  Ei  spun:  „Bine- 
înţeles că  mă  plâng,  uite  ce  viaţă  de  mizerie  am."  Acum,  că  aţi 
aflat,  puteţi  să  le  spuneţi:  „Nu,  este  aşa  din  cauza  faptului  că  te 
plângi  că  viaţa  ta  este  o mizerie.  Nu  mai  vorbi...  şi  pleacă  de 
lângă  mine !" 

Ceea  ce  ne  aduce  la  alt  subiect.  Trebuie  să  aveţi  mare  grijă 
să  nu  vă  aflaţi  în  apropierea  unei  persoane  care  se  văicăreşte  tot 

timpul.  Dacă  nu  aveţi  de  ales,  protejaţi- vă  cu  un  paravan  de 
oţel,  ca  să  nu  vă  contaminaţi ! 

Mă  ţin  departe  de  plângăcioşi  cât  mai  mult  posibil,  deoarece 
energia  negativă  este  molipsitoare.  Cu  toate  acestea,  nume- 
roase persoane  se  agită  în  jurul  lor  ascultându-i.  De  ce  ? Sim- 
plu: pentru  că  îşi  aşteaptă  rândul ! „Crezi  că  ţie  îţi  merge  rău  ? 
Stai  să  auzi  ce  mi  s-a  întâmplat  mie !" 

Iată  o temă  de  rezolvat  care,  vă  promit,  vă  va  schimba  viaţa. 
Vă  provoc  ca  următoarele  şapte  zile  să  nu  vă  mai  plângeţi 
deloc.  Nu  doar  cu  glas  tare,  dar  nici  măcar  în  gând.  Insă  tre- 
buie să  faceţi  acest  lucru  timp  de  şapte  zile  întregi.  De  ce? 
Pentru  că  în  primele  zile  puteţi  avea  nişte  văicăreli  din  zilele 
precedente.  Din  nefericire,  acestea  nu  călătoresc  cu  viteza 
luminii,  aşa  că  poate  trece  câtva  timp  pînă  să  le  îndepărtaţi. 

Am  lansat  această  provocare  pentru  mii  de  oameni  şi  am 
fost  şocat  să  văd  cât  de  mulţi  mi-au  spus  că  acest  simplu  exer- 
ciţiu le-a  transformat  vieţile.  Vă  garantez  că  veţi  fi  uimiţi  când 
veţi  constata  cât  de  fascinantă  vă  va  deveni  viaţa  atunci  când  nu 
vă  veţi  mai  concentra  asupra  nenorocirilor  şi  — prin  urmare  — 
nu  veţi  mai  atrage  eşecul  în  viaţa  dumneavoastră.  Dacă  până 
acum  v-aţi  comportat  ca  un  „plângăcios“,  nu  vă  gândiţi  să 
atrageţi  succesul  în  momentul  imediat  următor;  pentru  majo- 
ritatea oamenilor,  doar  atingerea  „neutralităţii"  ar  fi  un  început 
minunat ! 

învinovăţirea,  justificarea  şi  văicăreala  sunt  ca  medicamen- 
tele. Nu  sunt  altceva  decât  metode  de  reducere  a stresului.  Ele 
ameliorează  stresul  înfrângerii.  Gândiţi-vă  puţin.  Dacă  o per- 
soană nu  ar  fi  eşuat  într-un  fel  sau  altul,  ar  mai  simţi  nevoia  de 
a învinovăţi  pe  altcineva,  de  a se  mai  justifica  sau  de  a se  mai 
plânge  ? Normal,  răspunsul  este  nu. 

De  acum  încolo,  de  câte  ori  vă  auziţi  rostind  nişte  învino- 
văţiri catastrofale,  justificări  sau  plângeri,  opri-ţi-vă  imediat. 
Aduceţi-vă  aminte  că  vă  creaţi  singuri  viaţa  şi  că  în  fiecare 
moment  puteţi  atrage  fie  eşec,  fie  succes.  Este  obligatoriu  să  vă 
alegeţi  cu  înţelepciune  gândurile  şi  cuvintele ! 


Acum  pregătiţi-vă  să  auziţi  unul  dintre  cele  mai  mari 
secrete  din  lume.  Sunteţi  gata  ? Citiţi  cu  atenţie:  A;/  există nicio 
persoană  cu  comportament  de  „ victimă""  care  să  fie  cu  adevărat 
bogată l Aţi  înţeles  ? O să  o repet:  nu  există  nicio  persoană  cu 
comportament  de  victimă  cu  adevărat  bogată.  In  plus,  cine  i-ar 
asculta?  „Vai,  vai,  mi  s-a  zgâriat  yachtul!"  La  o astfel  de 
remarcă,  oricine  i-ar  răspunde:  „Cui  îi  pasă?" 

PRINCIPIU  AL  PROSPERITĂŢII: 

Nu  există  nicio  persoană  cu  comportament  de  victimă  care 
să  fie  cu  adevărat  bogată. 


Asumarea  rolului  de  victimă  are  totuşi  şi  recompense. 
Ce  obţin  oamenii  din  acest  statut  ? Răspunsul  este:  atenţie.  Este 
importantă  atenţia  ? Puteţi  paria  şi  ultimul  gologan.  într-un  fel 
sau  altul,  aproape  toată  lumea  are  nevoie  de  atenţie.  Greşeala 
constă  în  motivul  pentru  care  oamenii  tânjesc  după  atenţie. 
Este  practic  aceeaşi  greşeală  pe  care  am  făcut-o  fiecare  dintre 
noi.  Confundăm  atenţia  cu  dragostea. 

Credeţi-mă,  este  practic  imposibil  să  fii  cu  adevărat  fericit 
şi  plin  de  succes  atunci  când  cerşeşti  atenţie  în  permanenţă. 
Pentru  că,  dacă  atenţia  este  ceea  ce  vă  doriţi,  sunteţi  la  mâna 
celorlalţi.  în  cele  din  urmă,  ajungeţi  o persoană  care  încearcă 
să-i  mulţumească  pe  toţi,  cerşindu-le  aprobarea.  Căutarea  aten- 
ţiei celorlalţi  poate  să  reprezinte  o problemă  şi  din  alt  punct  de 
vedere,  deoarece  oamenii  au  tendinţa  de  a face  lucruri  prosteşti 
pentru  a o obţine.  Din  numeroase  motive,  este  obligatoriu  să 
„detaşaţi"  atenţia  de  dragoste. 

în  primul  rând,  veţi  avea  mai  mult  succes.  în  al  doilea  rând, 
veţi  fi  mai  fericit  şi,  în  al  treilea  rând,  vă  puteţi  găsi  „adevărata" 
iubire  a vieţii.  De  cele  mai  multe  ori,  atunci  când  oamenii  con- 
fundă atenţia  cu  iubirea,  ei  nu  îl  iubesc  pe  celălalt  în  adevăratul 
sens,  spiritual,  al  cuvântului.  Ei  îl  iubesc  pe  celălalt  mai  ales  din 
perspectiva  propriului  ego,  în  spiritul  lui:  „Iubesc  ceea  ce  faci 


66  I SECRETELE  MINTII  DE  MILIONAR 


Dosarele  prosperităţii  | 67 


pentru  mine."  Prin  urmare,  relaţia  este,  de  fapt,  raportată  la 
individul  respectiv  şi  nu  la  cealaltă  persoană  sau  măcar  la  ambii 
parteneri  ai  unei  relaţii. 

Prin  desprinderea  legăturii  care  se  face  între  atenţie  şi 
dragoste,  veţi  fi  liberi  să  îi  iubiţi  pe  ceilalţi  mai  degrabă  pentru 
ceea  ce  sunt^  nu  pentru  ceea  ce  fac  ei  pentru  dumneavoastră. 

Aşa  cum  am  spus,  nu  există  o victimă  cu  adevărat  bogată. 
Astfel  încât,  cei  care  cerşesc  atenţie  se  asigură  că  nu  se  vor 
îmbogăţi  niciodată. 

Este  timpul  să  luaţi  o hotărâre.  Puteţi  fi  o victimă  sau  puteţi 
fi  bogat,  dar  nu  puteţi  fi  şi  una  şi  alta.  Fiţi  atenţi ! De  fiecare 
dată,  şi  vreau  să  spun  âc  fiecare  dată  când  învinovăţiţi,  vă  jus- 
tificaţi sau  vă  plângeţi,  vă  retezaţi  gâtul  din  punct  de  vedere 
financiar.  Desigur,  ar  fi  bine  să  folosesc  o metaforă  mai  dră- 
guţă sau  mai  delicată,  dar  să  nu  vă  aşteptaţi  la  aşa  ceva.  în  acest 
moment,  nu  mă  interesează  să  fiu  drăguţ  sau  delicat.  Ceea  ce 
mă  interesează  este  să  vă  ajut  să  înţelegeţi  exact  ceea  ce  vă  faceţi 
cu  mâna  dumneavoastră ! Mai  târziu,  când  veţi  fi  bogaţi,  putem 
fi  şi  drăguţi  şi  delicaţi,  ce  părere  aveţi  ? 

Este  momentul  să  vă  adunaţi  puterile  şi  cunoştinţele  pentru 
a realiza  tot  ceea  ce  lipseşte  din  viaţă  dumneavoastră.  Trebuie 
să  înţelegeţi  că  dumneavoastră  vă  creaţi  bunăstarea,  dar  tot 
dumneavoastră  vă  creaţi  şi  lipsurile. 

DECLARAŢIE:  Puneţi- vă  mâna  pe  inimă  şi  spuneţi... 

„ Eu  îmi  stabilesc  nivelul  succesului  financiari 

Atingeţi-vă  capul  şi  spuneţi . . . 

„Am  o minte  de  milionar!*^ 

AqiUNI  ALE  MINŢII  DE  MILIONAR 

1.  De  câte  ori  vă  surprindeţi  învinovăţind,  justificându-vă  sau 
plângându-vă,  treceţi-vă  degetul  arătător  prin  faţa  gâtului, 
ca  un  semnal  care  să  vă  reamintească  faptul  că,  din  punct  de 
vedere  financiar,  vă  retezaţi  singur  gâtul.  Repet,  chiar  dacă 


acest  gest  poate  părea  cam  crud,  nu  este  cu  nimic  mai  crud 
decât  ceea  ce  vă  faceţi  singuri  prin  învinovăţire,  justificare 
şi  plângere;  în  cele  din  urmă  va  avea  ca  efect  ameliorarea 
acestor  deprinderi  distructive. 

2.  „Descărcaţi- vă."  La  sfârşitul  fiecărei  zile,  scrieţi  un  lucru 
care  a mers  bine  şi  unul  care  a mers  prost.  Apoi  răspundeţi 
la  următoarea  întrebare:  „Cum  am  creat  fiecare  dintre 
aceste  situaţii?"  Dacă  au  fost  implicaţi  şi  alţii,  întrebaţi-vă: 
„Care  a fost  implicarea  mea  în  apariţia  acestor  situaţii  ?" 
Acest  exerciţiu  vă  va  face  răspunzător  pentru  propria  viaţă 
şi  vă  va  face  conştient  de  strategiile  care  vă  sunt  folositoare 
şi  de  cele  care  nu  vă  sunt  utile. 

Bonus  special:  accesaţi  www.milIionairemîndbook.com  şi 
daţi  click  pe  „Free  book  bonuses"  pentru  a primi  gratuit  pro- 
priul „memorator  de  acţiuni"  de  la  Millionaire  Mind. 

AL  DOILEA  DOSAR  AL  PROSPERITĂŢII 

în  jocul  banilor,  oamenii  bogaţi  acţionează  pentru  a câştiga, 
în  jocul  banilor,  oamenii  săraci  acţionează  pentru  a nu  pierde. 

în  ceea  ce  priveşte  implicarea  în  jocul  banilor,  oamenii 
săraci  „joacă"  mai  degrabă  în  apărare,  decât  în  ofensivă.  Per- 
miteţi-mi  să  vă  întreb  ceva:  care  sunt  şansele  dumneavoastră 
de  a câştiga  un  joc  sau  sport  dacă  aţi  juca  acel  joc  strict  în  apă- 
rare ? Majoritatea  oamenilor  ar  fi  de  acord:  mici  sau  niciuna. 

Cu  toate  acestea,  chiar  aşa  joacă  majoritatea  oamenilor 
jocul  banilor.  Principala  lor  grijă  este  supravieţuirea  şi  sigu- 
ranţa în  loc  să  fie  realizarea  abundenţei  şi  a averii.  Deci  ce 
urmăriţi  ? Care  este  obiectivul  dumneavoastră  ? Care  sunt  ade- 
văratele dumneavoastră  intenţii  ? 

Scopul  oamenilor  cu  adevărat  bogaţi  este  de  a avea  o avere 
mare  şi  belşug.  Nu  doar  nişte  bani,  ci  mulţi  bani.  Care  este 
marele  ţel  al  celor  săraci  ? Ar  fi  „un  miracol  să  aibă  suficienţi 

bani  pentru  plata  facturilor . . . şi  la  momentul  potrivit ! “ Repet, 
permiteţi-mi  să  vă  aduc  aminte  de  puterea  intenţiei.  Atunci 
când  intenţionaţi  să  aveţi  suficienţi  bani  ca  să  vă  puteţi  plăti 
facturile,  exact  această  sumă  o veţi  obţine  — doar  cât  să  vă  plă- 
tiţi facturile  şi  nimic  în  plus. 

Cel  puţin,  cei  din  clasa  de  mijloc  fac  un  pas  mai  departe . . . 
păcat  că  este  un  pas  mititel.  Marele  lor  ţel  în  viaţă  pare  să  fie  şi 
cuvântul  lor  favorit.  Ei  îşi  doresc  doar  să  trăiască  „conforta- 
bil". Regret  să  vă  dezamăgesc,  dar  este  o mare  diferenţă  între  a 
trăi  confortabil  şi  a fi  bogat. 

Trebuie  să  recunosc,  nu  am  ştiut  întotdeauna  acest  lucru. 
Dar  unul  dintre  motivele  pentru  care  consider  că  am  dreptul  să 
scriu  această  carte  este  că  am  experienţa  celui  care  a fost  de 
fiecare  dintre  cele...  trei  părţi  ale  gardului.  Am  fost  sărac  lipit 
pământului,  nevoit  să  împrumut  un  dolar  ca  să  cumpăr  ben- 
zină pentru  maşină.  Ştiţi  cât  de  jenant  este  pentru  un  om  în 
toată  firea  să  plătească  benzina  cu  patru  monede  de  25  de 
cenţi  ? Puştiul  de  la  pompă  s-a  uitat  la  mine  ca  şi  cum  aş  fi  fost 
un  spărgător  de  automate,  apoi  şi-a  clătinat  capul  şi  a râs.  Nu 
ştiu  dacă  înţelegeţi,  dar  a fost  una  dintre  cele  mai  joase  trepte  la 
care  am  ajuns  din  punct  de  vedere  financiar  şi,  din  păcate,  doar 
una  dintre  ele. 

Din  momentul  în  care  mi-am  venit  în  fire,  am  avansat  la 
nivelul  confortabil.  Confortabil  e bine.  Cel  puţin  poţi  ieşi  la  un 
restaurant  decent  din  când  în  când.  Dar,  cam  tot  ce  îţi  poţi  per- 
mite este  friptura  de  pui.  Bine,  nu  am  nimic  împotriva  puiului, 
dacă  asta  este  ceea  ce  vă  doriţi.  Dar  adesea  nu  asta  vă  doriţi. 

De  fapt,  oamenii  care  se  află  doar  la  un  nivel  financiar 
confortabil  aleg  felul  de  mâncare  privind  în  partea  dreaptă  a 
meniului  — partea  cu  preţurile.  „Ce  ţi-ai  dori  pentru  cina  din 
seara  asta,  dragă  ?"  „Mi-ar  plăcea  felul  de  7,95  $.  Hai  să  vedem 
ce  este.  Ia  te  uită,  ce  surpriză,  este  pui",  pentru  a nouăspreze- 
cea oară  în  această  săptămână ! 

Când  trăieşti  confortabil,  nu-ţi  permiţi  să  priveşti  în  partea 
de  jos  a meniului  pentru  că,  dacă  o faci,  poţi  da  peste  nişte 
cuvinte  prohibite  din  dicţionarul  clasei  de  mijloc:  „delicatese" 


hi  preţul pieţeiX  Şi  chiar  dacă  aţi  fi  curioşi,  nu  aţi  întreba  care 
este,  de  fapt,  preţul  pieţei.  In  primul  rând,  pentru  că  ştiţi  că  nu 
vă  puteţi  permite.  în  al  doilea  rând,  pentru  că  este  cumplit  de 
jenant  să  ştiţi  că  ospătarul  nu  vă  va  crede  atunci  când,  după  ce 
vă  va  spune  că  preţul  de  49  $ include  şi  felurile  asociate,  îl  veţi 
anunţa  că  v-aţi  răzgândit:  „Ştiţi  ceva,  din  nu  ştiu  ce  motiv,  am 
o poftă  nebună  de  pui  în  seara  asta !" 

Trebuie  sa  spun  că,  din  punctul  meu  de  vedere,  unul  dintre 
cele  mai  bune  lucruri  atunci  când  eşti  bogat  este  că  nu  mai  tre- 
buie să  priveşti  preţurile  din  meniu.  Mănânc  exact  ceea  ce 
doresc,  indiferent  cât  costă.  Vă  garantez,  nu  am  făcut  aşa  ceva 
pe  când  tr^im  falit  sau  când  trăiam  la  un  nivel  confortabil. 

Ceea  ce  mă  aduce  la  următoarea  idee:  dacă  scopul  dum- 
neavoastră este  să  trăiţi  confortabil,  este  foarte  posibil  să  nu 
ajungeţi  niciodată  bogaţi.  însă  dacă  vă  doriţi  să  ajungeţi  bogaţi, 
cu  siguranţă  veţi  sfârşi  prin  a trăi  foarte  confortabil. 

PRINCIPIU  AL  PROSPERITĂŢII: 

Dacă  scopul  dumneavoastră  este  să  trăiţi  confortabil,  este 
foarte  posibil  să  nu  ajungeţi  niciodată  bogaţi.  Insă  dacă  vă 
doriţi  să  ajungeţi  bogaţi,  cu  siguranţă  veţi  sfârşi  prin  a trăi 
foarte  confortabil. 


Iată  unul  dintre  principiile  pe  care-1  predau  în  programele 
susţinute  de  mine:  „Dacă  ţinteşti  către  stele,  vei  lovi  cel  puţin 
luna."  Săracii  nu  ţintesc  nici  măcar  tavanul  propriei  case  şi  se 
miră  de  ce  nu  au  succes.  Ei  bine,  tocmai  au  aflat-o. 

Pentru  că  obţineţi  numai  ceea  ce  vă  puneţi  în  gând.  Dacă 
doriţi  să  ajungeţi  bogaţi,  ţelul  dumneavoastră  trebuie  să  fie 
bogăţia.  Nu  să  aveţi  suficienţi  bani  pentru  a vă  plăti  facturile  şi 
nu  să  aveţi  destul  pentru  a trăi  confortabil.  Bogat  înseamnă 
bogat ! 


70  I SECRETELE  MINJll  DE  MILIONAR 


Dosarele  prosperifâfiî  | 71 


DECLARAŢIE : Puneţi-vă  mâna  pe  inimă  şi  spuneţi . . . 

» Ţelnl  meu  este  să  devin  milionar  şi  chiar  mai  mult!^ 
Atingeţi“Vă  capul  şi  spuneţi . . , 
y,Am  o minte  de  milionar!'' 

ACJIUNI  ALE  MINŢII  DE  MILIONAR 

1.  Notaţi  două  obiective  financiare  care  vă  demonstrează 
intenţiile  de  a crea  bunăstare,  nu  mediocritate  sau  sărăcie. 
Angajaţi- vă  să  „jucaţi  pentru  a câştiga"  în  privinţa  urmă- 
toarelor obiective : 

a.  venit  anual; 

b,  valoare  netă. 

Stabiliţi  aceste  ţeluri  la  un  nivel  acceptabil  de  atins  într-un 
anumit  interval  de  timp,  clar  delimitat,  dar  reamintiţi-vă  în 
acest  timp  să  „ţintiţi  către  stele". 

2.  Duceţi- vă  la  un  restaurant  elegant  şi  comandaţi  o masă  la 
„preţul  pieţei"  fără  să  întrebaţi  cât  costă.  (Dacă  fondurile 
sunt  limitate,  este  acceptabil  să  împărţiţi  cheltuielile  cu 
altcineva.) 

P.S.  Nu  luaţi  pui ! 

AL  TREILEA  DOSAR  AL  PROSPERITĂŢII 

# 

Oamenii  bogaţi  sunt  hotărâţi  să  fie  bogaţi. 

Oamenii  săraci  ar  vrea  să  fie  bogaţi. 


întrebaţi-i  pe  cei  mai  mulţi  oameni  dacă  doresc  să  fie  bogaţi 
şi  vă  vor  privi  de  parcă  aţi  fi  nebun.  „Bineînţeles  că  vreau  să  fiu 
bogat",  ar  răspunde.  Cu  toate  acestea,  adevărul  este  că  cei  mai 
mulţi  oameni  nu  îşi  doresc  cu  adevărat  să  fie  bogaţi.  De  ce  ? 
Pentru  că,  în  subconştientul  lor,  au  numeroase  dosare  negative 
ale  bogăţiei  care  le  spun  că  este  ceva  în  neregulă  cu  averea. 


Una  dintre  întrebările  pe  care  le  punem  la  Millionaire  Mind 
Intensive  Seminar  este:  „Care  sunt  câteva  dintre  posibilele 
aspecte  negative  ale  încercării  de  a fi  bogat  sau  ale  bogăţiei  ?" 

Iată  ce  au  răspuns  unii  oameni.  Vedeţi  dacă  vreunul  dintre 
motivele  de  mai  jos  vi  se  pare  cunoscut. 

„Dacă  reuşesc  să  fac  bani  şi  apoi  pierd  totul  ? Atunci  chiar 
că  aş  fi  un  ratat!" 

„Nu  voi  şti  niciodată  dacă  oamenii  mă  plac  pe  mine  sau 
banii  mei." 

„Mă  voi  încadra  în  plafonul  de  venituri  cu  cea  mai  mare 
impozitare  şi  guvernul  îmi  va  lua  jumătate  din  bani." 

„Este  prea  mult  de  muncă." 

„Pot  să  mă  îmbolnăvesc  încercând  să  obţin  mai  mult." 

„Prietenii  şi  familia  vor  spune  « Cine  te  crezi  ? » şi  mă  vor 
critica." 

„Toată  lumea  va  dori  o parte  din  averea  mea." 

„Aş  putea  fi  jefuit." 

„Copiii  mei  ar  putea  fi  răpiţi." 

„Este  o responsabilitate  prea  mare.  Va  trebui  să  gospo- 
dăresc toţi  acei  bani.  Va  trebui  să  mă  pricep  la  investiţii. 
Va  trebui  să  îmi  fac  griji  pentru  strategiile  de  deducere  a impo- 
zitelor şi  de  protejare  a activelor  şi  va  trebui  să  angajez  avocaţi 
şi  contabili  scumpi.  O adevărată  bătaie  de  cap." 

Şi  aşa  mai  departe . . . 

Cum  am  mai  spus-o,  fiecare  dintre  noi  are  un  dosar  al  bo- 
găţiei în  dulapul  numit  „mintea  noastră".  Acest  dosar  conţine 
convingerile  personale,  inclusiv  cele  despre  cât  de  minunată  ar 
fi  bogăţia.  Cu  toate  acestea,  pentru  mulţi  oameni,  acest  fişier 
conţine  şi  informaţii  referitoare  la  motivele  pentru  care  a fi 
bogat  nu  este  chiar  atât  de  grozav.  Aceasta  înseamnă  că  per- 
soanele respective  au  mesaje  ambivalenţe  referitoare  la  bogă- 
ţie. O parte  a lor  le  spune  plină  de  bucurie:  „Viaţa  va  fi  mult 
mai  veselă  cu  mai  mulţi  bani."  Dar  cealaltă  parte  urlă:  „Da,  dar 
va  trebui  să  muncesc  ca  un  câine!  Ce  e distractiv  în  asta?" 
O jumătate  spune:  „Voi  putea  să  călătoresc  în  toată  lumea." 
Apoi  cealaltă  jumătate  intervine:  „Da,  dar  va  trebui  să  împart 

bani  tuturor.**  Aceste  mesaje  amestecate  pot  părea  destul  de 
nevinovate,  dar  ele  reprezintă  unul  dintre  motivele  principale 
pentru  care  cei  mai  mulţi  oameni  nu  se  îmbogăţesc. 

Puteţi  să  o luaţi  şi  aşa:  universul,  care  este  un  alt  mod  de  a 
denumi  „instanţa  supremă**,  este  asemenea  unui  uriaş  departa- 
ment poştal.  El  vă  „aprovizionează**  în  mod  constant  cu 
oameni,  evenimente  şi  lucruri.  „Dumneavoastră  comandaţi** 
ceea  ce  doriţi  prin  trimiterea  unor  semnale  de  energie  acestui 
univers,  semnale  ce  se  bazează  pe  principalele  dumneavoastră 
convingeri. 

Datorită  legii  atracţiei,  universul  va  face  tot  ceea  ce  este 
posibil  să  vă  aprobe  şi  să  vă  susţină.  Dar  dacă  în  dosarul  dum- 
neavoastră aveţi  mesaje  amestecate,  universul  nu  înţelege  ce  vă 
doriţi. 

La  un  moment  dat,  universul  aude  că  doriţi  să  fiţi  bogat, 
astfel  încât  începe  să  vă  trimită  oportunităţi  de  îmbogăţire.  Dar 
apoi  vă  aude  spunând:  „Bogaţii  sunt  lacomi**,  astfel  încât  uni- 
versul începe  să  vă  ajute  să  nu  mai  aveţi  prea  mulţi  bani.  După 
aceea  vă  gândiţi:  „Mai  mulţi  bani  îţi  fac  viaţa  mult  mai  plă- 
cută**, astfel  încât  săracul  univers,  ameţit  şi  confuz,  reîncepe 
să  vă  trimită  oferte  pentru  mai  mulţi  bani.  A doua  zi  sunteţi 
într-o  dispoziţie  proastă,  astfel  încât  vă  gândiţi:  „Banii  nu  sunt 
atât  de  importanţi.**  în  cele  din  urmă,  frustrat,  universul  va 
striga:  „Da’  mai  hotărăşte-te  odată ! îţi  voi  da  ceea  ce-ţi  doreşti, 
doar  spune-mi  ce  vrei!** 

Principalul  motiv  pentru  care  cei  mai  mulţi  oameni  nu 
primesc  ceea  ce  îşi  doresc  este  pentru  că  nu  ştiu  ce  vor.  Oame- 
nilor bogaţi  le  este  foarte  clar  că  îşi  doresc  bogăţie.  Ei  nu  ezită 
în  hotărârea  lor.  Sunt  complet  absorbiţi  de  câştigarea  averii. 
Câtă  vreme  este  legal,  moral  şi  etic,  vor  face  orice  este  nevoie 
pentru  a se  îmbogăţi.  Bogaţii  nu  trimit  mesaje  amestecate  uni- 
versului. Săracii  fac  acest  lucru. 

(Apropo,  dacă  atunci  când  aţi  citit  ultimul  paragraf,  o voce 
firavă  din  capul  dumneavoastră  a spus  ceva  de  genul:  „Boga- 
ţilor nu  le  pasă  dacă  este  legal,  moral  sau  etic**,  lectura  acestei 


cărţi  este,  categoric,  ceea  ce  trebuie  să  faceţi.  în  curând  veţi 
descoperi  cât  de  dăunător  este  acest  mod  de  a gândi.) 

PRINCIPIU  AL  PROSPERITĂŢII: 

Principalul  motiv  pentru  care  cei  mai  mulţi  oameni  nu 
primesc  ceea  ce  îşi  doresc  este  pentru  că  nu  ştiu  ce  vor. 


Oamenii  săraci  au  la  îndemână  o grămadă  de  motive  pentru 
care  dobândirea  şi  deţinerea  averii  pot  reprezenta  probleme, 
în  consecinţă,  ei  nu  sunt  100%  convinşi  că  îşi  doresc  cu  ade- 
vărat să  fie  bogaţi.  Mesajul  lor  adresat  universului  este  confuz. 
Mesajul  lor  către  ceilalţi  este  confuz.  Şi  de  ce  apare  această 
confuzie  ? Pentru  că  mesajul  către  ei  înşişi  este  confuz. 

Mai  devreme  am  vorbit  despre  puterea  intenţiei.  Ştiu  că 
poate  fi  greu  de  crezut,  dar  întotdeauna  obţineţi  ceea  ce  doriţi  — * 
ceea  ce  vă  doriţi  la  nivel  subconştient^  nu  ceea  ce  spuneţi  că  vă 
doriţi.  Puteţi  nega  categoric  acest  lucru  şi  puteţi  spune:  „Asta-i 
o nebunie,  de  ce  aş  prefera  să  mă  chinui  ?**  Iar  răspunsul  meu  ar 
fi  acelaşi:  „Nu  ştiu.  Chiar,  de  ce  v-aţi  dori  aşa  ceva?** 

Dacă  doriţi  să  descoperiţi  motivul,  vă  invit  să  participaţi  la 
Millionaire  Mind  Intensive  Seminar,  unde  vă  veţi  identifica 
tiparul  financiar.  Răspunsul  vă  va  izbi  în  faţă.  Spus  mai  pe 
şleau,  motivul  pentru  care  nu  ajungeţi  la  averea  pe  care  v-o 
doriţi  este  că,  în  primul  rând,  subconştientul  dumneavoastră 
nu-şi  doreşte  cu  adevărat  bogăţia  şi,  în  al  doilea  rând,  pentru  că 
nu  sunteţi  dispuşi  să  faceţi  ceea  ce  este  nevoie  pentru  a o crea. 

Haideţi  să  examinăm  mai  în  amănunt.  De  fapt,  sunt  trei 
niveluri  ale  aşa-numitei  dorinţe.  Primul  nivel  este  yyVreau  să  fiu 
bogat**.  Acesta  este  un  alt  fel  de  a spune  „o  înhaţ  dacă-mi  pică 
în  poală**.  Doar  dorinţa  nu  este  de  ajuns.  Aţi  văzut  că  „a  dori** 
nu  duce  neapărat  la  „a  avea**  ? De  asemenea,  observaţi  ca  dorinţa 
fără  „a  avea**  duce  la  o dorinţă  şi  mai  puternică.  Dorinţa  devine 
obişnuinţă  şi  se  răsfrânge  asupra  ei  înseşi,  realizând  un  cerc 
perfect  care  nu  duce  nicăieri.  Bogăţia  nu  vine  doar  din  dorinţă. 

Vă  întrebaţi  cum  puteţi  fi  siguri  că  ceea  ce  spun  este  adevărat  ? 
Este  o realitate  uşor  de  verificat:  miliarde  de  oameni  îşi  doresc 
să  fie  bogaţi,  însă  doar  câţiva  sunt. 

Cel  de-al  doilea  nivel  al  dorinţei  este  ^aleg  să  fiu  bogat". 
Aceasta  necesită  decizia  de  a deveni  bogat.  Alegerea  necesită  o 
energie  mult  mai  puternică  şi  merge  mână  în  mână  cu  respon- 
sabilitatea  de  a vă  crea  realitatea.  Cuvântul  decizie  provine  din 
cuvântul  latin  decidere,  care  înseamnă  „îndepărtarea  oricărei 
alternative".  Alegerea  este  mai  bună,  dar  nu  cea  mai  bună. 

Cel  de-al  treilea  nivel  al  dorinţei  este:  „mă  angajez  să  fiu 
bogat".  Definiţia  verbului  a se  angaja  este:  „a  se  dedica  fără 
rezerve".  Aceasta  înseanmă  că  nimic  nu  vă  va  ţine  pe  loc,  că 
veţi  da  100%  din  ceea  ce  este  nevoie  pentru  a deveni  bogat. 
Se  presupune  că  veţi  fi  dispus  să  faceţi  orice  este  nevoie, 
indiferent  cât  va  dura.  Aceasta  este  calea  războinicului.  Fără 
scuze,  fără  „dar ..."  sau  „poate ..."  — iar  eşecul  nu  este  o opţiune. 
Calea  războinicului  este  simplă:  „Voi  fi  bogat  sau  voi  muri 
încercând." 

„Mă  angajez  să  fiu  bogat."  încercaţi  să  vă  spuneţi  acest 
lucru ...  Ce  se  întâmplă  ? Pentru  unii,  pare  încurajator.  Pentru 
alţii,  pare  înfricoşător. 

Cei  mai  mulţi  oameni  nu  se  vor  angaja  niciodată  cu  adevă- 
rat să  devină  bogaţi.  Dacă  i-aţi  întreba:  „Aţi  pune  rămăşag  pe 
viaţa  dumneavoastră  că  în  următorii  zece  ani  veţi  fi  bogaţi  ?", 
v-ar  răspunde : „Nici  nu  mă  gândesc !" 

Aceasta  este  diferenţa  dintre  bogaţi  şi  săraci.  Acesta  este 
adevăratul  motiv  pentru  care  oamenii  nu  se  angajează  cu  ade- 
vărat să  fie  bogaţi,  nu  sunt  bogaţi  şi,  cel  mai  probabil,  nu  vor  fi. 

Unii  pot  spune:  „Harv,  despre  ce  vorbeşti  ? îmi  rup  oasele 
muncind,  mă  străduiesc  din  răsputeri.  Bineînţeles  că  sunt  hotă- 
rât să  devin  bogat."  Iar  eu  aş  replica:  „Ceea  ce  încercaţi  dum- 
neavoastră este  puţin.  Definiţia  angajamentului  este  de  a vă 
dărui  fără  reserve."  Cuvintele-cheie  sunt  fără  rezervă.  Ceea  ce 
înseamnă  că  oferiţi  totul,  iar  asta  înseamnă  chiar  totul,  în 
această  luptă.  Cei  mai  mulţi  dintre  cunoscuţii  mei  care  nu  au 
succes  financiar  au  o limită  a lucrurilor  pe  care  sunt  dispuşi  să 


le  facă,  a cât  sunt  dispuşi  să  rişte  şi  a ceea  ce  sunt  dispuşi  să 
sacrifice.  Cu  toate  că  ei  cred  că  sunt  dispuşi  să  facă,  orice  este 
nevoie,  la  un  interviu  mai  aprofundat  descopăr  întotdeauna  că 
au  o grămadă  de  condiţii  de  pus  asupra  a ceea  ce  sunt  sau  nu 
sunt  dispuşi  să  facă  pentru  a reuşi ! 

îmi  pare  rău  că  trebuie  să  vă  spun,  dar  a te  îmbogăţi  nu  este 
o plimbare  în  parc;  oricine  vă  spune  altceva  fie  ştie  cu  mult  mai 
multe  decât  mine,  fie  nu  este  un  om  de  caracter.  Din  proprie 
experienţă,  asumarea  de  riscuri  necesită  concentrare,  curaj, 
cunoştinţe,  experienţă,  100%  din  efortul  dumneavoastră, 
o atitudine  de  genul  „nu  renunţ  niciodată"  şi,  bineînţeles, 
o minte  setată  pe  bogăţie.  De  asemenea,  trebuie  să  credeţi  în 
adâncul  inimii  că  vă  puteţi  îmbogăţi  şi  că  dumneavoastră  chiar 
meritaţi  asta.  Ceea  ce  vreau  să  spun  este  că  dacă  nu  sunteţi 
angajaţi  cu  adevărat  şi  în  întregime  în  scopul  realizării  averii, 
nu  aveţi  şanse  să  o obţineţi. 

PRINCIPIU  AL  PROSPERITĂŢII: 

Dacă  nu  sunteţi  angajaţi  cu  adevărat  şi  în  întregime  în 
scopul  realizării  averii,  nu  aveţi  şanse  să  o obţineţi. 


Sunteţi  dispuşi  să  munciţi  şaisprezece  ore  pe  zi  ? Oamenii 
bogaţi  sunt.  Sunteţi  gata  să  munciţi  şapte  zile  pe  săptămână 
şi  să  renunţaţi  la  majoritatea  weekendurilor  dumneavoastră? 
Oamenii  bogaţi  sunt.  Sunteţi  dispuşi  să  vă  vedeţi  mai  rar 
familia,  prietenii  şi  să  renunţaţi  la  hobby-uri  şi  la  odihnă  ? Oa- 
menii bogaţi  sunt.  Sunteţi  dispuşi  să  vă  cheltuiţi  toată  energia, 
tot  capitalul  şi  întregul  timp  fără  a avea  garanţii?  Oamenii 
bogaţii  sunt. 

Pentru  un  timp  — poate  să  fie  pentru  un  scurt  timp,  dar 
adesea  este  un  timp  îndelungat  — bogaţii  sunt  pregătiţi  să  facă 
toate  cele  de  mai  sus.  Dumneavoastră  sunteţi  ? 

Poate  veţi  fi  norocos  şi  nu  va  trebui  să  munciţi  mult  ori  din 
greu  sau  nu  va  trebui  să  sacrificaţi  totul.  Vă  puteţi  dori  acest 

lucru,  dar  nu  aş  conta  pe  asta.  Repet,  bogaţii  sunt  destul  de 
hotărâţi  să  facă  orice  va  fi  nevoie.  Punct. 

Cu  toate  acestea,  este  interesant  de  subliniat  că,  în  momen- 
tul în  care  vă  angajaţi  să  faceţi  ceva,  universul  se  va  da  peste  cap 
să  vă  susţină.  Una  dintre  lecturile  mele  favorite  este  un  para- 
graf al  exploratorului  W.  H.  Murray,  care  în  timpul  uneia 
dintre  primele  expediţii  din  Himalaya  a scris  următoarele: 

Până  să  te  angajezi^  intervine  ezitareUy  posibilitatea  de  a da 
înapoi  şi  întotdeauna  ineficienta.  In  ceea  ce  priveşte  orice  ini- 
ţiativă (şi  aceasta  include  creaţia) y există  un  adevăr  axiomatic  a 
cărui  ignorare  ucide  numeroase  idei  şi  planuri  excelente:  în 
momentul  în  care  cineva  se  implicăy  providenţa  se  pune  în 
mişcare.  Un  întreg  flux  de  evenimente  izvorăşte  din  decizie y în 
favoarea  acelei  persoane  convergând  o întreagă  suită  de  inci- 
dentey  întâlniri  şi  ajutoare  materiale  neprevăzute  pe  care  niciun 
om  nu  le-ar  fi  putut  visa;  toate  vin  în  întâmpinarea  sa. 

Cu  alte  cuvinte,  universul  vă  va  ajuta,  vă  va  ghida,  vă  va 
susţine  şi  chiar  va  face  miracole  pentru  dumneavoastră.  Dar, 
mai  întâi,  trebuie  să  vă  angajaţi  să  o faceţi ! 

DECLARAŢIE : Puneţi-vă  mâna  pe  inimă  şi  spuneţi . . . 

,y  Mă  angajez  să  fiu  bogat.*' 

Atingeţi-vă  capul  şi  spuneţi . . . 
yyAm  o minte  de  milionar!** 

ACŢIUNI  ALE  MINTII  DE  MILIONAR 

1.  Scrieţi  un  paragraf  despre  motivul  exact  pentru  care  este  im- 
portant pentru  dumneavoastră  să  faceţi  avere.  Fiţi  concret. 

2.  Intâlniţi-vă  cu  un  prieten  sau  un  membru  al  familiei  care 
este  dispus  să  vă  susţină.  Spuneţi-i  acestei  persoane  că 
doriţi  să  evocaţi  puterea  angajamentului  în  scopul  de  a 
obţine  mai  mult  succes.  Puneţi-vă  mâna  în  dreptul  inimii, 
priviţi  această  persoană  în  ochi  şi  repetaţi  următorul  enunţ: 


„Eu,  [numele  dumneavoastră],  mă  angajez  prin  aceasta  să 
devin  milionar  sau  mai  mult  decât  atât  până  la 
[data].“ 

Spuneţi-i  partenerului  dumneavoastră  să  răspundă: 

„Cred  în  tine.‘^ 

Apoi  mulţumiţi-i. 

P.S.  Pentru  a vă  întări  angajamentul  vă  invit  să  vi-1  luaţi  faţă  de 
mine  pe  adresa  www.miIlionairemindbooLcom,  apoi 
să-l  scoateţi  la  imprimantă  şi  să  îl  afişaţi  pe  un  perete. 

P.P.S.  Remarcaţi  felul  în  care  vă  simţiţi  înainte  de  a face  acest 
angajament  şi  felul  în  care  vă  simţiţi  după  aceea.  Dacă 
simţiţi  un  soi  de  libertate,  sunteţi  pe  drumul  cel  bun. 
Dacă  simţiţi  un  fior  de  teamă,  sunteţi  pe  drumul  cel  bun. 
Dacă  aveţi  sentimentul  că  „nu  vă  deranjează  să  faceţi 
asta",  atunci  înseamnă  că  încă  sunteţi  la  stadiul  de  „nu 
prea  sunt  dispus  să  fac  orice  este  nevoie"  sau  „nu  am 
nevoie  să  fac  chestiile  astea  ciudate".  Indiferent  de  situa- 
ţie, permiteţi-mi  să  vă  reamintesc  faptul  că  felul  dum- 
neavoastră de  a fi  v-a  adus  exact  în  locul  în  care  vă  aflaţi 
acum. 

AL  PATRULEA  DOSAR  AL  PROSPERITĂŢII 

Oamenii  bogaţi  gândesc  la  scară  mare. 

Oamenii  săraci  gândesc  la  scară  redusă. 


Am  avut  odată  la  unul  dintre  seminariile  noastre  un 
instructor  care  a pornit  de  la  o valoare  netă  de  250  000  $ şi  a 
ajuns  la  una  de  peste  600  milioane  de  dolari  în  doar  trei  ani. 
Când  l-am  întrebat  care  este  secretul  său,  ne-a  răspuns:  „Totul 
s-a  schimbat  în  momentul  în  care  am  început  să  gândesc  la 
scară  mare."  Vă  datorez  câteva  cuvinte  despre  legea  venitului, 

care  stabileşte  că  „veţi  fi  plătiţi  direct  proporţional  cu  valoarea 
pe  care  o aduceţi,  în  raport  cu  piaţa". 

PRINCIPtU  AL  PROSPERITĂŢII: 

Legea  venitului:  veţi  fi  plătiţi  direct  proporţional  cu  valoa- 
rea pe  care  o aduceţi,  în  raport  cu  piaţa. 


Cuvântul-cheie  este  valoare.  Este  important  să  cunoaşteţi 
cei  patru  factori  care  vă  determină  valoarea  pe  piaţă:  oferta, 
cererea,  calitatea  şi  cantitatea.  Din  proprie  experienţă,  factorul 
care  reprezintă  cea  mai  mare  provocare  pentru  majoritatea 
oamenilor  este  cantitatea.  Pur  şi  simplu,  factorul  cantitate 
înseamnă:  cât  de  mult  din  valoarea  dumneavoastră  oferiţi  cu 
adevărat  pieţei  ? 

Un  alt  mod  de  a o spune  este:  câţi  oameni  serviţi  sau  pe  câţi 
oameni  îi  afectaţi  ? 

De  exemplu,  în  afacerea  mea,  unii  instructori  preferă  să 
lucreze  cu  grupuri  mici  de  câte  douăzeci  de  oameni  odată,  alţii 
se  simt  în  largul  lor  cu  o sută  de  participanţi  într-o  sală,  alţii 
preferă  o audienţă  de  cinci  sute  şi  mai  sunt  unii  care  adoră  un 
auditoriu  de  o mie,  cinci  mii  sau  mai  mulţi  participanţi.  Este 
vreo  diferenţă  în  venitul  acestor  instructori  ? Puteţi  fi  siguri ! 

Gândiţi-vă  la  o reţea  piramidală  de  marketing.  Este  vreo 
diferenţă  de  venituri  între  o persoană  care  are  zece  oameni  în 
treapta  inferioară  şi  una  care  are  zece  mii  ? Eu  aşa  cred ! 

Pe  la  începutul  acestei  cărţi,  vă  menţionam  că  am  avut  un 
lanţ  de  magazine  de  vânzare  cu  amănuntul  a unor  produse  de 
fitness.  Din  momentul  în  care  am  luat  în  considerare  intrarea 
în  această  afacere,  intenţia  mea  era  să  am  o sută  de  magazine 
profitabile  şi  să  influenţez  zeci  de  mii  de  oameni.  Pe  de  altă 
parte,  rivala  mea,  care  a început  afacerea  la  şase  luni  după  mine, 
a avut  de  gând  să  aibă  un  singur  magazin  profitabil.  în  final,  ea 
a câştigat  o viaţă  decentă.  Eu  m-am  îmbogăţit ! 


Cum  doriţi  să  vă  trăiţi  viaţa  ? Cum  doriţi  să  jucaţi  acest  joc  ? 
Doriţi  să  jucaţi  în  prima  divizie  sau  în  divizia  B,  cu  profe- 
sioniştii sau  cu  amatorii  ? Intenţionaţi  să  acţionaţi  la  scară  mare 
sau  pe  plan  local  ? Este  alegerea  dumneavoastră. 

Majoritatea  alege  să  joace  la  scară  redusă.  De  ce  ? în  primul 
rând,  din  cauza  fricii.  Sunt  morţi  de  teamă  că  vor  rata  şi,  mai 
mult  de  atât,  le  este  teamă  de  succes.  în  al  doilea  rând,  ei  joacă 
la  scară  redusă  pentru  că  se  simt  lipsiţi  de  importanţă.  Nu  se 
simt  merituoşi.  Nu  se  simt  suficient  de  buni  sau  importanţi 
pentru  a avea  o adevărată  influenţă  în  viaţa  celorlalţi  oameni. 

Dar  fiţi  atenţi:  viaţa  dumneavoastră  nu  se  rezumă  doar  la 
propria  persoană.  Ea  contribuie,  de  asemenea,  la  viaţa  altora. 

Este  vorba  despre  a vă  dedica  misiunii  dumneavoastră  şi 
despre  motivul  pentru  care  vă  aflaţi  în  acest  moment  pe  acest 
pământ.  Este  vorba  despre  piesa  pe  care  o oferiţi  dumneavoas- 
tră pentru  rezolvarea  acestui  uriaş  puzzle  al  lumii.  Cei  mai 
mulţi  oameni  sunt  atât  de  blocaţi  în  propriul  ego,  încât  totul  se 
învârte  în  jurul  lor,  al  lor  şi  numai  al  lor.  Dar  dacă  doriţi  să  fiţi 
bogaţi  în  adevăratul  sens  al  cuvântului,  nu  poate  fi  vorba  doar 
de  dumneavoastră.  Trebuie  să  adăugaţi  valoare  vieţilor  altor 
oameni. 

Unul  dintre  cei  mai  mari  inventatori  şi  filozofi  ai  timpu- 
rilor noastre,  Buckminster  Fuller,  a spus:  „Scopul  vieţilor 
noastre  este  acela  de  a spori  valoarea  oamenilor  din  această 
generaţie  şi  a celor  care  vor  urma." 

Fiecare  dintre  noi  venim  pe  acest  pământ  cu  talente  înnăs- 
cute, lucruri  la  care  suntem  buni  în  mod  natural.  Aceste  daruri 
vă  sunt  date  cu  un  motiv:  pentru  a le  utiliza  şi  a le  împărtăşi 
celorlalţi.  Studiile  arată  că  cei  mai  fericiţi  oameni  sunt  cei  care 
îşi  folosesc  la  întregul  potenţial  talentele  naturale.  Prin  urmare, 
o parte  a misiunii  dumneavoastră  în  viaţă  trebuie  să  fie  îm- 
părtăşirea talentelor  şi  valorilor  dumneavoastră  unui  număr 
cât  mai  mare  de  oameni.  Aceasta  înseamnă  să  fii  dispus  să  joci 
la  scară  mare. 

Cunoaşteţi  definiţia  unui  antreprenor  ? Definiţia  pe  care  o 
folosim  în  programul  nostru  este  următoarea:  „Persoană  care 

rezolvă  problemele  altor  oameni  contra  cost."  într-adevăr,  un 
antreprenor  este  o persoană  care  „dezleagă  probleme". 

Astfel  încât  vă  întreb:  aţi  dori  să  rezolvaţi  problemele  mai 
multor  oameni  sau  ale  unui  număr  mai  mic  de  oameni  ? Dacă 
răspunsul  dumneavoastră  se  referă  la  mai  mulţi,  trebuie  să 
începeţi  să  gândiţi  la  scară  mare  şi  să  vă  hotărâţi  să  ajutaţi  mai 
mulţi  oameni  — mii,  chiar  milioane.  Cu  cât  veţi  ajuta  mai  mulţi 
oameni,  cu  atât  mai  „bogat"  veţi  deveni:  mental,  emoţional, 
spiritual  şi,  categoric,  financiar. 

Nu  vă  amăgiţi,  fiecare  persoană  din  lume  are  o misiune. 
Există  un  motiv  pentru  care  vă  aflaţi  pe  pământ  chiar  în  acest 
moment.  în  cartea  sa  Jonathan  Livingston  (Un  pescăruş  numit 
Jonathan  Livingston),  Richard  Bach  este  întrebat:  „Cum  voi 
şti  dacă  misiunea  mea  s-a  încheiat  ?"  Iată  răspunsul:  „Dacă  mai 
respiri,  înseamnă  că  nu  s-a  încheiat." 

Am  văzut  prea  mulţi  oameni  care  nu-şi  făceau  datoria, 
nu-şi  împlineau  destinul  sau  karma,  cum  este  numit  în  sans- 
crită. Am  văzut  prea  mulţi  oameni  jucând  la  o scară  mult  prea 
mică  şi  care  permiteau  ego-ului  lor  temător  să-i  ghideze.  Ca 
urmare,  prea  mulţi  dintre  noi  nu  trăiesc  la  întregul  potenţial, 
atât  din  punctul  de  vedere  al  propriilor  vieţi,  cât  şi  al  influenţei 
asupra  altora. 

Şi  se  ajunge  la  întrebarea:  dacă  nu  dumneavoastră,  atunci 
cine? 

Repet,  fiecare  are  propriul  rol.  Poate  că  sunteţi  un  investi- 
tor în  afaceri  imobiliare  şi  cumpăraţi  proprietăţi  pentru  a le 
închiria,  câştigând  bani  din  asta.  Care  este  misiunea  dumnea- 
voastră ? Care  este  ajutorul  dumneavoastră  dat  celorlalţi  ? Este 
foarte  probabil  să  creşteţi  valoarea  comunităţii  dumneavoastră 
prin  ajutorul  dat  familiilor  care  doresc  să-şi  găsească  o casă 
convenabilă  pe  care,  în  alte  condiţii,  nu  ar  putea  să  o desco- 
pere. Acum  se  pune  problema  în  felul  următor:  câte  persoane 
sau  familii  puteţi  ajuta  ? Puteţi  ajuta  zece  în  loc  de  una,  două- 
zeci în  loc  de  zece  sau  o sută  în  loc  de  douăzeci  ? Asta  vreau  să 
zic  prin  „a  juca  la  scară  mare". 


în  minunata  ei  carte  A Retum  to  Love  (întoarcere  la  iubire), 
scriitoarea  Marianne  Williamson  exprimă  acest  concept  astfel: 

Sunteţi  un  copil  al  lui  Dumnezeu,  Să  jucaţi  la  scară  redusă 
nu  ajută  lumea.  Nu  este  nimic  înălţător  în  a vă  „ reduce"^  pe 
dumneavoastră  înşivă  pentru  ca  ceilalţi  oameni  să  se  simtă  în 
siguranţă  în  preajma  dumneavoastră.  Noi  toţi  suntem  făcuţi  în 
scopul  de  a străluci,  aşa  cum  o fac  copiii.  Ne  naştem  pentru  a 
exprima  gloria  lui  Dumnezeu  care  sălăşluieşte  în  noi.  Nu  doar 
în  unii  dintre  noi,  în  toţi.  Şi  pe  măsură  ce  lăsăm  să  strălucească 
lumina  din  noi,  în  mod  inconştient  oferim  şi  celorlalţi  oameni 
permisiunea  de  a face  acelaşi  lucru.  Pe  măsură  ce  ne  desprin- 
dem de  propriile  temeri,  prezenţa  noastră  îi  eliberează  în  mod 
automat  pe  ceilalţi. 

Lumea  nu  mai  are  nevoie  de  oameni  care  să  joace  la  scară 
redusă.  Este  timpul  să  încetaţi  a vă  mai  ascunde  şi  să  începeţi  să 
ieşiţi  la  lumină.  Este  momentul  să  încetaţi  să  mai  doriţi,  şi  să 
începeţi  să  conduceţi.  Este  timpul  să  începeţi  să  vă  împărtăşiţi 
darurile  celorlalţi  în  loc  să  vă  alăturaţi  lor  sau  să  pretindeţi  că 
nu  există.  Este  timpul  să  începeţi  să  jucaţi  jocul  vieţii,  în  stil 
„mare". 

în  final,  gândirea  la  scară  redusă  şi  acţiunile  de  mică  am- 
ploare duc  la  neîmplinire  şi  ratare.  Gândirea  pe  scară  largă  şi 
acţiunile  de  mare  amploare  duc  la  bani  şi  împlinire.  Alegerea 
este  a dumneavoastră ! 


o poveste  de  succes  primită  de  la  Jim  Rosemaiy 

De  la:  Jim  Rosemary 
Către : T.  Harv  Eker 

Dacă  cineva  mi-ar  fi  spus  că  îmi  voi  dubla  veniturile  şi,  în 
acelaşi  timp,  îmi  voi  dubla  timpul  liber,  aş  fi  spus  că  nu  este 
posibil.  Dar  exact  asta  este  ceea  ce  s-a  întâmplat. 

în  doar  un  an,  afacerea  noastră  s-a  dezvoltat  cu  175% ; în 
acelaşi  an  am  avut  un  total  de  şapte  săptămâni  de  vacanţă 
(multe  din  acestea  petrecute  la  seminariile  Peak  Potentials) ! 
Acest  lucru  este  remarcabil,  dat  fiind  faptul  că  în  precedenţii 
cinci  ani  am  avut  o creştere  minimă  a veniturilor  şi  doar  cu 
eforturi  imense  puteam  avea  două  săptămâni  de  vacanţă  pe  an. 

Ca  urmare  a faptului  că  1-am  cunoscut  pe  Harv  Eker  şi  a 
implicării  în  programele  Peak  Potentials,  am  o mai  bună 
înţelegere  a propriei  persoane  şi  o mai  mare  apreciere  pentru 
bunăstarea  din  viaţa  mea.  Relaţia  cu  soţia  mea  şi  copiii  s-a 
îmbunătăţit  considerabil.  Acum  văd  mai  multe  oportunităţi 
decât  am  crezut  vreodată  că  ar  fi  posibile.  Simt  că  sunt  cu 
adevărat  pe  drumul  cel  bun,  care  duce  la  succes  pe  toate  pla- 
nurile. 


DECLARAŢIE:  Puneţi-vă  mâna  pe  inimă  şi  spuneţi ... 

„ Gândesc  la  scară  mare  ! Aleg  să  ajut  mii  şi  mii  de  oamenii 
Atingeţi-vă  capul  şi  spuneţi . . . 
y,Am  o minte  de  milionar  T 

AaiUNI  ALE  MINTII  DE  MILIONAR 

1.  Scrieţi  care  credeţi  că  sunt  „talentele  dumneavoastră  natu- 
rale“.  Acestea  sunt  lucrurile  la  care  sunteţi  buni  în  mod 
normal.  De  asemenea,  scrieţi  cum  şi  unde  puteţi  folosi  cât 
mai  multe  dintre  aceste  daruri  în  viaţa  şi  mai  ales  în  munca 
dumneavoastră. 

2.  Scrieţi  sau  descoperiţi  împreună  cu  un  grup  de  oameni  cum 
puteţi  rezolva  problemele  unui  număr  de  zece  ori  mai  mare 
de  oameni  decât  numărul  celor  pe  care  îi  influenţaţi  în 
prezent  la  slujbă  sau  prin  afacerea  dumneavoastră. 
Descoperiţi  cel  puţin  trei  strategii.  Gândiţi  „pe  puncte". 


AL  CINCILEA  DOSAR  AL  PROSPERITĂŢII 

9 

Oamenii  bogaţi  se  concentrează  asupra  oportunităţilor. 
Oamenii  săraci  se  concentrează  asupra  obstacolelor. 


Oamenii  bogaţi  văd  oportunităţile.  Cei  săraci  văd  obsta- 
colele. Bogaţii  văd  creşterea  potenţială.  Săracii  văd  pierderea 
potenţială.  Bogaţii  se  concentrează  asupra  recompensei.  Săracii 
se  concentrează  asupra  riscurilor. 

Şi  ajungem  la  vechea  întrebare : „Paharul  este  pe  jumătate 
plin  sau  pe  jumătate  gol?"  Aici  nu  vorbim  despre  gândire 
pozitivă^  ci  vorbim  despre  perspectiva  obişnuită  pe  care  o aveţi 
asupra  vieţii.  Săracii  îşi  fac  alegerile  bazându-se  pe  teamă.  Min- 
ţile  lor  caută  în  mod  permanent  greşeli  sau  lucruri  care  ar 
putea  merge  rău,  indiferent  de  situaţie.  Principala  lor  progra- 
mare mentală  este  „Dar  dacă  nu  va  merge?"  sau,  mai  des, 
„Nu  va  merge." 

Cei  din  clasa  de  mijloc  sunt  ceva  mai  optimişti.  Setarea  lor 
mentală  spune:  „Chiar  sper  să  meargă." 

Aşa  cum  am  spus-o  mai  devreme,  bogaţii  îşi  asumă  respon- 
sabilităţi pentru  rezultatele  din  viaţa  lor  şi  acţionează  conform 
principiului  „va  merge  pentru  că  eu  voi  face  să  meargă". 

Oamenii  bogaţi  se  aşteaptă  să  reuşească.  Ei  au  încredere  în 
abilităţile  lor,  în  creativitatea  lor  şi  cred  că,  dacă  totul  se  va 
duce  de  râpă,  pot  găsi  o altă  cale  către  succes. 

în  general,  cu  cât  este  recompensa  mai  mare,  cu  atât  mai 
mari  sunt  riscurile.  Pentru  că  văd  tot  timpul  oportunităţi, 
oamenii  bogaţi  sunt  dispuşi  să-şi  asume  riscuri.  Bogaţii  au 
convingerea  că,  dacă  se  va  ajunge  la  ce  este  mai  rău,  întot- 
deauna îşi  vor  putea  reface  averea. 

Pe  de  altă  parte,  săracii  se  aşteaptă  să  eşueze.  Le  lipseşte 
încrederea  în  propriile  forţe  şi  abilităţi.  Săracii  cred  că  ar  fi  o 
catastrofă  dacă  lucrurile  nu  ar  merge  bine.  Şi  pentru  că  văd 
peste  tot  obstacole,  nu  sunt  dispuşi  să  îşi  asume  riscuri.  Cine 
nu  riscă,  nu  câştigă. 

Trebuie  remarcat  faptul  că  a fi  dispus  să  rişti  nu  este  acelaşi 
lucru  cu  a fi  dispus  să  pierzi.  Oamenii  bogaţi  îşi  asumă  riscuri 
calculate.  Aceasta  înseamnă  că  ei  cercetează,  depun  toate  efor- 
turile şi  iau  deciziile  pe  baza  unor  informaţii  şi  fapte  solide. 
Credeţi  că  oamenilor  bogaţi  le  ia  o eternitate  pentru  aceasta  ? 
Nu.  Ei  fac  tot  ce  pot  în  cea  mai  scurtă  perioadă  cu  putinţă,  apoi 
iau  o decizie  în  cunoştinţă  de  cauză  şi  trec  sau  nu  la  acţiune. 

Cu  toate  că  săracii  pretind  că  se  pregătesc  pentru  o oportu- 
nitate, ceea  ce  fac  de  obicei  este  să  se  blocheze.  Sunt  speriaţi  de 
moarte,  se  agită  şi  vorbesc  despre  asta  săptămâni,  luni  sau  chiar 
ani  şi,  în  cele  din  urmă,  de  obicei  ocazia  dispare.  Apoi  ei 
explică  situaţia  spunând  „mă  pregăteam".  Este  adevărat,  dar 
bogaţii  au  ajuns  şi  au  luat  caimacul  pe  când  ei  „se  pregăteau". 

Ştiu  că  ceea  ce  intenţionez  să  vă  spun  va  părea  cam  ciudat, 
mai  ales  că  eu  pun  accentul  pe  asumarea  responsabilităţilor. 
Cu  toate  acestea,  cred  că  o anumită  parte  din  ceea  ce  oamenii 
numesc  noroc  este  asociată  cu  îmbogăţirea  sau,  de  fapt,  cu  a 
avea  succes  în  orice  domeniu.  în  fotbal,  un  jucător  din  echipa 
adversă  poate  rata  pe  linia  porţii  în  ultimul  minut  al  jocului, 
permiţând  echipei  dumneavoastră  să  câştige  meciul.  La  golf, 
poate  fi  vorba  de  o lovitură  rătăcită  care  să  ricoşeze  din  copacii 
de  pe  marginea  terenului  şi  să  se  oprească  la  câţiva  centimetri 
de  eaură. 

In  afaceri,  de  câte  ori  aţi  auzit  despre  cineva  care  se  hotă- 
răşte să  dea  câţiva  bănuţi  pe  un  teren  şi  o mare  corporaţie 
decide  zece  ani  mai  târziu  să  construiască  pe  acel  loc  un  centru 
comercial  sau  un  complex  de  birouri  ? Acest  investitor  devine 
bogat.  Afacerea  respectivă  a fost  doar  o mişcare  strălucită  din 
partea  lui  sau,  pur  şi  simplu,  noroc  ? Eu  aş  spune  că  a fost  puţin 
din  ambele. 

Cu  toate  acestea,  ideea  este  că  norocul  — sau  orice  altceva 
asemănător  — nu  va  veni  în  întâmpinarea  dumneavoastră  dacă 
nu  acţionaţi  într-un  mod  sau  altul.  Pentru  a avea  succes  finan- 
ciar trebuie  să  faceţi  ceva,  să  cumpăraţi  ceva  sau  să  începeţi 
ceva.  Iar  atunci  când  o faceţi,  cine  credeţi  că  vă  susţine  în  rea- 
lizarea acestor  acţiuni  miraculoase  care  dovedesc  curaj  şi 


implicare:  norocul  sau  universul  ori  o altă  instanţă  superi- 
oară ? în  ceea  ce  mă  priveşte,  nu  contează.  Important  e că  se 
întâmplă ! 

Un  alt  principiu  esenţial  care  merită  a fi  pomenit  aici  este 
acela  că  oamenii  bogaţi  se  concentrează  asupra  dorinţelor  lor, 
în  timp  ce  săracii  se  concentrează  asupra  a ceea  ce  nu  doresc. 
Repet,  legea  universală  stabileşte  faptul  că  „lucrul  asupra 
căruia  vă  concentraţi  se  realizează".  Datorită  faptului  că 
bogaţii  se  concentrează  asupra  oportunităţilor  în  toate  dome- 
niile, ocaziile  abundă  în  jurul  lor.  Cea  mai  mare  problemă  a lor 
este  mânuirea  incredibilelor  posibilităţi  de  câştig  pe  care  le 
văd.  Pe  de  altă  parte,  din  cauza  faptului  că  săracii  se  concen- 
trează asupra  obstacolelor  din  jur,  acestea  se  înmulţesc  şi  cea 
mai  mare  problemă  a lor  este  aceea  de  a evita  toate  piedicile 
incredibile  pe  care  le  văd. 

Este  simplu.  Domeniul  asupra  căruia  te  concentrezi  deter- 
mină ceea  ce  descoperi  în  viaţă.  Concentraţi-vă  pe  oportunităţi 
şi  de  ele  veţi  avea  parte.  Concentraţi-vă  asupra  obstacolelor  şi 
asta  veţi  obţine.  Nu  spun  că  nu  trebuie  să  vă  îngrijiţi  de 
rezolvarea  problemelor.  Bineînţeles,  îndepărtaţi-le  pe  măsură 
ce  apar.  Dar  menţineţi-vă  atenţia  asupra  ţelului  dumneavoas- 
tră, continuaţi  să  vă  îndreptaţi  către  ţintă.  Cheltuiţi-vă  timpul 
şi  energia  realizând  ceea  ce  vă  doriţi.  Când  apar  piedici,  înde- 
părtaţi-le,  apoi  reorientaţi-vă  atenţia  asupra  viziunii  dumnea- 
voastră. Nu  vă  transformaţi  viaţa  într-o  continuă  rezolvare 
a problemelor.  Nu  vă  irosiţi  întreaga  viaţă  luptând  împotriva 
incendiilor.  Cei  care  o fac,  să  stea  la  distanţă!  Cheltuiţi-vă 
timpul  şi  energia  în  scopul  punerii  în  practică  a gândurilor,  mo- 
bilizându-vă  consecvent  înainte,  către  ţinta  dumneavoastră. 

Doriţi  un  sfat  simplu,  dar  extrem  de  rar?  Iată-1:  dacă  doriţi 
să  deveniţi  bogat,  concentraţi-vă  asupra  câştigării  banilor, 
asupra  păstrării  şi  investirii  lor.  Dacă  doriţi  să  fiţi  sărac,  con- 
centraţi-vă asupra  cheltuielilor.  Puteţi  citi  mii  de  cărţi  şi  puteţi 
participa  la  sute  de  cursuri  despre  succes,  dar  totul  se  reduce  la 
aceasta.  Amintiţi-vă,  lucrul  asupra  căruia  vă  concentraţi  se  rea- 
lizează. 

De  asemenea,  bogaţii  înţeleg  că  nu  puteţi  avea  niciodată 
toate  informaţiile  dinainte.  într-un  alt  program  al  companiei 
noastre,  numit  Enlightened  Warrior  Training  (Antrenamentul 
războinicului  iluminat),  educăm  oamenii  să  intre  în  contact  cu 
forţa  lor  interioară  şi  să  reuşească  indiferent  de  condiţii.  în  acest 
program  predăm  un  principiu  numit  „Pe  locuri,  fiţi  gata, 
start!"  Ce  intenţionăm  prin  aceasta?  Să  fiţi  pregătiţi  cât  mai 
bine  în  cel  mai  scurt  timp  cu  putinţă,  să  acţionaţi  şi  apoi  să  vă 
adaptaţi  din  mers. 

Este  o nebunie  să  crezi  că  poţi  prevedea  tot  ce  se  poate 
întâmpla  în  viitor.  Este  o iluzie  să  crezi  că  te  poţi  pregăti  pentru 
orice  împrejurare  ce  ar  putea  interveni  vreodată  şi  că  te  poţi 
proteja.  Ştiaţi  că  în  univers  nu  există  linii  drepte  ? Viaţa  nu  se 
desfăşoară  în  linii  perfect  drepte;  mai  degrabă  este  ca  un  râu 
sinuos.  Cel  mai  adesea,  poţi  vedea  doar  meandrul  următor,  şi 
doar  când  ajungi  suficient  de  aproape  de  următoarea  cotitură 
poţi  să  vezi  ceva  mai  mult. 

Ideea  pe  care  vreau  să  v-o  transmit  este  de  a intra  în  joc  cu 
ceea  ce  aveţi,  indiferent  unde  vă  situaţi.  Eu  numesc  aceasta 
pătrunderea  în  coridor.  De  exemplu,  acum  câţiva  ani  plănuiam 
să  deschid  o cofetărie  în  Fort  Lauderdale,  Florida.  Am  studiat 
opţiunile  de  localizare,  piaţa  de  desfacere  şi  m-am  interesat 
asupra  echipamentului  necesar.  De  asemenea,  m-am  implicat 
în  studierea  tipului  de  prăjituri,  plăcinte,  îngheţate  şi  cafea 
existente.  Prima  mare  problemă  — m-am  îngrăşat  foarte  tare ! 
Nu  a fost  prea  util  să  mănânc  în  scopul  studiului.  Aşa  că  m-am 
întrebat:  „Harv,  care  ar  fi  cea  mai  bună  cale  de  a studia  această 
afacere  ?"  La  care  l-am  auzit  pe  tipul  ăsta  numit  Harv,  care  era, 
evident,  mult  mai  deştept  decât  mine,  spunându-mi:  „Dacă 
doreşti  cu  adevărat  să  afli  ceva  despre  o afacere,  intră  în  ea.  Nu 
trebuie  să  realizezi  totul  din  prima  zi.  «Intră  în  coridor» 
luându-ţi  o slujbă  în  acest  domeniu.  Vei  învăţa  mai  multe 
curăţând  podelele  sau  spălând  vasele,  decât  studiind  din  exte- 
rior timp  de  zece  ani."  (V-am  spus  eu  că  este  mult  mai  deştept 
decât  mine.) 


Şi  asta  am  făcut.  Mi-am  luat  o slujbă  la  Mother  Butler’s  Pie 
Shop.  Mi-ar  plăcea  să  vă  pot  spune  că  cei  de-acolo  mi-au  recu- 
noscut imediat  talentele  şi  mi-au  oferit  de  la  început  o slujbă 
de  conducere.  Da’  de  unde ! Pur  şi  simplu  nu  au  văzut  sau  nu 
le-a  păsat  de  talentele  mele  de  conducere,  aşa  că  am  început  ca 
ajutor  de  ospătar.  Da,  curăţând  podelele  şi  spălând  vasele. 
E ciudat  felul  în  care  funcţionează  puterea  intenţiei,  nu  ? 

Puteţi  crede  că  a trebuit  să-mi  calc  mândria  în  picioare,  dar 
adevărul  este  că  nu  am  privit  niciodată  din  acest  punct  de 
vedere.  Eram  într-o  misiune:  aceea  de  a învăţa  totul  despre 
afacerea  cofetăriilor;  am  fost  recunoscător  pentru  oportuni- 
tatea de  a învăţa  pe  pielea  altora  şi,  în  plus,  am  şi  primit  ceva 
mărunţiş. 

Cât  am  fost  picolo  la  plăcintărie  am  încercat  să-mi  petrec 
cât  mai  mult  timp  flecărind  cu  managerul  despre  beneficii  şi 
profituri,  verificând  fişele  pentru  a afla  numele  furnizorilor  şi 
ajutându-1  pe  brutar  la  ora  patru  dimineaţa  pentru  a învăţa 
totul  despre  echipamente,  ingrediente  şi  problemele  care  pot 
apărea. 

A trecut  o săptămână  şi  cred  că  eram  destul  de  bun  în 
această  slujbă,  pentru  că  managerul  m-a  poftit  să  iau  loc,  mi-a 
oferit  o plăcintă  (câh!)  şi  m-a  promovat  în  postul  de... 
(tobele,  vă  rog)  casieri  M-am  gândit  mult  şi  cu  atenţie,  cam  o 
nanosecundă,  şi  am  spus  „Nu,  mulţumesc." 

în  primul  rând,  pentru  că  nu  puteam  învăţa  prea  multe 
stând  ascuns  în  spatele  unui  borderou  de  casă.  In  al  doilea 
rând,  învăţasem  deja  ceea  ce  îmi  propusesem  să  învăţ.  Misiune 
îndeplinită ! 

Deci  aceasta  este  ceea  ce  vreau  să  exprim  prin  a pătrunde  în 
„coridor".  înseamnă  intrarea  în  domeniul  în  care  vă  doriţi  să 
activaţi  în  viitor,  la  orice  nivel,  pentru  a şti  de  unde  să  porniţi. 
Aceasta  este  de  departe  cea  mai  bună  cale  de  a învăţa  despre  o 
afacere,  deoarece  o observaţi  din  interior.  în  al  doilea  rând, 
veţi  puteţi  realiza  contactele  de  care  aveţi  nevoie,  ceea  ce  n-aţi 
fi  reuşit  din  exterior.  în  al  treilea  rând,  în  momentul  în  care  aţi 
intrat  în  coridor,  vi  se  pot  deschide  multe  alte  uşi,  către  alte 

oportunităţi-  Din  momentul  în  care  realizaţi  ce  se  întâmplă,  vă 
puteţi  descoperi  o nişă  pe  care  nu  aţi  cunoscut-o  anterior.  în  al 
patrulea  rând,  puteţi  afla  că,  de  fapt,  nu  vă  interesează  acest 
domeniu  şi,  slavă  Domnului,  aţi  aflat-o  înainte  de  a vă  implica 
prea  mult! 

Vă  întrebaţi  care  dintre  variantele  de  mai  sus  a fost  valabilă 
pentru  mine  ? în  momentul  în  care  o încheiasem  cu  Mother 
Butler’s,  nu  mai  puteam  suporta  să  văd  sau  să  miros  vreo  plă- 
cintă. în  al  doilea  rând,  brutarul  a demisionat  a doua  zi  după  ce 
am  plecat,  mi-a  telefonat  şi  mi-a  explicat  că  tocmai  aflase 
despre  un  nou  echipament  sportiv  denumit  „ghete  pentru 
inversarea  sensului  gravitaţional"  (l-aţi  văzut  pe  Richard  Gere 
cu  ele,  atârnând  cu  capul  în  jos  în  filmul  American  Gigolo)  şi 
dorea  să  ştie  dacă  eram  interesat  să  le  văd.  Le-am  văzut  şi  am 
considerat  că  ghetele  sunt  senzaţionale,  dar  el  nu  era,  astfel  că 
m-am  implicat  pe  cont  propriu. 

Am  început  vânzând  aceste  ghete  în  departamentele  de 
produse  sportive  ale  marilor  magazine  şi  la  beneficiari  direcţi. 
Am  observat  că  această  piaţă  de  desfacere  are  un  singur  lucru 
în  comun  — echipamentul  sportiv  arătos.  Clopoţelul  din  cre- 
ierul meu  a strigat  înnebunit:  „Oportunitate,  oportunitate, 
oportunitate!"  Ciudat  cum  se  întâmplă  lucrurile.  Aceasta  a 
fost  prima  mea  experienţă  de  vânzare  a echipamentelor  spor- 
tive; în  cele  din  urmă,  m-a  condus  la  deschiderea  unuia  dintre 
primele  magazine  de  echipamente  sportive  vândute  cu  amă- 
nuntul din  America  de  Nord  şi  mi-a  adus  primul  milion.  Şi 
când  te  gândeşti  că  totul  a început  cu  slujba  de  picolo  la 
Mother  Butler’s  Pies  Shop ! Morala  e simplă:  intraţi  în  coridor. 
Nu  ştiţi  niciodată  ce  uşi  vi  se  vor  deschide. 

Am  un  motto : „Acţiunea  învinge  întotdeauna  lipsa  acţiunii." 
Bogaţii  se  pun  în  mişcare.  Ei  au  încredere  că  odată  intraţi  în  joc 
pot  lua  decizii  inteligente  în  orice  moment,  pot  aduce  corec- 
turi şi  se  pot  adapta  meandrelor  râului. 

Săracii  nu  au  încredere  în  propria  persoană  sau  în  propriile 
abilităţi,  închipuindu-şi  că  trebuie  sa  ştie  totul  de  la  început, 
ceea  ce  este  practic  imposibil.  între  timp,  ei  nu  fac  nici  cea  mai 


mică  mişcare ! în  final,  cu  atitudinea  lor  pozitivă  „pe  locuri,  fiţi 
gata,  start",  cei  bogaţi  trec  la  acţiune  şi  de  obicei  câştigă. 

în  final,  săracii,  care  îşi  spun  „Nu  fac  nicio  mişcare  până  nu 
verific  fiecare  problemă  care  ar  putea  să  apară  şi  până  nu  aflu 
cum  să  o rezolv"  nu  acţionează  şi,  prin  urmare,  pierd  întot- 
deauna. Oamenii  bogaţi  văd  o ocazie,  sar  pe  ea  şi  ajung  şi  mai 
bogaţi.  Dar  săracii  ? Ei  încă  se  mai  „pregătesc" ! 

DECLARAŢIE:  Puneţi-vă  mâna  pe  inimă  şi  spuneţi . . . 

„ Mă  concentrez  asupra  oportunităţilor  în  loc  să  mă  concen- 
trez asupra  obstacolelor 
,,  „Pe  locuriy  sunt  gata,  start T 
ţ Atingeţi-vă  capul  şi  spuneţi... 

„Am  o minte  de  milionar T 

ACŢIUNI  ALE  MINTII  DE  MILIONAR 

1.  Intraţi  în  joc.  Luaţi  în  calcul  o situaţie  sau  un  proiect  pe 
care  aţi  dori  să-l  începeţi.  Orice  aţi  fi  aşteptat,  renunţaţi  la 
aşteptare.  începeţi  acum  cu  orice  aveţi  la  îndemână.  Dacă 
este  posibil,  faceţi-o  în  timp  ce  lucraţi  pentru  cineva  sau 
împreună  cu  altcineva,  pentru  a învăţa  toate  chichiţele. 
După  ce  aţi  învăţat,  nu  mai  vreau  să  aud  scuze.  La  treabă ! 

2.  Exersaţi-vă  optimismul.  Astăzi,  indiferent  ce  consideră  alţii 
că  reprezintă  o problemă  sau  un  obstacol,  recatalogaţi-1  ca 
pe  o oportunitate.  îi  veţi  înnebuni  pe  pesimişti,  dar  ce  mai 
contează  ? Oricum  doresc  constant  să  înnebunească ! 

3.  Concentraţi-vă  asupra  a ceea  ce  aveţi,  nu  pe  ceea  ce  nu 
aveţi.  Faceţi  o listă  cu  zece  lucruri  din  viaţă  pentru  care 
sunteţi  recunoscători  şi  citiţi-o  cu  voce  tare.  Apoi  citiţi-o 
în  fiecare  dimineaţă,  în  următoarele  treizeci  de  zile.  Dacă 
nu  apreciaţi  ceea  ce  aţi  obţinut,  nu  veţi  mai  primi  aceste 
lucruri  şi  nu  veţi  mai  avea  nevoie  de  ele. 

AL  ŞASELEA  DOSAR  AL  PROSPERITĂŢII 

Bogaţii  admiră  alţi  oameni  bogaţi,  plini  de  succes. 
Săracilor  nu  le  plac  oamenii  bogaţi  şi  cu  succes. 


Adesea,  săracii  privesc  către  bogaţi  cu  resentiment,  invidie 
şi  gelozie.  Ori  îşi  şoptesc:  „Ce  norocoşi  sunt"  sau  bombăne  în 
barbă:  „Bogaţii  ăştia  ticăloşi." 

Trebuie  să  înţelegeţi  că  dacă  îi  percepeţi  pe  bogaţi  ca  fiind 
răi  sub  orice  formă,  iar  dumneavoastră  doriţi  să  fiţi  o persoană 
bună^  nu  veţi  fi  niciodată  bogat.  Este  imposibil.  Cum  puteţi  fi 
ceva  ce  dispreţuiţi  ? 

Este  incredibil  când  observaţi  resentimentele  şi  chiar  furia 
nejustificată  pe  care  le  împărtăşesc  mulţi  oameni  faţă  de  bogaţi. 
Ca  şi  cum  ar  crede  că  bogaţii  i-diU  făcut  pe  ei  săraci.  „Da,  asta  e, 
bogaţii  au  toţi  banii  şi  nu  a mai  rămas  nimic  pentru  mine." 
Bineînţeles,  aşa  vorbeşte  victima  perfectă. 

Doresc  să  vă  spun  o poveste,  nu  ca  să  mă  plâng,  ci  pur  şi 
simplu  să  vă  relatez  o experienţă  din  lumea  reală  care  m-a  adus 
la  enunţarea  acestui  principiu.  Pe  vremuri,  pe  când  aveam,  hai 
să  spunem,  numeroase  provocări  de  ordin  financiar,  condu- 
ceam o rablă.  în  trafic  nu  aveam  niciodată  probleme  să  schimb 
banda  de  mers.  Toţi  ceilalţi  îmi  dădeau  prioritate.  Când 
m-am  îmbogăţit  şi  mi-am  cumpărat  un  minunat  Jaguar  negru, 
nou-nouţ,  nu  s-a  putut  să  nu  observ  că  s-a  schimbat  ceva. 
Dintr-odată,  mi  se  tăia  calea  şi  uneori  mi  se  adresau  injurii  sau 
se  arunca  în  mine  cu  diferite  obiecte,  toate  dintr-un  singur 
motiv:  conduceam  un  Jaguar. 

într-o  zi,  în  perioada  Crăciunului,  conduceam  printr-un 
cartier  periferic  cu  o faimă  proastă  din  San  Diego,  donând 
curcani  pentru  un  eveniment  caritabil.  Aveam  trapa  plafon 
deschisă,  când  am  observat  patru  indivizi  soioşi  cocoţaţi  în 
remorca  unei  camionete  aflate  în  spatele  meu.  Fără  motiv,  au 
început  să  joace  baschet  cu  maşina  mea,  încercând  să  arunce 
cutii  de  bere  prin  plafon.  După  ce  au  reuşit  să  cauzeze  câteva 
zgârieturi  maşinii,  m-au  depăşit  urlând:  „Bogătaş  nenorocit!" 


Bineînţeles,  mi-am  imaginat  că  a fost  un  incident  izolat 
până  când,  două  săptămâni  mai  târziu,  într-un  alt  cartier  măr- 
ginaş, mi-am  parcat  maşina  pe  stradă  şi  m-am  întors  la  ea  în 
mai  puţin  de  zece  minute  pentru  a descoperi  că  pe  ambele 
laturi  fusese  zgâriată  cu  cheia. 

Cu  ocazia  următoare  când  am  mers  în  partea  aceea  a ora- 
şului, am  închiriat  un  Ford  Escort  şi,  uimitor,  nu  am  avut  nicio 
problemă.  Nu  insinuez  că  în  cartierele  sărace  sunt  numai 
oameni  răi,  dar  acolo,  spun  din  proprie  experienţă,  se  găsesc  o 
mulţime  de  indivizi  cărora  nu  le  plac  oamenii  bogaţi.  Cine  ştie, 
poate  este,  de  fapt,  problema  cu  oul  şi  găina:  din  cauză  că  sunt 
săraci  urăsc  bogaţii  sau  din  cauză  că  îi  urăsc  pe  bogaţi  sunt 
săraci  ? Din  punctul  meu  de  vedere,  e totuna:  ei  sunt  încă  săraci ! 

Este  uşor  să  vorbeşti  despre  lipsa  resentimentelor  faţă  de 
bogaţi,  dar,  în  funcţie  de  dispoziţia  de  moment,  oricui  i se 
poate  întâmpla  să  cadă  în  cursă,  chiar  şi  mie.  Recent,  îmi  luam 
cina  în  camera  de  hotel,  cu  o oră  înainte  de  a preda  la  o confe- 
rinţă de  seară  a unui  seminar  Millionaire  Mind.  Am  deschis 
televizorul  pentru  a vedea  rezultatele  sportive  şi  tocmai  se 
transmitea  emisiunea  Oprah.  Cu  toate  că  nu  sunt  un  împătimit 
al  televiziunii,  îmi  place  Oprah.  Această  femeie  a influenţat  în 
mod  pozitiv  mai  mulţi  oameni  decât  oricine  altcineva  pe  lume 
şi,  prin  urmare,  merită  fiecare  bănuţ  pe  care-1  are...  şi  chiar 
mai  mult ! Până  una  alta,  îi  lua  un  interviu  actriţei  Halle  Berry. 
Discutau  despre  faptul  că  Halle  tocmai  semnase  unul  dintre 
cele  mai  mari  contracte  de  film  din  istorie  acordate  unei  femei  — 
douăzeci  de  milioane  de  dolari.  Atunci  Halle  a spus  că  nu-i 
pasă  de  bani  şi  că  ea  a luptat  pentru  acest  contract  impresio- 
nant pentru  a trasa  o cale  pe  care  să  o urmeze  şi  alte  femei. 
M-am  auzit  spunând  cu  scepticism:  „Da...  vezi  să  nu!  Ne 
crezi  idioţi,  pe  mine  sau  pe  oricine  altcineva  care  se  uită  la  emi- 
siune? Vei  lua  o grămadă  de  gologani  şi  îi  vei  mări  salariul 
agentului  tău  de  relaţii  publice.  Asta-i  cea  mai  bună  replică  pe 
care  am  auzit-o." 

Am  simţit  cum  mă  umple  negativismul  şi  m-am  recules  la 
momentul  potrivit,  înainte  ca  energia  lui  să  mă  cuprindă.  Am 

strigat  cu  voce  tare  minţii  mele:  „Uşor,  uşor,  mulţumesc  că 
mi-ai  împărtăşit  acest  gând  « măreţ  »“  pentru  a înăbuşi  acea 
voce  plină  de  resentimente. 

Nu-mi  venea  să  cred.  lată-mă,  domnul  Millionaire  Mind  în 
persoană,  invidiind-o  pe  Halle  Berry  pentru  banii  pe  care-i 
câştigase.  Mi-am  revenit  şi  am  început  să  strig  din  străfundul 
plămânilor:  „Bravo,  fetiţo!  Eşti  extraordinară!  I-ai  lăsat  prea 
ieftin,  trebuia  să  iei  treizeci  de  milioane  de  dolari ! Bravo  ţie. 
Eşti  incredibilă  şi  o meriţi."  M-am  simţit  mult  mai  bine. 

Indiferent  de  motivul  pe  care  l-a  avut  pentru  a dori  acei 
bani,  problema  nu  era  a ei,  ci  a mea.  Ţineţi  minte,  opiniile  mele 
nu  influenţează  sănătatea  sau  averea  lui  Halle,  dar  îmi  influen- 
ţează propria  mea  sănătate  şi  avere.  De  asemenea,  aduceţi-vă 
aminte  că  gândurile  şi  opiniile  nu  sunt  rele  sau  bune,  drepte 
sau  greşite  atunci  când  vă  intră  în  minte,  dar  ele  pot  fi  încu- 
rajatoare sau  descurajatoare  pentru  fericirea  şi  succesul  dum- 
neavoastră, pe  măsură  ce  vă  pătrund  în  viaţă. 

în  momentul  în  care  am  simţit  energia  negativă  trecând 
prin  mine,  s-au  declanşat  alarmele  „observaţiei"  şi,  fiind  antre- 
nat în  acest  sens,  am  neutralizat  imediat  negativismul  din 
mintea  mea.  Nu  trebuie  să  fiţi  perfect  pentru  a vă  îmbogăţi,  dar 
trebuie  să  recunoaşteţi  momentele  în  care  nu  gândiţi  încuraja- 
tor pentru  dumneavoastră  şi  pentru  ceilalţi  şi  să  vă  concentraţi 
asupra  unor  gânduri  mai  constructive.  Cu  cât  studiaţi  mai 
mult  cartea  de  faţă,  acest  proces  va  fi  cu  atât  mai  rapid  şi  mai 
uşor,  iar,  dacă  veţi  participa  la  Millionaire  Mind  Intensive 
Seminar,  vă  veţi  accelera  considerabil  acest  progres.  Ştiu  că  tot 
menţionez  cursurile  Millionaire  Mind,  dar  vă  rog  să  mă  înţe- 
legeţi, nu  aş  fi  atât  de  inflexibil  în  ceea  ce  priveşte  acest  pro- 
gram, dacă  nu  aş  fi  văzut  cu  ochii  mei  rezultatele  fenomenale 
care  apar  în  vieţile  oamenilor. 

în  excepţionala  lor  carte  The  One  Minute  Millionaire 
(Milionar  la  minut) ^ bunii  mei  prieteni  Mark  Victor  Hansen  şi 
Robert  Allen  au  citat  mişcătoarea  poveste  din  cartea  lui  Russell 
H.  Conwell,  Acres  of  Diamonds  (Hectare  de  diamante)^  scrisă 
acum  peste  o sută  de  ani: 


Vă  spun  că  trebuie  să  vă  îmbogăţiţi  şi  aveţi  datoria  de  a vă 
îmbogăţi.  Atât  de  mulţi  fraţi  pioşi  îmi  spun:  „ Cum  este  posibil 
ca  tUy  un  predicator  creştin,  să  îţi  petreci  timpul  mergând  de 
colo-colo  prin  ţară  sfătuindu-i  pe  tineri  să  se  îmbogăţească,  să 
câştige  bani  f " Da,  chiar  asta  fac. 

Ei  spun:  „Dar  este  îngrozitor!  De  ce  nu  predici  Evanghelia 
în  loc  să-i  înveţi  pe  oameni  să  facă  avere  ?"  Pentru  că  a face 
bani  corect  înseamnă  a predica  Evanghelia.  Acesta  este  moti- 
vul. Oamenii  care  se  îmbogăţesc  pot  fi  printre  cei  mai  cinstiţi 
oameni  pe  care  îi  puteţi  găsi  în  comunitate. 

Dar  iată  ce  spune  unul  dintre  tinerii  care  se  află  aici  în 
această  seară:  „ Mi  s-a  spus  toată  viaţa  mea  că  dacă  o persoană 
are  bani  este  foarte  necinstită,  lipsită  de  onoare,  este  un  om  rău 
şi  josnic. " Prietene,  acesta  este  motivul  pentru  care  nu  ai  de 
niciunde,  deoarece  ai  o asemenea  părere  despre  oameni.  Teme- 
lia credinţei  tale  este  complet  greşită.  Permiteţi-mi  să  v-o  spun 
pe  şleau. . . nouăzeci  la  sută  dintre  oamenii  bogaţi  ai  Ameriăi 
sunt  cinstiţi.  De  aceea  sunt  bogaţi  De  aceea  le  sunt  încredinţaţi 
lor  banii.  De  aceea  susţin  mari  proiecte  şi  găsesc  numeroşi 
oameni  care  să  lucreze  cu  ei 

Dar  iată  ce  spune  alt  tânăr:  „Am  auzit  uneori  de  oameni 
care  şi-au  făcut  necinstit  milioanele.^  Intr-adevăr,  bineînţeles 
că  aţi  auzit,  şi  eu  am  auzit.  Dar  în  realitate  aceştia  sunt  foarte 
rari,  însă  ziarele  vorbesc  tot  timpul  despre  ei  la  ştiri,  până 
ajungeţi  la  ideea  că  toţi  ceilalţi  oameni  bogaţi  sunt  necinstiţi. 

Prietene. . . însoţeşte-mă  în  suburbiile  oraşului  Philadelphia 
şi  du-mă  la  proprietarii  caselor  din  jurul  oraşului,  acele  case 
magnifice  cu  grădini  înflorite  şi  cu  decoraţiuni,  iar  eu  îţi  voi 
prezenta  pe  cei  mai  buni  oameni,  atât  în  ceea  ce  priveşte  carac- 
terul, cât  şi  întreprinderile  din  oraşul  nostru. . . Cei  care  deţin 
casele  sunt  cei  mai  onorabili,  cinstiţi  şi  puri  oameni,  fiind  cei 
mai  corecţi,  mai  economi  şi  mai  grijulii  proprietari. 

Predicăm  împotriva  lăcomiei. . . în  amvon. . . şi  folosim  ter- 
meni precum. . . „ bani  necuraţi"^  atât  de  des,  încât  creştinii  au 
impresia  că. . . este  o greşeală  pentru  orice  om  să  aibă  bani. 
Banii  înseamnă  putere  şi  trebuie  să  fiţi  rezonabil  de  ambiţioşi 

pentru  a-i  avea.  Trebuie  să  faceţi  acest  lucru,  pentru  că  puteţi 
face  mai  mult  bine  cu  ei  decât  fără  ei.  Banii  v-au  tipărit 
Bibliile,  banii  v-au  construit  bisericile,  banii  vă  trimit  misiona- 
ri, banii  vă  plătesc  predicatorii. . . Vă  spun,  sunteţi  datori  să 
aveţi  bani.  Dacă  vă  puteţi  alătura  în  mod  cinstit  oamenilor 
bogaţi. . . este  datoria  dumneavoastră  să  o faceţi.  Aceşti  oameni 
pioşi  fac  o greşeală  îngrozitoare  când  cred  că  trebuie  să  fii 
foarte  sărac  pentru  a fi  pios. 

Pasajul  lui  Conwell  subliniază  câteva  idei  extraordinare. 
Prima  se  referă  la  capacitatea  de  a vi  se  acorda  încredere. 
Dintre  toate  calităţile  necesare  pentru  a deveni  bogat,  a câştiga 
încrederea  celorlalţi  trebuie  să  se  afle  printre  cele  din  fruntea 
listei.  Gândiţi-vă,  aţi  face  afaceri  cu  o persoană  în  care  nu  aveţi 
încredere,  cel  puţin  până  la  un  anumit  punct  ? Nici  gând ! Asta 
înseamnă  că,  pentru  a face  avere,  mulţi,  chiar  foarte  mulţi 
oameni  trebuie  să  aibă  încredere  în  dumneavoastră,  iar  pentru 
ca  atâţia  oameni  să  aibă  încredere  în  dumneavoastră  trebuie  să 
fiţi  o persoană  de  cuvânt. 

De  ce  calităţi  are  nevoie  o persoană  pentru  a se  îmbogăţi  şi, 
mai  mult  decât  atât,  pentru  a rămâne  bogat  ? Fără  îndoială  că 
există  întotdeauna  excepţii  de  la  oricare  regulă,  dar,  în  general, 
cum  trebuie  să  fiţi  pentru  a avea  succes  în  toate  ? Ce  ziceţi  de 
următoarele  calităţi:  a fi  pozitiv,  de  încredere,  concentrat,  hotă- 
rât, perseverent,  harnic,  energic,  bun  cu  oamenii,  comunicativ, 
suficient  de  inteligent  şi  expert  în  cel  puţin  un  domeniu. 

Altă  idee  interesantă  din  pasajul  lui  Conwell  este  aceea  că 
mulţi  oameni  au  fost  condiţionaţi  să  creadă  că  nu  puteţi  fi 
bogat  şi  un  om  bun  în  acelaşi  timp  sau  şi  bogat  şi  credincios. 
Şi  eu  credeam  la  fel.  Ca  multora  dintre  noi,  şi  mie  mi  s-a  spus 
de  către  prieteni,  profesori,  presă  şi  restul  societăţii  că  oamenii 
bogaţi  sunt  răi,  din  cauză  că  toţi  sunt  lacomi.  Din  nou,  acesta 
este  un  alt  mod  de  a gândi  care  s-a  dovedit  a fi  nimic  mai  mult 
decât  gunoi ! Bazându-mă  pe  propria  experienţă  în  loc  de  a lua 
în  considerare  vechiul  mit  bazat  pe  teamă,  am  descoperit  că  cei 
mai  bogaţi  oameni  pe  care  îi  cunosc  sunt  şi  cei  mai  drăguţi. 


Când  m-am  mutat  la  San  Diego,  am  ales  o casă  într-una 
dintre  cele  mai  bogate  părţi  ale  oraşului.  Ne  plăcea  frumuseţea 
casei  şi  a zonei,  dar  aveam  ceva  emoţii  pentru  că  nu  cunoşteam 
pe  nimeni  şi  simţeam  că  nu  ne  vom  putea  integra.  Plănuisem  să 
rămânem  retraşi  şi  să  nu  ne  amestecăm  cu  snobii  aceia  bogaţi. 
Cu  toate  acestea,  copiii  mei,  care  pe  atunci  aveau  5 şi,  respec- 
tiv, 7 ani,  s-au  împrietenit  cu  ceilalţi  copii  din  împrejurimi  şi, 
destul  de  curând,  îi  duceam  cu  maşina  să  se  joace  la  cei  care 
locuiau  în  zonă.  îmi  amintesc  cum  am  ciocănit  la  o minunată 
uşă  de  lemn  sculptat,  lată  de  cel  puţin  1,2  metri.  Doamna  a 
deschis  şi,  cu  cea  mai  prietenoasă  voce  pe  care  am  auzit-o  vreo- 
dată, a spus:  „Harv,  îmi  pare  bine  să  te  cunosc,  intră  în  casă." 
în  timp  ce  ea  mă  servea  cu  ceai  la  gheaţă  şi  cu  un  castronel  cu 
fructe,  am  rămas  perplex.  „Care-i  şmecheria?"  voia  să  ştie 
mintea  mea  cea  sceptică.  Apoi  a sosit  soţul  ei  de  la  piscină.  El  a 
fost  şi  mai  prietenos:  „Harv,  ne  bucurăm  că  suntem  vecini. 
Trebuie  să  vii  la  noi  la  grătar  diseară,  cu  restul  familiei.  Vei 
cunoaşte  toată  lumea  şi  nu  acceptăm  să  ne  refuzaţi.  Că  veni 
vorba,  joci  golf  ? Joc  mâine  la  club,  nu  vrei  să  vii  cu  mine  pe 
post  de  invitat  ?"  Ei,  acum  eram  chiar  şocat.  Ce  se  întâmpla  cu 
snobii  pe  care  eram  sigur  că  urma  să-i  întâlnesc  ? Am  plecat 
acasă  şi  i-am  spus  soţiei  că  urma  să  mergem  la  grătar. 

„O,  Doamne",  a spus  ea,  „cu  ce  o să  mă  îmbrac  ?"  „Nu, 
dragă,  nu  înţelegi",  i-am  răspuns,  „aceşti  oameni  sunt  incredi- 
bil de  drăguţi  şi  complet  neprotocolari.  Trebuie  să  fii  tu  însăţi." 

în  acea  seară  am  fost  la  unii  dintre  cei  mai  calzi,  drăguţi, 
generoşi  şi  iubitori  oameni  din  viaţa  noastră.  La  un  anumit 
moment,  am  ajuns  să  discutăm  despre  o acţiune  de  caritate 
coordonată  de  gazdele  noastre.  Unul  după  altul,  carnetele  de 
cecuri  erau  completate.  Nu-mi  venea  să  cred,  asistam  la  o 
coadă  de  oameni  care  doreau  să-i  dea  bani  acestei  femei.  Dar 
fiecare  cec  venea  cu  o condiţie.  înţelegerea  presupunea  reci- 
procitate, astfel  că  femeia  trebuia  să  susţină  acţiunile  caritabile 
în  care  era  implicat  fiecare  donator.  La  un  moment  dat,  fiecare 
persoană  de  acolo  era  fie  coordonator,  fie  unul  dintre  princi- 
palii donatori  ai  unei  acţiuni  caritabile. 

Prietenii  care  ne  invitaseră  pe  noi  erau  implicaţi  în  câteva 
asemenea  acţiuni.  De  fapt,  în  fiecare  an  îşi  propuneau  să  fie 
principalul  mare  donator  din  oraş  către  Fondul  Spitalului  de 
Pediatrie.  Nu  numai  că  donau  câteva  zeci  de  mii  de  dolari,  dar 
organizau  în  fiecare  an  o cină  de  gală  la  care  se  strângeau  alte 
sute  de  mii  de  dolari. 

Era  acolo  şi  un  medic  flebolog,  cu  a cărui  familie  ne-am 
împrietenit.  Era  unul  dintre  cei  mai  buni  flebologi  din  lume  şi 
se  îmbogăţise;  câştiga  între  5 000  şi  10  000  de  dolari  pentru  o 
operaţie  şi  făcea  patru  sau  cinci  operaţii  în  fiecare  zi. 

îl  menţionez  pentru  că  în  fiecare  marţi  avea  zi  „liberă",  în 
care  făcea  intervenţii  chirurgicale  oamenilor  din  oraş  care 
nu-şi  puteau  permite  să-l  plătească.  în  asemenea  zile,  lucra  de 
la  şase  dimineaţa  până  la  zece  seara,  realizând  până  la  zece  ope- 
raţii, toate  gratuite.  Mai  mult  de  atât,  conducea  propria  organi- 
zaţie a cărei  misiune  era  de  a aduce  şi  alţi  medici  să  dea  consultaţii 
gratuite  pentru  oamenii  din  comunitate. 

Inutil  să  mai  spun  că  vechea  mea  convingere  condiţionată, 
cum  că  bogaţii  sunt  nişte  snobi  lacomi,  a dispărut  ca  şi  cum  nu 
ar  fi  existat  vreodată.  Pot  să  spun  din  proprie  experienţă  că  cei 
mai  bogaţi  oameni  pe  care  îi  cunosc  sunt  şi  cei  mai  drăguţi 
oameni  pe  care  îi  ştiu.  De  asemenea,  sunt  şi  cei  mai  generoşi. 
Nu  vreau  să  spun  că  oamenii  care  nu  sunt  bogaţi  nu  sunt  dră- 
guţi sau  generoşi.  Dar  pot  să  spun  cu  siguranţă  că  ideea  con- 
form căreia  bogaţii  sunt  răi  aparţine  pur  şi  simplu  ignoranţei. 

De  fapt,  una  dintre  cele  mai  sigure  metode  de  a rămâne  falit 
este  aceea  de  a avea  resentimente  faţă  de  oamenii  bogaţi.  Sun- 
tem creaturi  ale  obişnuiţei  şi,  pentru  depăşirea  oricărui  obicei, 
avem  nevoie  de  practică.  în  loc  să  aveţi  resentimente  faţă  de  cei 
bogaţi,  doresc  să  vă  exersaţi  admiraţia  faţă  de  ei,  să  îi  binecu- 
vântaţi şi  să  vă  obişnuiţi  să  îi  iubiţi.  Astfel  veţi  şti  în  mod 
inconştient  că  atunci  când  veţi  fi  bogaţi  veţi  fi  admiraţi,  bine- 
cuvântaţi şi  iubiţi  de  alţi  oameni,  în  loc  să  vi  se  poarte  pică  aşa 
cum  dumneavoastră  probabil  simţiţi  acum. 

Una  dintre  filozofiile  de  viaţă  după  care  mă  ghidez  provine 
din  străvechea  înţelepciune  Huna,  filozofia  bătrînilor  din 


Hawaii.  Spune  cam  aşa;  binecuvântaţi  ceea  ce  vă  doriţi.  Dacă 
vedeţi  o persoană  cu  o casă  frumoasă,  binecuvântaţi  acea  per- 
soană şi  binecuvântaţi  acea  casă.  Dacă  vedeţi  o persoană  cu  o 
maşină  frumoasă,  binecuvântaţi  acea  persoană,  precum  şi  maşina 
respectivă.  Dacă  vedeţi  o persoană  cu  o familie  iubitoare,  bine- 
cuvântaţi acea  persoană  şi  familia  sa.  Dacă  vedeţi  o persoană  cu 
un  corp  frumos,  binecuvântaţi  acea  persoană  şi  trupul  său. 

PRINCIPIU  AL  PROSPERITĂŢII: 

„Binecuvântaţi  ceea  ce  vă  doriţi."  (filozofie  Huna) 


Ideea  este  că  dacă  aveţi  resentimente  pentru  ceea  ce  au 
oamenii,  nu  veţi  putea  avea  acele  lucruri,  indiferent  ce  aţi  face. 

Fără  legătură  cu  cele  de  mai  sus:  dacă  vedeţi  o persoană 
într-un  minunat  Jaguar  negru  cu  trapa  din  plafon  deschisă,  nu 
aruncaţi  cutii  de  bere  în  maşinăX 

DECLARAŢIE : Puneţi- vă  mâna  pe  inimă  şi  spuneţi ... 

„ Admir  oamenii  bogaţi  r 

y,  Binecuvântez  oamenii  bogaţi  T 

y,  Iubesc  oamenii  bogaţi T 

yyŞi  eu  voi  fi  unul  dintre  oamenii  bogaţi** 

Atingeţi- vă  capul  şi  spuneţi... 

„Am  o minte  de  milionar!** 

ACŢIUNI  ALE  MINTII  DE  MILIONAR 

1.  Exersaţi  filozofia  Huna  „binecuvântând  ceea  ce  vă  doriţi". 
Mergeţi  cu  maşina  prin  cartier  sau  cumpăraţi  reviste  pentru 
a vedea  case  frumoase,  maşini  superbe  şi  pentru  a citi 
despre  afaceri  de  succes.  Binecuvântaţi  orice  vă  place  din 
ceea  ce  vedeţi,  binecuvântaţi  proprietarii  sau  pe  ceilalţi 
oameni  implicaţi. 

2.  Scrieţi  o scrisoare  sau  un  e-mail  şi  trimiteţi-o  unei  persoane 
care  are  succes  (nu  este  nevoie  să  o cunoaşteţi  personal), 
indiferent  de  domeniu,  spunându-i  cât  de  mult  o admiraţi 
şi  cât  de  mult  îi  respectaţi  realizările, 

AL  ŞAPTELEA  DOSAR  AL  PROSPERITĂŢII 

Bogaţii  se  asociază  cu  oameni  pozitivi,  plini  de  succes. 
Săracii  se  asociază  cu  oameni  fără  succes  sau  cu  o atitudine 
negativă.  

Oamenii  de  succes  privesc  alţi  oameni  de  succes  pentru  a se 
motiva.  îi  privesc  ca  pe  nişte  modele  de  la  care  au  de  învăţat. 
Privindu-i,  îşi  spun:  „Dacă  ei  pot,  atunci  pot  şi  eu.“  După  cum 
am  menţionat  mai  devreme,  a avea  un  model  este  una  dintre 
principalele  metode  prin  care  oamenii  învaţă. 

Oamenii  bogaţi  sunt  încântaţi  că  alţii  au  reuşit  înaintea  lor, 
astfel  încât  ei  au  în  acest  moment  un  model  de  urmat  care  le  va 
face  calea  mai  uşoară  pentru  obţinerea  propriului  succes.  De  ce 
să  reinventezi  roata  ? Există  metode  de  îmbogăţire  verificate, 
care  practic  funcţionează  pentru  toţi  cei  care  le  aplică. 

în  consecinţă,  cea  mai  rapidă  şi  mai  uşoară  metodă  de  îmbo- 
găţire este  aceea  de  a învăţa  exact  cum  joacă  oamenii  bogaţi 
acest  joc,  ei  fiind  maeştrii  banilor.  Scopul  este,  pur  şi  simplu, 
de  a le  copia  strategiile  interne  şi  externe.  Ceea  ce  vă  spun  are 
sens:  dacă  faceţi  exact  aceleaşi  acţiuni  şi  aveţi  mintea  setată  în 
acelaşi  mod,  sunt  mari  şanse  să  ajungeţi  la  exact  aceleaşi  rezul- 
tate. Asta  este  ceea  ce  am  făcut  eu  şi  despre  asta  este  vorba  în 
această  carte. 

Spre  deosebire  de  bogaţi,  atunci  când  săracii  aud  despre 
succesul  altora,  adesea  îi  judecă,  îi  critică,  îşi  bat  joc  de  ei  sau 
încearcă  să-i  reducă  la  nivelul  lor.  Câţi  oameni  dintre  aceştia 
cunoaşteţi  ? Câţi  dintre  dumneavoastră  au  rude  care  fac  la  fel  ? 
întrebarea  este  cum  puteţi  fi  inspirat  sau  cum  puteţi  învăţa  de 
la  o persoană  pe  care  o puneţi  la  pământ  ? 


De  câte  ori  mi  se  prezintă  o persoană  extrem  de  bogată, 
încerc  să  mă  apropii  de  ea.  Doresc  să  vorbesc  cu  ea,  să  învăţ 
cum  gândeşte,  să  fac  schimb  de  informaţii  şi,  dacă  avem  alte 
lucruri  în  comun,  e posibil  să  devenim  chiar  prieteni. 

Apropo,  dacă  credeţi  că  greşesc  preferând  prietenia  boga- 
ţilor, consideraţi  oare  că  e mai  bine  să  am  prieteni  faliţi  ? Nu 
prea  cred ! Aşa  cum  am  spus-o  mai  devreme,  energia  este  con- 
tagioasă şi  nu  am  niciun  interes  să-mi  pun  energia  la  dispoziţia 
lor ! Recent,  am  dat  un  interviu  la  radio  şi  a sunat  o femeie  care 
a pus  o întrebare  excelentă:  „Ce  este  de  făcut  dacă  eu  am  o ati- 
tudine pozitivă  şi  doresc  să  mă  dezvolt,  iar  soţul  meu  mă  trage 
înapoi  ? Să-l  părăsesc  ? Să  încerc  să-l  determin  să  se  schimbe  ? 
Ce  e de  făcut  ?"  Aud  această  întrebare  de  cel  puţin  o sută  de  ori 
pe  săptămână  atunci  când  predau  cursurile  noastre.  Aproape 
toată  lumea  pune  aceeaşi  întrebare:  „Ce  se  întâmplă  dacă 
oamenii  apropiaţi  mie  nu-mi  permit  să  mă  dezvolt  şi  chiar  mă 
trag  înapoi 

Iată  ce  răspuns  i-am  dat  femeii  de  la  telefon  şi  ceea  ce  le 
spun  tuturor  oamenilor  care  urmează  cursurile  noastre,  lucru 
pe  care  vi-1  sugerez  şi  dumneavoastră : 

în  primul  rând,  nu  vă  obosiţi  să  schimbaţi  oamenii  cu  atitu- 
dine negativă.  Nu  aceasta  este  menirea  dumneavoastră.  Treaba 
dumneavoastră  este  să  folosiţi  ceea  ce  aţi  învăţat  pentru  a vă 
îmbunătăţi  atât  viaţa,  cât  şi  pe  dumneavoastră  ca  persoană.  Fiţi 
un  model  pentru  ei,  fiţi  plini  de  succes,  fiţi  fericiţi  şi,  poate  — 
subliniez  poate  — vor  vedea  şi  ei  lumina  (în  dumneavoastră)  şi 
vor  dori  un  pic  din  ea.  Repet,  energia  este  contagioasă.  întune- 
ricul este  alungat  de  lumină.  De  fapt,  oamenii  trebuie  să  se 
străduiască  din  greu  pentru  a sta  „întunecaţi"  atunci  când  este 
lumină  peste  tot  în  jurul  lor.  Treaba  dumneavoastră  este  aceea 
de  a deveni  cât  mai  bun.  Dacă  vă  întreabă  care  este  secretul 
dumneavoastră,  spuneţi-le. 

în  al  doilea  rând,  gândiţi -vă  mereu  la  un  alt  principiu  pe 
care  îl  predăm  la  „Antrenamentul  vrăjitorului",  un  curs  despre 
cum  să  vă  manifestaţi  dorinţele  păstrându-vă  calmul,  concen- 
trarea şi  liniştea  interioară.  Acest  principiu  stabileşte  că  „orice 

lucru  se  întâmplă  cu  un  motiv,  iar  acel  motiv  mă  va  susţine", 
într-adevăr,  este  mult  mai  greu  să  fii  pozitiv  şi  conştient  în 
apropierea  unor  oameni  pesimişti  şi  în  circumstanţe  negative, 
dar  aceasta  este  o provocare  pentru  dumneavoastră ! Aşa  cum 
oţelul  este  călit  prin  foc,  dacă  vă  puteţi  respecta  convingerile  în 
timp  ce  oamenii  din  jurul  dumneavoastră  sunt  cuprinşi  de 
îndoieli  şi  chiar  de  dezaprobare,  vă  veţi  dezvolta  mai  mult  şi 
mai  repede. 

De  asemenea,  amintiţi-vă  că  „niciun  lucru  nu  are  alt  înţeles 
decât  acela  pe  care  i-1  daţi  dumneavoastră".  în  prima  parte  a 
acestei  cărţi  am  discutat  despre  identificarea  cu  unul  dintre 
părinţi  sau  chiar  cu  rebeliunea  împotriva  lor,  în  funcţie  de  cum 
le-aţi  „încadrat"  acţiunile.  De  acum  înainte,  doresc  să  exersaţi 
încadrarea  negativismului  altor  persoane  ca  pe  un  mod  de  a vă 
reaminti  cum  să  nu  fiţi.  Cu  cât  ceilalţi  au  o atitudine  mai  nega- 
tivă, cu  atât  trebuie  să  vă  amintiţi  cât  de  urat  este  acest  mod  de 
a fi.  Nu  vă  sfătuiesc  să  le  spuneţi  şi  lor  aceasta.  Doar  faceţi  ceea 
ce  v-am  spus,  fără  a-i  condamna  pentru  ceea  ce  sunt.  Pentru  că, 
dacă  începeţi  să-i  judecaţi,  să-i  criticaţi  şi  să-i  condamnaţi 
pentru  ceea  ce  sunt,  nu  sunteţi  cu  nimic  mai  buni  decât  ei. 

Dacă  lucrurile  se  înrăutăţesc  de  tot,  dacă  nu  le  mai  puteţi 
manevra  energia  distructivă,  dacă  vă  trag  înapoi  până  la  un 
punct  de  unde  nu  vă  mai  puteţi  dezvolta,  s-ar  putea  să  fiţi 
nevoit  să  luaţi  câteva  decizii  curajoase  privind  propria  per- 
soană şi  modul  în  care  doriţi  să  vă  trăiţi  restul  vieţii.  Nu  vă 
sugerez  să  faceţi  nimic  pripit,  dar  eu  unul  nu  aş  putea  trăi 
niciodată  cu  o persoană  negativistă  care  şi-ar  bate  joc  de  dorinţa 
mea  de  a învăţa  şi  de  a mă  dezvolta,  indiferent  de  domeniu: 
spiritual,  personal  sau  financiar.  Nu  mi-aş  putea  face  aşa  ceva 
pentru  că  mă  respect  pe  mine  însumi,  îmi  respect  viaţa  şi  merit 
să  fiu  cât  se  poate  de  fericit  şi  plin  de  succes.  îmi  imaginez  că 
dacă  există  peste  6,3  miliarde  de  oameni  în  lume,  nu  trebuie 
să  stau  în  spatele  unui  ratat.  Ori  se  mobilizează  celălalt,  ori 
plec  eu ! 

Repet,  energia  este  contagioasă:  fie  influenţaţi  oamenii,  fie 
afectaţi  oamenii.  Adevărul  este  valabil  şi  în  sens  invers : oamenii 


vă  pot  influenţa  sau  vă  pot  afecta.  Permiteţi-mi  să  vă  întreb 
ceva:  aţi  îmbrăţişa  şi  aţi  ţine  în  braţe  pe  cineva  despre  care  ştiţi 
că  are  o formă  severă  de  pojar?  Cei  mai  mulţi  oameni  ar 
răspunde:  „Nici  gând,  nu  vreau  să  fac  pojar."  Ei  bine,  eu  cred 
că  gândirea  negativă  este  ca  un  pojar  al  minţii,  în  loc  de  mân- 
cărimi,  aveţi  muşcături;  în  loc  de  scărpinat,  primiţi  o ciomă- 
geală şi  în  loc  de  iritaţie  aveţi  parte  de  frustrare.  Ce  ziceţi,  chiar 
doriţi  să  fiţi  în  preajma  unor  asemenea  oameni  ? 

Sunt  sigur  că  ştiţi  zicala:  „Cine  se  aseamănă  se-adună." 
Ştiaţi  că  majoritatea  oamenilor  câştigă  în  jur  de  20%  din  veni- 
tul mediu  al  celor  mai  apropiaţi  prieteni  ? De  aceea  ar  fi  bine  să 
aveţi  grijă  cu  cine  vă  asociaţi  şi  să  alegeţi  atent  persoanele  cu 
care  vă  petreceţi  timpul. 

Din  proprie  experienţă,  bogaţii  nu  se  duc  la  club  doar  să 
joace  golf;  ei  se  adună  pentru  a se  întâlni  cu  alţi  oameni  bogaţi 
şi  cu  succes.  Mai  este  o zicală  care  spune  că  „nu  contează  ce 
cunoşti,  contează  pe  cine  cunoşti".  Din  punctul  meu  de 
vedere,  ar  trebui  să  înregistraţi  asta.  Pe  scurt,  „dacă  doriţi  să 
zburaţi  cu  vulturii,  nu  înotaţi  cu  raţele!"  Eu  îmi  fac  un  scop 
din  a mă  întâlni  cu  oameni  pozitivi,  cu  succes  şi,  la  fel  de 
important,  mă  feresc  de  cei  cu  atitudine  negativă. 

De  asemenea,  îmi  propun  să  mă  îndepărtez  de  situaţiile 
toxice.  Nu  văd  niciun  motiv  pentru  care  m-aş  infecta  cu  ener- 
gie otrăvitoare.  Printre  aceste  situaţii  aş  preciza  cearta,  bârfa  şi 
înjunghierea  pe  la  spate.  Aş  mai  adăuga  privitul  la  emisiunile 
de  televiziune  „fără  sens",  doar  dacă  nu  le  folosiţi  ca  pe  un 
mijloc  de  relaxare  şi  nu  ca  pe  principala  formă  de  divertisment. 
De  obicei,  când  mă  uit  la  televizor,  urmăresc  emisiunile  spor- 
tive. In  primul  rând,  îmi  place  să-i  urmăresc  pe  cei  care  au 
ajuns  maeştri,  indiferent  de  domeniu,  în  acest  caz,  indiferent 
de  sportul  pe  care-1  practică;  în  al  doilea  rând,  pentru  că  îmi 
place  să  urmăresc  interviurile  de  după  încheierea  jocului.  îmi 
place  să  ascult  modul  de  gândire  al  campionilor  şi,  din  punctul 
meu  de  vedere,  oricine  a ajuns  în  prima  divizie  din  orice  sport 
este  un  campion.  Orice  atlet  ajuns  la  acest  nivel  a depăşit  zeci 
de  mii  de  alţi  jucători,  ceea  ce,  din  punctul  meu  de  vedere. 


102  1 SECRETELE  MINTII  DE  MILIONAR 

îl  transformă  într-un  adevărat  fenomen.  îmi  place  să  le  urmă- 
resc atitudinea  de  câştigător:  „A  fost  un  mare  efort  din  partea 
întregii  echipe.  Am  jucat  bine,  dar  mai  avem  de  adus  îmbună- 
tăţiri. Asta  ne  arată  că  e,  într-adevăr,  nevoie  de  antrenament 
susţinut."  De  asemenea,  îmi  place  să  le  ascult  atitudinea  atunci 
când  au  pierdut:  „Este  doar  un  meci.  Vom  reveni;  vom  uita  de 
această  înfrângere  şi  ne  vom  concentra  asupra  următorului 
meci.  Vom  vedea  cum  ne  putem  îmbunătăţi  performanţele  şi 
vom  face  tot  ceea  ce  trebuie  pentru  a câştiga." 

în  timpul  Jocurilor  Olimpice  din  2004,  canadianca  Perdita 
Felicien,  campioană  mondială  la  cursa  de  100  de  metri  garduri, 
era  de  departe  favorită  pentru  medalia  de  aur.  La  cursa  finală, 
s-a  împiedicat  de  primul  obstacol  şi  a căzut.  Nu  a mai  putut  să 
termine  cursa.  Era  extrem  de  supărată  şi  avea  lacrimi  în  ochi, 
în  timp  ce  stătea  pe  pistă  confuză.  în  ultimii  patru  ani  se  pregă- 
tise pentru  această  cursă  şase  ore  pe  zi,  în  fiecare  zi.  în  dimi- 
neaţa următoare,  i-am  văzut  conferinţa  de  presă.  Aş  dori  s-o  fi 
înregistrat.  A fost  incredibil  când  i-am  ascultat  punctul  de 
vedere.  A spus  ceva  de  genul : „Nu  ştiu  din  ce  cauză  s-a  întâm- 
plat, dar  s-a  întâmplat  şi  intenţionez  să  ţin  cont  de  asta.  în 
următorii  patru  ani  mă  voi  concentra  şi  mai  tare  şi  voi  munci 
chiar  mai  mult.  Cine  ştie  ce  s-ar  fi  întâmplat  dacă  aş  fi  câştigat  ? 
Poate  că  nu  aş  mai  fi  fost  motivată.  Ceea  ce  ştiu  este  că  acum 
sunt  mai  hotărâtă  decât  am  fost  vreodată.  Mă  voi  întoarce  cu  şi 
mai  multă  forţă."  Am  rămas  cu  gura  căscată.  Puteţi  învăţa 
multe  ascultându-i  pe  campioni. 

Bogaţii  îşi  petrec  timpul  în  jurul  învingătorilor.  Săracii  îşi 
pierd  timpul  în  jurul  învinşilor.  De  ce  ? Este  vorba  de  confort. 
Bogaţii  se  simt  confortabil  printre  alţi  oameni  plini  de  succes. 
Se  simt  demni  de  a fi  în  apropierea  lor.  Săracii  nu  se  simt  bine 
printre  oamenii  cu  mult  succes.  Fie  se  tem  că  vor  fi  respinşi,  fie 
sunt  înspăimântaţi  că  locul  lor  nu  este  printre  aceştia.  Pentru  a 
se  proteja,  ego-ul  lor  recurge  la  judecăţi  şi  critică. 

Dacă  doriţi  să  vă  îmbogăţiţi,  trebuie  să  vă  modificaţi  tiparul 
interior  în  scopul  de  a crede  cu  adevărat  că  fiecare  bucăţică  din 
dumneavoastră  este  la  fel  de  bună  ca  a oricărui  milionar  sau 

miliardar.  La  seminariile  mele  sunt  şocat  când  oamenii  vin  la 
mine  şi  mă  întreabă  dacă  pot  să  mă  atingă.  Aceştia  îmi  spun: 
„Nu  am  atins  niciodată  un  multimilionar."  De  obicei  sunt 
politicos  şi  zâmbesc,  dar  în  capul  meu  spun:  „Faceţi-vă  şi  voi 
o viaţă,  pentru  numele  lui  Dumnezeu ! Nu  sunt  cu  nimic  mai 
bun  sau  diferit  faţă  de  voi,  iar  dacă  nu  începeţi  să  învăţaţi  asta 
acum,  veţi  fi  faliţi  toată  viaţa !" 

Prieteni,  nu  este  vorba  despre  „a  atinge"  milionari,  ci 
despre  luarea  deciziei  că  sunteţi  la  fel  de  buni  sau  merituoşi  ca 
ei  şi,  în  consecinţă,  veţi  acţiona  ca  şi  ei.  Iată  care  este  cel  mai 
bun  sfat:  dacă,  într-adevăr,  doriţi  să  atingeţi  un  milionar,  deve- 
niţi unul ! 

Sper  că  aţi  înţeles  ideea.  în  loc  să-i  luaţi  în  zeflemea  pe  cei 
bogaţi,  mai  bine  luaţi-i  ca  model.  în  loc  să  evitaţi  oamenii 
bogaţi,  încercaţi  să-i  cunoaşteţi.  în  loc  să  spuneţi:  „Vai,  ce  deo- 
sebiţi sunt !"  mai  bine  spuneţi:  „Dacă  ei  pot,  atunci  pot  şi  eu." 
în  cele  din  urmă,  dacă  doriţi  să  atingeţi  un  milionar,  veţi  fi 
capabil  să  vă  atingeţi  chiar  pe  dumneavoastră! 

DECLARAŢIE : Puneţi- vă  mâna  pe  inimă  şi  spuneţi ... 

„Am  ca  exemplu  oameni  bogaţi  şi  de  succes T 
„Mă  înconjor  de  oameni  bogaţi  şi  plini  de  succes  r 
„Dacă  ei  reuşesc,  atunci  şi  eu  reuşesc T 
Atingeţi- vă  capul  şi  spuneţi... 

„Am  o minte  de  milionar!^ 

ACŢIUNI  ALE  MINŢII  DE  MILIONAR 

1.  Duceţi-vă  la  o bibliotecă,  o librărie  sau  navigaţi  pe  Internet 
şi  citiţi  biografia  unui  om  care  este  sau  a fost  extrem  de 
bogat  şi  plin  de  succes.  Câteva  exemple  bune  sunt:  Andrew 
Carnegie,  John  D.  Rockefeller,  Mary  Kay,  Donald  Trump, 
Warren  Buffett,  Jack  Welch,  Bill  Gates  şi  Ted  Tumer. 
Folosiţi-le  poveştile  drept  surse  de  inspiraţie,  pentru 

învăţarea  unor  strategii  de  succes  specifice  şi,  mai  mult 
decât  atât,  pentru  a le  copia  tiparul  mental. 

2.  Pătrundeţi  într~un  club  de  elită,  cum  ar  fi  cluburile  de 
tenis,  de  golf,  într-un  centru  de  sănătate  sau  într-unul  de 
afaceri.  Amestecaţi-vă  printre  oameni  bogaţi,  într-un 
mediu  prosper.  Sau  dacă  nu  vă  puteţi  permite  sub  nicio 
formă  să  vă  alăturaţi  unui  club  de  elită,  luaţi-vă  cafeaua  sau 
ceaiul  în  cel  mai  luxos  hotel  din  oraş.  Obişnuiţi- vă  cu 
această  atmosferă  şi  priviţi  patronii,  observând  că  nu  sunt 
prin  nimic  diferiţi  de  dumneavoastră. 

3.  Identificaţi  o situaţie  sau  o persoană  care  vă  trage  înapoi, 
îndepărtaţi-vă  de  această  situaţie  sau  asociere.  Dacă  este  un 
membru  al  familiei,  încercaţi  să  petreceţi  mai  puţin  timp 
împreună. 

4.  Nu  vă  mai  uitaţi  la  emisiuni  de  slabă  calitate  şi  ţineţi-vă 
departe  de  veştile  proaste. 

AL  OPTULEA  DOSAR  AL  PROSPERITĂŢII 

Oamenii  bogaţi  îşi  promovează  munca  şi  propria  persoană. 

Săracii  au  o gândire  negativă  despre  promovare  şi  vânzare. 


Compania  mea,  Peak  Potentials  Training,  oferă  mai  mult 
de  o duzină  de  programe.  In  timpul  primului  seminar,  de 
obicei  Millionaire  Mind  Intensive,  menţionăm  pe  scurt  câteva 
dintre  celelalte  cursuri  şi  apoi  le  oferim  participanţilor  bonu- 
suri  şi  lecţii  parţiale  dacă  se  înscriu  la  alte  cursuri  în  timp  ce 
urmează  seminarul  iniţial. 

Cei  mai  mulţi  oameni  sunt  încântaţi.  Le  face  plăcere  să  audă 
despre  ce  tratează  celelalte  cursuri  şi  să  beneficieze  de  preţurile 
speciale.  Cu  toate  acestea,  unii  nu  sunt  încântaţi.  Le  repugnă 
orice  fel  de  promovare,  indiferent  de  modul  în  care  pot  bene- 
ficia de  ea.  Dacă,  într-un  mod  sau  altul,  acest  lucru  vă  caracte- 
rizează şi  pe  dumneavoastră  este  important  de  reţinut. 


Respingerea  promoţiilor  este  unul  dintre  cele  mai  importante 
obstacole  către  succes.  De  obicei,  persoanele  care  au  o problemă 
cu  vânzarea  sau  promoţia  sunt  sărace.  Este  evident.  Cum  să 
puteţi  realiza  un  venit  mare  în  propria  afacere  sau  ca  reprezen- 
tant al  unei  companii  dacă  nu  sunteţi  dispuşi  să  informaţi  publi- 
cul că  existaţi,  că  produsul  sau  serviciul  dumneavoastră  este 
disponibil  ? Chiar  dacă  sunteţi  doar  angajaţi,  în  cazul  în  care  nu 
sunteţi  dispuşi  să  vă  promovaţi  calităţile  veţi  fi  depăşiţi  în  ierarhia 
firmei  de  o persoană  care  este  dispusă  să  se  promoveze. 

în  general,  oamenii  au  probleme  cu  vânzările  sau  promoţia 
din  câteva  motive.  Este  posibil  să  recunoaşteţi  unul  sau  mai 
multe  dintre  următoarele  motive. 

în  primul  rând,  se  poate  să  fi  avut  în  trecut  o experienţă 
neplăcută  cu  persoane  care  făceau  o activitate  neadecvată  de 
promovare.  Poate  că  încercau  să  vă  vândă  ceva  în  mod  agresiv. 
Poate  că  v-au  deranjat  într-un  moment  nepotrivit.  Poate  că  nu 
au  luat  în  considerare  niciun  refuz.  Indiferent  de  motiv,  este 
important  să  recunoaşteţi  că  această  experienţă  a avut  loc  în 
trecut  şi  că  ceea  ce  s-a  petrecut  atunci  s-ar  putea  să  nu  vă  ajute 
în  prezent. 

în  al  doilea  rând,  se  poate  să  fi  avut  o experienţă  descura- 
jantă  atunci  când  aţi  încercat  să  vindeţi  ceva  unei  persoane  care 
v-a  respins  categoric.  în  acest  caz,  dezgustul  faţă  de  promoţie 
este,  în  principal,  o proiecţie  a propriei  temeri  de  eşec  şi  res- 
pingere. Din  nou,  este  foarte  important  să  recunoaşteţi  că  tre- 
cutul nu  este  întotdeauna  egal  cu  viitorul. 

în  al  treilea  rând,  problema  poate  proveni  din  programarea 
părintească  realizată  în  trecut.  Multora  dintre  noi  li  s-a  spus  în 
copilărie  că  este  nepoliticos  să-ţi  „trâmbiţezi  meritele".  Dar,  în 
lumea  reală,  când  este  vorba  de  afaceri  şi  succes,  dacă  nu  vă 
susţineţi  meritele,  vă  garantez  că  nimeni  nu  o va  face.  Bogaţii 
sunt  dispuşi  să-şi  etaleze  virtuţile  şi  valoarea  în  faţa  oricărei 
persoane  care  îi  va  asculta  şi  cu  care  speră  să  facă  afaceri. 

în  cele  din  urmă,  unii  oameni  au  impresia  că  sunt  dea- 
supra promoţiilor.  Eu  numesc  această  situaţie  „sindromul 
mare-şi-tare",  cunoscut  şi  drept  atitudinea  „Nu-i  aşa  că  sunt 

deosebit  ?“  Cei  care  suferă  de  acest  sindrom  au  impresia  că, 
dacă  oamenii  doresc  ceea  ce  au  ei,  vor  fi  nevoiţi  să-i  găsească. 
Este  sigur  că  oamenii  care  au  acest  sentiment  sunt  fie  faliţi,  fie 
vor  fi  în  curând.  Ei  pot  spera  că  toată  lumea  va  scotoci  pămân- 
tul în  căutarea  lor,  dar  adevărul  este  că  piaţa  este  plină  de  pro- 
duse şi  servicii  şi,  chiar  dacă  ale  lor  ar  putea  fi  cele  mai  bune, 
nimeni  nu  o va  şti,  pentru  că  ei  îşi  ţin  nasul  prea  sus  pentru  a o 
spune  cuiva. 

Probabil  că  aţi  auzit  zicala  „Construieşte  o cursă  de  şoareci 
mai  bună  şi  lumea  va  face  cărare  la  uşa  ta.“  Ei  bine,  aceasta  este 
adevărată  numai  dacă  adăugaţi  şase  cuvinte:  „dacă  oamenii  ştiu 
despre  acest  lucru". 

Aproape  întotdeauna  bogaţii  sunt  nişte  promotori  exce- 
lenţi. Ei  pot  şi  sunt  dispuşi  să-şi  promoveze  produsele,  servici- 
ile şi  ideile  cu  pasiune  şi  entuziasm.  în  plus,  au  talentul  de  a-şi 
ambala  aceste  valori  într-un  mod  extrem  de  atrăgător.  Dacă 
dumneavoastră  credeţi  că  acest  lucru  este  greşit,  haideţi  să 
interzicem  machiajul  femeilor  şi  să  renunţăm  la  costumele  băr- 
baţilor. Toate  acestea  nu  sunt  altceva  decât  „ambalaje". 

Robert  Kiyosaki,  autorul  unui  bestseller  pe  care  îl  reco- 
mand cu  căldură.  Tată  bogat,  tată  sărac  , subliniază  faptul  că 
orice  afacere,  inclusiv  scrierea  cărţilor,  depinde  de  vânzări. 
El  observă  că  este  recunoscut  ca  fiind  cel  mai  bine  vândut 
autor  şi  nu  drept  cel  mai  bun  scriitor.  Primul  este  mult  mai 
bine  plătit  decât  celălalt. 

De  obicei,  oamenii  bogaţi  sunt  conducători,  iar  marii  con- 
ducători sunt  şi  buni  promotori.  Pentru  a fi  lider,  se  presupune 
că  trebuie  să  ai  adepţi  şi  suporteri,  ceea  ce  înseamnă  că  trebuie 
să  te  pricepi  la  vânzări,  la  inspirarea  şi  motivarea  oamenilor 
pentru  a-ţi  adopta  viziunea.  Chiar  preşedintele  Statelor  Unite 
ale  Americii  trebuie  să-şi  „vândă"  în  permanenţă  ideile  cetăţe- 
nilor, Congresului  şi  chiar  propriului  partid,  în  scopul  de  a le 
pune  în  practică.  Şi  înainte  de  toate  acestea,  dacă  nu  s-ar  fi 
„vândut",  în  primul  rând,  pe  sine,  nu  ar  fi  fost  ales  niciodată. 


* Carte  apărută  la  Curtea  Veche  Publishing,  2000  {n.  t.). 


Pe  scurt,  orice  lider  care  nu  poate  sau  nu  vrea  să  facă  o acti- 
vitate de  promovare  nu  va  conduce  pentru  un  timp  îndelungat, 
fie  că  este  vorba  de  politică,  afaceri,  sport  sau  chiar  ca  părinte. 
Insist  asupra  acestui  lucru  pentru  că  liderii  câştigă  mult  mai 
mulţi  bani  decât  subalternii. 

PRINCIPIU  AL  PROSPERITĂŢII: 

Liderii  câştigă  mult  mai  mulţi  bani  decât  subalternii ! 


în  acest  moment  problema  nu  este  dacă  vă  place  sau  nu  să 
faceţi  promovare,  ci  motivul  pentru  care  faceţi  o promoţie. 
Acesta  rezultă  din  convingerile  dumneavoastră.  Credeţi  cu 
adevărat  în  propria  valoare  ? Credeţi  cu  adevărat  în  produsul 
sau  în  serviciul  pe  care  îl  oferiţi  ? Credeţi  cu  adevărat  că  lucrul 
pe  care-1  aveţi  va  fi  util  oricărei  persoane  căreia  îl  promovaţi  ? 

Dacă  dumneavoastră  credeţi  în  propria  valoare,  de  ce  aveţi 
impresia  că  ascunderea  ei  faţă  de  cei  care  ar  avea  nevoie  de  ea  ar 
fi  o atitudine  adecvată?  Să  presupunem  că  deţineţi  un  trata- 
ment pentru  artrită  şi  întâlniţi  pe  cineva  care  suferă  şi  are 
dureri  din  cauza  aceste  boli.  Aţi  ascunde  remediul  faţă  de 
această  persoană  ? Aţi  aştepta  ca  persoana  respectivă  să  vă  ghi- 
cească gândurile  sau  să  ghicească  faptul  că  aveţi  un  produs  care 
i-ar  putea  fi  folositor  ? Ce  părere  aţi  avea  despre  cineva  care  nu 
ar  da  o şansă  unei  persoane  suferinde  pentru  că  este  prea 
timidă,  pentru  că  se  teme  sau  pentru  că  nu  se  coboară  la  nivelul 
promovării  ? 

Şi  mai  frecvent  se  întâmplă  ca  persoanele  care  au  probleme 
cu  promovarea  să  nu  creadă  cu  adevărat  în  produsul  lor  sau  să 
nu  creadă  cu  tărie  în  propria  persoană.  în  consecinţă,  le  vine 
greu  să-şi  imagineze  că  alţi  oameni  cred  suficient  de  mult  în 
valoarea  lor,  astfel  încât  să  o poată  împărtăşi  oricui  le  iese  în 
cale  şi  în  orice  mod  posibil. 

Dacă  dumneavoastră  credeţi  că  ceea  ce  aveţi  de  oferit  poate 
ajuta  cu  adevărat  oamenii,  este  de  datoria  dumneavoastră  să 

aduceţi  acest  lucru  la  cunoştinţa  cât  mai  multor  persoane. 

în  acest  fel,  nu  numai  că  ajutaţi  oamenii,  dar  vă  şi  îmbogăţiţi ! 

DECLARAŢIE:  Puneţi- vă  mâna  pe  inimă  şi  spuneţi ... 

yjmi  promovez  valoarea  în  faţa  celorlalţi  cu  pasiune  şi  entu- 
ziasm. 

Atingeţi-vă  capul  şi  spuneţi . . . 

,yAm  o minte  de  milionar!'" 

ACŢIUNI  ALE  MINTII  DE  MILIONAR 

1.  Acordaţi  note  de  la  1 la  10  produsului  pe  care  îl  oferiţi 
(sau  pe  care  plănuiţi  să-l  oferiţi),  în  funcţie  de  cât  de  mult 
credeţi  în  valoarea  lui  (1  este  cel  mai  puţin,  10  este  cel  mai 
mult).  Dacă  rezultatul  notării  este  între  7 şi  9,  revizuiţi-vă 
produsul  sau  serviciul  pentru  a-i  creşte  valoarea.  Dacă 
rezultatul  este  mai  mic  de  7,  nu  mai  oferiţi  acest  produs 
sau  serviciu  şi  începeţi  să  promovaţi  ceva  în  care  credeţi 
cu  adevărat. 

2.  Citiţi  cărţi,  ascultaţi  casete  şi  CD-uri  şi  urmaţi  cursuri  de 
marketing  şi  vânzări.  Deveniţi  expert  în  ambele  domenii 
până  în  măsura  în  care  vă  puteţi  promova  valoarea  cu 
succes  şi  fără  a face  concesii. 

AL  NOUĂLEA  DOSAR  AL  PROSPERITĂŢII 

Oamenii  bogaţi  îşi  depăşesc  problemele. 

Oamenii  săraci  evită  problemele. 


Cum  am  spus  mai  devreme,  a te  îmbogăţi  nu  este  la  fel  de 
uşor  ca  o plimbare  prin  parc.  Este  o călătorie  plină  de  suişuri  şi 
coborâşuri,  întoarceri  şi  obstacole.  Drumul  către  avere  este 
plin  de  capcane  şi  pericole,  acesta  fiind  motivul  pentru  care 
majoritatea  oamenilor  nu  îl  urmează.  Nu  doresc  hărţuiala, 


durerile  de  cap  şi  responsabilităţile.  Pe  scurt,  nu-şi  doresc 
probleme. 

Aici  este  una  dintre  cele  mai  mari  diferenţe  dintre  bogaţi  şi 
săraci.  Oamenii  bogaţi,  plini  de  succes,  îşi  depăşesc  problemele 
care  li  se  ivesc,  în  timp  ce  oamenii  săraci  sunt  depăşiţi  de  pro- 
blemele lor. 

Oamenii  săraci  ar  face  orice  pentru  a evita  problemele. 
Ei  văd  provocarea  şi  o iau  la  fugă.  Ironia  este  că,  în  dorinţa  lor 
de  a se  asigura  că  nu  vor  avea  probleme,  ei  ajung  la  cea  mai 
mare  problemă  din  câte  există . . . sunt  săraci  şi  nefericiţi.  Secre- 
tul succesului,  prieteni,  nu  stă  în  încercarea  de  a evita,  a scăpa 
sau  a vă  micşora  problemele;  secretul  este  să  evoluaţi,  să  vă 
dezvoltaţi,  astfel  încât  să  depăşiţi  orice  problemă. 

PRINCIPIU  AL  PROSPERITĂŢII: 

w 

Secretul  succesului  nu  stă  în  încercarea  de  a evita,  a scăpa 
sau  a vă  micşora  problemele;  secretul  este  să  vă  dezvoltaţi, 
astfel  încât  să  depăşiţi  orice  problemă. 


Pe  o scară  de  la  1 la  10,  unde  1 este  valoarea  minimă,  imagi- 
naţi-vă  că  dumneavoastră  sunteţi  o persoană  cu  tărie  de  carac- 
ter şi  atitudine  notate  cu  2 şi  vă  aflaţi  în  faţa  unei  probleme  de 
nivel  5.  Cum  pare  această  problemă:  mare  sau  mică?  Din  per- 
spectiva nivelului  2,  o problemă  cu  o complexitate  de  nivel  5 ar 
părea  o problemă  mare. 

Acum  imaginaţi-vă  că  v-aţi  dezvoltat  şi  aţi  ajuns  o persoană 
situată  la  nivelul  8.  în  aceste  condiţii,  aceeaşi  problemă  de  nivel 
5 ar  fi  o problemă  mare  sau  mică  ? în  mod  misterios,  aceeaşi 
situaţie  este  acum  o problemă  mică. 

în  sfârşit,  imaginaţi-vă  că  v-aţi  străduit  din  greu  şi  aţi  ajuns 
o persoană  de  nivelul  10.  în  asemenea  condiţii,  aceeaşi  pro- 
blemă de  nivelul  5 apare  ca  o problemă  mare  sau  mică  ? Răs- 
punsul este  că  nu  mai  aveţi  nido  problemă.  în  jurul  ei  nu  este 

nicio  energie  negativă.  Este  o situaţie  normală,  care  trebuie 
rezolvată,  cum  ar  fi  spălatul  pe  dinţi  sau  îmbrăcatul. 

Reţineţi  că,  indiferent  dacă  sunteţi  bogat  sau  sărac,  dacă 
jucaţi  la  nivel  înalt  sau  nu,  problemele  nu  dispar  de  la  sine. 
Atâta  timp  cât  sunteţi  în  viaţă,  întotdeauna  vor  apărea  aşa-nu- 
mitele  obstacole  şi  probleme.  Permiteţi-mi  să  rezum  delicat 
această  afirmaţie.  Niciodată  nu  contează  nivelul  problemei  — 
ceea  ce  contează  este  nivelul  dumneavoastră ! 

Acest  adevăr  poate  fi  dureros,  dar  dacă  sunteţi  pregătiţi  să 
vă  mobilizaţi  către  următorul  nivel  al  succesului,  va  fi  nevoie 
să  deveniţi  conştienţi  de  ceea  ce  se  întâmplă  cu  adevărat  în 
viaţa  dumneavoastră.  Sunteţi  gata  ? Iată ! 

Dacă  în  viaţa  dumneavoastră  există  o problemă  mare,  aceasta 
înseamnă  doar  că  sunteţi  o persoană  măruntă!  Nu  vă  lăsaţi 
înşelaţi  de  aparenţe.  Lumea  dumneavoastră  exterioară  este, 
în  principal,  o reflecţie  a celei  interioare.  Dacă  doriţi  să  faceţi 
o schimbare  permanentă,  nu  vă  mai  concentraţi  asupra  nivelul 
problemelor  dumneavoastră  şi  începeţi  să  vă  focalizaţi  atenţia 
asupra  nivelului  dumneavoastră ! 

PRINCIPIU  AL  PROSPERITĂŢII: 

Dacă  aveţi  o problemă  mare  în  faţă,  aceasta  înseamnă  că 
sunteţi  o persoană  măruntă. 


La  seminar,  ofer  participanţilor  următoarea  metodă  pentru 
aducere  aminte:  de  câte  ori  simţiţi  că  aveţi  o problemă  mare, 
arătaţi-vă  cu  degetul  şi  strigaţi  „Mititelu’  de  mine,  mititelu’  de 
mine,  mititelu’  de  mine !"  Aceasta  vă  va  trezi  rapid  la  realitate 
şi  vă  va  reorienta  atenţia  acolo  unde  trebuie  — asupra  propriei 
persoane.  Apoi,  venind  de  la  „supraeul"  dumneavoastră  (mai 
degrabă  de  la  acesta  decât  de  la  eul  victimă,  bazat  pe  egocen- 
trism), respiraţi  adânc  şi  luaţi  decizia,  chiar  în  acest  moment, 
de  a deveni  o persoană  mai  importantă  şi  de  a nu  mai  permite 


niciunei  probleme  sau  obstacol  să  vă  îndepărteze  nici  de  succes, 
nici  de  fericire. 

Cu  cât  sunt  mai  mari  problemele  pe  care  le  puteţi  rezolva, 
cu  atât  poate  fi  mai  mare  afacerea  pe  care  o puteţi  deţine;  cu  cât 
puteţi  face  faţă  unei  responsabilităţi  mai  mari,  cu  atât  puteţi 
coordona  mai  mulţi  colaboratori;  cu  cât  puteţi  mulţumi  mai 
mulţi  clienţi,  cu  atât  puteţi  manevra  mai  mulţi  bani  şi,  în  cele 
din  urmă,  puteţi  obţine  o avere  mai  mare. 

Repet,  averea  dumneavoastră  poate  creşte  doar  în  măsura 
în  care  creşteţi  dumneavoastră.  Obiectivul  este  de  a vă  dez- 
volta într-o  măsură  în  care  veţi  depăşi  oricare  dintre  proble- 
mele şi  obstacolele  care  vă  apar  în  drumul  spre  bogăţie  şi  în 
cursul  păstrării  averii  realizate. 

Că  veni  vorba,  menţinerea  averii  reprezintă  o cu  totul  altă 
poveste.  Ştiaţi  acest  lucru  ? Eu  nu.  Am  crezut  că,  odată  ce  te-ai 
îmbogăţit,  ai  reuşit ! Dar  ce  surpriză  urâtă  am  avut  când  mi-am 
pierdut  primul  milion  de  dolari  aproape  tot  atât  de  repede  pe 
cât  mi-a  luat  ca  să-l  obţin.  Acum,  privind  în  urmă,  înţeleg  care 
a fost  explicaţia.  La  acel  moment,  „cutia  mea  cu  scule“  nu  era 
încă  suficient  de  mare  şi  de  solidă  pentru  a menţine  averea  pe 
care  o realizasem.  Repet,  mulţumesc  Domnului  că  am  exersat 
principiile  Millionaire  Mind  şi  am  fost  capabil  să  mă  recondi- 
ţionez! Nu  numai  că  am  refăcut  acel  milion,  dar,  datorită 
noului  „tipar  financiar**,  am  făcut  alte  şi  alte  milioane.  Şi  ceea 
ce  este  mai  important,  nu  numai  că  le  păstrez,  dar  averea  mea 
continuă  să  crească  într-un  ritm  fenomenal ! 

Gândiţi- vă  că  sunteţi  un  container  pentru  bogăţie.  Ce  se  va 
întâmpla  dacă  acest  recipient  este  mic,  iar  banii  câştigaţi  sunt 
mulţi  îi  veţi  pierde.  Containerul  dumneavoastră  va  da  pe 
dinafară  şi  surplusul  de  bani  se  va  revărsa  peste  tot.  Pur  şi 
simplu,  nu  puteţi  avea  mai  mulţi  bani  decât  încap  în  container. 
Prin  urmare,  trebuie  să  vă  dezvoltaţi  pentru  a deveni  un  con- 
tainer mare,  astfel  încât  nu  numai  să  puteţi  reţine  mai  mulţi 
bani,  dar  şi  să  atrageţi  o avere  mai  mare.  Universul  detestă 
vidul,  iar  dacă  dumneavoastră  aveţi  un  recipient  pentru  bani 
prea  mare,  el  se  va  grăbi  să  umple  acel  spaţiu. 

Unul  dintre  motivele  pentru  care  oamenii  bogaţi  îşi  depă- 
şesc problemele  se  referă  la  ceea  ce  am  discutat  mai  devreme. 
Ei  nu  se  concentrează  pe  problemă,  ci  îşi  îndreaptă  atenţia 
asupra  ţintei.  Repet,  în  general,  mintea  se  focalizează  la  un 
moment  dat  asupra  unui  singur  lucru.  Aceasta  înseamnă  că  fie 
vă  plângeţi  din  cauza  problemelor,  fie  lucraţi  pentru  a le  solu- 
ţiona.  Oamenii  bogaţi  şi  plini  de  succes  se  concentrează  asupra 
soluţiilor,  îşi  cheltuie  energia  şi  timpul  realizând  strategii,  pla- 
nificând  răspunsuri  pentru  provocările  care  apar  şi  realizând 
sisteme  care  împiedică  apariţia  problemelor. 

Oamenii  săraci  şi  lipsiţi  de  succes  sunt  orientaţi  asupra 
problemelor.  Ei  îşi  cheltuie  energia  şi  timpul  plângându-se  şi 
învinovăţind  pe  alţii;  adesea  vin  cu  o soluţie  care  doar  ame- 
liorează problema,  ca  să  nu  mai  spunem  că  nu  se  asigură  de 
faptul  că  nu  va  mai  reapărea. 

Bogaţii  nu  se  retrag  din  faţa  problemelor,  nu  le  evită  şi  nu 
se  plâng  de  ele.  Ei  sunt  nişte  războinici  pe  câmpul  de  luptă  al 
finanţelor.  Definiţia  pe  care  o folosim  pentru  un  războinic  în 
cadrul  „Taberei  de  Antrenare  a Războinicului  Iluminat"  este 
„cel  care  se  cucereşte  pe  sine". 

în  concluzie,  dacă  deveniţi  un  maestru  în  manevrarea 
oricăror  probleme  şi  în  depăşirea  oricăror  obstacole,  ce  vă  mai 
poate  opri  în  obţinerea  succesului?  Răspunsul  este:  nimic\ 
Şi  dacă  nu  vă  mai  poate  opri  nimic,  înseamnă  că  aţi  devenit 
de  ncopvit.  Dacă  deveniţi  de  neoprit,  care  sunt  şansele  pe  care 
le  aveţi  în  viaţă  ? Răspunsul  este : toate  şansele.  Dacă  sunteţi  de 
neoprit,  totul  şi  orice  vă  este  la  îndemână.  Pur  şi  simplu,  alegeţi 
şi  este  al  dumneavoastră!  Ce  părere  aveţi  despre  o asemenea 
libertate  ? 

DECLARAŢIE:  Puneţi-vă  mâna  pe  inimă  şi  spuneţi ... 

^Sunt  mai  important  decât  orice  problemă.'' 

„Pot  face  faţă  oricărei  probleme." 

Atingeţi- vă  capul  şi  spuneţi ... 

„Am  o minte  de  milionar." 


ACŢIUNI  ALE  MINTII  DE  MILIONAR 

t w 

1.  De  câte  ori  vă  simţiţi  supărat  din  cauza  unor  probleme 
„mari",  arătaţi  către  propria  persoană  spunând:  „Mititelu’ 
de  mine,  mititelu’  de  mine,  mititelu’  de  mine."  Apoi  respi- 
raţi adânc  şi  spuneţi:  „Pot  face  faţă  acestui  lucru.  Sunt  mai 
important  decât  orice  problemă." 

2.  Descrieţi  pe  hârtie  o problemă  pe  care  o aveţi  în  viaţă. 

Apoi  enumeraţi  zece  acţiuni  specifice  la  care  puteţi  recurge 
pentru  rezolvarea  sau  cel  puţin  ameliorarea  acestei  situaţii. 
Aceasta  vă  va  reorienta  de  la  gândirea  axată  pe  problemă 
către  gândirea  axată  pe  soluţionarea  ei.  în  primul  rând,  este 
posibil  să  vă  rezolvaţi  problema.  în  al  doilea  rând,  vă  veţi 
simţi  mult  mai  bine. 

AL  ZECELEA  DOSAR  AL  PROSPERITĂŢII 

# 

Bogaţii  primesc  cu  uşurinţă. 

Săracii  primesc  cu  dificultate. 


Dacă  ar  trebui  să  alegem  care  este  principalul  motiv  pentru 
care  oamenii  nu-şi  ating  întregul  potenţial  financiar,  aş  numi 
faptul  că  majoritatea  oamenilor  nu  sunt  buni  „primitori". 
Aceştia  pot  să  dăruiască  cu  uşurinţă  sau  cu  dificultate,  dar  în 
mod  categoric  primesc  cu  greutate.  Şi  din  cauza  faptului  că  nu 
primesc  cu  uşurinţă,  atunci  nu  primesc  nimic ! 

Există  câteva  motive  pentru  care  oamenii  sunt  puşi  în 
încurcătură  atunci  când  primesc  ceva.  în  primul  rând,  mulţi 
oameni  simt  că  nu  sunt  demni  sau  merituoşi.  Acest  sindrom  se 
răspândeşte  rapid  în  societatea  noastră.  îmi  vine  să  cred  că 
acest  sentiment  — de  a nu  fi  destul  de  buni  — le  curge  prin  vene 
unui  număr  de  peste  90%  dintre  indivizi. 

De  unde  vine  acest  sentiment  de  inferioritate  ? Ca  de  obicei  — 
din  condiţionarea  noastră.  Pentru  cei  mai  mulţi  dintre  noi  pro- 
vine din  faptul  că  auzim  rostindu-se  de  douăzeci  de  ori  „nu" 
pentru  fiecare  „da",  auzim  de  zece  ori  „greşeşti"  pentru  un 

„ai  dreptate"  şi  de  cinci  ori  „eşti  fraier"  pentru  un  „eşti  extra- 
ordinar". ^ 

Chiar  dacă  părinţii  sau  profesorii  au  fost  incredibil  de  încu- 
rajatori, mulţi  dintre  noi  sfârşesc  prin  a simţi  că  nu  sunt  capa- 
bili să  se  ridice  în  orice  moment  la  nivelul  aşteptărilor  şi 
laudelor.  Din  nou,  nu  suntem  suficient  de  buni. 

în  plus,  în  viaţa  multora  dintre  noi  a fost  prezentă  pe- 
deapsa. Pur  şi  simplu,  această  regulă  nescrisă  stabileşte  că  dacă 
faci  ceva  greşit  vei  fi  sau  ar  trebui  să  fii  pedepsit.  Unii  dintre 
noi  erau  pedepsiţi  de  către  părinţi,  alţii  de  către  profesori . . . iar 
alţii,  mai  ales  în  anumite  cercuri  religioase,  erau  ameninţaţi  cu 
pedeapsa  pedepselor,  interzicerea  intrării  în  paradis. 

Bineînţeles,  totul  ar  trebui  să  fie  în  regulă  odată  ce  ajungem 
adulţi.  Corect?  Ba  deloc.  Pentru  cei  mai  mulţi  oameni  con- 
diţionarea pedepsei  este  atât  de  adânc  înrădăcinată,  încât  se 
autopedepsesc  în  mod  inconştient,  atunci  când  nu  mai  este  în 
apropiere  cineva  care  să-i  pedepsească.  Se  poate  ca  în  copilărie 
pedeapsa  să  fi  îmbrăcat  următoarea  formă.  „Pentru  că  nu  ai 
fost  cuminte  nu  o să  primeşti  bomboane."  Cu  toate  acestea, 
în  prezent  poate  lua  forma:  „Ai  fost  rău,  aşa  că  nu  ai  bani. 
Aceasta  explică  de  ce  unii  oameni  îşi  limitează  câştigurile  şi  de 
ce  alţi  oameni  îşi  vor  sabota  inconştient  propriul  succes. 

Nu  este  de  mirare  că  oamenii  au  greutăţi  atunci  când  este 
vorba  de  a primi.  Este  suficientă  o greşeală  măruntă  şi  sunteţi 
condamnaţi  să  purtaţi  asupra  dumneavoastră  povara  sărăciei 
şi  a nefericirii  pentru  tot  restul  vieţii.  „Cam  dur  , spuneţi? 
be  când  a devenit  mintea  logică  sau  miloasă?  Repet,  mintea 
condiţionată  este  un  dosar  în  care  se  află  programarea  din 
trecut,  înţelesuri  prefabricate  şi  poveşti  despre  drame  şi  dezas- 
tre. „A  avea  logică"  nu  este  principala  ei  trăsătură. 

La  seminariile  mele  predau  ceva  ce  ar  putea  să  vă  facă  să  vă 
simţiţi  mai  bine.  în  cele  din  urmă,  nu  contează  dacă  meritaţi  sau 
nu,  puteţi  fi  bogaţi  indiferent  de  situaţie.  Mulţi  dintre  cei  bogaţi 
nu  se  simt  complet  merituoşi.  De  fapt,  aceasta  este  una  dintre 
motivaţiile  principale  pentru  care  oamenii  se  îmbogăţesc... 
pentru  a-şi  demonstra  lor  înşile  şi  celorlalţi  că  pot  să  facă  acest 


lucru  şi  că  sunt  valoroşi.  Ideea  că  stima  de  sine  este  necesară 
pentru  stabilirea  unei  valori  nete  este  doar  atât,  o idee,  dar  care 
nu  are  prea  multă  valoare  în  lumea  reală.  După  cum  am  spus  şi 
mai  devreme,  a vă  îmbogăţi  doar  pentru  a demonstra  ceva  nu  vă 
va  face  cel  mai  fericit  om  din  lume,  astfel  încât  este  mai  bine 
dacă  faceţi  avere  din  alte  motive.  Dar  cel  mai  important  este 
să  înţelegeţi  că  sentimentul  de  inferioritate  nu  vă  va  împiedica 
să  vă  îmbogăţiţi;  din  punct  de  vedere  strict  financiar,  acest  sen- 
timent de  inferioritate  poate  fi  o resursă  motivaţională. 

Acestea  fiind  zise,  doresc  să  vă  împărtăşesc  ceva,  tare  şi  clar. 
Acesta  ar  putea  fi  de  departe  unul  dintre  cele  mai  importante 
momente  din  viaţa  dumneavoastră.  Sunteţi  gata  ? Ascultaţi ! 

Recunoaşteţi  că  nu  contează  dacă  sunteţi  sau  nu  merituoşi. 
Repet,  nimic  nu  are  alt  sens  decât  cel  pe  care  îl  dăm  noi  lucru- 
rilor. Nu  ştiu  care  este  situaţia  în  cazul  dumneavoastră,  dar  eu 
nu  am  auzit  niciodată  de  cineva  care  să  fi  primit  o etichetare  la 
naştere.  Vi-I  puteţi  imagina  pe  Dumnezeu  însemnând  fruntea 
fiecărei  persoane  pe  măsură  ce  se  naşte  ? „Merituos . . . nemeri- 
tuos...  merituos...  merituos...  nemerituos.  Câh...  categoric 
nemerituos."  Iertaţi-mă,  dar  nu  cred  că  merge  aşa.  Nu  vine 
nimeni  să  vă  eticheteze  „merituos"  sau  „nemerituos".  Dum- 
neavoastră o faceţi.  Dumneavoastră  hotărâţi.  Dumneavoastră 
decideţi.  Pur  şi  simplu  este  vorba  de  punctul  dumneavoastră 
de  vedere.  Sunteţi  merituoşi  numai  dacă  spuneţi  dumneavoas- 
tră că  sunteţi.  Dar  dacă  spuneţi  că  nu  sunteţi  merituoşi,  atunci 
nu  sunteţi.  Indiferent  de  situaţie,  vă  veţi  trăi  propria  poveste. 
Este  atât  de  important,  încât  am  s-o  repet:  vă  veţi  trăi  propria 
poveste.  Este  foarte  simplu. 

PRINCIPIU  AL  PROSPERITĂŢII: 

Sunteţi  merituoşi  numai  dacă  spuneţi  dumneavoastră  că 
sunteţi.  Dacă  spuneţi  că  nu  sunteţi  merituoşi,  atunci  nu 
sunteti. 

9 

Atunci  de  ce  îşi  fac  oamenii  aşa  ceva?  De  ce  ar  inventa  o 
asemenea  poveste,  cum  că  nu  ar  fi  merituoşi  ? Este  vorba  de 
natura  minţii  umane,  acea  parte  protectoare  din  noi  care  caută 
întotdeauna  ceea  ce  nu  merge  aşa  cum  ar  trebui.  Aţi  observat 
vreodată  că  veveriţele  nu-şi  fac  niciodată  griji  pentru  asemenea 
lucruri  ? Vă  imaginaţi  o veveriţă  spunându-şi : „Nu  am  de  gând 
să  adun  multe  nuci  anul  acesta  ca  să  mă  pregătesc  pentru  iarnă, 
deoarece  nu  merit**  ? Mă  îndoiesc,  pentru  că  aceste  creaturi  nu 
prea  inteligente  nu  şi-ar  face  niciodată  aşa  ceva.  Doar  cele  mai 
evoluate  fiinţe  de  pe  planetă,  oamenii,  au  abilitatea  de  a se 
autolimita  în  acest  mod. 

Obişnuiesc  să  spun:  „Dacă  un  stejar  de  30  de  metri  ar  avea 
mintea  unui  om,  ar  creşte  până  la  3 metri  !**  în  consecinţă,  iată 
ce  vă  sugerez:  de  vreme  ce  este  mult  mai  uşor  să  vă  modificaţi 
povestea  decât  să  vă  schimbaţi  meritele,  trebuie  să  schimbaţi 
povestea.  Este  mult  mai  rapid  şi  mai  ieftin.  Pur  şi  simplu, 
inventaţi  o poveste  nouă,  mult  mai  încurajatoare,  şi  trăiţi-o. 

„Vai,  dar  n-aş  putea  face  aşa  ceva**,  spuneţi  dumneavoastră. 
„Nu  sunt  calificat  să  decid  dacă  sunt  demn.  Asta  trebuie  să  o 
stabilească  altcineva.**  îmi  pare  rău,  vă  spun,  această  idee  nu 
este  corectă;  asta  ca  să  nu  spun:  „Terminaţi  cu  prostiile! 
Indiferent  ce  ar  fi  spus  vreodată  cineva,  acea  idee  nu  ar  avea 
niciun  efect  dacă  nu  aţi  preluat- o şi  nu  aţi  crede- o,  iar  acest 
lucru  nu-1  puteţi  realiza  decât  dumneavoastră.  Pentru  a vă  simţi 
un  pic  mai  bine,  haideţi  să  jucăm  un  joc  prin  care  voi  face  pentru 
dumneavoastră  ceea  ce  facem  pentru  miile  de  participanţi  la 
Millionaire  Mind  Intensive  Seminar:  vă  voi  binecuvânta. 

PRINCIPIU  AL  PROSPERITĂŢII: 

„Dacă  un  stejar  de  30  de  metri  ar  avea  mintea  unui  om, 
ar  creşte  doar  pana  la  3 metri  !** 

T.  Harv  Eker 


Este  vorba  de  o ceremonie  specială,  astfel  încât  vă  rog  să 
îndepărtaţi  tot  ceea  ce  v-ar  putea  distrage  atenţia.  Nu  mai  ron- 
ţăiţi, nu  mai  vorbiţi  la  telefon,  nu  mai  faceţi  altceva,  indiferent 
despre  ce  ar  fi  vorba.  Dacă  doriţi,  bărbaţii  se  pot  schimba  la 
costum  şi  cravată,  deşi  un  smoching  ar  fi  mai  potrivit.  Pentru 
femei  ar  fi  perfectă  o rochie  de  seară  elegantă  şi  pantofi  cu 
tocuri.  Iar  dacă  nu  aveţi  ceva  destul  de  elegant  sau  nou,  cate- 
goric aceasta  ar  fi  ocazia  ideală  să  mergeţi  să  vă  cumpăraţi  o 
haină  nou-nouţă,  preferabil  de  marcă. 

Dacă  sunteţi  gata  cu  toţii,  haideţi  să  începem.  Vă  rog  să 
puneţi  un  genunchi  jos  şi  să  vă  aplecaţi  capul  în  semn  de 
omagiu.  Gata.  „PRIN  PUTEREA  CU  CARE  AM  FOST 
ÎNVESTIT,  VA  DECLAR  «MERITUOŞI»  DE  ACUM 
ÎNAINTE,  PENTRU  TOTDEAUNA  !** 

Este  în  regulă,  am  terminat.  Acum  vă  puteţi  ridica  şi  vă 
puteţi  înălţa  capul  pentru  că  sunteţi,  în  sfârşit,  merituoşi.  Vă 
dau  un  sfat  înţelept:  încetaţi  să  vă  etichetaţi  în  „merituos**  şi 
„nemerituos**  şi  începeţi  să  acţionaţi  pentru  a deveni  bogaţi ! 

Cel  de-al  doilea  motiv  important  pentru  care  oamenii  au 
probleme  atunci  când  primesc  ceva  este  faptul  că  au  fost  cres- 
cuţi cu  proverbul:  „Este  mai  bine  să  dăruieşti  decât  să  pri- 
meşti.** Permiteţi-mi  să  mă  exprim  cât  mai  elegant  posibil: 
„Ce  şarlatanieV^  Acest  enunţ  este  mizerabil  şi,  în  cazul  în  care 
nu  aţi  observat,  este  răspândit  de  obicei  de  persoane  şi  grupuri 
care  doresc  ca  dumneavoastră  să  daţi,  iar  ei  să  primească. 

Tot  acest  concept  este  ridicol.  Ce  este  mai  bun:  fierbinte 
sau  rece,  mic  sau  mare,  stânga  sau  dreapta,  înăuntru  sau  afară  ? 
Dăruitul  şi  primitul  sunt  cele  două  faţete  ale  aceleiaşi  monede. 
Pur  şi  simplu,  indiferent  cine  a decis  că  este  mai  bine  să  daţi 
decât  să  primiţi  a fost  „afon**  la  matematică.  Pentru  orice  per- 
soană care  dăruieşte  trebuie  existe  să  o persoană  care  primeşte, 
iar  pentru  orice  persoană  care  primeşte  trebuie  să  existe  o per- 
soană care  dăruieşte. 

PRINCIPIU  AL  PROSPERITĂŢII: 

Pentru  orice  persoană  care  dăruieşte  trebuie  să  existe  o per- 
soană care  primeşte,  iar  pentru  orice  persoană  care  primeşte 
trebuie  să  existe  o persoană  care  dăruieşte. 


Gândiţi“Vă!  Cum  puteţi  dărui  dacă  nu  există  nimic  sau 
nimeni  care  să  primească  ? Pentru  a funcţiona,  ambele  faţete 
ale  momentului  trebuie  să  fie  într-un  echilibru  perfect  una  faţă 
de  cealaltă,  jumătate-jumătate.  Şi,  de  vreme  ce  dăruitul  şi  pri- 
mitul trebuie  să  se  egaleze  unul  pe  celălalt,  trebuie  să  fie,  de 
asemenea,  egale  ca  importanţă. 

Pe  de  altă  parte,  cum  vă  simţiţi  când  dăruiţi  ? Cei  mai  mulţi 
dintre  noi  ar  fi  de  acord  că  dăruitul  te  face  să  te  simţi  minunat 
şi  împlinit.  Dimpotrivă,  cum  vă  simţiţi  atunci  când  doriţi  să 
dăruiţi,  iar  cealaltă  persoană  nu  este  dispusă  să  primească? 
Cei  mai  mulţi  dintre  noi  ar  fi  de  acord  că  se  simt  îngrozitor. 
Astfel  că  trebuie  să  ştiţi:  daca  nu  sunteţi  dispuşi  să  primiţi, 
atunci  îi  întristaţi  pe  cei  care  doresc  sa  vă  dăruiască. 

De  fapt,  dumneavoastră  le  refuzaţi  bucuria  şi  plăcerea  care 
derivă  din  acţiunea  de  a dărui:  în  loc  de  asta,  ei  se  simt  jalnic. 
De  ce?  Repet:  totul  este  energie;  atunci  când  doriţi  să  dăruiţi 
şi  nu  o puteţi  face,  acea  energie  nu  poate  fi  exprimată  şi  se  acu- 
mulează în  dumneavoastră.  Această  energie  „acumulată"  se 
transformă  apoi  în  emoţii  negative. 

Pentru  a înrăutăţi  lucrurile,  atunci  când  nu  sunteţi  complet 
dispuşi  să  primiţi,  antrenaţi  universul  să  nu  vă  mai  dăruiască ! 
Este  simplu:  dacă  nu  sunteţi  dispuşi  să  vă  primiţi  partea, 
aceasta  se  va  duce  la  altcineva,  care  este  disponibil.  Iată  unul 
dintre  motivele  pentru  care  bogaţii  devin  mai  bogaţi,  iar  săracii 
devin  mai  săraci.  Nu  pentru  că  bogaţii  sunt  mai  merituoşi,  ci 
pentru  că  ei  sunt  mai  dispuşi  să  primească,  în  timp  ce  majori- 
tatea oamenilor  săraci  nu  sunt. 

Am  învăţat  destul  de  bine  această  lecţie  în  timp  ce  făceam 
camping  în  pădure.  în  timpul  pregătirilor  pentru  o staţionare 


de  două  zile  am  realizat  un  fel  de  adăpost  cu  acoperiş  în  pantă. 
Acest  lucru  presupune  legarea  de  un  copac  a părţii  superioare 
a unei  folii  impermeabile  şi  ataşarea  fermă  a capătului  de  jos  la 
pământ,  pentru  a realiza  un  acoperiş  cu  un  unghi  de  patruzeci 
şi  cinci  de  grade,  sub  care  să  se  poată  dormi.  Slavă  Domnului 
că  am  pregătit  acest  „miniapartament",  pentru  că  a plouat 
toată  noaptea.  Când  am  ieşit  din  adăpost  în  acea  dimineaţă,  am 
observat  cât  de  uscat  eram  eu  şi  tot  ceea  ce  mai  era  sub  prelată. 
Cu  toate  acestea,  nu  m-am  putut  abţine  să  nu  observ  băltoaca 
adâncă  ce  se  adunase  la  baza  prelatei.  Dintr-odată,  am  auzit  o 
voce  interioară  spunându-mi:  „Natura  este  foarte  îmbelşu- 
gată, dar  nu  face  discriminări.  Atunci  când  cade,  ploaia  trebuie 
să  meargă  undeva.  Dacă  într-o  parte  este  uscat,  o altă  parte  va 
fi  de  două  ori  mai  udă."  în  timp  ce  stăteam  lângă  băltoacă 
mi-am  dat  seama  că  banii  se  ghidează  după  acelaşi  principiu. 
Există  o abundenţă  de  bani,  miliarde  de  dolari  plutesc  în  jur,  se 
găsesc  din  belşug  şi  trebuie  să  ajungă  undeva.  Iată  care  este 
morala:  dacă  cineva  nu  este  dispus  să-şi  primească  partea, 
aceasta  trebuie  să  meargă  la  altcineva,  care  este  dispus  să  pri- 
mească. Ploii  nu-i  pasă  cine  are  parte  de  ea  şi  nici  banilor. 

Când  ajungem  la  acest  punct,  în  seminarul  Millionaire  Mind 
îi  învăţ  pe  oameni  o rugăciune  specială  pe  care  am  creat-o  după 
ce  am  trăit  experienţa  mea  de  sub  prelată.  Bineînţeles  că  este 
cam  stângace,  dar  morala  este  evidentă.  Sună  cam  aşa:  „Uni- 
vers, dacă  pregăteşti  ceva  bun  pentru  o persoană  care  nu  este 
dispusă  să  primească,  trimite-mi  mie ! Sunt  deschis  şi  dispus  să 
primesc  toate  binecuvântările  tale.  Mulţumesc."  întreaga  au- 
dienţă repetă  această  rugă  împreună  cu  mine  şi  ajunge  în  delir ! 
Oamenii  sunt  încântaţi  pentru  că  te  simţi  uimitor  atunci  când 
eşti  complet  dispus  să  primeşti  şi  te  simţi  minunat  pentru  că 
este  complet  natural  să  faci  acest  lucru.  Orice  aţi  găsi  de  spus 
împotriva  acestui  lucru  este,  repet,  doar  o „poveste"  care  nu  vă 
ajută  nici  pe  dumneavoastră,  nici  pe  oricine  altcineva.  Lăsaţi-vă 
povestea  să  dispară  şi  permiteţi  banilor  să  apară. 

Oamenii  bogaţi  muncesc  din  greu  şi  cred  că  este  perfect 
acceptabil  să  fie  bine  recompensaţi  pentru  eforturile  şi  valoarea 

pe  care  o creează.  Săracii  muncesc  din  greu,  dar,  din  cauza  sen- 
timentului de  inferioritate,  ei  cred  că  nu  se  cuvine  să  fie  bine 
recompensaţi  pentru  eforturile  lor  şi  pentru  valoarea  pe  care 
o produc.  Această  convingere  îi  transformă  în  victimele  per- 
fecte şi,  bineînţeles,  nu  poţi  fi  o „bună"  victimă  dacă  eşti  bine 
recompensat. 

Mulţi  săraci  chiar  cred  că  sunt  oameni  mai  buni  pentru  că 
sunt  săraci.  într-un  fel,  ei  cred  că  sunt  mai  buni  sau  mai  pioşi. 
Prostii ! Săracii  au  un  singur  lucru,  sărăcia.  La  cursurile  mele 
a participat  un  domn  care  a venit  la  mine  cu  ochii  înlăcrimaţi. 
A spus : „Chiar  nu  văd  cum  aş  putea  să  mă  simt  bine  când  am 
mulţi  bani  în  timp  ce  alţii  au  atât  de  puţini."  I-am  pus  câteva 
întâmplări  simple:  „Cu  ce  ajutaţi  săracii  dacă  sunteţi  unul 
dintre  ei  ? Pe  cine  ajutaţi  dacă  sunteţi  falit  ? Nu  sunteţi  doar  o 
altă  gură  de  hrănit  ? Nu  ar  fi  mai  folositor  pentru  dumneavoas- 
tră să  faceţi  mai  întâi  avere  şi  apoi  să  fiţi  capabil  să  ajutaţi  cu 
adevărat  pe  alţii,  dintr-o  poziţie  de  putere  ?" 

S-a  oprit  din  plâns  şi  a spus:  „Am  înţeles,  pentru  prima 
oară  am  înţeles.  Nu-mi  vine  să  cred  la  ce  prostii  mă  gândeam. 
Harv,  cred  că  a venit  şi  pentru  mine  timpul  să  mă  îmbogăţesc 
şi,  în  timp,  să-i  ajut  pe  alţii.  Mulţumesc."  S-a  întors  la  locul  lui 
fiind  un  alt  om.  De  curând  am  primit  un  e-mail  de  la  el  în  care 
îmi  spunea  că  acum  câştigă  de  zece  ori  mai  mult  decât  înainte 
şi  că  se  simte  minunat.  Mai  mult  decât  atât,  spune  el,  se  simte 
extraordinar  pentru  că  este  capabil  să-şi  ajute  familia  şi  pe  unii 
dintre  prietenii  care  încă  se  mai  zbat  în  lipsuri. 

Aceasta  mă  aduce  la  un  punct  important:  dacă  aveţi  mij- 
loacele prin  care  puteţi  câştiga  mulţi  bani,  folosiţi-le.  De  ce  ? 
Deoarece  adevărul  este  că  suntem  extrem  de  norocoşi  să  trăim 
în  această  societate,  în  care  practic  fiecare  persoană  este  bogată 
în  comparaţie  cu  oamenii  din  multe  alte  părţi  ale  globului.  Pur 
şi  simplu,  unii  oameni  nu  au  niciodată  ocazia  de  a avea  mulţi 
bani.  Dacă  faceţi  parte  dintre  norocoşii  care  au  această  opor- 
tunitate, şi  oricare  dintre  dumneavoastră  ar  putea  citi  o carte 
asemănătoare  cu  aceasta,  atunci  folosiţi  aceste  mijloace  pentru 
tot  ceea  ce  merită. 


Deveniţi  bogaţi  cu  adevărat  şi  apoi  ajutaţi  oamenii  care  nu 
au  ocazia  pe  care  aţi  avut-o  dumneavoastră.  Pentru  mine,  asta 
are  mult  mai  mult  sens  decât  a fi  sărac  şi  a nu  ajuta  pe  nimeni. 

Bineînţeles,  sunt  oameni  care  vor  zice:  „Banii  mă  vor 
schimba.  Dacă  mă  îmbogăţesc,  mă  pot  transforma  într-un  fel 
de  ticălos  lacom."  In  primul  rând,  singurii  oameni  care  spun 
aşa  ceva  sunt  cei  săraci.  Este  doar  o altă  motivaţie  a eşecului  lor 
şi  provine  dintr-una  din  multele  buruieni  care  cresc  în  grădina 
lor  financiară.  Nu-i  luaţi  în  seamă ! 

în  al  doilea  rând,  permiteţi-mi  să  v-o  spun  de-a  dreptul. 
Banii  nu  vor  face  decât  sa  accentueze  caracterul  pe  care  îl  aveţi 
deja.  Dacă  sunteţi  rău,  banii  vă  vor  oferi  oportunitatea  de  a fi 
mai  rău;  dacă  sunteţi  bun,  banii  vă  vor  oferi  oportunitatea  de  a 
fi  mai  bun.  Dacă  aveţi  un  suflet  de  ticălos,  cu  bani  puteţi  fi  şi  mai 
ticălos  (ştiu  că  nu  există  un  asemenea  grad  de  comparaţie,  dar 
dacă  aţi  fi  un  ticălos  adevărat  aţi  descoperi  o metodă).  Dacă  sun- 
teţi generos,  mai  mulţi  bani  vă  vor  oferi  oportunitatea  de  a fi  şi 
mai  generos.  Iar  oricine  vă  spune  altceva  cu  siguranţă  este  faliţi 

PRINCIPIU  AL  PROSPERITĂŢII: 

Banii  nu  vor  face  decât  să  accentueze  caracterul  pe  care  îl 
aveţi  deja. 


Deci  ce  este  de  făcut  ? Cum  să  deveniţi  o persoană  care  pri- 
meşte cu  uşurinţă  ? 

în  primul  rând,  începeţi  prin  a vă  răsfăţa.  Amintiţi-vă, 
oamenii  sunt  creaturi  ale  obişnuinţei,  prin  urmare  trebuie  să 
exersaţi  în  mod  conştient  de  a primi  ceea  ce  are  viaţa  mai  bun 
de  oferit. 

Unul  dintre  elementele-cheie  în  sistemul  de  management  al 
banilor  pe  care  îl  predăm  la  Millionaire  Mind  Intensive 
Seminar  este  deschiderea  unui  cont  pentru  „distracţii",  în  care 
să  depuneţi  o sumă  de  bani  destinată  a fi  cheltuită  pe  lucruri 
care  vă  răsfaţă  şi  vă  permit  să  vă  „simţiţi  de  milioane".  Scopul 

acestui  cont  este  de  a vă  ajuta  să  vă  validaţi  meritele  şi  de  a vă 
fortifica  „muşchiul  primirii" . 

în  al  doilea  rând,  doresc  să  exersaţi  modul  în  care  vă  expri- 
maţi gratitudinea  şi  entuziasmul  ori  de  câte  ori  găsiţi  sau  pri- 
miţi bani.  Este  nostim,  dar  pe  când  eram  sărac  şi  vedeam  o 
monedă  de  un  penny  pe  jos,  nu  m-aş  fi  înjosit  să  ridic  un  bănuţ 
amărât.  Acum,  că  sunt  bogat,  adun  orice,  chiar  dacă  seamănă 
cu  un  ban.  Apoi  îl  sărut  să-mi  aducă  noroc  şi  declar  cu  voce 
tare:  „Sunt  un  magnet  pentru  bani.  Mulţumesc,  mulţumesc, 
mulţumesc." 

Nu  stau  să  mă  gândesc  la  valoarea  lor.  Banii  sunt  bani,  iar 
găsirea  unor  bani  este  o binecuvântare  a universului.  Acum 
sunt  total  dispus  să  primesc  orice,  tot  ceea  ce  îmi  apare  în  cale. 

A fi  deschis  şi  dispus  să  primiţi  este  absolut  esenţial  dacă 
doriţi  să  faceţi  avere.  De  asemenea,  este  important  în  condiţiile 
în  care  doriţi  s-o  păstraţi.  Dacă  primiţi  cu  greutate  şi  ajungeţi 
vreodată  să  deţineţi  o sumă  importantă  de  bani,  există  riscul 
să-i  cheltuiţi  rapid.  Repet:  „mai  întâi  interiorul,  apoi  exterio- 
rul". Mai  întâi,  dezvoltaţi-vă  „cutia"  de  primire.  Apoi  priviţi 
cum  se  umple  cu  bani. 

Vă  spun  încă  o dată:  universul  detestă  vidul.  Cu  alte  cuvinte, 
un  spaţiu  gol  va  fi  umplut  întotdeauna.  Aţi  observat  vreodată 
ce  se  întâmplă  cu  un  dulap  gol  sau  cu  un  garaj  gol  ? De  obicei, 
nu  stau  prea  mult  timp  goale,  nu-i  aşa  ? De  asemenea,  aţi  obser- 
vat cât  de  ciudat  este  faptul  că  timpul  pe  care  ţi-1  ia  o îndatorire 
va  fi  întotdeauna  egal  cu  timpul  alocat  ? Din  momentul  în  care 
vă  dezvoltaţi  capacitatea  de  a primi,  veţi  observa. 

La  fel,  din  momentul  în  care  veţi  fi  complet  deschis  ideii  de 
a primi,  restul  vieţii  dumneavoastră  se  va  deschide.  Nu  numai 
că  veţi  face  rost  de  mai  mulţi  bani,  dar  veţi  primi  în  acelaşi  timp 
mai  multă  dragoste,  mai  multă  pace,  mai  multă  fericire  şi  mai 
multă  împlinire.  De  ce  ? Pentru  că  un  alt  principiu  pe  care  îl 
utilizez  constant  stabileşte  că  „modul  în  care  realizezi  ceva  este 
modul  în  care  realizezi  orice". 


PRINCIPIU  AL  PROSPERITĂŢII: 

Modul  în  care  realizezi  ceva  este  modul  în  care  realizezi 
orice. 


Felul  în  care  acţionezi  într-un  domeniu  este,  de  obicei, 
acelaşi  mod  în  care  acţionezi  în  toate  domeniile.  Dacă  vă  retra- 
geţi  atunci  când  e vorba  de  primirea  banilor,  atunci  cu  sigu- 
ranţă vă  stăpâniţi  ori  de  câte  ori  există  altceva  bun  în  viaţă. 
De  obicei,  mintea  nu  delimitează  în  mod  clar  în  ce  domenii 
primiţi  cu  greutate.  De  fapt,  este  chiar  invers : mintea  are  obi- 
ceiul de  a generaliza  şi  spune:  „Acesta  este  singurul  mod  de  a 
fi,  oriunde  şi  întotdeauna."  Dacă  primiţi  cu  dificultate,  o faceţi 
în  toate  domeniile.  Vestea  cea  bună  este  că  în  momentul  în  care 
deveniţi  receptiv,  veţi  primi  cu  uşurinţă  tot  ceea  ce  are  univer- 
sul de  oferit,  în  toate  domeniile  vieţii  dumneavoastră. 

Tot  ceea  ce  rămâne  de  făcut  este  să  continuaţi  să  spuneţi 
„Mulţumesc"  pe  măsură  ce  vă  primiţi  toate  binecuvântările. 

DECLARAŢIE:  Puneţi-vă  mâna  pe  inimă  şi  spuneţi . . . 

„Primesc  cu  mare  uşurinţă.  Sunt  deschis  şi  dispus  să  primesc 
mari  sume  de  bani.^ 

Atingeţi- vă  capul  şi  spuneţi... 

„Am  o minte  de  milionar !“ 

ACŢIUNI  ALE  MINŢII  DE  MILIONAR 

1.  Exersaţi  pentru  a fi  un  excelent  receptor.  De  fiecare  dată 
când  cineva  vă  laudă,  pur  şi  simplu  spuneţi  „Mulţumesc." 
Nu  întoarceţi  complimentul  persoanei  respective  în  acelaşi 
moment.  Aceasta  vă  permite  să  primiţi  în  totalitate  şi  să 
reţineţi  complimentul,  în  loc  să  îl  „reflectaţi",  aşa  cum  fac 
mulţi  oameni.  De  asemenea,  acest  lucru  permite  celui  care  a 

făcut  complimentul  să  se  bucure  că  a făcut  un  cadou  care 
nu  se  întoarce  înapoi. 

2.  Oricâţi  — chiar  oricâţi  — bani  găsiţi  sau  primiţi,  trebuie  să 
sărbătoriţi  cu  entuziasm.  Daţi-i  drumul  şi  strigaţi:  „Sunt 
un  magnet  pentru  bani.  Mulţumesc,  mulţumesc, 
mulţumesc."  Această  acţiune  este  valabilă  şi  pentru  banii 
pe  care  îi  găsiţi  pe  jos,  pentru  banii  pe  care  îi  primiţi  în  dar, 
pentru  banii  pe  care  îi  primiţi  de  la  guvern,  pentru  banii  de 
salariu  şi  pentru  banii  pe  care  îi  obţineţi  din  afacerea  dum- 
neavoastră. Reamintiţi-vă,  universul  este  programat  să  vă 
ajute.  Dacă  dumneavoastră  continuaţi  să  vă  declaraţi  un 
magnet  pentru  bani  şi  mai  ales  dacă  aveţi  dovada,  universul 
va  spune:  „Este  in  regulă  şi  vă  va  trimite  mai  mult. 

3.  Răsfăţaţi-vă.  Cel  puţin  o dată  pe  lună  faceţi  ceva  special 
pentru  a vă  răsfăţa  spiritul  şi  propria  persoană.  Faceţi  un 
masaj,  mergeţi  la  manichiură  sau  la  pedichiură,  ieşiţi  în  oraş 
la  un  dejun  sau  o cină  extravagată,  închiriaţi  o barcă  sau 

o vilă  pentru  weekend,  rugaţi  pe  cineva  să  vă  aducă  micul 
dejun  la  pat  (puteţi  face  un  târg  cu  un  prieten  sau  o rudă). 
Faceţi  lucruri  care  vă  vor  permite  să  vă  simţiţi  bogat  şi 
rnerimos.  Repet,  vibraţiile  de  energie  pe  care  le  emiteţi  în 
acest  fel  de  experienţe  vor  trimite  universului  un  mesaj 
că  dumneavoastră  trăiţi  din  plin  şi,  din  nou,  universul 
îşi  va  face  doar  datoria  atunci  când  vă  va  spune  „Este  în 
regulă",  trimiţându-vă  noi  oportunităţi. 

AL  UNSPREZECELEA  DOSAR  AL  PROSPERITĂŢII 

Oamenii  bogaţi  aleg  să  fie  plătiţi  în  funcţie  de  rezultate. 

Cei  săraci  preferă  să  fie  plătiţi  în  funcţie  de  timp, 


Aţi  auzit  vreodată  acest  sfat:  „Mergeţi  la  şcoală,  luaţi  note 
bune,  găsiţi  o slujbă  bună,  obţineţi  un  salariu  stabil,  fiţi  punc- 
tuali, munciţi  din  greu . . . şi  veţi  trăi  fericiţi  până  la  adânci  bătrâ- 
neţi" ? Nu  ştiu  care  este  situaţia  dumneavoastră,  dar  eu  tare  aş 


dori  să  văd  garanţia  scrisă  la  toate  acestea!  Din  nefericire,  acest 
sfat  înţelept  provine  direct  din  Cartea  cu  Basme,  Volumul  /, 
imediat  după  povestea  cu  Zâna  Măseluţă. 

Nu  o să  mă  obosesc  să  demitizez  întregul  enunţ.  O puteţi 
face  dumneavoastră  singur  prin  compararea  propriei  expe- 
rienţe şi  a celor  trăite  de  persoanele  din  jurul  dumneavoastră. 
Ceea  ce  voi  sublinia  este  ideea  ascunsă  în  spatele  „salariului 
stabil".  Nu  este  nimic  greşit  în  a primi  un  salariu  stabil  dacă 
nu  interferează  cu  capacitatea  dumneavoastră  de  a câştiga  ceea 
ce  meritaţi.  Aici  este  şmecheria.  Dar  de  obicei  are  o influenţă 
în  acest  sens. 

PRINCIPIU  AL  PROSPERITĂŢII: 

Nu  este  nimic  greşit  în  a primi  un  salariu  stabil,  dacă  nu 
interferează  cu  capacitatea  dumneavoastră  de  a câştiga  ceea 
ce  meritaţi.  Aici  este  şmecheria.  Dar  de  obicei  are  o influ- 
enţă în  acest  sens. 


Oamenii  săraci  preferă  să  fie  plătiţi  printr-un  salariu  stabil 
sau  prin  plată  cu  ora.  Ei  au  nevoie  de  „siguranţa"  de  a şti  că  le 
parvine  aceeaşi  sumă  de  bani  în  exact  acelaşi  moment,  la 
început  şi  la  sfârşit  de  lună.  Ceea  ce  nu  înţeleg  ei  este  că  această 
siguranţă  are  un  preţ,  iar  acest  preţ  este  chiar  bogăţia. 

A trăi  în  siguranţă  înseamnă  a trăi  pe  baza  fricii.  De  fapt, 
ceea  ce  spuneţi  sună  cam  aşa:  „îmi  este  teamă  că  nu  voi  fi  capa- 
bil să  câştig  suficient  ca  urmare  a performanţelor  mele,  astfel 
încât  mă  voi  mulţumi  cu  un  câştig  suficient  pentru  a supra- 
vieţui sau  pentru  a trăi  confortabil." 

Oamenii  bogaţi  preferă  să  fie  plătiţi  conform  rezultatelor 
pe  care  le  obţin,  dacă  nu  în  totalitate,  măcar  parţial.  De  obicei, 
bogaţii  au  propria  afacere,  într-o  formă  sau  alta.  Venitul  lor 
provine  din  profitul  afacerii.  Oamenii  bogaţi  lucrează  pe  comi- 
sion sau  pe  baza  procentajului  din  profit.  Ei  aleg  pachetele  de 
acţiuni  sau  procente  din  profit  în  locul  salariilor  mai  mari. 

Reţineţi  că  nu  se  oferă  garanţii  pentru  oricare  dintre  opţiunile 
de  mai  sus.  Aşa  cum  am  spus  mai  devreme,  în  lumea  financiară 
recompensele  sunt  de  obicei  proporţionale  cu  riscul.  Bogaţii 
cred  în  propriile  capacităţi.  Ei  au  încredere  în  propria  valoare 
şi  în  abilităţile  lor  de  a o evidenţia.  Săracii  nu  au  încredere  în  ei 
înşişi.  De  aceea,  ei  au  nevoie  de  „garanţii". 

Recent,  am  negociat  cu  o consultantă  in  domeniul  relaţiilor 
publice  care  dorea  să-i  plătesc  o retribuţie  lunară  de  4 000  $. 
Am  întrebat-o  ce  voi  primi  pentru  această  sumă.  A replicat  că 
voi  înregistra  un  profit  suplimentar  mediu  de  cel  puţin  20  000  $ 
pe  lună.  Am  spus:  „Şi  dacă  nu  realizaţi  aceste  rezultate  sau 
unele  apropiate  de  acestea  ?"  A răspuns  că  ea  oricum  investea 
timp,  astfel  încât  merita  să  fie  plătită. 

Am  replicat:  „Nu  sunt  interesat  să  plătesc  pentru  timpul 
dumneavoastră.  Sunt  interesat  să  vă  plătesc  pentru  un  anumit 
rezultat.  De  ce  să  vă  plătesc  dacă  dumneavoastră  nu  fl  obţi- 
neţi? Pe  de  altă  parte,  dacă  veţi  produce  rezultate  mai  bune, 
veţi  fi  plătită  mai  mult.  Să  vă  spun  eu  cum  facem:  vă  voi  oferi 
cincizeci  de  procente  din  orice  valoare  medie  veţi  realiza, 
în  conformitate  cu  aprecierile  dumneavoastră,  asta  ar  însemna 
să  vă  plătesc  zece  mii  de  dolari  pe  lună,  ceea  ce  este  mai  mult 
decât  dublul  salariului  solicitat  de  dumneavoastră." 

Credeţi  că  a avut  curajul?  Nu!  Este  falită?  Da!  Şi  va  fi 
pentru  tot  restul  vieţii  sau  cel  puţin  până  în  momentul  în  care 
va  înţelege  că  pentru  a fi  bogată  va  trebui  să  fie  plătită  în  raport 
cu  realizările. 

Oamenii  săraci  îşi  negociază  timpul  pentru  bani.  Problema 
acestei  strategii  este  că  timpul  e limitat.  Aceasta  înseamnă  că 
veţi  sfârşi  invariabil  prin  a încălca  Regula  nr.  1 a prosperităţu 
care  stabileşte:  „Niciodată  să  nu  aveţi  un  plafon  al  venitului." 
Dacă  preferaţi  să  fiţi  plătiţi  pentru  timpul  dumneavoastră,  vă 
distrugeţi  în  mare  măsură  şansele  de  îmbogăţire. 


Dosarele  prosperităţii  | 1 27 

PRINCIPIU  AL  PROSPERITĂŢII: 

I^tciodată  să  nu  aveţi  un  plafon  al  venitului. 


Această  regulă  se  aplică  şi  celor  care  lucrează  domeniul 
prestărilor  de  servicii,  unde  în  general  oamenii  sunt  plătiţi 
pentru  timpul  lor.  Iată  de  ce  avocaţii,  contabilii  şi  consultanţii 
care  încă  nu  sunt  parteneri  în  firmă  — şi  care,  prin  urmare,  nu 
primesc  din  profitul  afacerii  — realizează  un  venit  moderat,  în 
cel  mai  bun  caz. 

Să  presupunem  că  lucraţi  în  afaceri  cu  stilouri  şi  că  primiţi 
o comandă  de  cincizeci  de  mii  de  stilouri.  Ce  veţi  face  în  acest 
caz  ? Pur  şi  simplu,  vă  sunaţi  furnizorul,  comandaţi  cincizeci 
de  mii  de  stilouri,  le  vindeţi  şi  vă  calculaţi  fericit  profitul.  Pe  de 
altă  parte,  să  presupunem  că  sunteţi  terapeut  specializat  în 
masaj  şi  că  sunteţi  suficient  de  norocos  să  aveţi  aliniaţi  la  uşă 
cincizeci  de  mii  de  oameni  care  aşteaptă  să  le  faceţi  un  masaj. 
Ce  faceţi  ? Vă  sinucideţi  pentru  că  nu  faceţi  şi  dumneavoastră 
afaceri  cu  stilouri.  Ce  mai  puteţi  face  ? Ce  altceva  puteţi  face  ? 
încercaţi  să  explicaţi  ultimei  persoane  din  rând  că  s-ar  putea 
să-i  vină  rândul  „ceva  mai  târziu cum  ar  fi  o programare 
marţi,  ora  15:15,  peste  vreo  patru  decenii ! 

Nu  vreau  să  spun  că  ar  fi  ceva  în  neregulă  cu  afacerile  de 
prestări  de  servicii.  Doar  să  nu  vă  aşteptaţi  să  vă  îmbogăţiţi 
prea  curând  dacă  nu  găsiţi  un  mod  de  a vă  diversifica  afacerile. 

La  seminariile  mele  întâlnesc  adesea  salariaţi  sau  persoane 
angajate  cu  ora  care  mi  se  plâng  că  nu  sunt  plătiţi  cât  merită. 
Răspunsul  meu  este : „Din  al  cui  punct  de  vedere  ? Sunt  sigur 
că  şeful  dumneavoastră  consideră  că  sunteţi  recompensat 
corect.  De  ce  nu  renunţaţi  la  salarizarea  fixă  pentru  a fi  plătit 
parţial  sau  în  întregime  pe  baza  performanţelor  dumneavoas- 
tră ? Iar  dacă  acest  lucru  nu  este  posibil,  de  ce  nu  lucraţi  pentru 
dumneavoastră  ? Atunci  veţi  şti  că  realizaţi  exact  atât  cât  meri- 
taţi." Intr-un  fel  sau  altul,  acest  sfat  nu  pare  să-i  satisfacă  pe 

aceşti  oameni,  în  mod  evident  terorizaţi  de  posibilitatea  de  a-şi 

testa  „adevărata"  valoare  pe  piaţă. 

Teama  majorităţii  oamenilor  de  a fi  plătiţi  pe  baza  rezul- 
tatelor personale  este  adesea  doar  frica  de  a-şi  depăşi  vechea 
condiţionare.  Din  experienţa  mea,  majoritatea  oamenilor  blo- 
caţi în  această  rutină  de  plăţi  regulate  au  o programare  din 
trecut  care  le  spune  că  aceasta  este  modalitatea  „normală  de  a 

fi  plătit  pentru  propria  muncă. 

Nu  puteţi  da  vina  pe  părinţii  dumneavoastră  (cred,  totuşi, 
că  o puteţi  face  dacă  sunteţi  o victimă  talentată).  Majoritatea 
părinţilor  au  tendinţa  de  a fi  exagerat  de  protectori,  astfel  încât 
este  normal  ca  ei  să-şi  dorească  pentru  copiii  lor  o viaţă  sigură. 
Aşa  cum  aţi  descoperit  probabil,  orice  muncă  în  care  nu  aveţi 
o salarizare  constantă  le  declanşează  de  obicei  obişnuita  între 
bare : „Când  ai  de  gând  să-ţi  iei  o slujbă  adevărată 

îmi  aduc  aminte  de  momentul  in  care  părinţii  mei  mi-au 
pus  această  întrebare;  mulţumesc  Domnului  că  am  răspuns. 
„Sper  că  niciodată!"  Mama  a fost  distrusă.  Cu  toate  acestea, 
tata  a spus : „Bravo  ţie ! Nu  vei  ajunge  niciodată  bogat  dacă  vei 
munci  pentru  altcineva,  cu  un  salariu  fix.  Dacă  vei  intenţiona 
vreodată  să-ţi  iei  o slujbă,  asigură-te  că  vei  fi  plătit  procentual. 
Altfel,  lucrează  pentru  tine!" 

Şi  eu  vă  încurajez  să  lucraţi  „pentru  dumneavoastră  . Ince- 
peţi-vă  propria  afacere,  lucraţi  pe  comision,  luaţi  un  procent 
din  profitul  firmei  sau  acţiuni  la  firmă.  Indiferent  de  modul 
ales,  asiguraţi- vă  că  realizaţi  o situaţie  care  vă  permite  să  fiţi 
plătit  în  funcţie  de  rezultate. 

Cred  că  oricine  ar  trebui  să  aibă  propria  afacere,  fie  că 
lucrează  undeva  cu  normă  întreagă,  fie  parţial.  Principalul 
motiv  este  acela  că,  de  departe,  majoritatea  milionarilor  devin 
bogaţi  deţinând  propria  afacere» 

în  al  doilea  rând,  este  foarte  greu  să  faci  avere  atunci  când 
fiscul  îţi  înhaţă  aproape  jumătate  din  venituri.  Atunci  când  ai  o 
afacere,  poţi  salva  o mică  parte  din  taxe  prin  deducerea  unora 
dintre  cheltuielile  dumneavoastră  pentru  lucruri  ca  maşină, 

călătorii,  educaţie  şi  chiar  pentru  casă.  Chiar  şi  numai  din  acest 
motiv  merită  să  aveţi  propria  afacere. 

Nu  vă  îngrijoraţi  dacă  nu  aveţi  o idee  strălucită  pentru  afa- 
ceri; o puteţi  folosi  pe  a altcuiva.  Mai  întâi,  puteţi  deveni  agent 
de  vânzări  plătit  prin  comision.  Vânzările  reprezintă  una 
dintre  profesiile  cu  cea  mai  bună  salarizare  din  lume.  Dacă  vă 
pricepeţi,  puteţi  câştiga  o avere.  în  al  doilea  rând,  vă  puteţi  ală- 
tura unei  companii  care  practică  marketingul  în  reţea.  Există 
vreo  duzină  de  companii  excelente,  care  au  standardizate  toate 
produsele  şi  sistemele  de  care  aveţi  nevoie  pentru  a începe  ime- 
diat. Pentru  o sumă  mică  puteţi  deveni  distribuitor  şi  puteţi 
avea  toate  beneficiile  care  decurg  din  deţinerea  unei  afaceri  cu 
minim  de  bătăi  de  cap  administrative. 

Dacă  vi  se  potriveşte,  marketingul  în  reţea  poate  fi  un  vehi- 
cul care  să  vă  lanseze  către  bogăţie.  Dar,  şi  aici  vorbim  de  un 
„DAR"  scris  cu  majuscule,  nu  trebuie  să  vă  gândiţi  că  este  o 
călătorie  gratuită.  Marketingul  piramidal  nu  funcţionează  decât 
dacă  dumneavoastră  munciţi.  Pentru  a reuşi,  este  nevoie  de 
instructaj,  timp  şi  energie.  Dar  dacă  reuşiţi,  veniturile  situate 
între  20  000  şi  50  000  de  dolari  pe  lună  nu  sunt  rare  — da,  am 
spus  bine,  pe  lună.  în  orice  caz,  chiar  şi  numai  dacă  deveniţi 
distribuitor  cu  timp  de  lucru  parţial  veţi  avea  câteva  avantaje 
fiscale  şi,  cine  ştie,  veţi  sfârşi  prin  a realiza  un  venit  frumuşel. 

O altă  alegere  o reprezintă  schimbarea  slujbei  actuale  cu  o 
poziţie  reglementată  prin  „contract  de  colaborare".  Prin  înţe- 
legere cu  angajatorul  dumneavoastră,  acesta  poate  angaja  com- 
pania dumneavoastră  în  locul  persoanei  dumneavoastră  pentru 
a face  exact  ceea  ce  realizaţi  în  acest  moment.  Trebuie  îndepli- 
nite câteva  cerinţe  legale,  însă,  dacă  mai  găsiţi  încă  unul  sau  doi 
clienţi  pentru  care  să  lucraţi  part-time,  puteţi  fi  plătiţi  ca  un 
patron  şi  nu  ca  un  angajat  şi  puteţi  beneficia  de  beneficii  fiscale 
specifice  patronilor.  Cine  ştie,  clienţii  cu  statut  part-time  se 
pot  dezvolta  devenind  clienţi  full-time,  ceea  ce  vă  poate  oferi 
ocazia  de  a câştiga  independenţă  de  mişcare,  de  a angaja  alţi 
oameni  care  pot  realiza  toată  munca  şi,  în  cele  din  urmă,  veţi 
avea  propria  afacere  full-time. 

Probabil  că  vă  gândiţi;  „Patronul  meu  nu  va  fi  niciodată  de 
acord  cu  asta.“  Nu  aş  fi  atât  de  sigur.  Trebuie  să  înţelegeţi, 
fiecare  angajat  costă  compania  o mică  avere.  Nu  numai  că  tre- 
buie să  asigure  salarii,  dar  mai  trebuie  să  plătească  o grămadă 
de  bani  în  plus  pentru  guvern,  adesea  până  la  25%  sau  mai 
mult  faţă  de  cât  câştigă  angajatul.  Adăugaţi  la  aceasta  costurile 
pachetului  de  beneficii  pe  care  îl  au  cei  mai  mulţi  dintre  sala- 
riaţi Şl  probabil  veţi  obţine  o economie  de  50%  pentru  com- 
paniile care  aleg  să  vă  angajeze  drept  consultant  independent. 
Evident,  nu  veţi  beneficia  de  multe  dintre  avantajele  pe  care  le 
aveaţi  ca  angajat,  dar  vă  puteţi  cumpăra  ceea  ce  aveţi  nevoie 
doar  din  ceea  ce  veţi  economisi  după  ce  plătiţi  taxele. 

în  final,  singura  metodă  prin  care  puteţi  câştiga  atâţia  bani 
pe  cât  meritaţi  este  aceea  de  a fi  plătiţi  pe  baza  rezultatelor. 
Repet,  tatăl  meu  o spunea  cel  mai  bine:  „Nu  te  vei  îmbogăţi 
niciodată  dacă  vei  lucra  pentru  altcineva  doar  cu  salariu  fix. 
Dacă  va  fi  să-ţi  iei  o slujbă,  asigură-te  că  vei  fi  plătit  procentual. 
Altfel,  munceşte  pentru  tine !“ 

Sincer,  acesta  este  un  sfat  înţelept ! 

DECLARAŢIE:  Puneţi-vă  mâna  pe  inimă  şi  spuneţi... 

„Aleg  să  fiu  plătit  pe  baza  rezultatelor.'^ 

Atingeţi- vă  capul  şi  spuneţi . . . 

„Am  o minte  de  milionar!" 

AaiUNI  ALE  MtNŢII  DE  MILIONAR 

1.  Dacă  în  prezent  sunteţi  plătit  pe  baza  timpului  de  lucru, 
propuneţi  angajatorului  dumneavoastră  să  realizaţi  un  plan 
echivalent  care  să  să  vă  permită  să  fiţi  plătit  cel  puţin  parţial 
pe  baza  rezultatelor  individuale  ca  şi  pe  baza  rezultatelor 
companiei.  Dacă  deţineţi  propria  afacere,  realizaţi  un  plan 
compensator  care  să  permită  angajaţilor  dumneavoastră 
sau  chiar  principalilor  furnizori  să  fie  plătiţi,  în  principal. 


pe  baza  propriilor  rezultate  şi  pe  baza  rezultatelor  com- 
paniei dumneavoastră.  Puneţi  imediat  în  acţiune  aceste 
planuri. 

2.  Dacă  în  prezent  aveţi  o slujbă  în  care  nu  sunteţi  plătit  după 
merit,  pe  baza  rezultatelor  pe  care  le  produceţi,  luaţi  în 
calcul  posibilitatea  de  a începe  propria  afacere.  Puteţi 
începe  lucrând  part-time.  Vă  puteţi  alătura  cu  uşurinţă  unei 
companii  de  marketing  în  reţea  sau  puteţi  deveni  instruc- 
tor, învăţându-i  pe  alţii  ceea  ce  ştiţi.  De  asemenea,  puteţi 
să  vă  oferiţi  serviciile  de  consultant  companiei  la  care  aţi 
lucrat  iniţial,  dar  de  această  dată  cereţi  să  fiţi  plătit  mai 
degrabă  pe  baza  rezultatelor  sau  performanţelor,  decât 
să  fiţi  plătiţi  în  funcţie  de  timp. 

o poveste  de  succes  primita  de  la  Sean  Nita 

Dragă  Harv, 

Nu-ţi  pot  spune  cât  de  încântaţi  suntem  că  te-am  cunos- 
cut prin  intermediul  unuia  dintre  prietenii  soţiei  mele.  în  acel 
moment,  tocmai  constatasem  o reducere  a venitului  cu 
10  000  $.  Pentru  că  nu  o scoteam  la  capăt,  căutam  cu  dispe- 
rare alternative  de  câştig. 

La  Millionaire  Mind  Intensive  am  învăţat  care  sunt  unel- 
tele ce  ne  ajută  să  ne  pentru  dobândim  independenţa  finan- 
ciară. Din  momentul  în  care  am  pus  în  practică  aceste  unelte 
au  început  să  apară  minuni.  Am  fost  capabili  să  achiziţio- 
năm cinci  case  în  cursul  următorului  an.  Fiecare  dintre  ele 
ne-a  adus  un  profit  de  cel  puţin  18  000  $.  Cea  de-a  cincea 
casă  ne-a  adus  un  profit  de  300  000  $,  de  şase  ori  mai  mult 
decât  precedentul  meu  salariu  anual ! Am  putut  să-mi  las 
slujba  pe  care  o aveam  de  paisprezece  ani  şi  să  devin  investi- 
tor full-time  în  afacerile  imobiliare,  ceea  ce-mi  oferă  de  trei 
ori  mai  mult  timp  de  petrecut  împreună  cu  familia  şi  prietenii. 

Metoda  ta  de  instruire  la  nivel  celular  a fost  cheia  succe- 
sului nostru.  Abia  aştept  să  văd  ce-mi  rezervă  viitorul, 
îmi  doresc  doar  să  fi  învăţat  aceste  lucruri  pe  când  aveam 
20  de  ani. 

Mulţumesc. 

Cu  sinceritate, 
Sean  Nita 
Seattle,  WA 


AL  DOISPREZECELEA  DOSAR  AL  PROSPERITĂŢII 

Oamenii  bogaţi  gândesc  ,,şi  una,  şi  cealaltă^. 

Săracii  gândesc  „sau  una,  sau  alta"*. 


Bogaţii  trăiesc  într-o  lume  a abundenţei.  Săracii  trăiesc 
într-o  lume  a limitărilor.  Bineînţeles,  atât  unii  cât  şi  ceilalţi  tră- 
iesc într-o  lume  fizică,  dar  diferenţa  constă  în  perspectiva  lor. 
Perspectiva  săracilor  şi  a majorităţii  celor  din  clasa  de  mijloc 
provine  din  lipsuri.  Ei  trăiesc  după  mottouri  de  tipul:  „Am 
doar  atât  cât  să  mă  descurc;  nu  este  niciodată  suficient;  nu  poţi 
avea  totul.""  Şi,  cu  toate  că  nu  puteţi  avea  „totul"",  adică  toate 
lucrurile  din  lume,  eu  cred  că  puteţi  avea  cu  siguranţă  „tot  ceea 
ce  vă  doriţi  cu  adevărat"". 

Vă  doriţi  o carieră  de  succes  sau  o relaţie  strânsă  cu  familia  ? 
Ambele ! Doriţi  să  va  concentraţi  pe  afacere  sau  să  vă  distraţi  şi 
să  vă  simţiţi  bine  ? Ambele ! Vă  doriţi  bani  sau  un  sens  în  viaţă  ? 
Ambele ! Doriţi  să  câştigaţi  o avere  sau  să  faceţi  munca  pe  care 
o îndrăgiţi  ? Ambele ! Săracii  aleg  întotdeauna  doar  una  dintre 
ele,  bogaţii  le  aleg  pe  ambele. 

Bogaţii  înţeleg  că  doar  cu  un  pic  de  creativitate  aproape 
întotdeauna  se  poate  găsi  o cale  de  a avea  tot  ce  este  mai  bun 
din  ambele  lumi.  De  acum  înainte,  când  sunteţi  confruntaţi  cu 


o alternativă  sau  cu  alta,  întrebarea  esenţială  pe  care  trebuie  să 
v-o  puneţi  este:  „Cum  le  pot  avea  pe  ambele  ?""  Această  între- 
bare vă  va  schimba  viaţa.  Vă  va  scoate  dintr-un  tărâm  de  lipsuri 
şi  limitări  pentru  a vă  duce  într-un  univers  de  posibilităţi  şi 
abundenţă. 

Aceasta  nu  numai  că  vă  va  asigura  accesul  la  ceea  ce  vă 
doriţi,  dar  va  avea  efect  asupra  tuturor  domeniilor  vieţii.  De 
exemplu,  chiar  acum  mă  pregătesc  să  negociez  cu  un  furnizor 
care  crede  că  Peak  Potentials,  compania  mea,  ar  trebui  să  plă- 
tească pentru  unele  cheltuieli  suplimentare  pe  care  Ie-a  avut, 
dar  asupra  cărora  nu  s-a  convenit  la  început.  Eu  consider  că 
estimarea  costurilor  este  datoria  lui,  nu  a mea,  iar  dacă  el  a 
suferit  cheltuieli  mai  mari  trebuie  să  aibă  responsabilitatea  lor. 
Sunt  mai  mult  decât  dispus  să  negociez  un  mare  contract 
pentru  viitor,  dar  insist  să  respectăm  înţelegerile  pe  care  deja 
le- am  semnat.  în  zilele  mele  de  „sărăcie"",  aş  fi  început  nego- 
cierea cu  scopul  de  a-mi  face  înţeles  punctul  de  vedere  şi  de  a 
avea  grijă  că  nu-i  plătesc  acestui  individ  niciun  cent  în  plus  faţă 
de  ceea  ce  am  convenit  anterior.  Şi  chiar  dacă  mi-aş  fi  dorit  să-l 
păstrez  ca  furnizor,  probabil  că  acest  contract  ar  fi  încetat  cu 
mare  neînţelegere.  M-aş  fi  gândit  că  doar  unul  dintre  noi  poate 
să  câştige,  fie  eu,  fie  el. 

Cu  toate  acestea,  în  prezent,  deoarece  am  fost  instruit  să 
gândesc  după  structura  „ambele"",  intenţionez  să  particip  des- 
chis la  negocieri  pentru  a realiza  o situaţie  în  care  eu  nu  voi  mai 
plăti  niciun  ban  şi  el  va  fi  extrem  de  fericit  cu  înţelegerea  noas- 
tră. Cu  alte  cuvinte,  scopul  meu  este  să  le  am  pe  ambele ! 

Iată  un  alt  exemplu.  Acum  câteva  luni  am  hotărât  să  cum- 
păr o casă  de  vacanţă  în  Arizona.  Am  căutat  în  zona  care  mă 
Interesa  şi  toţi  agenţii  imobiliari  mi-au  spus  că,  dacă  doream  o 
casă  cu  trei  dormitoare  şi  cu  o cameră  de  oaspeţi  în  apropiere, 
trebuia  să  plătesc  peste  un  milion  de  dolari.  Eu  intenţionam  să 
plătesc  sub  un  milion  pentru  o asemenea  investiţie.  Cei  mai 
mulţi  oameni  fie  şi-ar  fi  micşorat  pretenţiile,  fie  şi-ar  fi  crescut 
bugetul.  Eu  le-am  vrut  pe  ambele.  Recent,  am  primit  un  tele- 
fon care  m-a  informat  că  proprietarii  unei  case  situate  în 

locaţia  dorită,  cu  numărul  de  camere  pe  care  îl  cerusem,  au 
redus  preţul  cu  200  000  $,  ajungând  astfel  la  o sumă  mai  mică 
de  un  milion.  Iată  un  alt  omagiu  adus  intenţiei  de  a le  avea  pe 
ambele ! 

întotdeauna  le-am  spus  părinţilor  mei  că  nu  doream  să 
muncesc  ca  un  sclav  la  o slujbă  care  nu-mi  place  şi  că  „mă  voi 
îmbogăţi  făcând  ceea  ce-mi  place".  De  obicei,  răspunsul  lor 
era:  „Trăieşti  într-o  lume  imaginară.  Viaţa  nu  este  un  castron 
cu  cireşe."  Mai  spuneau:  „Afacerile  sunt  afaceri,  plăcerea  e 
plăcere.  Mai  întâi,  ai  grijă  să-ţi  asiguri  cele  necesare  traiului  şi 
apoi,  dacă  a mai  rămas  timp,  poţi  să  te  bucuri  de  viaţă." 

îmi  amintesc  că  mă  gândeam : „Hm,  dacă  ascult  ce  spun  ei, 
ca  ei  o s-o  sfârşesc.  Nu,  eu  o să  am  parte  de  ambele  V A fost 
greu  ? Puteţi  fi  siguri.  Uneori  a fost  nevoie  să  muncesc  o săp- 
tămână sau  două  la  o slujbă  pe  care  o uram  pentru  a avea  de 
mâncare  sau  pentru  a-mi  plăti  chiria.  Dar  niciodată  nu  mi-am 
pierdut  dorinţa  de  a le  avea  pe  „ambele".  Niciodată  nu  am  fost 
legat  pe  termen  lung  de  o slujbă  sau  o afacere  care  nu-mi  făcea 
plăcere.  în  cele  din  urmă,  chiar  m-am  îmbogăţit  făcând  ceea 
ce-mi  plăcea.  Acum,  ştiind  că  este  posibil,  continui  să  investesc 
doar  în  proiectele  şi  muncile  care-mi  sunt  pe  plac.  în  plus, 
acum  am  privilegiul  de  a-i  învăţa  pe  alţii  să  facă  acelaşi  lucru. 

Niciun  alt  domeniu  în  care  acţionează  gândirea  în  termen 
de  „ambele"  nu  este  mai  important  decât  cel  financiar.  Oa- 
menii săraci  sau  cei  din  clasa  de  mijloc  cred  că  au  de  ales  intre 
bani  şi  alte  aspecte  ale  vieţii.  în  consecinţă,  din  punct  de  vedere 
raţional,  banii  sunt  poziţionaţi  la  un  nivel  mai  puţin  important 
decât  alte  lucruri. 

Haideţi  să  stabilim  clar.  Banii  sunt  importanţi ! Este  absurd 
să  spuneţi  că  sunt  mai  puţin  importanţi  decât  alte  aspecte  ale 
vieţii.  Ce  este  mai  important,  braţul  sau  piciorul  dumneavoas- 
tră ? Nu  ar  putea  fi  ambele  la  fel  de  importante  ? 

Banii  sunt  ca  un  lubrifiant.  Ei  vă  ajută  să  „alunecaţi"  prin 
viaţă  în  loc  să  „scurmaţi"  prin  ea.  Banii  aduc  libertate  — liber- 
tatea de  a cumpăra  ceea  ce  vă  doriţi  şi  libertatea  de  a face  ceea  ce 
doriţi  cu  timpul  dumneavoastră.  Banii  vă  permit  să  vă  bucuraţi 


de  cele  mai  bune  lucruri  din  viaţă  şi  tot  ei  vă  oferă  posibilitatea 
de  a-i  ajuta  pe  alţii  să  aibă  ceea  ce  au  nevoie. 

Şi  fericirea  este  importantă.  Repet,  aici  este  neînţelegerea. 
Mulţi  dintre  cei  săraci  şi  din  clasa  de  mijloc  cred  că  banii  şi  feri- 
cirea se  exclud  reciproc,  astfel  încât  poţi  fi  bogat  sau  poţi  fi  feri- 
cit. Repet,  aceasta  nu  reprezintă  decât  o programare  „săracă". 

Persoanele  care  sunt  bogate  în  toate  sensurile  cuvântului 
înţeleg  că  trebuie  să  le  aveţi  pe  ambele.  Aşa  cum  trebuie  să 
aveţi  ambele  braţe  şi  ambele  picioare,  la  fel  trebuie  să  aveţi 
banii  şi  fericirea. 

Aveţi  prăjitură  şi  puteti  s-o  şi  mâncaţi! 

Iată  deci  o altă  diferenţă  majoră  dintre  bogaţi  şi  oamenii 
săraci  şi  cei  din  clasa  de  mijloc: 

Bogaţii  cred  că:  „Am  prăjitura  şi  pot  s-o  şi  mănânc." 

Cei  din  clasa  de  mijloc  cred:  „Prăjitura  este  prea  scumpă, 
aşa  că  voi  mânca  doar  o bucăţică." 

Săracii  nu  cred  că  merită  prăjitură,  aşa  că  ei  comandă  o 
gogoaşă,  concentrându-se  pe  gaura  acesteia  şi  întrebându-se 
de  ce  ei  nu  au  „nimic". 

PRINCIPIU  AL  PROSPERITĂŢII: 

Bogaţii  cred  că:  „Am  prăjitura  şi  pot  s-o  şi  mănânc." 

Cei  din  clasa  de  mijloc  cred  că:  „Prăjitura  este  prea  scumpă, 
aşa  că  voi  mânca  doar  o bucăţică." 

Săracii  nu  cred  că  merită  o prăjitură,  aşa  că  ei  comandă  o 
gogoaşă,  concentrându-se  pe  gaura  acesteia  şi  întrebându-se 
de  ce  ei  nu  au  „nimic". 


Vă  întreb,  la  ce  vă  foloseşte  să  aveţi  prăjitura  dacă  nu  o puteţi 
mânca  ? Deci,  cam  ce  se  presupune  să  faceţi  cu  ea  ? Să  o puneţi 

în  vitrină  şi  să  vă  uitaţi  la  ea  ? Prăjiturile  sunt  pentru  a fi  mân- 
cate şi  savurate. 

De  asemenea,  gândirea  de  tip  „una  sau  alta“  se  întâlneşte  la 
oameni  care  cred  că:  „Dacă  eu  am  mai  mult,  atunci  altcineva  va 
avea  mai  puţin."  Repet,  aceasta  nu  este  decât  o programare  de 
autoapărare,  bazată  pe  teamă.  Noţiunea  că  bogaţii  acestei  lumi 
au  şi  manevrează  toţi  banii  într-un  fel  sau  altul,  astfel  încât 
aceştia  nu  mai  ajung  şi  altora,  este  absurdă.  în  prirnul  rând, 
această  convingere  presupune  că  în  lume  există  sume  limitate 
de  bani.  Nu  sunt  economist,  dar,  din  ceea  ce  pot  vedea,  se  con- 
tinuă tipărirea  banilor  în  fiecare  zi.  Actuala  rezervă  monetară 
nu  a fost  limitată  de  câteva  zeci  de  ani  la  un  activ  real.  Astfel 
încât,  chiar  dacă  astăzi  bogaţii  ar  avea  toţi  banii,  mâine  vor  fi 
disponibile  alte  milioane,  dacă  nu  chiar  miliarde  de  dolari. 

Un  alt  lucru  pe  care  oamenii  cu  o asemenea  convingere 
limitată  nu  par  să-l  înţeleagă  este  că  aceiaşi  bani  pot  fi  folosiţi 
şi  refolosiţi,  reprezentând  o valoare  pentru  oricine.  Permiteţi-mi 
să  vă  dau  un  exemplu  folosit  la  seminariile  noastre.  Rog  cinci 
oameni  să  vină  pe  scenă,  să  aducă  un  obiect  cu  ei  şi  să  se  aşeze 
în  cerc.  Apoi  îi  dau  primei  persoane  o bancnotă  de  cinci  dolari 
şi  o rog  să  cumpere  ceva  de  la  a doua  persoană  pentru  acei  bani. 
Să  presupunem  că  va  cumpăra  un  stilou.  Deci  acum  persoana 
numărul  1 are  un  stilou  şi  persoana  numărul  2 are  cinci  dolari. 
Acum,  persoana  numărul  2 foloseşte  aceiaşi  cinci  dolari  pentru 
a cumpăra,  să  zicem,  un  dosar  de  la  persoana  numărul  3.  Apoi 
persoana  numărul  3 foloseşte  aceiaşi  cinci  dolari  pentru  a cum- 
păra o agendă  de  la  persoana  numărul  4.  Sper  că  în  acest 
moment  aveţi  imaginea  de  ansamblu.  Aceiaşi  cinci  dolari  au 
fost  folosiţi  pentru  a aduce  valoare  fiecărei  persoane  care  a 
deţinut-o.  Aceiaşi  cinci  dolari  au  mers  pe  la  cinci  persoane, 
aducând  un  venit  de  5 $ pentru  fiecare  şi  o valoare  totală  de 
25  $ pentru  grup.  Acei  cinci  dolari  nu  s-au  irosit  şi  au  circulat 
în  cerc,  reprezentând  o valoare  pentru  fiecare. 

Concluziile  sunt  evidente.  în  primul  rând,  banii  nu  au  dis- 
părut; mii  şi  mii  de  oameni  pot  folosi  aceiaşi  bani  o dată  şi  încă 
o dată,  ani  de-a  rândul.  în  al  doilea  rând,  cu  cât  aveţi  mai  mulţi 


bani,  cu  atât  mai  mulţi  veţi  pune  în  circulaţie,  ceea  ce  înseamnă 
că  alţi  oameni  vor  avea  mai  mulţi  bani  pentru  a negocia  în 
schimbul  mai  multor  valori. 

Acesta  este  exact  opusul  gândirii  de  tip  „fie  una,  fie  alta". 
Dimpotrivă,  atunci  când  aveţi  bani  şi  îi  folosiţi,  atât  dumnea- 
voastră, cât  şi  persoana  cu  care  faceţi  schimbul  — ambii  — 
beneficiaţi  de  valoare.  Spus  pe  şleau,  dacă  sunteţi  atât  de  îngri- 
joraţi pentru  ceilalţi  oameni  şi  vă  faceţi  griji  că  nu-şi  primesc 
partea  (ca  şi  cum  ar  fi  o parte),  asiguraţi-vă  că  vă  îmbogăţiţi 
astfel  încât  să  cheltuiţi  mai  mulţi  bani. 

Dacă  eu  mă  pot  erija  într-un  exemplu,  atunci  ar  fi  cazul  ca 
dumneavoastră  să  fiţi  un  exemplu  de  persoană  bună,  iubitoare, 
plină  de  grijă,  generoasă,  credincioasă  si  extrem  de  bogată  în 
acelaşi  timp.  Vă  recomand  cu  insistenţă  să  renunţaţi  la  mitul 
conform  căruia  banii  reprezintă  „răul"  sau  că  veţi  fi  mai  puţin 
„bun"  sau  „pur"  dacă  sunteţi  bogat.  Această  convingere  este 
„rahat  cu  apă  rece"  (asta  în  cazul  în  care  v-aţi  săturat  de 
gogoşi)  şi,  dacă  veţi  continua  să  mâncaţi  aşa  ceva,  veţi  fi  nu 
doar  graşi,  dar  veţi  fi  şi  graşi  şi  faliţi.  Ei,  ca  să  vezi,  un  alt  exem- 
plu de  a le  avea  pe  ambele ! 

Prieteni,  a fi  bun,  generos  şi  iubitor  nu  are  nimic  de-a  face 
cu  ceea  ce  este  sau  cu  ceea  ce  nu  este  în  portmoneul  dumnea- 
voastră. Aceste  calităţi  vin  din  ceea  ce  aveţi  în  inimă.  A fi  pur  şi 
credincios  nu  are  nimic  de-a  face  cu  ceea  ce  există  în  contul 
dumneavoastră  bancar;  aceste  calităţi  vin  din  ceea  ce  aveţi  în 
suflet.  Să  credeţi  că  banii  vă  fac  bun  sau  rău,  într-un  fel  sau 
într-altul,  este  doar  gândire  de  tipul  „fie  una,  fie  alta"  şi  repre- 
zintă pur  şi  simplu  „eşec  programat"  care  nu  vă  ajută  în  obţi- 
nerea fericirii  şi  succesului. 

De  asemenea,  nu-i  ajută  nici  pe  cei  din  jurul  dumneavoas- 
tră, mai  ales  pe  copii.  Dacă  sunteţi  atât  de  neclintit  în  convin- 
gerea de  a fi  o persoană  bună,  atunci  fiţi  suficient  de  „bun"  şi 
nu  infectaţi  generaţia  următoare  cu  convingerile  descuraja- 
toare pe  care  le-aţi  adoptat  inadecvat. 

Dacă,  într-adevăr,  doriţi  să  trăiţi  o viaţă  fără  limitări,  indife- 
rent care  ar  fi  situaţia,  renunţaţi  la  gândirea  de  tip  „fie  una,  fie 
alta“  şi  păstraţi  intenţia  de  a le  avea  pe  „ambele". 

DECLARAŢIE:  Puneţi-vă  mâna  pe  inimă  şi  spuneţi... 

„ întotdeauna  mă  voi  gândi  să  realizez  « ambele  ».  “ 

Atingeţi-vă  capul  şi  spuneţi ... 

„Am  o minte  de  milionar !“ 

AqiUNI  ALE  MINTII  DE  MILIONAR 

1.  Exersaţi-vă  gândirea  şi  găsirea  de  soluţii  pentru  a le  avea  pe 
„ambele".  Indiferent  de  alternativele  care  vă  sunt  prezen- 
tate, întrebaţi-vă;  „Cum  le  pot  avea  pe  ambele  ?“ 

2.  Conştientizaţi  faptul  că  banii  din  circulaţie  dau  valoare 
vieţii  tuturor.  De  fiecare  dată  când  cheltuiţi  bani,  spu- 
neţi-vă;  „Aceşti  bani  vor  trece  pe  la  mii  de  oameni  şi  vor 
realiza  valoare  pentru  fiecare  dintre  ei." 

3.  Gândiţi-vă  la  dumneavoastră  ca  la  un  model  pentru  alţii  — 
arătându-le  că  puteţi  fi  bun,  generos,  iubitor  şi  bogat ! 

AL  TREISPREZECELEA  DOSAR  AL  PROSPERITĂŢII 

Bogaţii  se  concentrează  asupra  valorii  nete. 

Săracii  se  concentrează  asupra  venitului  salariaL 

Atunci  când  este  vorba  de  bani,  de  obicei  oamenii  din  socie- 
tatea noastră  întreabă:  „Cât  câştigi?  Rareori  auziţi:  „Care 
este  valoarea  dumneavoastră  netă?“  Puţini  oameni  vorbesc 
astfel,  cu  excepţia  celor  din  cluburile  selecte. 

în  astfel  de  locuri,  discuţiile  financiare  se  învârt  aproape 
întotdeauna  în  jurul  valorii  nete : „Jim  tocmai  şi-a  vândut  acţiu- 
nile; are  un  profit  de  peste  trei  milioane.  Compania  lui  Paul 
tocmai  a ieşit  pe  piaţă,  valorează  opt  milioane.  Sue  şi-a  vândut 


afacerea  de  curând;  acum  valorează  douăsprezece  milioane." 
La  un  club  select  nu  veţi  auzi:  „Hei,  ai  auzit  că  lui  Joe  i-a  cres- 
cut salariul?  Da,  şi  în  plus,  două  procente  din  cheltuilelile 
totale  sunt  subvenţionate." 

Dacă  aţi  auzi  aşa  ceva,  aţi  şti  că  acela  care  vorbeşte  este  unul 
dintre  oaspeţii  acelei  zile  la  clubul  respectiv. 

PRINCIPIU  AL  PROSPERITĂŢII: 

Adevărata  măsură  a bogăţiei  este  valoarea  netă,  nu  venitul 
salarial. 


Adevărata  măsură  a bogăţiei  este  valoarea  netă,  nu  venitul 
salarial.  Aşa  a fost  şi  aşa  va  fi  întotdeauna.  Valoarea  netă 
reprezintă  valoarea  financiară  a tot  ceea  ce  deţineţi.  Pentru  a 
determina  valoarea  netă,  însumaţi  valoarea  a tot  ce  aveţi,  inclu- 
siv banii  gheaţă  şi  investiţiile  de  tipul  acţiunilor,  obligaţiunilor 
bancare,  valorilor  imobiliare,  valoarea  actuală  a afacerii  dum- 
neavoastră, valoarea  reşedinţei,  dacă  o deţineţi;  din  această 
sumă  scădeţi  tot  ceea  ce  datoraţi.  Valoarea  netă  este  măsura 
fundamentală  a averii,  deoarece,  dacă  este  nevoie,  ceea  ce  deţi- 
neţi poate  fi  transformat  în  bani  lichizi. 

Bogaţii  înţeleg  diferenţa  uriaşă  dintre  venitul  salarial  şi 
valoarea  netă.  Venitul  salarial  este  important,  dar  este  doar 
unul  dintre  cei  patru  factori  care  vă  determină  valoarea  netă. 
Iată  cei  patru  factori  ai  valorii  nete: 

1.  Venitul. 

2.  Economiile. 

3.  Investiţiile. 

4.  Simplificarea. 

Bogaţii  înţeleg  că  realizarea  unei  valori  nete  mari  este  o 
ecuaţie  care  conţine  toate  aceste  patru  elemente.  De  vreme  ce 

toţi  aceşti  factori  sunt  esenţiali,  haideţi  să-i  examinăm  pe  fie- 
care în  parte. 

Venitul  are  două  forme:  venitul  salarial,  provenit  din  muncă, 
şi  venitul  pasiv.  Venitul  salarial  este  reprezentat  de  banii  câş- 
tigaţi din  slujba  de  zi  cu  zi  sau,  pentru  un  întreprinzător,  pro- 
fitul ori  venitul  provenit  dintr-o  afacere.  Venitul  salarial 
presupune  că  vă  investiţi  propriul  timp  şi  propriile  eforturi 
pentru  a câştiga  bani.  Acesta  este  important  pentru  că  în 
absenţa  lui  este  aproape  imposibil  să  aveţi  acces  la  oricare 
dintre  ceilalţi  trei  factori  ai  valorii  nete. 

Venitul  salarial  este  modul  în  care  ne  umplem  „coşul" 
financiar,  dacă  mă  pot  exprima  astfel.  Toţi  factorii  fiind  egali, 
cu  cât  venitul  salarial  este  mai  mare,  cu  atât  mai  mult  puteţi 
economisi  şi  investi.  Cu  toate  că  venitul  salarial  este  hotărâtor, 
el  este  valoros  numai  ca  parte  a întregii  ecuaţii  a valorii  nete. 

Din  nefericire,  săracii  şi  mulţi  dintre  cei  din  clasa  de  mijloc 
se  concentrează  exclusiv  asupra  venitului  salarial,  luat  separat 
de  ceilalţi  factori.  Prin  urmare,  sfârşesc  prin  a avea  o valoare 
netă  mică  sau  aproape  de  zero. 

Venitul  pasiv  este  reprezentat  de  banii  câştigaţi  fără  o muncă 
activă.  Vom  discuta  amănunţit  despre  venitul  pasiv  mai  târziu, 
dar  acum  luaţi-1  în  calcul  ca  pe  o altă  sursă  de  venit  care  umple 
„cornul  abundenţei",  putând  fi  folosit  pentru  cheltuieli,  eco- 
nomii şi  investiţii. 

De  asemenea,  economiile  sunt  obligatorii.  Puteţi  câştiga 
grămezi  de  bani.  Dar  dacă  nu  puneţi  deoparte  nimic,  nu  vă  veţi 
îmbogăţi  niciodată.  Mulţi  oameni  au  tiparul  financiar  fixat  pe 
cheltuieli.  Indiferent  câţi  bani  ar  avea,  ei  cheltuie.  Aleg  recom- 
pensa imediată  în  locul  echilibrului  pe  termen  lung.  Cheltui- 
torii au  trei  mottouri,  Iată-1  pe  primul : „Sunt  doar  bani.  Prin 
urmare,  nu  au  parte  de  prea  mulţi  bani.  Cel  de-al  doilea  motto 
este:  „S-au  dus  aşa  cum  au  venit."  Cel  puţin,  aşa  speră  ei, 
pentru  că  cel  de-al  treilea  motto  este:  „îmi  pare  rău,  nu  pot 
acum.  Sunt  falit."  Este  imposibil  să  ne  referim  la  următorul 
factor  al  valorii  nete  în  absenţa  realizării  unui  venit  care  să 
umple  coşul  şi  a economiilor  care  să  ţină  banii  acolo. 


Din  momentul  în  care  aţi  început  să  economisiţi  o parte 
acceptabilă  a venitului  dumneavoastră,  vă  puteţi  îndrepta  aten- 
ţia asupra  următorului  stadiu  şi  puteţi  să  vă  înmulţiţi  banii  prin 
investiţii.  în  general,  cu  cât  sunteţi  mai  buni  investitori,  cu  atât 
mai  repede  se  vor  înmulţi  banii  dumneavoastră  şi  veţi  ajunge  la 
o valoare  netă  mai  mare.  Oamenii  bogaţi  îşi  cheltuie  timpul  şi 
energia  pentru  a învăţa  cât  mai  multe  despre  investiţii  şi  modul 
de  a le  realiza.  Ei  se  mândresc  a fi  investitori  excelenţi  sau  cel 
puţin  capabili  de  a angaja  buni  investitori  care  să  facă  investiţii 
pentru  ei.  Săracii  se  gândesc  că  investiţiile  sunt  numai  pentru 
bogaţi,  astfel  încât  ei  nu  învaţă  niciodată  nimic  despre  acest 
subiect  şi  rămân  faliţi.  Repet,  fiecare  parte  a acestei  ecuaţii  este 
importantă. 

Cel  de-al  patrulea  factor  al  valorii  nete  ar  putea  fi  „lo- 
zul-surpriză"  din  grămadă,  deoarece  puţini  oameni  îi  recu- 
nosc importanţa  în  realizarea  averii.  Acesta  este  factorul 
„simplificării".  El  merge  mână  în  mână  cu  economisirea  bani- 
lor, prin  care  vă  veţi  crea  în  mod  conştient  un  stil  de  viaţă  în 
care  să  aveţi  nevoie  de  mai  puţini  bani  pentru  a trăi.  Prin 
scăderea  costului  vieţii,  vă  creşteţi  economiile  şi  fondurile 
disponibile  investiţiilor. 

Pentru  a exemplifica  puterea  simplificării,  iată  una  dintre 
poveştile  provenite  de  la  una  dintre  participantele  la  cursurile 
Millionaire  Mind.  Pe  când  avea  23  de  ani,  Sue  a făcut  o alegere 
înţeleaptă:  a cumpărat  cu  banii  jos  o casă.  La  acel  moment, 
a plătit  cu  puţin  sub  300  000  $.  După  şapte  ani,  pe  o piaţă  în 
fierbere,  Sue  şi-a  vândut  casa  cu  600  000  $,  ceea  ce  înseamnă 
că  a avut  un  profit  de  300  000  $.  Se  gândea  să-şi  cumpere  o 
nouă  casă,  dar  după  ce  a urmat  Millionaire  Mind  Intensive 
Seminar,  a recunoscut  că  dacă-şi  investea  banii  într-o  compa- 
nie de  pe  piaţa  ipotecilor  secundare  cu  o dobândă  de  10%  şi 
îşi  simplifica  stilul  de  viaţă  putea,  de  fapt,  să  trăiască  confor- 
tabil din  câştigurile  dobândite  din  investiţie  şi  nu  mai  trebuia 
să  muncească  vreodată.  în  loc  să-şi  achiziţioneze  o nouă  casă, 
s-a  mutat  cu  sora  ei.  Acum,  la  30  de  ani,  Sue  este  independentă 
financiar.  Şi-a  câştigat  independenţa  nu  prin  câştigarea  unor 

grămezi  de  bani,  ci  prin  reducerea  conştientă  a cheltuielilor 
personale  suplimentare.  Da,  încă  mai  munceşte  — pentru  că-i 
face  plăcere  — dar  nu  mai  trebuie  s-o  facă.  De  fapt,  lucrează 
doar  şase  luni  pe  an.  Restul  timpului  şi-l  petrece  în  insula  Fiji, 
în  primul  rând,  pentru  că  îi  place,  şi  in  al  doilea  rând,  spune  ea, 
banii  ei  au  valoare  mai  mare  acolo.  Nu  cheltuie  mult  pentru  că 
trăieşte  în  stilul  de  viaţă  local,  nu  ca  o turistă.  De  câţi  oameni 
aţi  auzit  că  ar  dori  să-şi  petreacă  şase  luni  pe  an  locuind  pe  o 
insulă  tropicală,  fără  a mai  trebui  să  muncească  vreodată,  şi 
asta  la  „avansata"  vârstă  de  30  de  ani  ? Dar  ce  ziceţi  de  40  ? 50  ? 
60  ? Totul  pentru  că  Sue  şi-a  creat  un  stil  de  viaţă  simplu  şi,  în 
consecinţă,  nu  are  nevoie  de  o avere  pentru  a trăi. 

Aşa  că,  de  ce  aveţi  nevoie  pentru  a fi  fericiţi  din  punct 
de  vedere  financiar?  Este  în  regulă  dacă  pentru  a vă  bucura 
de  viaţă  aveţi  nevoie  să  trăiţi  într-un  palat,  vă  trebuie  trei  case 
de  vacanţă,  zece  maşini,  vreţi  să  faceţi  in  fiecare  an  înconjurul 
lumii,  să  mâncaţi  caviar  şi  să  beţi  cea  mai  fină  şampanie, 
dar  recunoaşteţi  că  v-aţi  stabilit  cam  sus  ştacheta  şi  vă  va  lua 
mult,  mult  timp  pentru  a ajunge  la  momentul  în  care  veţi 
fi  fericiţi. 

Pe  de  altă  parte,  dacă  pentru  a fi  fericit  nu  aveţi  nevoie  de 
toate  aceste  „jucării",  probabil  vă  veţi  atinge  obiectivul  finan- 
ciar mult  mai  devreme. 

Repet,  realizarea  valorii  nete  este  o ecuaţie  cu  patru  compo- 
nente. De  exemplu,  imaginaţi-vă  că  sunteţi  la  volanul  unui 
autobuz  cu  patru  roţi.  Cum  ar  fi  călătoria  dacă  aţi  conduce 
doar  pe  o roată  ? Probabil  lentă,  hurducăită,  plină  de  efort, 
scântei  şi  în  cerc.  Sună  cunoscut  ? Bogaţii  practică  jocul  banilor 
cu  toate  cele  patru  roţi.  De  aceea  cursa  lor  este  rapidă,  fără 
zdruncinături,  directă  şi  relativ  uşoară. 

Apropo,  folosesc  analogia  cu  autobuzul,  deoarece,  odată  ce 
veţi  fi  plini  de  succes,  ţelul  dumneavoastră  ar  putea  fi  acela  de 
a aduce  alături  de  dumneavoastră  şi  pe  alţii  în  această  călătorie. 

Săracii  şi  cei  mai  mulţi  dintre  cei  din  clasa  de  mijloc  practică 
jocul  banilor  doar  pe  o roată.  Ei  cred  că  singura  cale  de  a se 
îmbogăţi  este  de  a câştiga  o grămadă  de  bani.  Cred  asta  doar 

pentru  că  nu  au  fost  niciodată  în  această  situaţie.  Ei  nu  înţeleg 
Legea  Iui  Parkinson  care  stabileşte  că  „întotdeauna  cheltuielile 
vor  creşte  direct  proporţional  cu  venitul". 

Iată  ce  este  normal  în  societatea  noastră.  Aveţi  o maşină, 
dar  dacă  veţi  câştiga  mai  mulţi  bani  vă  veţi  lua  o maşină  mai 
bună.  Aveţi  o casă,  dar  dacă  veţi  câştiga  mai  mulţi  bani  vă  veţi 
lua  o casă  mai  mare.  Pe  măsură  ce  veţi  câştiga  mai  mult  veţi 
cheltui  mai  mulţi  bani  pentru  vacanţe.  Bineînţeles  că  sunt  şi 
câteva  excepţii  la  această  regulă...  foarte  puţine!  în  general, 
pe  măsură  ce  venitul  creşte,  aproape  invariabil  cresc  şi  chel- 
tuielile. De  aceea,  doar  venitul  singur  nu  vă  va  putea  îmbogăţi. 

Această  carte  se  numeşte  Secretele  minţii  de  milionar.  La  ce 
credeţi  că  se  referă  cuvântul  milionar^  la  venit  sau  la  valoarea 
netă  ? La  valoarea  netă.  Prin  urmare,  dacă  intenţionaţi  să  obţi- 
neţi un  milion  sau  chiar  mai  mult,  trebuie  să  vă  concentraţi 
asupra  creşterii  valorii  dumneavoastră  nete,  care,  aşa  cum  am 
discutat,  se  bazează  pe  mult  mai  mult  decât  pe  venitul  dum- 
neavoastră. 

Faceţi-vă  o regulă  din  a vă  cunoaşte  valoarea  netă  până  la 
ultimul  bănuţ.  Acesta  este  un  exerciţiu  care  vă  poate  schimba 
pentru  totdeauna  viaţa  financiară. 

Luaţi  o coală  de  hârtie  şi  treceţi  titlul:  „Valoare  Netă". 
Apoi  realizaţi  un  grafic  simplu  care  începe  de  la  zero  şi  se 
încheie  cu  valoarea  care  reprezintă  obiectivul  dumneavoastră, 
indiferent  care  ar  fi  el.  Notaţi-vă  valoarea  netă  din  acest  mo- 
ment. Apoi,  la  fiecare  nouăzeci  de  zile  treceţi- vă  valoarea  netă 
din  acel  moment.  Asta  este.  Dacă  faceţi  acest  exerciţiu,  vă  veţi 
trezi  din  ce  în  ce  mai  bogat.  De  ce  ? Pentru  că  „veţi  merge  pe 
urmele"  valorii  nete. 

Reţineţi:  lucrul  asupra  căruia  vă  concentraţi  se  va  realiza. 
Aşa  cum  spun  adesea  la  cursurile  noastre:  „Acolo  unde  se 
îndreaptă  atenţia  se  canalizează  energiile,  şi  apar  rezultatele." 

PRINCIPIU  AL  PROSPERITĂŢII: 

Acolo  unde  se  îndreaptă  atenţia  se  canalizează  şi  energiile, 
şi  apar  rezultatele.  

Urmărindu~vă  valoarea,  va  concentraţi  asupra  ei;  ca  urmare 
a faptului  că  lucrul  asupra  căruia  vă  concentraţi  se  va  realiza, 
valoarea  dumneavoastră  netă  va  creşte.  Apropo,  această  lege 
este  valabilă  pentru  toate  laturile  vieţii  dumneavoastră:  creşte 
doar  ceea  ce  urmăriţi. 

în  final,  vă  încurajez  sa  găsiţi  şi  să  lucraţi  cu  un  consilier 
financiar  bun.  Aceşti  profesionişti  vă  pot  ajuta  să  vă  urmăriţi  şi 
să  vă  consolidaţi  valoarea  netă.  Ei  vă  vor  ajuta  la  organizarea 
finanţelor  şi  vă  vor  aduce  la  cunoştinţă  variate  metode  de 
economisire  şi  de  înmulţire  a banilor  dumneavoastră. 

Cea  mai  bună  metodă  de  a găsi  un  consilier  financiar  bun 
este  de  a căuta  referinţe  printre  prietenii  sau  asociaţii  care  sunt 
mulţumiţi  de  persoana  care  îi  ajută  în  acest  domeniu.  Nu  spun 
să  luaţi  de  bun  tot  ceea  ce  spune  consilierul  dumneavoastră. 
Dar  vă  sugerez  să  descoperiţi  un  profesionist  calificat  care  are 
abilităţile  necesare  pentru  a vă  ajuta  să  vă  planificaţi  şi  să  vă 
urmăriţi  finanţele.  Un  consilier  bun  vă  poate  oferi  uneltele, 
programul,  cunoştinţele  şi  recomandările  care  să  vă  ajute  să  vă 
realizaţi  acele  tipare  care  vă  vor  îmbogăţi.  De  obicei,  am  reco- 
mandat găsirea  unui  consilier  care  să  lucreze  cu  o întreagă 
gamă  de  produse  financiare,  nu  doar  cu  asigurări  sau  cu  fon- 
duri mutuale.  în  acest  mod,  puteţi  afla  ce  opţiuni  aveţi  şi  apoi 
puteţi  decide  ceea  ce  vi  se  potriveşte. 

DECLARAŢIE:  Puneţi-vă  mâna  pe  inimă  şi  spuneţi ... 

„ Mâ  concentrez  pe  creşterea  valorii  mele  nete,  “ 

Atingeţi- vă  capul  şi  spuneţi ... 

yyAm  o minte  de  milionar  r 


ACŢIUNI  ALE  MINTII  DE  MILIONAR 

1.  Concentraţi-vă  asupra  tuturor  celor  patru  factori  ai  valorii 
nete:  creşterea  venitului,  creşterea  economiilor,  creşterea 
valorii  investiţiilor  şi  scăderea  costului  vieţii  dumneavoas- 
tră prin  simplificarea  stilului  de  viaţă. 

2.  Faceţi  o declaraţie  a valorii  nete.  Pentru  a o realiza, 
însumaţi  valoarea  actuală  (exprimată  în  dolari)  a fiecărui 
obiect  pe  care  îl  deţineţi  (posesiunile  dumneavoastră)  şi 
scădeţi  valoarea  totală  a ceea  ce  datoraţi  (datoriile  dum- 
neavoastră). Angajaţi-vă  să  urmăriţi  şi  să  reevaluaţi  această 
declaraţie  trimestrial.  Repet,  datorită  legii  concentrării, 
lucrul  asupra  căruia  vă  concentraţi  se  va  realiza. 

3.  Angajaţi  un  consilier  financiar  de  succes  care  lucrează  cu  o 
companie  bine  cunoscută  şi  respectată.  Repet,  cea  mai  bună 
metodă  de  a găsi  un  bun  consilier  financiar  este  de  a cere 
referinţe  de  la  prietenii  şi  asociaţii  dumneavoastră. 

Bonus  special:  accesaţi  www.miliionairemindbook.com  şi 

daţi  click  pe  „FREE  BOOK  BONUSES"  pentru  a primi  gra- 
tuit „Fişa  de  urmărire  a valorii  nete". 

AL  PAISPREZECELEA  DOSAR  AL  PROSPERITĂŢII 

r 

Oamenii  bogaţi  îşi  gestionează  bine  banii. 

Săracii  nu  îşi  gestionează  bine  banii. 


Thomas  Stanley,  în  bestsellerul  său  The  Millionaire  Next 
Door  (Milionarul  din  vecini)^  a urmărit  milionari  de  pe  tot 
cuprinsul  Americii  de  Nord  şi  a descris  ce  fel  de  oameni  sunt 
şi  cum  şi-au  câştigat  averea.  Rezultatele  pot  fi  rezumate  într-o 
propoziţie  scurtă:  „Oamenii  bogaţi  sunt  foarte  pricepuţi  la 
gestionarea  propriilor  bani."  Oamenii  bogaţi  îşi  gestionează 
bine  banii.  Săracii  nu  îşi  gestionează  bine  banii. 

Bogaţii  nu  sunt  deloc  mai  deştepţi  decât  săracii;  ei  doar 
au  obiceiuri  băneşti  diferite  şi  mai  încurajatoare.  Aşa  cum  am 

discutat  în  prima  parte  a cărţii  de  faţă,  aceste  obiceiuri  sunt,  în 
principal,  bazate  pe  condiţionarea  dumneavoastră  din  trecut. 
Astfel  încât,  dacă  nu  vă  gestionaţi  banii  cu  eficienţă,  probabil 
că  aşa  aţi  fost  programaţi.  în  al  doilea  rând,  există  o probabili- 
tate chiar  şi  mai  mare  de  a nu  şti  cum  să  vă  gestionaţi  banii  cu 
uşurinţă  şi  într-un  mod  eficient.  Nu  ştiu  cum  s-a  întâmplat  în 
cazul  dumneavoastră,  dar  acolo  unde  am  fost  şcolarizat  eu  nu 
a fost  predat  cursul  de  Management  al  Banilor.  în  loc  de  asta 
am  învăţat  despre  războiul  din  1812,  ceea  ce,  evident,  imi  folo- 
seşte în  fiecare  zi. 

Poate  că  n-o  să  vi  se  pară  o idee  prea  strălucită,  dar  iată  care 
este  concluzia:  unica  şi  cea  mai  mare  diferenţă  dintre  succesul 
şi  eşecul  financiar  este  modul  în  care  vă  gestionaţi  banii.  Este 
simplu:  pentru  a stăpâni  banii,  trebuie  să-i  gestionaţi. 

Săracii  fie  nu  gestionează  bine  banii,  fie  evită  de-a  dreptul 
orice  subiect  legat  de  bani.  Multor  oameni  nu  le  place  să- şi  ges- 
tioneze banii  pentru  că,  în  primul  rând,  spun  că  le  limitează 
libertatea  şi,  în  al  doilea  rând,  nu  au  suficienţi  bani  de  gestionat. 

în  ceea  ce  priveşte  prima  scuză,  gestionarea  banilor  nu  vă 
limitează  libertatea  — dimpotrivă,  o promovează.  Gestionarea 
banilor  vă  permite  să  vă  atingeţi  în  cele  din  urmă  independenţa 
financiară,  astfel  încât  să  nu  mai  fiţi  niciodată  nevoiţi  să  mun- 
ciţi. Pentru  mine,  aceasta  este  adevărata  libertate. 

Cât  despre  cei  care  folosesc  justificarea  „nu  am  destui  bani 
de  gestionat**,  ei  privesc  la  celălalt  capăt  al  telescopului.  în  loc  să 
spună:  „Când  voi  avea  o grămadă  de  bani  voi  începe  să-i  gestio- 
nez**, mai  bine  ar  realiza  că  realitatea  este  exact  pe  dos:  „Atunci 
când  voi  începe  să-i  gestionez,  voi  avea  o grămadă  de  bani.** 

A spune  „Voi  începe  să  gestionez  banii  imediat  ce  voi 
prinde  cheag**  este  ca  şi  cum  o persoană  supraponderală  ar 
spune:  „Voi  începe  să  ţin  regim  şi  să  fac  exerciţii  imediat  ce  voi 
pierde  zece  kilograme.**  Este  ca  şi  cum  aţi  pune  căruţa  în  faţa 
calului,  ceea  ce  nu  duce  nicăieri . . . sau  poate  doar  înapoi ! Mai 
întâi,  începeţi  să  vă  gestionaţi  cu  grijă  banii  pe  care  îi  aveţi,  iar 
apoi  veţi  descoperi  că  aveţi  mult  mai  mulţi  bani  de  gestionat. 


în  timpul  Millionaire  Mind  Intensive  Seminar  spun  o po- 
veste care-i  impresionează  extrem  de  mult  pe  cei  mai  mulţi 
dintre  oameni.  Imaginaţi-vă  că  mergeţi  pe  stradă  cu  un  copil  în 
vârstă  de  5 ani.  îi  cumpăraţi  copilului  un  cornet  cu  o singură 
cupă  de  îngheţată  pentru  că  paharele  s-au  terminat.  Pe  măsură 
ce  mergeţi  unul  lângă  altul,  observaţi  cum  cornetul  de  înghe- 
ţată se  înclină  în  mânuţele  copilului  şi,  dintr-odată,  pleosc! 
îngheţata  cade  din  cornet  pe  jos. 

Copilul  începe  să  plângă,  astfel  încât  reveniţi  în  magazin  şi, 
chiar  în  momentul  în  care  sunteţi  gata  să  cereţi  din  nou,  copilul 
observă  o fotografie  colorată  a unui  cornet  cu  trei  cupe.  Copi- 
lul arată  entuziasmat  către  reclamă  şi  strigă:  „Pe  aia  o vreau!** 
Acum  se  pune  întrebarea:  dat  fiind  faptul  că  sunteţi  o 
persoană  drăguţă,  iubitoare  şi  generoasă,  veţi  ceda  şi  îi  veţi 
cumpăra  copilului  cornetul  cu  trei  cupe  ? Poate  că  răspunsul 
dumneavoastră  iniţial  va  fi:  „Desigur!**  Totuşi,  atunci  când  se 
gândesc  mai  profund  asupra  acestui  subiect,  cei  mai  mulţi  par- 
ticipanţi la  seminar  răspund:  „Nu.**  Pentru  că  nu  e cazul  să 
provocaţi  copilului  un  alt  eşec.  Cel  mic  nu  se  poate  descurca 
nici  măcar  o singură  cupă,  cum  ar  putea  mânui  un  cornet  cu 
trei  cupe  de  îngheţată?  Acelaşi  lucru  este  aplicabil  şi  atunci 
când  este  vorba  de  univers  şi  de  dumneavoastră.  Trăim  într-un 
univers  bun  şi  iubitor,  în  care  funcţionează  regula:  „Până 
nu-mi  demonstrezi  că  poţi  gestiona  ceea  ce  ţi-am  dat,  nu  vei 
primi  mai  mult!** 

PRINCIPIU  AL  PROSPERITĂŢII: 

Până  nu-mi  demonstrezi  că  poţi  gestiona  ceea  ce  ţi-am  dat, 
nu  vei  primi  mai  mult ! 


Trebuie  să  dobândiţi  obiceiurile  şi  deprinderile  gestionării 
unei  sume  mici  de  bani  înainte  de  a putea  deţine  o sumă  mare. 
Amintiţi-vă:  suntem  creaturi  ale  obişnuinţei  şi,  prin  urmare, 
obiceiul  de  a vă  gestiona  banii  este  mai  important  decât  suma. 

PRINCIPIU  AL  PROSPERITĂŢII: 

Obîceîul  de  a vă  gestiona  banii  este  mai  important  decât 
suma. 

Deci,  în  final,  cum  vă  gestionaţi  banii  ? La  Millionaire  Mind 
Intensive  Seminar  predăm  ceea  ce  mulţi  consideră  a fi  o metodă 
de  management  al  banilor  uimitor  de  simplă  şi  de  eficientă. 
Scopul  acestei  cărţi  nu  este  acela  de  a vă  detalia  fiecare  amă- 
nunt, dar  permiteţi-mi  să  vă  ofer  câteva  reguli  de  bază,  astfel 
încât  să  puteţi  începe. 

Deschideţi  un  cont  bancar  separat,  desemnându-1  Contul 
Independenţei  Financiare.  Puneţi  în  acest  cont  câte  zece  pro- 
cente din  tot  ceea  ce  câştigaţi,  după  ce  aţi  scăzut  impozitul. 
Aceşti  bani  vor  fi  folosiţi  numai  pentru  investiţii  şi  crearea  de 
venituri  pasive.  Scopul  acestui  cont  este  acela  de  a crea  „gâscă 
de  aur“  care  produce  „ouăle  de  aur“  numite  venit  pasiv.  Vă 
întrebaţi  când  se  presupune  că  veţi  cheltui  aceşti  bani  ? NiciO’ 
dată!  Aceşti  bani  nu  se  cheltuie  niciodată,  doar  se  investesc.  în 
cele  din  urmă,  când  vă  veţi  pensiona,  veţi  ajunge  să  cheltuiţi 
venitul  din  acest  fond  ( „ouăle dar  niciodată  contul  în  sine. 
în  acest  fel,  contul  va  creşte  permanent  şi  nu  veţi  putea  fali- 
menta  niciodată. 

Una  dintre  cursantele  noastre,  Emma,  mi-a  spus  recent 
povestea  ei.  Acum  doi  ani,  Emma  era  pe  punctul  de  a-şi 
declara  falimentul.  Nu  dorea  aşa  ceva;  cu  toate  acestea,  simţea 
că  nu  are  altă  alternativă.  Avea  mai  multe  datorii  decât  putea 
face  faţă.  Apoi  a urmat  Millionaire  Mind  Intensive  Seminar  şi 
a învăţat  sistemul  de  management  al  banilor.  Emma  a spus : 
„Asta  este.  în  felul  acesta  voi  ieşi  din  mizerie !" 

Şi  ei,  ca  şi  celorlalţi  participanţi,  li  s-a  spus  să-şi  împartă 
veniturile  în  câteva  conturi  diferite.  Emma  şi-a  spus : „Grozav, 
eu  nu  am  niciun  ban  pe  care  să-l  împart!"  Dar,  de  vreme  ce 
dorea  să  încerce,  Emma  a încercat  să  împartă  în  fiecare  lună 

câte  un  dolar  în  diferite  conturi.  Da,  aţi  citit  bine,  doar  un  dolar 
pe  lună. 

Conform  sistemului  de  alocare  pe  care  l-am  predat,  folo- 
sind acel  dolar,  a pus  zece  cenţi  în  Contul  Independenţei 
Financiare  (CIF).  Primul  lucru  care  i-a  venit  în  minte  a fost: 
„Cum  naiba  se  presupune  că  o să  devin  independentă  financiar 
cu  zece  cenţi  pe  lună  ?"  Astfel  încât  şi-a  propus  să  dubleze  acel 
dolar  în  fiecare  lună.  Luna  următoare  a împărţit  2 $,  în  cea  de-a 
treia  lună  4 $,  apoi  8 $,  16  $,  32  $,  64  $ şi  tot  aşa,  până  în  cea 
de-a  douăsprezecea  lună,  când  au  fost  de  împărţit  2 048  $, 
sumă  pe  care  o divide  în  fiecare  lună  de  atunci. 

Doi  ani  mai  târziu,  a început  să  strângă  câteva  dintre  fruc- 
tele uimitoare  ale  eforturilor  sale.  A fost  capabilă  să  pună 
direct  10  000  $ în  Contul  Independenţei  Financiare ! Şi-a  făcut 
obiceiul  de  a-şi  gestiona  banii  atât  de  bine,  încât  atunci  când  i-a 
apărut  în  cale  un  bonus  de  10  000  $,  nu  a avut  nevoie  de  bani 
pentru  altceva ! 

în  prezent,  Emma  nu  mai  are  datorii  şi  este  pe  cale  de  a 
deveni  independentă  din  punct  de  vedere  financiar.  Toate 
acestea  sunt  posibile,  deoarece  a acţionat  conform  a ceea  ce  a 
învăţat,  chiar  dacă  a fost  vorba  de  doar  1$  pe  lună!  Nu  con- 
tează dacă  în  acest  moment  aveţi  o avere  sau  dacă  nu  aveţi  mai 
nimic.  Ceea  ce  contează  este  să  începeţi  imediat  să  vă  gestionaţi 
ceea  ce  aveţi  şi  veţi  fi  uimit  cât  de  repede  veţi  avea  mai  mult. 

La  Millionaire  Mind  Intensive  Seminar  am  avut  un  alt  par- 
ticipant care  spunea:  „Cum  îmi  pot  gestiona  banii  atunci  când 
împrumut  bani  pentru  a trăi,  aşa  cum  fac  acum  ?"  Soluţia  este 
să  împrumutaţi  un  dolar  în  plus  şi  să  gestionaţi  acel  dolar. 
Chiar  dacă  împrumutaţi  sau  aveţi  doar  câţiva  dolari  pe  lună, 
trebuie  să  gestionaţi  acei  bani,  pentru  că  aici  funcţionează  mai 
mult  decât  un  simplu  principiu  al  lumii  „fizice" : este  în  acelaşi 
timp  un  principiu  spiritual.  Miracolul  banilor  va  avea  loc 
atunci  când  veţi  demonstra  universului  că  sunteţi  capabil  să  vă 
gestionaţi  corespunzător  finanţele. 

în  plus,  odată  cu  deschiderea  în  bancă  a Contului  Indepen- 
denţei Financiare,  înfiinţaţi  în  casă  un  borcan  al  Independenţei 

Financiare  în  care  să  puneţi  bani  în  fiecare  zi.  Pot  fi  10  $,  5 $, 
1 $,  un  singur  penny  sau  tot  mărunţişul.  Nu  contează  suma, 
contează  obiceiul.  Din  nou,  secretul  constă  în  a vă  canaliza 
zilnic  „atenţia^*,  în  scopul  de  a deveni  independent  financiar. 
Ceea  ce  se  aseamănă  se  adună,  banii  trag  la  alţi  bani.  Trans- 
formaţi acest  borcan  simplu  în  „magnetul  banilor"  dumnea- 
voastră, atrăgând  tot  mai  mulţi  bani  şi  mai  multe  oportunităţi 
de  independenţă  financiară  în  viaţa  dumneavoastră. 

Sunt  sigur  că  nu  aţi  auzit  pentru  prima  oară  acest  sfat  de  a 
economisi  zece  procente  din  banii  dumneavoastră  pentru 
investiţii  pe  termen  lung,  dar  ar  putea  fi  prima  dată  când  auziţi 
că  trebuie  să  aveţi  un  cont  egal  şi  opus,  desemnat  în  mod  spe- 
cial pentru  a cheltui  bani  pe  divertisment. 

Unul  dintre  cele  mai  mari  secrete  ale  gestionării  banilor 
este  echilibrul.  Pe  de  o parte,  doriţi  să  economisiţi  cât  se  poate 
de  mulţi  bani  pentru  a investi  şi  pentru  a obţine  cât  mai  mulţi 
bani.  Pe  de  altă  parte,  aveţi  nevoie  să  puneţi  alte  zece  procente 
din  venitul  dumneavoastră  într-un  cont  pentru  „divertis- 
ment". De  ce?  Pentru  că  noi  suntem  fiinţe  cu  diferite  nece- 
sităţi. Nu  puteţi  modifica  o parte  a vieţii  dumneavoastră  fără  să 
le  afectaţi  pe  celelalte.  Unii  oameni  economisesc,  economisesc, 
economisesc,  iar  atunci  când  eul  lor  responsabil  şi  logic  este 
suprasaturat,  „spiritul"  nu  este.  In  cele  din  urmă,  această  latură 
spirituală  „căutătoare  de  distracţii"  va  spune:  „M-am  săturat. 
Vreau  şi  eu  să-mi  acorzi  puţină  atenţie"  şi  va  sabota  rezultatele 
celeilalte  părţi. 

Pe  de  altă  parte,  dacă  veţi  cheltui  la  infinit,  nu  numai  că  nu 
veţi  deveni  niciodată  bogat,  dar,  în  cele  din  urmă,  partea  res- 
ponsabilă din  dumneavoastră  va  crea  o situaţie  în  care  nu 
numai  că  nu  vă  veţi  bucura  de  lucrurile  pe  care  vă  cheltuiţi 
banii,  dar  veţi  sfârşi  prin  a vă  simţi  vinovat.  Atunci  vina  vă  va 
determina  să  cheltuiţi  inconştient  chiar  mai  mult,  ca  o cale  de  a 
vă  exprima  emoţiile.  Cu  toate  că  temporar  vă  puteţi  simţi  mai 
bine,  în  curând  vor  reveni  vina  şi  ruşinea.  Este  un  cerc  vicios  şi 
singura  cale  de  a-1  preveni  este  aceea  de  a învăţa  să  vă  gestionaţi 
banii  într-un  mod  practic. 


Contul  dumneavoastră  pentru  divertisment  este  menit  a vă 
răsfăţa  — pentru  a face  lucruri  pe  care  nu  le  faceţi  în  mod 
normal.  Este  pentru  acele  lucruri  cu  totul  deosebite,  cum  ar  fi 
să  mergeţi  la  restaurant  şi  să  comandaţi  cel  mai  bun  vin  sau  cea 
mai  fină  şampanie.  Sau  să  închiriaţi  o barcă  pentru  toată  ziua. 
Sau  să  petreceţi  o noapte  extravagantă  într-un  hotel  de  cinci 
stele,  pentru  distracţie  şi  zbenguieli. 

Regula  contului  de  divertisment  este  că  trebuie  cheltuit  în 
fiecare  lună.  Exact ! în  fiecare  lună  trebuie  să  goliţi  acest  cont 
într-un  mod  care  vă  va  face  să  vă  simţiţi  bogat.  De  exemplu, 
imaginaţi-vă  că  intraţi  într-un  centru  de  masaj,  vărsând  toţi 
banii  din  cont  pe  tejghea,  arătând  spre  terapeuţi  şi  spunând: 
„Vă  plătesc  pe  amândoi.  Haideţi,  la  treabă,  cu  pietrele  încinse 
şi  castraveţii  ăia.  După  asta,  aduceţi-mi  prânzul !“ 

Cum  am  spus,  extravagant.  Singura  metodă  prin  care  cei 
mai  mulţi  dintre  noi  vor  continua  să  urmeze  planul  de  eco- 
nomii este  prin  contracararea  lui  cu  un  plan  de  distracţii  care 
ne  va  recompensa  pentru  eforturile  noastre.  De  asemenea, 
planul  dumneavoastră  de  divertisment  este  destinat  a vă  antrena 
muşchiul  „primirii".  Şi  va  face  mult  mai  distractivă  gestionarea 
banilor.  în  plus,  faţă  de  realizarea  conturilor  pentru  divertis- 
ment şi  al  independenţei  financiare,  vă  sfătuiesc  să  mai  deschi- 
deţi încă  patru  conturi.  Iată  ce  cuprind  acestea: 

10%  în  Contul  pentru  Economii  şi  Cheltuieli  pe  Termen 
Lung; 

10%  în  Contul  pentru  Educaţie; 

50%  în  Contul  pentru  Cheltuieli  Uzuale; 

10%  în  Contul  pentru  Donaţii. 

Repet,  oamenii  săraci  cred  că  totul  depinde  de  venit;  ei  îşi 
închipuie  că  trebuie  să  câştige  o avere  pentru  a deveni  bogaţi. 
Dar  asta  nu  cade  din  senin,  ca  o pleaşcă ! Adevărul  este  că  dacă  vă 
gestionaţi  banii  după  acest  program,  puteţi  deveni  independenţi 
financiar  chiar  şi  cu  un  venit  relativ  mic.  Dacă  vă  gestionaţi 


152  1 SECRETELE  MINJH  DE  MILIONAR 


Dosarele  prosperitâfii  | 153 


prost  banii,  nu  puteţi  deveni  independenţi  financiar  nici  chiar 
cu  un  venit  uriaş.  De  aceea,  atât  de  mulţi  profesionişti  cu  veni- 
turi mari  — medici,  avocaţi,  sportivi  şi  chiar  contabili  — sunt 
practic  faliţi,  pentru  că  nu  e important  doar  ceea  ce  câştigaţi,  ci 
şi  ceea  ce  faceţi  cu  ceea  ce  câştigaţi. 

Unul  dintre  cursanţii  noştri,  John,  mi-a  povestit  că  atunci 
când  a auzit  prima  dată  despre  sistemul  de  management  al 
banilor  s-a  gândit:  „Ce  plictisitor!  De  ce  şi-ar  pierde  cineva 
timpul  făcând  aşa  ceva?^^  Mai  târziu,  in  timpul  seminarului, 
a realizat  în  sfârşit  că  dacă  dorea  să  fie  independent  financiar 
într-o  zi,  mai  devreme  sau  mai  târziu,  trebuia  şi  el  să-şi  ges- 
tioneze banii  aşa  cum  o fac  cei  bogaţi. 

John  a trebuit  să  înveţe  acest  nou  obicei,  deoarece  pentru  el 
nu  era  deloc  natural.  A spus  că  îi  amintea  de  antrenamentele 
pentru  triatlon.  Era  foarte  bun  la  înot  şi  la  ciclism;  cu  toate 
acestea,  nu-i  plăcea  să  alerge.  îl  dureau  picioarele,  genunchii  şi 
spatele.  După  fiecare  şedinţă  de  antrenament  rămânea  înţe- 
penit. De  fiecare  dată  gâfâia  şi  simţea  că-i  ard  plămânii,  chiar 
dacă  nu  alerga  repede ! A ajuns  să  fie  îngrozit  de  alergări.  Cu 
toate  acestea,  a înţeles  că  dacă  dorea  să  fie  un  triatlonist  de  top 
trebuia  să  înveţe  să  alerge  şi  să  accepte  acest  lucru  ca  parte  din 
ceea  ce  avea  nevoie  pentru  a reuşi.  în  timp  ce  John  cel  din 
trecut  a evitat  să  alerge,  acum  el  s-a  hotărât  să  alerge  zilnic. 
După  câteva  luni  a început  să-i  placă  alergarea  şi  în  prezent 
abia  o aşteaptă  în  fiecare  zi. 

La  fel  i s-a  întâmplat  lui  John  şi  în  domeniul  gestionării 
banilor.  La  început  a urât  fiecare  minut,  dar  acum  a ajuns  să-i 
placă.  Abia  aşteaptă  să-şi  primească  salariul  şi  să  îl  împartă  în 
diferite  conturi!  De  asemenea,  îi  face  plăcere  să  vadă  cum 
valoarea  lui  netă  a ajuns  de  la  zero  la  peste  300  000  $ şi  cum 
continuă  să  crească  zilnic. 

Totul  se  reduce  la  aceasta:  fie  dumneavoastră  controlaţi 
banii,  fie  ei  vă  controlează  pe  dumneavoastră.  Pentru  a con- 
trola banii,  trebuie  să-i  gestionaţi. 


PRINCtPIU  AL  PROSPERITĂŢII: 

Fie  controlaţi  dumneavoastră  banii,  fi^  vă  controlează  ei  pe 
dumneavoastră. 


Ador  să-i  ascult  pe  absolvenţii  seminariilor  împărtăşind 
modul  în  care  se  simt  mai  siguri  pe  ei  în  privinţa  banilor,  suc- 
cesului şi  a propriei  persoane,  după  ce  au  început  să-şi  ges- 
tioneze banii  corect.  Cel  mai  bine  este  că  această  încredere  se 
transferă  şi  în  alte  domenii  ale  vieţii  lor  şi  le  întăreşte  relaţiile 
cu  ceilalţi,  le  îmbunătăţeşte  sentimentul  de  fericire  şi  chiar 
sănătatea. 

Banii  reprezintă  o parte  importantă  din  viaţa  dumneavoas- 
tră; atunci  când  învăţaţi  cum  să  vă  ţineţi  finanţele  sub  control, 
toate  domeniile  vieţii  dumneavoastră  se  vor  înălţa  spre  noi  culmi. 

DECLARAŢIE:  Puneţi-vă  mâna  pe  inimă  şi  spuneţi... 

„Sunt  un  manager  financiar  extraordinar  T 
Atingeţi-vă  capul  şi  spuneţi ... 

„Am  o minte  de  milionar T 

ACŢIUNI  ALE  MINTII  DE  MILIONAR 

1.  Deschideţi-vă  Contul  Independenţei  Financiare.  Depuneţi 
în  acest  cont  10  procente  din  totalul  veniturilor  dumnea- 
voastră  (după  ce  aţi  scăzut  impozitele).  Aceşti  bani  nu  vor 
fi  cheltuiţi  niciodată,  ci  doar  investiţi  pentru  a realiza  veni- 
turi pasive  pentru  pensionarea  dumneavoastră. 

2.  Creaţi  în  casă  borcanul  Independenţei  Financiare  şi  depo- 
zitaţi zilnic  bani  în  el.  Pot  fi  10  $,  5 $,  1 $ sau  chiar  un 
singur  penny  sau  tot  mărunţişul.  Repet,  aceasta  vă  va 
atrage  zilnic  atenţia  asupra  independenţei  dumneavoastră 
financiare,  iar  lucrul  asupra  căruia  vă  îndreptaţi  atenţia  va 
beneficia  de  apariţia  rezultatelor. 

3.  Deschideţi  un  cont  sau  puneţi  în  casă  un  borcan  pentru 
divertisment  în  care  să  depozitaţi  10  procente  din  totalul 
venitului  dumneavoastră.  Alături  de  contul  pentru  divertis- 
ment şi  contul  independenţei  financiare,  deschideţi  încă 
patru  conturi  şi  depozitaţi  următoarele  fracţiuni  din  veni- 
turile dumneavoastră  în  fiecare : 

10%  în  Contul  pentru  Economii  şi  Cheltuieli  pe  Termen 
Lung; 

10%  în  Contul  pentru  Educaţie; 

50%  în  Contul  pentru  Cheltuieli  Uzuale; 

10%  în  Contul  pentru  Donaţii. 

4.  Indiferent  câţi  bani  aveţi,  începeţi  să-i  gestionaţi  acum. 

Nu  mai  aşteptaţi  nici  măcar  o singură  zi.  Chiar  dacă  aveţi 
doar  un  dolar.  Gestionaţi  acel  dolar.  Luaţi  zece  cenţi  şi 
depuneţi-i  în  borcanul  CIF,  alţi  zece  cenţi  puneţi-i  în  bor- 
canul pentru  divertisment.  Chiar  şi  numai  aceste  acţiuni 
vor  trimite  un  mesaj  universului : că  sunteţi  pregătit  să 
primiţi  mai  mulţi  bani.  Evident,  dacă  puteţi  gestiona  mai 
mulţi,  trebuie  să  o faceţi. 

Povestea  de  succes  a Christinei  Kloser 

De  la:  Christine  Kloser 
Pentru : T.  Harv  Eker 

Ca  să  o spun  în  câteva  cuvinte,  după  ce  am  urmat  semi- 
narul lui  T.  Harv  Eker,  Millionaire  Mind  Intensive,  relaţia 
mea  cu  banii  s-a  schimbat  complet,  iar  afacerea  mea  a cres- 
cut cu  400%  într-un  singur  an. 

Cel  mai  important,  eu  şi  soţul  meu  am  „realizat"^  în  cele 
din  urmă  cât  de  important  a fost  să  economisim  lunar  10  pro- 
cente din  venitul  nostru,  fără  nicio  abatere.  In  prezent,  sunt 


fericită  să  o spun,  am  economisit  mai  mult  în  cei  câţiva  ani 
de  după  absolvirea  programului  lui  Harv  decât  am  reuşit  în 
precedenţii  cincisprezece  ani ! 

în  plus,  de  atunci,  tehnicile  pe  care  le-am  învăţat  pentru 
rezolvarea  chestiunilor  băneşti  din  relaţia  noastră  de  cuplu 
ne-au  ţinut  deoparte  de  „certurile  financiare". 

Sistemul  de  management  al  banilor  elaborat  de  Harv  este 
uşor  de  urmat  şi  funcţionează  \ 

Vă  doresc  succes ! 


AL  CINCISPREZECELEA  DOSAR  AL  PROSPERITĂŢII 

Oamenii  bogaţi  îşi  pun  banii  să  muncească  din  greu  pentru  ei. 
Oamenii  săraci  muncesc  din  greu  pentru  banii  lor. 


Dacă  sunteţi  precum  majoritatea  oamenilor,  aţi  fost  crescut 
cu  ideea  că  „trebuie  să  munciţi  din  greu  pentru  bani".  Cu  toate 
acestea,  este  posibil  să  fi  crescut  cu  o altă  condiţionare  care  a 
fost  la  fel  de  importantă,  aceea  de  „a  face  banii  să  muncească 
pentru  dumneavoastră". 

Fără  îndoială,  este  important  să  munciţi  din  greu,  însă  doar 
acest  lucru  nu  vă  va  îmbogăţi  niciodată.  De  unde  ştim  asta  ? 
Priviţi  lumea  care  vă  înconjoară.  Sunt  milioane  — - ba  nu,  chiar 
miliarde  — de  oameni  care  slugăresc,  rupându-şi  spatele  toată 
ziua  şi  chiar  toată  noaptea.  Sunt  ei  bogaţi  ? Nu ! Sunt  bogaţi  cei 
mai  mulţi  dintre  ei  ? Nu ! Au  ajuns  măcar  câţiva  bogaţi  ? Nu ! 
Cei  mai  mulţi  sunt  faliţi  sau  pe  aproape.  Pe  de  altă  parte,  pe 
cine  vedeţi  lăfăindu-se  prin  cluburile  selecte  din  toată  lumea  ? 
Cine  îşi  petrece  după-amiezele  jucând  golf,  tenis  sau  navi- 
gând? Cine  îşi  petrece  zilele  la  cumpărături,  şi  săptămâni 
întregi  în  vacanţe  ? Vă  dau  trei  încercări  ca  să  ghiciţi  şi  nu  le 
; pun  la  socoteală  pe  primele  două.  Bogaţii,  cine  altcineva ! Aşa 

că,  s-o  spunem  pe  cea  dreaptă:  ideea  că  trebuie  să  munceşti  din 
greu  pentru  a fi  bogat  este  fantezistă ! 

Vechea  etică  a muncii  la  protestanţi  spune  că  „munca  în 
valoare  de  un  dolar  este  plătită  cu  un  dolar".  Nu  este  nimic  în 
neregulă  cu  acest  proverb,  cu  excepţia  faptului  că  uită  să  ne 
spună  ce  să  facem  cu  acel  „dolar  plătit".  A şti  ce  să  faci  cu  acel 
dolar  reprezintă  diferenţa  dintre  a lucra  din  greu  şi  a lucra  cu  cap. 

Oamenii  bogaţi  îşi  pot  petrece  zilele  distrându-se  şi  rela- 
xându-se,  deoarece  ei  muncesc  cu  cap.  Ei  înţeleg  şi  folosesc 
principiul  pârghiilor.  Angajează  alţi  oameni  care  să  muncească 
pentru  ei  şi-şi  pun  banii  la  treabă. 

într-adevăr,  vă  spun  din  proprie  experienţă  că  trebuie  să 
munciţi  din  greu  pentru  banii  dumneavoastră.  Cu  toate  acestea, 
pentru  bogaţi  este  doar  o situaţie  temporară.  Pentru  cei  săraci, 
este  o situaţie  permanentă.  Oamenii  bogaţi  înţeleg  că  trebuie  să 
munceşti  din  greu  până  în  momentul  în  care  banii  vor  munci 
destul  de  mult  pentru  a le  lua  locul.  Ei  sunt  conştienţi  de  urmă- 
torul lucru:  cu  cât  banii  dumneavoastră  muncesc  mai  multy  cu 
atât  mai  puţin  trebuie  să  munciţi  dumneavoastră. 

Ţineţi  minte:  banii  dumneavoastră  înseamnă  energie.  Cei 
mai  mulţi  oameni  investesc  energie  în  muncă  şi  scot  energia 
din  bani.  Oamenii  care  şi-au  dobândit  independenţa  financiară 
au  învăţat  cum  să-şi  înlocuiască  energia  investită  în  muncă  cu 
alte  forme  de  energie.  Aceste  forme  presupun  munca  altor 
oameni,  munca  sistemelor  de  afaceri  sau  munca  investiţiilor  de 
capital. 

Repet,  mai  întâi  trebuie  să  munciţi  din  greu  pentru  bani, 
apoi  să  lăsaţi  banii  să  muncească  din  greu  pentru  dumnea- 
voastră. 

Atunci  când  este  vorba  de  jocul  banilor,  cei  mai  mulţi 
oameni  nu  au  nicio  idee  de  ce  este  nevoie  pentru  a câştiga.  Care 
este  ţelul  dumneavoastră?  Când  câştigaţi  acest  joc?  Ţintiţi  să 
aveţi  trei  mese  bogate  pe  zi,  să  aveţi  un  venit  anual  de  100  000  $, 
să  deveniţi  milionar  sau  să  deveniţi  multimilionar?  Ceea  ce 
predăm  la  Millionaire  Mind  Intensive  Seminar  este  că  scopul 
jocului  banilor  este:  „Niciodată  nu  va  mai  trebui  să  munciţi... 

decât  dacă  doriţi  să  o faceţi",  iar  dacă  munciţi,  să  munciţi 
„pentru  că  aşa  doriţi,  nu  pentru  că  este  necesar". 

Cu  alte  cuvinte,  ţelul  este  de  a deveni  „independent  finan- 
ciar" cât  mai  curând  posibil.  Definiţia  pe  care  eu  o dau  inde- 
pendenţei financiare  este  simplă:  reprezintă  capacitatea  de  a 
trăi  în  stilul  de  viaţă  pe  care  îl  doriţi  fără  a mai  trebui  să  mun- 
ciţi sau  să  vă  bizuiţi  pe  altcineva  pentru  bani. 

Există  posibilitatea  de  a vă  dori  un  stil  de  viaţă  costisitor, 
în  acest  caz,  pentru  a fi  „liberi"  veţi  avea  nevoie  să  câştigaţi  o 
grămadă  de  bani  fără  să  munciţi.  Venitul  obţinut  fără  a munci 
îl  numim  venit  pasiv.  Pentru  a câştiga  jocul  banilor,  scopul  este 
de  a obţine  un  venit  pasiv  suficient  de  mare  pentru  a vă  plăti 
stilul  de  viaţă  pe  care  îl  doriţi.  Pe  scurt,  deveniţi  independenţi 
financiar,  dacă  venitul  pasiv  vă  depăşeşte  cheltuielile. 

Am  identificat  două  surse  principale  ale  venitului  pasiv. 
Prima  este  reprezentată  de  „banii  care  lucrează  pentru  dum- 
neavoastră". Aceasta  include  veniturile  provenite  din  instru- 
mente financiare  ca  acţiuni  bursiere,  obligaţiuni  bancare, 
bonuri  de  trezorerie,  pieţe  financiare,  fonduri  mutuale,  ca  şi 
deţinerea  de  ipoteci  sau  alte  active  care  pot  fi  apreciate  ca 
valori  şi  care  pot  fi  lichidate  în  bani  gheaţă. 

Cea  de-a  doua  sursă  majoră  de  venituri  pasive  este  repre- 
zentată de  „afacerea  care  munceşte  pentru  dumneavoastră". 
Aceasta  impune  generarea  de  venituri  continue  din  afaceri  în 
care  nu  este  necesar  să  fiţi  implicaţi  personal  pentru  a manevra 
şi  a produce  un  venit.  Ca  exemple  avem  închirierile  imobiliare; 
drepturile  de  autor  provenite  din  cărţi,  muzică  sau  software; 
licenţe  asupra  ideilor  dumneavoastră;  lansarea  unei  francize; 
deţinerea  de  spaţii  de  depozitare;  deţinerea  de  automate  care 
vând  diverse  mărfuri  sau  alte  automate  care  operează  cu  monede, 
şi  marketingul  în  reţea,  pentru  a numi  doar  câteva.  De  aseme- 
nea, presupune  deschiderea  oricărei  afaceri  sub  soare  sau  sub 
clar  de  lună  care  este  sistematizată  pentru  a lucra  pentru  dum- 
neavoastră. Repet,  este  vorba  de  energie.  Ideea  este  ca  afacerea 
să  lucreze  şi  să  producă  valoare  pentru  oameni,  în  locul  dum- 
neavoastră. 

De  exemplu,  marketingul  în  reţea  este  un  concept  uimitor, 
în  primul  rând,  de  obicei  nu  este  nevoie  să  investiţi  un  capital 
iniţial  mare.  în  al  doilea  rând,  după  momentul  de  început,  în 
care  aţi  muncit,  acest  sistem  vă  permite  să  savuraţi  venitul 
restant  pe  care  continuaţi  să-l  primiţi  (altă  formă  de  venit  care 
nu  presupune  să  munciţi)  an  după  an.  încercaţi  să  obţineţi  aşa 
ceva  dintr-o  muncă  regulată  de  opt  ore ! 

Nu  am  destule  cuvinte  să  accentuez  importanţa  realizării 
structurilor  venitului  pasiv.  Este  simplu.  Fără  venituri  pasive 
nu  puteţi  fi  niciodată  liberi.  Dar,  şi  este  un  foarte  important 
„dar“,  ştiaţi  că  foarte  mulţi  oameni  trec  prin  perioade  extreme 
de  dificile  în  timp  ce  creează  venitul  pasiv  ? Acest  lucru  este 
cauzat  de  trei  motive.  Primul  este  reprezentat  de  condiţionare. 
Cei  mai  mulţi  dintre  noi  am  fost,  de  fapt,  programaţi  să  nu 
câştigăm  un  venit  pasiv.  Ce  ne  spuneau  părinţii  pe  când  aveam 
între  13  şi  16  ani  şi  aveam  nevoie  de  bani?  Ne  spuneau:  „Păi, 
du-te  şi  câştigă  un  venit  pasiv"  ? Mă  îndoiesc ! Pe  cei  mai  mulţi 
i-am  auzit  spunând:  „Du-te  la  muncă",  „Du-te  şi  ia-ţi  o slujbă" 
sau  ceva  în  genul  ăsta.  Am  fost  învăţaţi  să  „muncim"  pentru 
bani,  transformând  venitul  pasiv  în  ceva  anormal  pentru  cei 
mai  mulţi  dintre  noi. 

Cel  de-al  doilea  motiv  este  că  cei  mai  mulţi  dintre  noi  nu 
am  fost  învăţaţi  cum  să  realizăm  venituri  pasive. 

Pe  când  eram  eu  la  şcoală,  nu  se  preda  cursul  de  „101 
Venituri  Pasive".  La  vremea  aceea  am  fost  nevoit  să  lucrez  în 
lemn  şi  în  metal,  astfel  încât  să  realizez  un  suport  de  lumânări 
perfect  pentru  mama  mea.  Şi,  de  vreme  ce  nu  am  învăţat  despre 
realizarea  veniturilor  pasive  la  şcoală,  am  învăţat-o  în  altă 
parte  ? Nu.  Rezultatul  final  este  că  cei  mai  mulţi  dintre  noi  nu 
ştim  prea  multe  despre  aceasta  şi,  prin  urmare,  nu  facem  prea 
multe  în  acest  scop. 

în  cele  din  urmă,  de  vreme  ce  nu  am  avut  vreun  model  în 
acest  sens  sau  nu  am  fost  niciodată  învăţaţi  despre  venitul  pasiv 
şi  investiţii,  nu  le-am  dat  niciodată  prea  multă  atenţie.  în  mare 
măsură  ne-am  bizuit  carierele  şi  alegerile  de  afaceri  pe  gene- 
rarea venitului  salarial.  Nu  aţi  schimba  câteva  dintre  alegerile 

din  cariera  dumneavoastră  dacă  aţi  fi  ştiut  de  la  o vârstă  fra- 
gedă că  ţelul  financiar  principal  îl  reprezintă  realizarea  veni- 
tului pasiv  ? 

întotdeauna  le  sugerez  oamenilor  să  aleagă  sau  să-şi  schimbe 
cariera  în  scopul  găsirii  unui  domeniu  în  care  realizarea  fluxu- 
rilor de  venituri  pasive  să  fie  naturală  şi  relativ  simplă.  Acest 
lucru  este  deosebit  de  important,  pentru  că  foarte  mulţi  oa- 
meni lucrează  în  domeniul  prestărilor  de  servicii,  în  care  tre- 
buie să  fie  prezenţi  personal  pentru  a câştiga  bani.  Nu  este 
nicio  greşeală  dacă  lucraţi  în  domeniul  prestărilor  de  servicii, 
cu  condiţia  să  vă  găsiţi  destul  de  repede  un  cal  în  care  să  inves- 
tiţi şi  care  să  se  descurce  excepţional  de  bine  la  curse,  altfel  veţi 
fi  prinşi  în  cursa  muncii  fără  sfârşit. 

Prin  alegerea  oportunităţilor  de  afaceri  care  produc  venit 
pasiv,  mai  devreme  sau  mai  târziu  veţi  avea  ce  este  mai  bun  din 
ambele  sectoare  — venit  salarial  în  prezent  şi  venit  pasiv  mai 
târziu.  Recitiţi  ce  am  scris  cu  câteva  paragrafe  în  urmă  pentru 
a vedea  nişte  opţiuni  de  afaceri  ce  produc  venit  pasiv  pe  care 
le-am  discutat. 

Din  nefericire,  aproape  toată  lumea  are  un  tipar  financiar 
care  este  setat  pentru  câştigarea  venitului  salarial  şi  împotriva 
venitului  pasiv.  Această  atitudine  va  fi  modificată  radical  după 
ce  urmaţi  Millionaire  Mind  Intensive  Seminar,  unde,  folosind 
tehnici  empirice,  vă  schimbăm  tiparul  financiar,  astfel  încât 
câştigarea  venitului  pasiv  să  fie  un  lucru  normal  şi  pentru  dum- 
neavoastră. 

Oamenii  bogaţi  gândesc  pe  termen  lung.  Ei  îşi  echilibrează 
cheltuielile  actuale  pentru  diferite  plăceri,  cu  investiţiile  pentru 
libertatea  de  mâine.  Săracii  gândesc  pe  termen  scurt.  Ei  îşi  tră- 
iesc viaţa  bizuindu-se  pe  recompensa  imediată.  Oamenii  săraci 
se  folosesc  de  scuza:  „Cum  pot  să  mă  gândesc  la  ziua  de  mâine 
când  abia  pot  supravieţui  astăzi  ?"  Problema  este  că,  în  cele  din 
urmă,  s-ar  putea  ca  mâine  să  nu  devină  astăzi;  dacă  nu  aţi  avut 
grijă  de  problema  de  azi,  şi  mâine  veţi  spune  acelaşi  lucru. 

Pentru  a vă  creşte  averea,  fie  trebuie  să  câştigaţi  mai  mult, 
fie  trebuie  să  trăiţi  mai  puţin.  Nu  văd  să  vă  pună  cineva  un 

pistol  la  tâmplă  pentru  a vă  obliga  să  trăiţi  într-o  anume  casă, 
să  conduceţi  un  anumit  tip  de  maşină,  să  purtaţi  anumite  haine 
sau  să  mâncaţi  anumite  mâncăruri.  Aveţi  puterea  de  a alege. 
Este  vorba  de  priorităţi.  Săracii  aleg  mom^nXMl prezent,  bogaţii 
aleg  echilibruL  Mă  gândesc  la  socrii  mei. 

Părinţii  soţiei  mele  au  deţinut  timp  de  douăzeci  şi  cinci  de 
ani  un  magazin  de  mărunţişuri.  Majoritatea  veniturilor  lor 
provenea  din  vânzările  de  ţigări,  batoane  de  ciocolată,  înghe- 
ţată, gumă  de  mestecat  şi  sucuri.  în  acele  timpuri,  nici  măcar 
nu  vindeau  bilete  de  loterie.  Vânzarea  medie  zilnică  era  de  sub 
un  dolar.  Pe  scurt,  aveam  o afacere  de  „mărunţişuri".  Cu  toate 
acestea,  ei  au  pus  deoparte  mulţi  dintre  aceşti  bănuţi.  Nu  au 
mâncat  în  oraş;  nu  şi-au  cumpărat  haine  elegante;  nu  au  con- 
dus ultimul  model  de  maşină.  Au  trăit  confortabil,  dar  modest, 
şi,  în  cele  din  urmă,  şi-au  plătit  ipoteca  şi  chiar  au  cumpărat 
jumătate  din  complexul  în  care  era  situat  magazinul  lor.  La 
vârsta  de  59  de  ani,  prin  economisire  şi  investirea  „mărunţi- 
şului", socrul  meu  a putut  să  se  pensioneze. 

Nu-mi  place  că  trebuie  să  vă  spun,  dar  de  cele  mai  multe  ori 
cumpărarea  unor  lucruri  pentru  recompensă  imediată  nu 
reprezintă  altceva  decât  o tentativă  inutilă  de  a masca  dezamă- 
girile pe  care  le  resimţiţi  în  viaţă.  Cel  mai  adesea,  „risipirea" 
banilor  pe  care  nu-i  aveţi  provine  din  „cheltuirea"  emoţiilor  pe 
care  le  aveţi.  De  obicei,  acest  sindrom  este  cunoscut  drept  tera- 
pie cu  amănuntul.  Cheltuielile  exagerate  şi  nevoia  de  recom- 
pensare imediată  nu  au  prea  mult  de-a  face  cu  lucrul  pe  care  îl 
cumpăraţi  în  acel  moment  şi  au  totul  în  comun  cu  lipsa  de 
împlinire  pe  care  o resimţiţi  în  viaţa  dumneavoastră.  Desigur, 
cheltuielile  nu  provin  din  emoţiile  pe  care  le  aveţi  în  momentul 
respectiv,  ci  din  tiparul  dumneavoastră  financiar. 

Conform  lui  Natalie,  o altă  cursantă  a noastră,  părinţii  ei 
erau  nişte  zgârciţi  cumpliţi!  Foloseau  cupoane  de  reducere 
pentru  orice.  Mama  ei  avea  un  dosar  plin  de  cupoane,  toate 
sortate  după  categorie.  Tatăl  ei  avea  o maşină  veche  de  cinci- 
sprezece ani,  plină  de  rugină  şi  în  care  lui  Natalie  îi  era  ruşine 
să  fie  văzută,  mai  ales  când  venea  mama  ei  să  o ia  de  la  şcoală. 


De  fiecare  dată  când  se  urca  în  maşină,  Natalie  se  ruga  să  nu  o 
vadă  nimeni.  în  vacanţe,  familia  ei  nu  stătea  niciodată  la  vreun 
hotel  sau  motel;  nu  luau  niciodată  avionul,  ci  conduceau  nenu- 
mărate zile  de-a  lungul  şi  de-a  latul  ţării,  oprindu-se  din  loc  în 
loc  să  doarmă  în  cort,  indiferent  de  condiţii,  în  fiecare  an  1 

Totul  era  „prea  scump".  Judecând  după  modul  în  care  se 
comportau,  Natalie  credea  că  părinţii  ei  erau  faliţi.  Dar  tatăl  ei 
câştiga  anual  75  000  $,  o sumă  care  lui  Natalie  i se  părea  extrem 
de  mare  pe  atunci.  Era  confuză. 

Deoarece  a urât  avariţia  părinţilor  săi,  Natalie  a devenit 
exact  opusul  lor.  Dorea  ca  totul  să  fie  de  cea  mai  înaltă  calitate 
şi  să  fie  scump.  Când  s-a  mutat  de  la  părinţii  ei  şi  a început  să 
trăiască  pe  cont  propriu,  într-o  clipire  de  ochi  a cheltuit  toţi 
banii  pe  care-i  avea  şi  încă  pe  atât  în  plus,  fără  ca  măcar  să-şi 
dea  seama ! 

Natalie  avea  cărţi  de  credit,  diverse  cârduri  de  reduceri  şi  o 
grămadă  de  astfel  de  lucruri.  A golit  tot  ce  se  putea  din  ele  până 
a ajuns  la  punctul  în  care  nu  mai  putea  plăti  nici  măcar  o rată 
minimă!  Atunci  a participat  la  Millionaire  Mind  Intensive 
Seminar  şi  a spus  că  i-a  salvat  viaţa. 

în  momentul  în  care  i-am  identificat  „personalitatea  finan- 
ciară" a lui  Natalie,  s-a  schimbat  întregul  ei  univers.  A recu- 
noscut motivul  pentru  care  şi-a  cheltuit  toţi  banii.  Era  o formă 
de  dezaprobare  faţă  de  zgârcenia  părinţilor  ei.  De  asemenea,  a 
fost  o dovadă  adusă  ei  şi  întregii  lumi  că  nu  era  zgârcită.  De 
când  a urmat  cursul,  cu  tiparul  financiar  modificat,  Natalie 
spune  că  nu  mai  are  nevoie  să-şi  cheltuie  banii  în  moduri 
„stupide". 

Natalie  a povestit  că  se  plimba  de  curând  prin  Mall  şi  a 
observat  o haină  de  blană  maro-deschis,  lucrată  superb,  atâr- 
nată în  vitrina  unuia  dintre  magazinele  ei  favorite.  Imediat  şi-a 
spus : „Haina  aceea  ar  arăta  minunat  pe  tine,  mai  ales  cu  părul 
tău  blond.  Ai  nevoie  de  ea;  nu  ai  o haină  de  iarnă  lungă,  de  cali- 
tate." Aşa  că  a intrat  în  magazin  şi,  pe  când  o încerca,  a obser- 
vat eticheta  cu  preţul:  400  $.  înainte  nu  cheltuise  niciodată  atât 

de  mult  pe  o haină.  Mintea  ei  spunea:  „Şi  ce  dacă,  haina  arată 
senzaţional  pe  tine!  Ia-o.  Vei  câştiga  mai  târziu  aceşti  bani." 

în  acel  moment  a descoperit  cât  de  profund  este  seminarul 
Millionaire  Mind  Intensive.  Aproape  în  acelaşi  moment  în  care 
mintea  ei  sugera  să-şi  cumpere  haina,  o „fişă"  mai  constructivă 
a ieşit  la  iveală  şi  i-a  spus:  „Ai  face  mult  mai  bine  dacă  ai  pune 
cei  patru  sute  de  dolari  în  contul  GIF ! Pentru  ce  ai  nevoie  de 
această  haină?  Ai  deja  o haină  de  iarnă  care  este  suficient  de 
bună  pentru  tine." 

înainte  să-şi  dea  seama,  a pus  imediat  haina  pe  umeraş,  în 
loc  să  o cumpere  chiar  atunci,  aşa  cum  făcea  de  obicei.  Şi  nu  a 
mai  revenit  să  cumpere  haina. 

Natalie  a descoperit  că  fişa  mentală  cu  „recompensarea 
materială"  a fost  înlocuită  cu  fişele  „independenţei  financiare". 
Nu  mai  era  programată  să  cheltuiască.  Acum  ştie  că  este  bine 
să  înveţe  partea  bună  din  ceea  ce  a văzut  la  părinţii  ei  şi  să  eco- 
nomisească bani  şi,  în  acelaşi  timp,  să  se  răsfeţe  cu  lucruri  dră- 
guţe din  contul  pentru  distracţii. 

Atunci  Natalie  şi-a  trimis  părinţii  la  curs,  pentru  a deveni  şi 
ei  mai  echilibraţi.  Este  încântată  să  relateze  că  în  vacanţă  stau 
în  moteluri  (deocamdată,  nu  în  hoteluri),  că  şi-au  cumpărat  o 
maşină  nouă  şi  că,  după  ce  au  învăţat  cum  să  pună  banii  să 
lucreze  pentru  ei,  s-au  pensionat  ca  milionari. 

Acum  Natalie  înţelege  că  nu  este  nevoie  să  fie  atât  de  „zgâr- 
cită" ca  părinţii  ei  pentru  a deveni  milionară.  De  asemenea,  ştie 
că  nu  va  fi  niciodată  independentă  financiar  dacă  îşi  cheltuie 
inconştient  banii,  aşa  cum  făcea  înainte.  Natalie  a spus : „E  uimi- 
tor să  am  sub  control  atât  banii,  cât  şi  mintea." 

Repet,  ideea  este  ca  banii  să  lucreze  din  greu  pentru  dum- 
neavoastră. Cel  puţin  tot  atât  cât  munciţi  dumneavoastră  pentru 
ei;  asta  înseamnă  că  mai  degrabă  trebuie  să  economisiţi  şi  să 
investiţi,  decât  să  vă  faceţi  un  scop  în  viaţă  din  a-i  cheltui  pe 
toţi.  Aproape  că  este  caraghios:  bogaţii  au  o grămadă  de  bani 
şi  cheltuie  puţin,  în  timp  ce  săracii  au  puţini  bani  şi  cheltuie 
mult. 


Făcând  o comparaţie  între  termenul  lung  şi  cel  scurt : săracii 
muncesc  pentru  a câştiga  bani  pentru  traiul  de  azi,  în  timp  ce 
bogaţii  muncesc  pentru  a câştiga  banii  de  investiţii:  acestea  îi 
j vor  întreţine  în  viitor. 

Bogaţii  cumpără  bunuri  care  au  potenţialul  de  a li  se  mări 
valoarea.  Săracii  cumpără  lucruri  cărora  li  se  va  micşora  valoa- 
5 rea.  Bogaţii  colecţionează  terenuri.  Săracii  colecţionează  chi- 
tanţe. 

■ Vă  spun  acelaşi  lucru  pe  care  îl  spun  copiilor  mei:  „Faceţi 
investiţii  imobiliare."  Cel  mai  bine  este  dacă  puteţi  achiziţiona 
proprietăţi  care  pot  realiza  un  flux  bănesc  pozitiv,  dar  din  punc- 
tul meu  de  vedere  orice  investiţie  imobiliară  este  mai  bună 

^ decât  nicio  astfel  de  investiţie.  Desigur,  afacerile  imobiliare  au 
1 perioade  bune  şi  rele,  dar  în  cele  din  urmă,  fie  peste  zece,  două- 
; zeci  sau  treizeci  de  ani,  puteţi  paria  că  proprietatea  respectivă 
^ va  valora  cu  mult  mai  mult  decât  astăzi  şi  ar  putea  fi  tot  ceea  ce 
; aveţi  nevoie  pentru  a vă  îmbogăţi. 

Cumpăraţi  ceea  ce  vă  permiteţi  în  acest  moment.  Dacă 

■ pentru  a vă  implica  aveţi  nevoie  de  un  capital  mai  mare,  vă 
? puteţi  asocia  cu  oameni  în  care  aveţi  încredere  sau  pe  care  îi 

cunoaşteţi  bine.  Singura  metodă  de  a da  de  necazuri  cu  afa- 
cerile imobiliare  este  de  a vă  extinde  prea  mult  sau  de  a trebui 
să  vindeţi  într-un  moment  în  care  piaţa  este  la  pământ.  Dacă 
urmaţi  cu  atenţie  sfatul  meu  de  mai  devreme  şi  vă  gestionaţi 
" cu  atenţie  banii,  probabilitatea  ca  aşa  ceva  să  se  întâmple 
va  fi  extrem  de  mică,  mai  degrabă  nulă.  Aşa  cum  se  spune : 
„Nu  aştepta  să  cumperi  imobiliare,  cumpără  imobiliare  şi 
aşteaptă." 

Odată  ce  mai  devreme  v-am  dat  ca  exemplu  pe  socrii  mei, 
este  corect  să  vă  dau  şi  un  exemplu  care-i  priveşte  pe  părinţii 
mei.  Părinţii  mei  nu  erau  săraci,  dar  abia  dacă  se  încadrau  în 
clasa  de  mijloc.  Tatăl  meu  muncea  extrem  de  mult,  iar  mama 
nu  era  fizic  suficient  de  sănătoasă,  astfel  încât  a rămas  acasă  să 
aibă  grijă  de  copii.  Tata  era  tâmplar  şi  a descoperit  că  toţi  con- 
structorii care-1  angajau  dezvoltau  potenţialul  terenurilor  pe 
care  le  achiziţionaseră  cu  mulţi  ani  înainte.  De  asemenea, 

a observat  că  acei  oameni  erau  cu  adevărat  bogaţi.  Astfel  că 
părinţii  mei  au  economisit  bănuţ  lângă  bănuţ  până  au  strâns 
suficient  pentru  a cumpăra  un  teren  de  un  hectar,  cam  la  30  de 
kilometri  depărtare  de  oraşul  în  care  locuiau.  I-a  costat  60  000  $. 
Zece  ani  mai  târziu,  un  întreprinzător  s-a  hotărât  să  constru- 
iască un  mare  magazin  pe  acea  parcelă  de  pământ.  Părinţii  mei 
au  vândut-o  cu  600  000  $.  Scăzând  investiţia  lor  iniţială,  este 
un  câştig  mediu  de  54  000  $ pe  an  de  la  momentul  investiţiei,  la 
vremea  în  care  tatăl  meu  câştiga  din  slujba  lui  între  15  000  $ şi 
20  000  $ pe  an.  Bineînţeles  că  acum  s-au  pensionat  şi  trăiesc 
confortabil,  dar  vă  garantez  că  fără  achiziţionarea  şi  vânzarea 
acelei  proprietăţi  ar  fi  supravieţuit  doar  făcând  economii  la 
sânge.  Mulţumesc  lui  Dumneazeu  că  tata  a recunoscut  pu- 
terea investiţiei  şi  mai  ales  valoarea  investiţiei  în  imobiliare. 
Acum  ştiţi  de  ce  achiziţionez  terenuri. 

în  timp  ce  săracii  văd  într-un  dolar  doar  un  dolar  cu  care 
pot  cumpăra  ceva  ce  doresc  acum,  bogaţii  văd  în  fiecare  dolar 
o „sămânţă*^  care  poate  fi  plantată  pentru  a câştiga  o sută  de 
dolari,  care  pot  fi  replantaţi  pentru  a mai  câştiga  o mie  de 
dolari.  Gândiţi-vă  la  asta.  Fiecare  dolar  pe  care  îl  cheltuiţi 
astăzi  s-ar  putea  ca  mâine  să  vă  coste  o mie  de  dolari.  Personal, 
consider  fiecare  dintre  dolarii  pe  care  îi  am  drept  „soldaţi"  ai 
investiţiilor,  misiunea  lor  fiind  „libertatea".  Este  inutil  să  mai 
spun  că  am  mare  grijă  de  „luptătorii  libertăţii"  şi  nu  scap  de  ei 
repede  sau  cu  uşurinţă. 

PRINCIPIU  AL  PROSPERITĂŢII: 

Bogaţii  văd  în  fiecare  dolar  o „sămânţă"  care  poate  fi  plan- 
tată pentru  a câştiga  o sută  de  dolari,  care  pot  fi  replantaţi 
pentru  a mai  câştiga  o mie  de  dolari. 


Şmecheria  este  să  vă  educaţi  în  acest  sens,  să  învăţaţi  despre 
investiţii.  Familiarizaţi-vă  cu  numeroasele  mijloace  de  inves- 
tiţii şi  instrumente  financiare,  cum  ar  fi  afacerile  imobiliare, 


ipotecile,  acţiunile,  fondurile,  schimburile  valutare,  practic 
întreaga  scală.  Apoi  alegeţi  un  domeniu  principal  de  acţiune  în 
care  să  deveniţi  expert.  începeţi  să  investiţi  în  acel  domeniu  şi, 
mai  târziu,  începeţi  să  vă  diversificaţi  aria  de  acţiune. 

Concluzia  este  că:  oamenii  săraci  muncesc  din  greu  şi-şi 
cheltuie  toţi  banii,  ceea  ce-i  determină  să  fie  nevoiţi  să  mun- 
cească din  greu  pentru  totdeauna.  Oamenii  bogaţi  muncesc 
din  greu,  economisesc  şi  apoi  îşi  investesc  banii,  astfel  încât  să 
nu  mai  fie  niciodată  nevoiţi  să  muncească  iarăşi  din  greu. 

DECLARAŢIE:  Puneţi-vă  mâna  pe  inimă  şi  spuneţi... 

„ Banii  mei  muncesc  din  greu  pentru  mine  şi-mi  aduc  din  ce 
în  ce  mai  mulţi  bani^^ 

Atingeţi-vă  capul  şi  spuneţi . . . 

yyAm  o minte  de  milionar  T 

ACŢIUNI  ALE  MINŢII  DE  MILIONAR 

1.  Educaţi-vă.  Investiţi  în  seminarii.  Citiţi  lunar  cel  puţin 

o carte  de  investiţii.  Citiţi  reviste  precum  Money^  ForbeSy 
Barron's  sau  Wall  Street  Journal,  Nu  vă  sugerez  să  le 
urmaţi  sfaturile,  vă  propun  să  vă  familiarizaţi  cu  opţiunile 
financiare  care  există  pe  piaţă.  Apoi  alegeţi  un  domeniu 
în  care  să  deveniţi  expert  şi  începeţi  să  investiţi  în  acel 
domeniu. 

2.  Mutaţi-vă  atenţia  de  la  venitul  „activ"  asupra  venitului 
„pasiv".  Enumeraţi  cel  puţin  trei  strategii  specifice  prin 
care  puteţi  realiza  un  venit  fără  a munci,  fie  prin  investiţii, 
fie  printr-o  afacere.  începeţi  cercetările  şi  apoi  acţionaţi 
conform  acestor  strategii. 

3.  Nu  aşteptaţi  prea  mult  până  să  investiţi  în  afaceri  imobiliare. 
Cumpăraţi  imobiliare  şi  aşteptaţi, 

AL  ŞAISPREZECELEA  DOSAR  AL  PROSPERITĂŢII 

Bogaţii  trec  la  acţiune  în  pofida  fricii. 

Săracii  lasă  teama  să-i  oprească. 


Mai  devreme  în  această  carte  am  discutat  despre  Procesul 
exprimării.  Haideţi  să  recapitulăm  formula:  gândurile  conduc 
la  sentimente,  sentimentele  determină  acţiuni,  acţiunile  duc  la 
rezultate. 

Milioane  de  oameni  „se  gândesc"  să  se  îmbogăţească;  mii  şi 
mii  de  oameni  recurg  la  afirmaţii,  vizualizări  şi  meditaţie 
pentru  a se  îmbogăţi.  Şi  eu  meditez  aproape  în  fiecare  zi. 
Şi  totuşi  încă  nu  mi  s-a  întâmplat  să  stau  liniştit  meditând  şi 
vizualizând  şi  să-mi  cadă  în  cap  un  sac  cu  bani.  Cred  că  fac 
parte  dintre  acei  nenorocoşi  care,  de  fapt,  trebuie  s^facă  ceva 
pentru  a avea  succes. 

Afirmaţiile,  meditaţiile  şi  vizualizările  sunt  cu  toate  nişte 
unelte  minunate,  dar  din  ceea  ce  pot  să  spun  eu,  niciuna  nu  vă 
va  aduce  prin  ea  însăşi  bani  reali.  In  lumea  reală  aveţi  nevoie  să 
recurgeţi  la  „acţiune"  reală  pentru  a avea  succes.  De  ce  este  atât 
de  importantă  acţiunea  ? 

Să  revenim  la  procesul  nostru  de  exprimare.  Fiţi  atenţi  la 
gânduri  şi  sentimente.  Fac  parte  din  lumea  interioară  sau  din 
cea  exterioară?  Din  lumea  interioară.  Acum,  priviţi  rezulta- 
tele. Fac  ele  parte  din  lumea  interioară  sau  din  cea  exterioară? 
Din  lumea  exterioară.  Aceasta  înseamnă  că  acţiunea  este  „pun- 
tea" dintre  lumea  interioară  şi  cea  exterioară. 

PRINCIPIU  AL  PROSPERITĂŢII: 

Acţiunea  este  „puntea"  dintre  lumea  interioară  şi  cea  exte- 
rioară. 


în  acest  mod,  dacă  acţiunea  este  atât  de  importantă,  ce  ne 
împiedică  să  acţionăm  aşa  cum  credem  de  cuviinţă  ? 


Teama ! 

Teama,  şovăiala  şi  grija  reprezintă  unele  dintre  cele  mai 
mari  obstacole,  nu  numai  pentru  obţinerea  succesului,  dar  şi 
a fericirii.  Prin  urmare,  una  dintre  cele  mai  mari  diferenţe  între 
a fi  bogat  şi  a fi  sărac  este  hotărârea  de  a acţiona  în  ciuda  teme- 
rilor. Săracii  lasă  teama  să-i  oprească. 

Susan  Jeffers  chiar  a scris  o carte  fantastică  despre  acest 
subiect,  numită  Feel  the  Fear  and  Do  It  Anyway  (Trăieşte 
teama  şi  acţionează  orice-arfi)  Aşteptarea  momentului  în  care 
sentimentul  de  teamă  dispare  sau  scade  pentru  a acţiona  este 
cea  mai  mare  greşeală  pe  care  o face  majoritatea  oamenilor. 

De  obicei,  aceşti  oameni  aşteaptă  la  nesfârşit. 

Unul  dintre  cele  mai  populare  programe  pe  care  le  predăm 
este  „Tabăra  de  Antrenament  a Războinicului  Iluminat", 
în  cursul  acestui  antrenament,  explicăm  că  un  adevărat  război- 
nic poate  „îmblânzi  şarpele  fricii".  Aceasta  nu  înseamnă  să 
ucideţi  şarpele.  Nu  înseamnă  să  scăpaţi  de  cobră  şi  în  mod 
sigur  nu  înseamnă  să  fugiţi  din  faţa  şarpelui.  înseamnă  să  „îm- 
blânziţi" şarpele. 

PRINCIPIU  AL  PROSPERITĂŢII: 

Un  adevărat  războinic  îşi  poate  învinge  teama  „îmblânzind 
şarpele  fricii". 


Este  obligatoriu  să  înţelegeţi  că,  pentru  a reuşi,  nu  este 
necesar  să  încercaţi  să  scăpaţi  de  teamă.  Oamenii  bogaţi  şi  cu 
succes  au  şi  temeri,  îndoieli  şi  oamenii  bogaţi  şi  cu  succes  au 
griji.  Doar  că  ei  nu  lasă  aceste  sentimente  să-i  oprească.  Oa- 
menii fără  succes  au  temeri,  îndoieli  şi  griji,  însă  ei  permit  aces- 
tor sentimente  să-i  oprească. 

PRINCIPIU  AL  PROSPERITĂŢII: 

Pentru  a reuşi,  nu  este  necesar  să  încercaţi  să  scăpaţi  de 
teamă. 


Deoarece  suntem  fiinţe  ale  obişnuinţei,  trebuie  să  ne  antre- 
năm să  acţionăm  în  pofida  temerilor,  a îndoielilor,  a grijilor, 
a nesiguranţei,  a inconvenientelor,  a disconfortului  şi  chiar  să 
ne  obişnuim  să  acţionăm  atunci  când  nu  suntem  în  dispoziţia 
de  a acţiona. 

îmi  amintesc  că  eram  în  Seattle  şi  predam  un  seminar  de 
seară  când,  aproape  de  final,  i-am  anunţat  pe  cei  prezenţi 
despre  următorul  curs  disponibil,  cu  durata  de  trei  zile,  care 
urma  să  aibă  loc  în  Vancouver. 

Un  individ  s-a  ridicat  şi  a spus : „Harv,  cel  puţin  o duzină 
dintre  cunoscuţii  mei,  rude  şi  prieteni,  au  urmat  acest  curs,  iar 
rezultatele  au  fost  absolut  extraordinare.  Fiecare  dintre  ei  este 
de  cel  puţin  zece  ori  mai  fericit  decât  înainte  şi  toţi  sunt  pe 
calea  spre  succesul  financiar.  Toţi  au  spus  că  le-a  schimbat  viaţa 
şi,  dacă  ai  ţine  cursul  în  Seattle,  categoric  aş  participa  şi  eu." 

I-am  mulţumit  pentru  declaraţia  lui  şi  apoi  l-am  întrebat 
dacă  era  dispus  să  participe  la  un  instructaj.  A fost  de  acord  şi 
atunci  i-am  spus:  „Am  doar  cinci  cuvinte  să-ţi  spun."  A între- 
bat vesel:  „Şi  care  ar  fi  acelea?"  La  care,  i-am  răspuns  concis: 
„ Eşti  al  naibii  de  falit  T 

Apoi  l-am  întrebat  care  era  situaţia  sa  financiară.  A răspuns 
docil  şi  cam  încurcat : „Nu  prea  bună."  Bineînţeles  că  am  repli- 
cat: „Nu  e nevoie  să  continui",  apoi  am  început  să  declam  în 
faţa  adunării : „Câte  piedici  puteţi  găsi  dacă  pentru  a face  un 
lucru  care  vă  este  necesar  şi  pe  care  doriţi  să-l  faceţi  vă  lăsaţi 
opriţi  de  trei  ore  de  condus  sau  de  un  zbor  de  trei  ore  sau  de  o 
călătorie  de  trei  zile?  Iată  cel  mai  evident  răspuns:  oricâte! 
Orice  vă  va  opri.  Nu  din  cauza  dimensiunii  provocării,  ci  din 
cauza  limitelor  dumneavoastră!" 

Am  continuat:  „Este  simplu,  fie  sunteţi  o persoană  care  va 
fi  oprită  de  orice,  fie  sunteţi  o persoană  care  nu  va  putea  fi 
oprită.  Dumneavoastră  alegeţi.  Dacă  doriţi  să  faceţi  avere  sau 
să  aveţi  orice  altă  formă  de  succes,  trebuie  să  fiţi  un  războinic. 
Trebuie  să  fiţi  dornici  de  a face  tot  ceea  ce  este  necesar.  Trebuie 
să  vă  « antrenaţi  » pentru  a nu  vă  lăsa  opriţi  de  nimic. 

Nu  este  întotdeauna  convenabil  să  devii  bogat.  A deveni 
bogat  nu  este  întotdeauna  uşor.  De  fapt,  a te  îmbogăţi  poate  fi 
al  naibii  de  greu.  Şi  ce-i  cu  asta,  veţi  întreba  dumneavoastră. 
Unul  dintre  principiile  de  bază  ale  « războinicului  iluminat » 
stabileşte  că  « dacă  sunteţi  dispuşi  să  faceţi  numai  ceea  ce  este 
uşor,  viaţa  va  fi  dificilă.  Dar,  dacă  sunteţi  dispuşi  să  faceţi  ceea 
ce  este  greu,  viaţa  poate  fi  uşoară. » Oamenii  bogaţi  nu-şi 
bazează  acţiunile  pe  ceea  ce  este  uşor  şi  convenabil;  acest  mod 
de  viaţă  este  rezervat  oamenilor  săraci  şi  majorităţii  celor  din 
clasa  de  mijloc." 

PRINCIPIU  AL  PROSPERITĂŢII: 

Dacă  sunteţi  dispuşi  să  faceţi  numai  ceea  ce  este  uşor,  viaţa 
va  fi  dificilă.  Dar  dacă  sunteţi  dispuşi  să  faceţi  ceea  ce  este 
greu,  viaţa  va  fi  uşoară. 


Tirada  de  la  seminarul  respectiv  se  sfârşise.  Mulţimea  era 
tăcută. 

Mai  târziu,  individul  care  a declanşat  discuţia  a venit  şi  mi-a 
mulţumit  călduros  pentru  că  „i-am  deschis  ochii".  Bineînţeles 
că  s-a  înscris  la  curs  (chiar  dacă  avea  loc  la  Vancouver),  dar 
ceea  ce  a fost  cu  adevărat  nostim  s-a  petrecut  în  momentul 
plecării  mele,  când  l-am  auzit  pe  individ  vorbind  la  telefon. 
El  reproducea  entuziasmat  unuia  dintre  prietenii  de  la  celălalt 
capăt  al  firului  discursul  pe  care  tocmai  i-1  prezentasem.  Presu- 
pun că  a funcţionat,  pentru  că  în  ziua  următoare  a sunat  pentru 
încă  trei  înscrieri.  Erau  cu  toţii  de  pe  Coasta  de  Est ...  şi  veneau 
cu  toţii  la  Vancouver! 

Acum,  că  ne-am  referit  la  inconveniente,  care  este  pro- 
blema disconfortului  ? De  ce  este  atât  de  importantă  acţiunea 
întreprinsă  în  pofida  oricărui  disconfort  ? Deoarece  acum  sun- 
teţi în  zona  „confortabilă".  Dacă  doriţi  să  ajungeţi  la  un  alt 
nivel  în  viaţă,  trebuie  să  spargeţi  această  zonă  de  confort  şi  să 
exersaţi  realizarea  unor  lucruri  care  nu  sunt  confortabile. 

Să  presupunem  că  în  prezent  duceţi  o viaţă  de  nivel  5 şi 
doriţi  să  vă  mutaţi  viaţa  la  nivelul  10.  Nivelul  5 sau  unul  mai 
mic  sunt  situate  în  interiorul  zonei  de  confort,  dar  nivelul  6 sau 
unul  mai  mare  se  află  în  afara  cutiei,  în  zona  dumneavoastră  de 
„disconfort".  Aceasta  înseamnă  că,  pentru  a ajunge  de  la  o 
viaţă  de  nivelul  5 la  o viaţă  de  nivel  10,  va  trebui  să  traversaţi 
zona  de  disconfort. 

Oamenii  săraci  şi  majoritatea  celor  din  clasa  de  mijloc  nu 
sunt  dispuşi  să  trăiască  inconfortabil.  Reamintiţi-vă,  confortul 
este  principala  prioritate  din  viaţa  lor.  Dar  permiteţi-mi  să  vă 
spun  un  secret  pe  care  îl  ştiu  doar  cei  bogaţi  şi  cu  succes : starea 
confortabilă  este  mult  supraevaluată.  Confortul  vă  face  să 
vă  simţiţi  plăcut,  la  căldurică  şi  în  siguranţă,  dar  nu  vă  permite 
să  vă  dezvoltaţi.  Pentru  a vă  dezvolta  ca  persoană  trebuie  să 
vă  dilataţi  zona  de  confort.  De  fapt,  singurele  momente  în  care 
vă  puteţi  dezvolta  sunt  cele  în  care  vă  aflaţi  în  afara  zonei 
de  confort. 

Permiteţi-mi  să  vă  pun  o întrebare.  Cum  a fost  prima  dată 
când  aţi  încercat  ceva  nou:  confortabil  sau  inconfortabil? 
De  obicei,  inconfortabil.  Dar  ce  s-a  întâmplat  după  aceea  ? 
Pe  măsură  ce  aţi  continuat  să  faceţi  acea  acţiune,  a devenit  din 
ce  în  ce  mai  confortabilă,  nu-i  aşa  ? Aşa  merg  lucrurile.  Totul 
este  inconfortabil  la  început,  dar  dacă  vă  ţineţi  de  treabă  şi  con- 
tinuaţi, în  cele  din  urmă  veţi  traversa  zona  de  disconfort  şi  veţi 
reuşi.  Atunci  veţi  ajunge  într-o  zonă  de  confort  nouă,  mărită, 
ceea  ce  înseamnă  că  aţi  devenit  o persoană  superioară. 

Repet,  singurul  moment  în  care  vă  dezvoltaţi  cu  adevărat 
este  cel  în  care  nu  vă  aflaţi  în  zona  de  confort.  De  acum  încolo, 
de  câte  ori  vă  simţiţi  inconfortabil,  în  loc  să  vă  retrageţi  în  zona 


dumneavoastră  de  confort,  puneţi-vă  înapoi  pe  drum  şi  spu- 
neţi: „Trebuie  să  mă  dezvolt"  şi  mergeţi  înainte. 

PRINCIPIU  AL  PROSPERITĂŢII: 

Singurul  moment  în  care  vă  dezvoltaţi  cu  adevărat  este  cel 
în  care  nu  vă  aflaţi  în  zona  de  confort. 


Dacă  doriţi  să  fiţi  bogat  şi  să  aveţi  succes,  mai  bine  v-aţi 
obişnui  să  nu  vă  simţiţi  confortabil.  Exersaţi  în  mod  conştient 
trecerea  în  zona  dumneavoastră  de  disconfort  şi  puneţi  în 
practică  ceea  ce  vă  produce  teamă.  Iată  o ecuaţie  pe  care  doresc 
să  v-o  reamintiţi  tot  restul  vieţii:  ZC  = ZB. 

Iată  semnificaţia:  „zona  de  confort"  este  egală  cu  „zona  de 

bogăţie". 

Prin  extinderea  zonei  de  confort,  vă  veţi  creşte  mărimea 
venitului  şi  sfera  dumneavoastră  de  prosperitate.  Cu  cât  vă 
simţiţi  mai  confortabil,  cu  atât  veţi  fi  mai  puţin  dispus  să  vă 
asumaţi  riscuri,  să  profitaţi  de  oportunităţi,  să  întâlniţi  oameni 
şi  să  încercaţi  strategii.  Mi-aţi  înţeles  punctul  de  vedere? 
Cu  cât  confortul  devine  prioritar,  cu  atât  sunteţi  mai  blocaţi  de 
teamă. 

Dimpotrivă,  dacă  doriţi  să  vă  „extindeţi"  propria  persoană, 
vă  veţi  dezvolta  zona  oportunităţilor,  fapt  care  vă  va  permite 
să  atrageţi  şi  să  menţineţi  un  venit  şi  o avere  mai  mare.  Repet, 
atunci  când  aveţi  un  „container"  mare  (zona  de  confort),  uni- 
versul se  va  grăbi  să  umple  spaţiul.  Oamenii  bogaţi  şi  plini  de 
succes  au  o zonă  de  confort  mare  şi  şi-o  lărgesc  continuu 
pentru  a fi  capabili  să  atragă  şi  să  menţină  o avere  cât  mai  mare. 

Nimeni  nu  a murit  din  cauza  disconfortului;  cu  toate  aces- 
tea, în  numele  confortului  au  fost  distruse  mai  multe  idei, 
oportunităţi,  acţiuni  şi  mai  multe  progrese  decât  în  numele 
a orice  altceva.  Confortul  ucide ! Dacă  ţelul  dumneavoastră  în 
viaţă  este  confortul,  vă  garantez  două  lucruri.  Primul  este  că 

nu  veţi  fi  niciodată  bogaţi.  Al  doilea  este  că  nu  veţi  fi  niciodată 
fericiţi.  Fericirea  nu  provine  din  trăirea  unei  vieţi  temperate, 
întrebându-vă  mereu  cum  ar  fi  putut  fi.  Fericirea  vine  ca  rezul- 
tat al  existenţei  în  starea  noastră  naturală  de  dezvoltare  şi  al 
trăirii  la  potenţialul  nostru  maxim. 

încercaţi  acest  lucru.  în  loc  să  vă  „micşoraţi"  şi  să  vă  retra- 
geţi  către  siguranţă,  data  viitoare  când  vă  simţiţi  inconfortabil, 
nesigur  sau  temător  mergeţi  înainte.  Observaţi  şi  reţineţi  sen- 
timentele de  disconfort,  recunoscându-le  drept  ceea  ce  sunt, 
doar  nişte  sentimente,  care  nu  au  puterea  de  a vă  opri.  Dacă  o 
să  continuaţi  cu  îndârjire,  în  pofida  disconfortului,  în  cele  din 
urmă  vă  veţi  atinge  scopul. 

Nu  contează  dacă  sentimentele  de  disconfort  scad  în  inten- 
sitate. De  fapt,  atunci  când  se  ameliorează  luaţi-o  ca  pe  un 
semnal  de  a vă  muta  mai  departe  obiectivul,  deoarece  în 
momentul  în  care  aţi  atins  confortul  v-aţi  oprit  dezvoltarea. 
Repet,  pentru  a vă  dezvolta  la  întregul  potenţial,  întotdeauna 
trebuie  să  trăiţi  la  marginea  „cutiei"  dumneavoastră. 

Şi  pentru  că  suntem  creaturi  ale  obişnuinţei,  trebuie  să 
exersăm.  Vă  implor,  exersaţi  punerea  în  practică  a acţiunilor  în 
pofida  fricii,  a inconvenientelor,  disconfortului,  exersaţi  chiar 
şi  în  momentele  în  care  nu  aveţi  dispoziţia  necesară.  Făcând 
aceasta,  vă  veţi  deplasa  repede  la  un  alt  nivel  al  vieţii.  De-a 
lungul  drumului,  asiguraţi-vă  că  vă  verificaţi  contul  bancar, 
deoarece,  vă  garantez,  va  creşte  şi  el  rapid. 

în  cursul  seminariilor  de  seară,  când  ajung  la  acest  moment, 
întreb  audienţa:  „Câţi  dintre  dumneavoastră  sunt  dispuşi  să 
exerseze  un  rol  în  pofida  fricii  sau  disconfortului  ?"  De  obicei, 
toată  lumea  ridică  mâna  (probabil  pentru  că  le  este  o teamă 
de  moarte  că  am  să  „aleg"  pe  unul  dintre  ei).  Atunci  spun: 
„Cuvintele  nu  înseamnă  mare  lucru ! Haideţi  să  vedem  dacă 
vorbiţi  serios."  Scot  apoi  o săgeată  de  lemn  cu  vârful  de  oţel  şi 
le  spun  că,  pentru  a exersa  această  disciplină,  vor  trebui  să 
frângă  această  săgeată  cu  gâtul.  Apoi  le  demonstrez  cum  vârful 
de  oţel  intră  în  părţile  moi  ale  gâtului  în  timp  ce  altă  persoană 
ţine  celălalt  capăt  al  săgeţii  cu  palma  bine  întinsă.  Ideea  este  de 


a intra  drept  în  săgeată  şi  a o rupe  folosindu-vă  doar  gâtul, 
înainte  de  a vi-1  străpunge  şi  a ieşi  prin  ceafă. 

în  acest  moment  majoritatea  oamenilor  sunt  şocaţi.  Uneori 
aleg  un  voluntar  pentru  a face  acest  exerciţiu,  alteori  dau  câte  o 
săgeată  fiecărui  participant.  Am  avut  audienţe  în  care  peste  o 
mie  de  oameni  rupeau  săgeţi ! 

Poate  fi  depăşită  această  teamă?  Da.  Este  înfricoşător? 
Puteţi  fi  siguri.  Este  inconfortabil  ? Desigur.  Dar  repet,  ideea 
este  de  nu  vă  lăsa  opriţi  de  teamă  şi  de  disconfort.  Ideea  este  de 
a exersa,  de  a vă  antrena  pentru  a face  ceea  ce  este  necesar  şi 
pentru  a acţiona  în  pofida  oricărui  lucru  care  ar  putea  sta  în 
calea  dumneavoastră. 

Vă  întrebaţi  dacă  sunt  mulţi  cei  care  reuşesc  să  frângă 
săgeata?  Da,  toţi  cei  care  se  implică  100%  o rup.  Cu  toate  aces- 
tea, cei  care  se  mobilizează  lent,  fără  convingere,  nu  reuşesc. 

După  exerciţiul  cu  săgeata  întreb:  „Câţi  dintre  dumnea- 
voastră au  descoperit  că  săgeata  este  mai  uşor  de  rupt  fizic 
decât  îşi  închipuia  mintea  dumneavoastră  ?"  Toţi  sunt  de  acord 
că,  de  fapt,  a fost  mult  mai  uşor  decât  ar  fi  crezut-o.  De  ce  se 
întâmplă  aşa  ? Acum  veţi  afla  una  dintre  cele  mai  importante 
lecţii  pe  care  le  veţi  învăţa  vreodată. 

Mintea  dumneavoastră  este  cea  mai  mare  scenaristă  de 
telenovele  din  istorie.  Inventează  poveşti  incredibile,  bazate  de 
obicei  pe  drame  şi  dezastre,  despre  lucruri  care  nu  s-au  întâm- 
plat vreodată  şi  probabil  nici  nu  se  vor  întâmpla.  Mark  Twain 
a spus-o  cel  mai  bine:  „în  viaţa  mea  am  avut  mii  de  probleme, 
dintre  care  majoritatea  nu  s-au  întâmplat  cu  adevărat." 

Unul  dintre  cele  mai  importante  lucruri  pe  care  puteţi  să  le 
înţelegeţi  la  un  moment  dat  este  că  dumneavoastră  nu  sunteţi 
mintea  dumneavoastră.  Aveţi  dimensiuni  mult  mai  mari  şi 
sunteţi  mai  valoros  decât  propria  minte,  luată  separat.  Mintea 
este  o parte  din  dumneavoastră  tot  aşa  cum  mâna  este  o parte 
din  dumneavoastră. 

Iată  o întrebare  care  vă  poate  pune  pe  gânduri:  cum  ar  fi 
dacă  aţi  avea  o mână  care  ar  fi  exact  ca  mintea  dumneavoastră  ? 
Ar  face  tot  felul  de  lucruri  în  acelaşi  timp,  v-ar  bate  mereu  la 

cap  şi  nu  s-ar  opri  niciodată.  Ce  v-aţi  face  cu  ea  ? Cei  mai  mulţi 
oameni  ar  răspunde  ceva  de  genul  „O  tai!“  Dar  mâna  dum- 
neavoastră este  o unealtă  puternică,  aşa  că  de  ce  s-o  tăiaţi  ? Evi- 
dent, adevărata  provocare  este  dacă  doriţi  s-o  controlaţi  şi  s-o 
antrenaţi  să  muncească  pentru  dumneavoastră,  nu  împotrivă. 

Antrenarea  şi  gestionarea  minţii  dumneavoastră  este  cea 
mai  importantă  abilitate  pe  care  o veţi  putea  avea  vreodată, 
atât  în  ceea  ce  priveşte  fericirea,  cât  şi  succesul',  asta  este  exact 
ceea  ce  facem  în  această  carte  şi  vom  continua  să  o realizăm 
dacă  veţi  urma  unul  dintre  programele  noastre. 

PRINCIPIU  AL  PROSPERITĂŢII: 

Antrenarea  şi  gestionarea  minţii  dumneavoastră  este  cea 
mai  importantă  abilitate  pe  care  o veţi  putea  avea  vreodată, 
atât  în  ceea  ce  priveşte  fericirea,  cât  şi  succesul. 


Cum  puteţi  să  vă  antrenaţi  mintea  ? începeţi  prin  a observa. 
Observaţi  modul  în  care  mintea  dumneavoastră  produce  con- 
stant gânduri  care  nu  vă  încurajează  în  obţinerea  bogăţiei  şi 
succesului.  Pe  măsură  ce  le  identificaţi,  puteţi  începe  să  înlo- 
cuiţi în  mod  conştient  aceste  gânduri  descurajatoare  cu  altele 
care  să  vă  susţină.  Unde  găsiţi  aceste  moduri  încurajatoare  de  a 
gândi  ? Chiar  aici,  în  această  carte.  Fiecare  dintre  declaraţiile 
din  această  carte  este  un  mod  de  a gândi  încurajator  şi  plin 
de  succes. 

Adotaţi  aceste  moduri  de  a gândi,  de  a fi  şi  de  a acţiona  ca  şi 
cum  ar  face  parte  din  dumneavoastră.  Nu  trebuie  să  aşteptaţi  o 
invitaţie  specială.  Hotărâţi  chiar  acum  că  viaţa  dumneavoastră 
ar  fi  mai  bună  dacă  aţi  alege  să  gândiţi  în  modurile  pe  care 
le-am  descris  în  această  carte,  în  loc  să  gândiţi  prin  intermediul 
obiceiurilor  mentale  de  autoprotejare  din  trecut.  Din  acest 
moment,  luaţi  decizia  de  a nu  mai  fi  conduşi  de  propriile  gân- 
duri, ci  de  a le  stăpâni  dumneavoastră  pe  ele.  De  acum  înainte 
nu  mai  este  mintea  dumneavoastră  căpitanul  corăbiei.  Chiar 


dumneavoastră  sunteţi  căpitanul,  iar  mintea  lucrează  pentru 
dumneavoastră. 

Vă  puteţi  alege  gândurile. 

Aveţi  capacitatea  naturală  de  a anula  orice  gând  care  este 
descurajator  pentru  dumneavoastră,  în  orice  moment.  De  ase- 
menea, puteţi  instala  în  orice  moment  gânduri  încurajatoare, 
pur  şi  simplu  prin  decizia  de  a vă  concentra  asupra  lor.  Aveţi 
puterea  de  a vă  controla  mintea. 

Cum  am  spus-o  mai  devreme,  la  unul  dintre  seminariile 
mele,  Robert  Allen,  autor  de  bestselleruri  şi  unul  dintre  cei  mai 
apropiaţi  prieteni  ai  mei,  a spus  un  lucru  extrem  de  profund: 
„Niciun  gând  nu  trăieşte  pe  gratis  în  capul  dumneavoastră." 

Ceea  ce  înseamnă  că  veţi  plăti  pentru  gândurile  negative. 
Veţi  plăti  cu  bani,  cu  energie,  cu  timp,  cu  sănătate  şi  veţi  plăti 
prin  nivelul  de  fericire.  Dacă  doriţi  să  vă  mutaţi  rapid  la  un  alt 
nivel  al  vieţii,  începeţi  prin  a vă  împărţi  gândurile  într-una  din 
cele  două  categorii  — încurajatoare  şi  descurajatoare.  Obser- 
vaţi gândurile  pe  care  le  aveţi  şi  hotărâţi  dacă  ele  vă  susţin  sau 
nu  în  obţinerea  fericirii  şi  succesului.  Apoi  decideţi  să  păstraţi 
doar  gândurile  încurajatoare,  refuzând  în  acelaşi  timp  să  vă 
concentraţi  asupra  celor  descurajatoare.  Când  răsare  câte  un 
:>  gând  descurajator  spuneţi  „Stop"  sau  „Mulţumesc  pentru  că 
f mi-ai  împărtăşit  aceste  lucruri"  şi  înlocuiţi-1  cu  un  mod  de  a 
’ gândi  mai  încurajator.  Numesc  acest  fenomen  „gândire  în 
' forţă"  şi,  ţineţi  minte  ce  vă  spun,  dacă  exersaţi,  viaţa  dumnea- 
voastră nu  va  mai  fi  niciodată  la  fel.  Vă  promit ! 

Deci  care  este  diferenţa  dintre  „gândirea  în  forţă"  şi  „gân- 
direa pozitivă"  ? Diferenţa  este  discretă,  dar  profundă.  Pentru 
mine,  oamenii  folosesc  gândirea  pozitivă  pentru  a pretinde  că 
totul  este  în  regulă,  pe  când  ei  nu  cred,  de  fapt,  acest  lucru.  Prin 
gândirea  în  forţă  înţelegem  că  lucrurile  sunt  neutre,  că  lucru- 
rile nu  au  decât  înţelesul  pe  care  li-1  dăm  noi  şi  că  noi  suntem 
cei  care  creăm  poveştile  şi  le  dăm  un  sens. 

Aceasta  este  diferenţa  dintre  gândirea  pozitivă  şi  gândirea 
în  forţă.  Prin  gândirea  pozitivă  oamenii  cred  că  gândurile  lor 
sunt  reale.  Gândirea  în  forţă  recunoaşte  că  gândurile  noastre 

nu  sunt  reale,  dar  de  vreme  ce  oricum  inventăm  o poveste, 
măcar  putem  crea  una  care  să  ne  încurajeze.  Nu  facem  acest 
lucru  pentru  că  noile  noastre  gânduri  sunt  „reale"  la  modul 
absolut,  ci  pentru  că  aceste  noi  gânduri  ne  sunt  mult  mai  utile 
şi  ne  fac  să  ne  simţim  cu  mult  mai  bine  decât  cele  descura- 
jatoare. 

înainte  de  a încheia  această  parte  trebuie  să  vă  avertizez  — 
nu  încercaţi  exerciţiul  de  frângere  a săgeţii  acasă.  Exerciţiul 
trebuie  pregătit  într-un  anumit  mod;  altfel  vă  puteţi  răni, 
dumneavoastră  sau  cineva  din  jurul  dumneavoastră.  Dacă  vă 
interesează  asemenea  gen  de  exerciţii  avansate,  urmăriţi  des- 
crierea „Taberei  de  Antrenament  al  Războinicului  Iluminat" 
pe  site-ul  nostru.  Acest  program  vă  va  oferi  tot  ceea  ce  vă  este 
necesar  şi  chiar  mai  mult ! 

DECLARAŢIE : Puneţi-vă  mâna  pe  inimă  şi  spuneţi ... 
^Acţionez  în  pofida  temerilor. “ 

„Acţionez  în  pofida  îndoielilor 
„Acţionez  în  pofida  grijilor. “ 

„Acţionez  în  pofida  inconvenientelor. “ 

„Acţionez  înpofida  disconfortului." 

„Acţionez  atunci  când  nu  am  chef." 

Atingeţi-vă  capul  şi  spuneţi ... 

„Am  o minte  de  milionar!" 

ACŢIUNI  ALE  MINTII  DE  MILIONAR 

f * 

1.  Notaţi-vă  trei  dintre  cele  mai  mari  griji,  temeri  sau 
neplăceri  legate  de  bani  şi  avere.  înfruntaţi-le.  Descrieţi 
ce  aţi  face  în  situaţia  în  care  s-ar  concretiza  fiecare  dintre 
aceste  temeri.  Aţi  mai  putea  supravieţui  ? V-aţi  mai  putea 
reveni  ? Sunt  destule  posibilităţi  ca  răspunsul  să  fie  da. 
Atunci  nu  vă  mai  faceţi  griji  şi  începeţi  să  faceţi  avere ! 


2.  Exersaţi  ieşirea  din  zona  de  confort.  Luaţi  în  mod  inten- 
ţionat decizii  care  vă  sunt  inconfortabile.  Vorbiţi  unor 
oameni  cărora  nu  v-aţi  adresa  de  obicei,  cereţi  o mărire  de 
salariu  la  slujbă,  treziţi-vă  în  fiecare  zi  cu  o oră  mai 
devreme,  plimbaţi- vă  prin  pădure  noaptea.  începeţi 
„Antrenamentul  Războinicului  Iluminat".  Vă  va  pregăti 
pentru  a deveni  de  neoprit ! 

3.  Apelaţi  la  „gândirea  în  forţă".  Analizaţi-vă  pe  dumnea- 
voastră şi  propriul  mod  de  gândire.  Păstraţi  doar  gândurile 
care  vă  încurajează  în  obţinerea  fericirii  şi  a succesului. 
Aruncaţi  o provocare  vocii  aceleia  firave  din  mintea  dum- 
neavoastră ori  de  câte  ori  spune ; „Nu  pot"  sau  „Nu  vreau 
să..."  sau  „Nu  am  chef  de..."  Nu-i  permiteţi  acestei  voci 
controlate  de  teamă  şi  determinată  de  confort  să  profite 
de  ceea  ce  aveţi  dumneavoastră  mai  bun.  Faceţi  un  pact  cu 
propria  persoană  prin  care,  de  câte  ori  această  voce  încearcă 
să  vă  oprească  să  faceţi  ceva  care  ar  fi  util  pentru  succesul 
dumneavoastră,  să  duceţi  la  îndeplinire  acel  lucru  oricum; 
arătaţi-i  propriei  minţi  că  dumneavoastră  sunteţi  şeful, 

nu  ea.  Nu  numai  că  vă  va  creşte  impresionant  încrederea 
în  propria  persoană,  dar  în  cele  din  urmă  acea  voce  va 
deveni  din  ce  în  ce  mai  tăcută,  pe  măsură  ce  descoperă 
efectul  minim  pe  care  îl  are  asupra  dumneavoastră. 

o poveste  de  succes  primita  de  la  Andrew  Wilton 

Harv, 

Numele  meu  este  Andrew  Wilton  şi  am  18  ani.  Abia  am 
terminat  primul  an  de  facultate.  Acum  doi  ani  am  urmat 
Millionaire  Mind  Intensive  Seminar  şi  de  atunci  am  aplicat 
tehnicile  pe  care  le-am  învăţat. 

în  săptămâna  de  vacanţă  din  februarie,  în  timp  ce  prie- 
tenii mei  munceau  sau  îşi  vizitau  familiile,  am  putut  să-mi 

petrec  zece  zile  în  sudul  Spaniei  cu  banii  pe  care  i-am 
economisit  prin  metodele  învăţate  la  curs.  Ce  experienţă ! 

Nu  aş  fi  avut  libertatea  financiară  de  a merge  oriunde 
vreau  şi  de  a face  ce  vreau  dacă  nu  aş  fi  aplicat  strategiile  pe 
care  le-am  învăţat  la  Millionaire  Mind  Intensive  Seminar. 

Mulţumesc,  Harv. 


AL  ŞAPTESPREZECELEA  DOSAR  AL  PROSPERITĂŢII 

Oamenii  bogaţi  învaţă  şi  se  dezvoltă  permanent. 

Săracii  cred  că  ştiu  deja  totul. 


La  începutul  seminariilor  mele  cu  public,  le  prezint  oame- 
nilor ceea  ce  numesc  „trei  dintre  cele  mai  periculoase  cuvinte 
din  limba  engleză".  Iată  care  sunt  aceste  cuvinte:  „Eu  ştiu 
asta."  Cum  aţi  aflat  dumneavoastră  acel  ceva  pe  care  îl  ştiţi  ? 
Simplu.  Trăind  un  fapt,  numai  aşa  îl  puteţi  cunoaşte.  Altfel, 
puteţi  spune  că  aţi  auzit  despre,  aţi  citit  despre  sau  aţi  vorbit 
despre  acel  lucru,  dar  nu-1  recunoaşteţi.  Mai  pe  şleau,  dacă  nu 
sunteţi  foarte  bogat  şi  cu  adevărat  fericit,  este  foarte  posibil  să 
mai  aveţi  câte  ceva  de  învăţat  despre  bani,  succes  şi  viaţă. 

Aşa  cum  am  explicat  la  începutul  acestei  cărţi,  în  timpul 
zilelor  mele  „falimentare"  am  fost  norocos  să  primesc  nişte 
sfaturi  de  la  un  prieten  multimilionar  al  tatălui  meu  căruia  îi 
era  milă  de  situaţia  mea.  Aduceţi-vă  aminte  ce  mi-a  spus: 
„Harv,  dacă  nu  o duci  atât  de  bine  pe  cât  ţi-ai  dori,  asta  în- 
seamnă că  există  ceva,  undeva,  pe  care  tu  nu-1  cunoşti."  Din 
fericire,  am  băgat  la  cap  sfatul  lui  şi  am  devenit  din  „domnul 
Ştie-tot",  „domnul  învaţă-tot".  Din  acel  moment  totul  s-a 
schimbat. 

Oamenii  săraci  încearcă  adeseori  să  demonstreze  că  ei  au 
dreptate.  îşi  pun  o mască  de  parcă  au  înţeles  totul,  m vreme  ce 


sunt  faliţi  sau  se  zbat  pentru  fiecare  bănuţ  doar  din  cauza  unui 
ghinion  crunt  sau  unui  scurtcircuit  temporar  al  universului. 

Una  dintre  replicile  mele  celebre  este:  „Puteţi  avea  dreptate 
sau  puteţi  fi  bogat,  dar  nu  ambele."  „A  avea  dreptate"  în- 
seamnă că  îţi  menţii  vechile  moduri  de  a gândi  şi  de  a trăi.  Din 
nefericire,  acestea  sunt  căile  prin  care  aţi  ajuns  exact  acolo 
unde  sunteţi  acum.  Această  filozofie  este  aplicabilă  şi  fericirii, 
în  sensul  că  „puteţi  avea  dreptate  sau  puteţi  fi  fericit". 

PRINCIPIU  AL  PROSPERITĂŢII: 

Puteţi  avea  dreptate  sau  puteţi  fi  bogaţi,  dar  nu  ambele. 


Scriitorul  şi  oratorul  Jim  Rohn  foloseşte  o frază  care  se 
potriveşte  de  minune  în  acest  context:  ^Atunci  când  conti- 
nuaţi să  faceţi  ceea  ce  aţi  făcut  mereu,  veţi  obţine  ceea  ce  aţi 
primit  de  fiecare  dată.“  Deja  vă  cunoaşteţi  propriul  fel  de  a fi; 
ceea  ce  aveţi  nevoie  este  să  aflaţi  nişte  metode  noi.  De  aceea  am 
scris  această  carte.  Scopul  meu  este  de  a vă  oferi  câteva  fişe 
mentale  noi  pe  care  să  le  adăugaţi  celor  pe  care  le  aveţi  deja. 
„Fişe  noi“  înseamnă  noi  feluri  de  a gândi,  noi  acţiuni  şi,  prin 
urmare,  noi  rezultate. 

De  aceea,  este  obligatoriu  să  continuaţi  să  învăţaţi  şi  să  vă 
dezvoltaţi. 

Fizicienii  au  stabilit  că  nimic  nu  stă  pe  loc.  Tot  ce  este  viu  se 
află  într-o  permanentă  schimbare.  De  exemplu,  orice  plantă, 
dacă  nu  creşte,  moare.  La  fel  se  întâmplă  cu  oamenii  şi  cu  toate 
celelalte  organisme  vii:  dacă  nu  creşteţi,  muriţi. 

Una  dintre  maximele  mele  favorite  aparţine  scriitorului  şi 
filozofului  Eric  Hoffer:  „învăţăceii  vor  moşteni  pământul,  în 
timp  ce  erudiţii  vor  fi  minunat  pregătiţi  pentru  a trăi  într-o 
lume  care  nu  mai  există."  Sau,  altfel  spus,  dacă  nu  învăţaţi  în 
permanenţă,  veţi  fi  lăsaţi  în  urmă. 

Săracii  spun  că  nu  îşi  permit  educaţia  din  cauza  lipsei  de 
timp  sau  de  bani.  Pe  de  altă  parte,  bogaţii  se  raportează  la 
citatul  din  Benjamin  Franklin:  „Dacă  dumneavoastră  credeţi 
că  educaţia  este  scumpă,  încercaţi  să  vedeţi  cum  e ignoranţa." 
Sunt  sigur  că  aţi  mai  auzit  asta:  „Cunoaşterea  înseamnă  putere", 
iar  puterea  este  capacitatea  de  a acţiona. 

Mi  se  pare  interesant  să  observ,  ori  de  câte  ori  ofer  un  pro- 
gram Millionaire  Mind  Intensive,  că  tocmai  oamenii  care  o duc 
mai  rău  cu  banii  spun:  „Nu  am  nevoie  de  curs",  „Nu  am  timp" 
sau  „Nu  am  bani".  între  timp,  toţi  milionarii  şi  multimilionarii 
se  înscriu  şi  spun:  „Chiar  dacă  voi  învăţa  doar  un  singur  lucru 
nou  sau  dacă  fac  un  progres  cât  de  mic,  tot  merită  să  particip." 
Că  veni  vorba,  dacă  nu  aveţi  timp  să  faceţi  lucrurile  pe  care  le 
doriţi  sau  pe  care  aveţi  nevoie  să  le  faceţi,  este  foarte  posibil  să 
fiţi  un  sclav  modern.  Iar  dacă  nu  aveţi  bani  pentru  a învăţa  cum 
să  aveţi  succes,  probabil  că  aveţi  nevoie  de  succes  mai  mult 
decât  oricine  altcineva.  îmi  pare  rău,  dar  nu  rezolvă  nimic  să 
spuneţi:  „Nu  am  bani."  Când  veţi  avea  bani?  Ce  va  fi  diferit 
peste  un  an,  peste  doi  ani  sau  peste  cinci  ani  de  acum  înainte  ? 
Iată  cel  mai  simplu  răspuns : nimic ! La  acel  moment  veţi  repeta 
exact  aceleaşi  cuvinte. 

Singura  metodă  pe  care  o cunosc  pentru  ca  dumneavoastră 
să  aveţi  banii  pe  care  vi-i  doriţi  este  să  învăţaţi  cum  să  jucaţi 
jocul  banilor,  atât  pe  dinafară,  cât  şi  pe  dinăuntru.  Aveţi  nevoie 
să  învăţaţi  abilităţile  şi  strategiile  pentru  accelerarea  venitului, 
pentru  gestionarea  şi  investirea  eficientă  a banilor.  Definiţia 
nebuniei  este  dată  de  repetarea  aceleiaşi  acţiuni  cu  aşteptarea 
unor  rezultate  diferite.  Iată,  dacă  ceea  ce  aţi  făcut  până  acum  ar 
fi  fost  eficient,  Ia  ora  actuală  aţi  fi  deja  bogaţi  şi  fericiţi.  Orice 
alt  răspuns  ar  aduce  mintea  dumneavoastră  nu  reprezintă 
nimic  altceva  decât  o scuză  sau  o justificare. 

Regret  să  v-o  spun  atât  de  brutal,  însă  aşa  văd  eu  situaţia  şi 
e de  datoria  mea  să  fiu  sincer  cu  dumneavoastră.  Cred  că  un 
antrenor  bun  vă  va  cere  întotdeauna  mai  mult  decât  veţi  pre- 
tinde dumneavoastră  de  la  propria  persoană.  Altfel,  de  ce  aţi 


mai  avea  nevoie  de  unul  ? Ca  instructor,  scopul  meu  este  de  a 
vă  antrena,  a vă  inspira,  a vă  încuraja,  a vă  lăuda  şi  a vă  obliga 
să  observaţi  cu  tot  realismul  ce  anume  vă  trage  înapoi.  Pe  scurt, 
a face  tot  ceea  ce  este  necesar  pentru  a vă  muta  pe  următorul 
nivel  al  vieţii  dumneavoastră.  Dacă  trebuie,  vă  desfac  în  bucăţele 
şi  vă  refac  la  loc  într-un  mod  care  să  funcţioneze.  Voi  face  tot 
ceea  ce  este  necesar  pentru  a vă  face  de  zece  ori  mai  fericiţi  şi  de 
o sută  de  ori  mai  bogaţi.  însă  dacă  vă  aşteptaţi  să  întâlniţi  o 
persoană  optimistă  care  să  vă  schimbe  viaţa,  nu  sunt  eu  acela. 
Dacă  doriţi  să  evoluaţi  rapid  şi  permanent,  atunci  haideţi  să 
continuăm. 

Succesul  este  o abilitate  care  se  poate  învăţa.  Puteţi  învăţa  să 
reuşiţi  în  orice.  Dacă  doriţi  să  fiţi  un  bun  jucător  de  golf,  puteţi 
învăţa.  Dacă  doriţi  să  fiţi  un  pianist  bun,  puteţi  învăţa.  Dacă 
doriţi  să  fiţi  cu  adevărat  fericiţi,  puteţi  învăţa.  Dacă  doriţi  să  fiţi 
bogaţi,  puteţi  învăţa.  Nu  contează  nivelul  la  care  sunteţi  acum. 
Nu  contează  de  unde  începeţi.  Ceea  ce  are  importanţă  este  dis- 
poziţia de  a învăţa. 

Unul  dintre  citatele  mele  cele  mai  cunoscute  este:  „Orice 
maestru  a fost  odată  un  dezastru."  Iată  un  exemplu.  Cu  câtva 
timp  în  urmă,  la  seminarul  meu  a venit  un  schior  care  partici- 
pase la  Olimpiadă.  Când  am  făcut  declaraţia  de  mai  sus,  el  s-a 
ridicat  şi  a dorit  să  ne  împărtăşească  experienţa  sa.  Arăta  neîn- 
duplecat şi,  din  anumite  motive,  credeam  că  mă  va  combate 
vehement.  Dimpotrivă,  ne-a  relatat  tuturor  povestea  copilăriei 
lui,  când  era  cel  mai  nepriceput  la  schi  dintre  toţi  prietenii  săi. 
Uneori  nu-1  chemau  cu  ei  la  schi  pentru  că  era  prea  lent.  Pentru 
a se  integra  în  colectivitate,  a mers  pe  munte  la  fiecare  sfârşit  de 
săptămână  şi  a luat  lecţii.  Destul  de  repede,  nu  numai  că  ţinea 
pasul  cu  prietenii  lui,  dar  i-a  şi  depăşit.  Apoi  s-a  înscris  în 
clubul  competiţional  şi  a exersat  cu  un  antrenor  bine  cotat. 
Iată  care  au  fost  cuvintele  lui:  „Poate  că  acum  sunt  un  maestru 
la  schi,  dar  evident  am  început  ca  un  dezastru.  Categoric,  Harv 
are  dreptate.  Puteţi  învăţa  să  reuşiţi  în  orice  vă  propuneţi.  Am 

învăţat  să  reuşesc  să  schiez,  iar  următorul  meu  ţel  este  de  a 
învăţa  să  reuşesc  din  punct  de  vedere  financiar !“ 

PRINCIPIU  AL  PROSPERITĂŢII: 

„Orice  maestru  a fost  odată  un  dezastru," 

T.  Harv  Eker 


Nimeni  nu  se  naşte  un  geniu  financiar.  Fiecare  persoană 
bogată  a învăţat  cum  să  aibă  succes  în  jocul  banilor;  la  fel 
puteţi  face  şi  dumneavoastră.  Aduceţi-vă  aminte  de  mottoul 
dumneavoastră:  dacă  ei  pot,  pot  şi  eu ! 

A deveni  bogat  nu  are  legătură  cu  a vă  îmbogăţi  financiar,  ci 
cu  ceea  ce  deveniţi  din  punct  de  vedere  al  caracterului  şi  al 
minţii.  Doresc  să  vă  împărtăşesc  un  secret  pe  care  doar  puţini 
oameni  îl  ştiu:  cea  mai  rapidă  cale  de  a vă  îmbogăţi  şi  de  a 
rămâne  bogaţi  este  de  a vă  strădui  să  vă  dezvoltaţi  propria  per- 
soană ! Ideea  principală  este  de  a vă  dezvolta  pentru  a deveni  o 
persoană  „de  succes".  Repet,  lumea  exterioară  este  doar  o 
reflexie  a lumii  dumneavoastră  interioare.  Dumneavoastră 
sunteţi  rădăcina;  rezultatele  dumneavoastră  sunt  fructele. 

Există  o zicală  care-mi  place:  „Oriunde  te  duci,  nu  poţi 
scăpa  de  propria  persoană."  Dacă  vă  dezvoltaţi  pentru  a deveni 
o persoană  de  succes,  cu  putere  de  caracter  şi  cu  putere  a 
minţii,  este  normal  să  aveţi  succes  în  orice  domeniu,  indiferent 
ce  aţi  face.  Veţi  câştiga  puterea  alegerii  absolute.  Veţi  câştiga 
puterea  interioară  de  a alege  orice  slujbă,  afacere  sau  domeniu 
de  investiţii  şi  veţi  şti  că  va  fi  un  succes.  Aceasta  este  esenţa 
cărţii  de  faţă.  Atunci  când  sunteţi  o persoană  de  nivel  5,  veţi 
obţine  rezultate  de  nivel  5.  Dar  dacă  puteţi  deveni  o persoană 
de  nivel  10,  veţi  obţine  rezultate  de  nivel  10.  Acordaţi  totuşi 
atenţie  acestui  avertisment:  dacă  nu  vă  modificaţi  din  interior 
şi  totuşi,  într-un  fel  sau  altul,  obţineţi  o grămadă  de  bani,  va  fi 
doar  noroc  chior  şi,  cel  mai  probabil,  îi  veţi  pierde.  Dar  dacă 


deveniţi  o persoană  „de  succes"  atât  în  interior,  cât  şi  în  exte- 
rior, nu  numai  că  o să  reuşiţi,  dar  veţi  şi  menţine  această  avere, 
o veţi  mări  şi,  cel  mai  important,  veţi  fi  cu  adevărat  fericit. 

Oamenii  bogaţi  înţeleg  că  ordinea  în  care  se  fac  lucrurile 
pentru  a avea  succes  este  A FI,  A FACE,  A AVEA. 

Oamenii  săraci  şi  cei  din  clasa  de  mijloc  cred  că  ordinea 
în  care  se  fac  lucrurile  pentru  a avea  succes  este  A AVEA, 
A FACE,  A FI. 

Oamenii  săraci  şi  cei  din  clasa  de  mijloc  cred  că:  „Dacă  aş 
avea  o grămadă  de  bani,  aş  putea  face  ceea  ce  aş  dori  şi  aş/z  un 
succes." 

Oamenii  bogaţi  înţeleg  că;  „Dacă  aş  deveni  o persoană  de 
succes,  aş  putea  fi  capabil  să  fac  ceea  ce  este  necesar  pentru  a 
avea  ceea  ce  doresc,  inclusiv  o grămadă  de  bani." 

Iată  şi  alt  lucru  pe  care  îl  ştiu  doar  cei  bogaţi:  motivaţia 
principală  pentru  a face  avere  nu  este  aceea  de  a avea  o grămadă 
de  bani,  ci  de  a vă  ajuta  să  obţineţi  maximum  de  la  persoana 
dumneavoastră.  Renumita  cântăreaţă  şi  actriţă  Madonna  a fost 
întrebată  de  ce  îşi  schimbă  aspectul,  muzica  şi  stilul  în  fiecare 
an.  Ea  a răspuns  că  muzica  a fost  metoda  ei  de  a-şi  exprima 
„eul"  şi  că  acest  mod  de  a se  reinventa  în  fiecare  an  o obligă  să 
devină  tipul  de  persoană  care  îşi  doreşte  să  fie. 

Pe  scurt,  succesul  nu  este  un  „ce",  este  un  „cine".  Vestea 
bună  este  că  acest  „cine"  pe  care  îl  reprezentaţi  este  capabil  să 
fie  antrenat  şi  învăţat.  Sunt  convins  de  acest  lucru.  Nu  sunt  nici 
pe  departe  perfect  sau  măcar  pe  aproape,  dar  când  văd  per- 
soana care  am  ajuns  în  ziua  de  azi  în  raport  cu  persoana  care 
eram  acum  douăzeci  de  ani,  înţeleg  legătura  directă  dintre  „eu 
şi  averea  mea"  (sau  lipsa  ei)  de  atunci  şi  „eu  şi  averea  mea"  de 
acum.  Mi-am  învăţat  calea  spre  succes  şi  la  fel  puteţi  să  o faceţi 
şi  dumneavoastră.  Iată  de  ce  lucrez  în  domeniul  instruirii. 
Din  proprie  experienţă  ştiu  că  practic  orice  persoană  poate  fi 
educată  pentru  a reuşi.  Am  fost  antrenat  să  reuşesc  şi  acum 
sunt  capabil  să  învăţ  alte  zeci  de  mii  de  persoane  să  reuşească. 
Instruirea  funcţionează ! 

Am  descoperit  că  altă  diferenţă  esenţială  între  oamenii  bogaţi 
şi  cei  săraci  sau  din  clasa  de  mijloc  este  că  cei  bogaţi  sunt 
experţi  în  domeniul  lor  de  activitate.  Oamenii  din  clasa  de 
mijloc  sunt  mediocri  în  domeniul  lor  de  activitate,  iar  cei  săraci 
sunt  nepricepuţi  în  domeniul  în  care  activează.  Cât  de  bine 
vă  pricepeţi  la  ceea  ce  faceţi?  Cât  de  buni  sunteţi  la  locul 
dumneavoastră  de  muncă  ? Şi  cât  de  buni  sunteţi  în  afacerea 
dumneavoastră  ? Doriţi  să  aflaţi  răspunsul  într-un  mod  com- 
plet imparţial?  Priviţi-vă  salariul.  Acesta  vă  va  spune  totul. 
Este  simplu:  pewtm  a fi  plătit  cel  mai  bine,  trebuie  să  fiţi  cel 
mai  bun. 

PRINCIPIU  AL  PROSPERITĂŢII: 

Pentru  a fi  plătit  cel  mai  bine,  trebuie  să  fiţi  cel  mai  bun. 


Redescoperim  acest  principiu  în  fiecare  zi  în  lumea  spor- 
turilor profesioniste.  De  obicei,  cei  mai  mulţi  bani  sunt  câşti- 
gaţi de  cei  mai  buni  jucători  din  fiecare  sport.  De  asemenea,  ei 
câştigă  cel  mai  mult  prin  intermediul  primelor  de  joc.  Acelaşi 
principiu  se  aplică  şi  în  domeniul  financiar  şi  în  cel  al  finan- 
ţelor. Nu  contează  dacă  alegeţi  să  aveţi  propria  afacere,  dacă 
sunteţi  un  expert-consultant  sau  un  distribuitor  dintr-o  reţea 
piramidală;  dacă  sunteţi  plătiţi  cu  comision  din  vânzări  sau 
dacă  sunteţi  salariat;  dacă  investiţi  în  afaceri  imobiliare,  acţiuni 
bursiere  sau  în  orice  altceva;  cu  cât  sunteţi  mai  bun  la  ceea 
ce  aţi  ales,  cu  atât  mai  mult  veţi  câştiga.  Acesta  este  un  alt 
motiv  pentru  care  este  obligatoriu  să  continuăm  să  învăţăm  şi 
să  ne  îmbunătăţim  aptitudinile,  indiferent  de  domeniul  în  care 
activăm. 

Că  veni  vorba  de  învăţătură,  merită  observat  că  oamenii 
bogaţi  continuă  să  acumuleze  cunoştinţe  şi  se  asigură  că  învaţă 
de  la  cei  care  au  ajuns  deja  la  nivelul  pe  care  vor  şi  ei  să-l  atingă. 
Pentru  mine,  unul  dintre  oamenii  care  a contat  cel  mai  mult 


a fost  persoana  de  la  care  am  învăţat.  întotdeauna  am  subliniat 
importanţa  de  a învăţa  de  la  adevăraţii  maeştri  din  domeniul 
respectiv  de  activitate  — nu  de  la  cei  care  pretind  că  sunt  experţi, 
ci  de  la  cei  care  au  nişte  rezultate  adevărate,  care  le  susţin 
spusele. 

Oamenii  bogaţi  ascultă  sfaturile  celor  care  sunt  mai  bogaţi 
decât  ei.  Oamenii  săraci  urmează  sfaturile  prietenilor  lor  care 
sunt  la  fel  de  săraci  ca  şi  ei. 

Am  avut  recent  o întâlnire  cu  un  bancher  din  domeniul 
investiţiilor  care  dorea  să  facă  afaceri  cu  mine.  îmi  sugera  să 
depun  la  el  câteva  sute  de  mii  de  dolari  pentru  a porni  o afa- 
cere. Apoi,  mi-a  solicitat  să-i  prezint  declaraţia  de  impozit 
pentru  a putea  să-mi  facă  o serie  de  recomandări. 

L-am  privit  în  ochi  şi  l-am  întrebat:  „Scuzaţi-mă,  dar  nu 
cumva  aţi  luat-o  într-o  direcţie  greşită  ? Dacă  doriţi  să  vă  anga- 
jez pentru  a-mi  gestiona  banii,  nu  ar  fi  mai  potrivit  să-mi  ară- 
taţi declaraţia  dumneavoastră  financiară  ? Iar  dacă  nu  sunteţi 
foarte  bogat,  nu  vă  mai  obosiţi!"  Omul  a fost  şocat.  Vă  pot 
spune  că  nimeni  nu  l-a  mai  întrebat  de  propria  valoare  netă 
drept  garanţie  pentru  a investi  prin  intermediul  lui. 

Este  absurd.  Dacă  aţi  intenţiona  să  escaladaţi  Muntele 
Everest,  aţi  angaja  drept  ghid  o persoană  care  nu  a ajuns  nicio- 
dată în  vârf  sau  ar  fi  mai  înţelept  să  găsiţi  pe  cineva  care  a mai 
fost  acolo  de  câteva  ori  şi  ştie  exact  ce  are  de  făcut  ? 

Aşa  că,  într-adevăr,  vă  sugerez  să  vă  îndreptaţi  atenţia  şi 
energia  asupra  învăţăturii  continue  şi,  în  acelaşi  timp,  să  fiţi 
atenţi  de  la  cine  învăţaţi  şi  ale  cui  sfaturi  le  urmaţi.  Dacă  învă- 
ţaţi de  la  persoane  care  sunt  falimentare,  chiar  dacă  sunt  con- 
sultanţi financiari,  antrenori  sau  instructori,  aceştia  vă  pot 
învăţa  un  singur  lucru  — cum  să  deveniţi  falimentari ! 

Apropo,  vă  recomand  insistent  să  luaţi  în  calcul  angajarea 
unui  consultant  în  dezvoltarea  succesului  individual.  Un  bun 
instructor  vă  va  menţine  pe  drumul  pe  care  aţi  promis  că-1  veţi 
urma.  Unii  sunt  instructori  „de  viaţă",  ceea  ce  înseamnă  că  fac 
strategii  pentru  orice  domeniu,  în  timp  ce  alţii  sunt  specializaţi 

în  domenii  care  se  pot  raporta  la  performanţele  personale  sau 
profesionale,  finanţe,  afaceri,  relaţiile  cu  alte  persoane,  sănătate 
şi  chiar  la  domeniul  spiritual.  Repet,  căutaţi  să  descoperiţi  tre- 
cutul instructorului  dumneavoastră  pentru  a vă  asigura  că 
a avut  succes  în  domeniile  care  sunt  importante  pentru  dum- 
neavoastră. 

Tot  aşa  cum  sunt  cărări  care  te  pot  duce  cu  succes  pe  vârful 
Muntelui  Everest,  la  fel  pot  exista  căi  şi  strategii  care  şi-au  de- 
monstrat valoarea  în  realizarea  unui  venit  mare,  a independenţei 
financiare  şi  a averii.  Trebuie  să  fiţi  dispuşi  să  le  învăţaţi  şi  să  le 
puneţi  în  aplicare. 

Repet,  în  cadrul  metodei  Millionaire  Mind  de  management 
al  banilor,  vă  recomand  cu  căldură  să  vă  depuneţi  10%  din 
venituri  într-un  Cont  al  Educaţiei.  Folosiţi  aceşti  bani  în  mod 
special  pentru  cursuri,  cărţi,  casete  sau  CD-uri  sau  orice  altă 
metodă  pe  care  o alegeţi  de  a învăţa,  indiferent  că  este  vorba  de 
sistemul  oficial  de  învăţământ,  companii  particulare  de  edu- 
care sau  instruire  personalizată,  cu  instructor  personal.  Indife- 
rent de  metoda  pe  care  o alegeţi,  acest  fond  vă  asigură  că  veţi 
avea  întotdeauna  suportul  financiar  pentru  a învăţa  şi  de  a vă 
dezvolta,  în  loc  să  repetaţi  refrenul  oamenilor  săraci:  „Dar  am 
învăţat  deja  aceste  lucruri."  Cu  cât  învăţaţi  mai  mult,  cu  atât 
mai  mult  câştigaţi ...  şi  aveţi  ce  pune  la  bancă ! 

DECLARAŢIE:  Puneţi-vă  mâna  pe  inimă  şi  spuneţi... 
y,Sunt  hotărât  să  învăţ  şi  să  mă  dezvolt  permanent"^ 

Atingeţi-vă  capul  şi  spuneţi . . . 

„Am  o minte  de  milionar !“ 

AaiUNI  ALE  MINTII  DE  MILIONAR 

1.  Respectaţi-vă  promisiunea  de  a vă  dezvolta.  în  fiecare  lună 
citiţi  cel  puţin  o carte,  ascultaţi  o casetă  sau  un  CD  educa- 
ţional sau  participaţi  la  un  seminar  privitor  la  bani,  afaceri 


sau  dezvoltare  personală.  Cunoştinţele,  încrederea  şi 
succesul  dumneavoastră  se  vor  înălţa  spre  culmi ! 

2.  Luaţi  în  considerare  angajarea  unui  instructor  personal 
pentru  a vă  menţine  pe  drumul  ales. 

3.  Participaţi  la  seminarul  Millionaire  Mind  Intensive.  Acest 
eveniment  uimitor  a transformat  vieţile  a mii  şi  mii 

de  oameni  şi  o va  transforma  şi  pe  a dumneavoastră ! 


„Şl  CE  AM  DE  FĂCUT  ACUM?" 


Şi  acum  ? Ce  este  de  făcut  ? De  unde  să  încep  ? 

Am  spus-o  mai  devreme  şi  o voi  spune  din  nou:  „Vorbele 
nu  înseamnă  mare  lucru."  Sper  că  lectura  acestei  cărţi  v-a  făcut 
plăcere,  dar,  mai  mult  decât  atât,  sper  să  folosiţi  principiile 
prezentate  pentru  a vă  îmbunătăţi  vizibil  viaţa.  Cu  toate  aces- 
tea, din  proprie  experienţă  vă  spun  că  nu  se  va  vedea  nicio 
diferenţă  după  lecturarea  acestei  cărţi.  Lectura  reprezintă  un 
început,  dar  dacă  doriţi  să  aveţi  succes,  doar  acţiunile  dumnea- 
voastră vor  conta  în  lumea  reală. 

în  prima  parte  a acestei  cărţi,  v-am  familiarizat  cu  noţiunea 
de  tipar  financiar.  Este  simplu:  tiparul  dumneavoastră  finan- 
ciar vă  va  determina  viitorul  financiar.  Asiguraţi-vă  că  puneţi 
în  practică  fiecare  dintre  exerciţiile  pe  care  vi  le-am  recoman- 
dat în  secţiunile  destinate  programării  verbale,  modelelor  şi 
incidentelor  specifice;  scopul  lor  este  de  a vă  modifica  actua- 
lul tipar  financiar  într-unul  care  va  încuraja  succesul.  De  ase- 
menea, insist  să  faceţi  zilnic  toate  declaraţiile  pe  care  vi  le-am 
sugerat. 

în  cea  de-a  doua  parte  a acestei  cărţi,  aţi  învăţat  şaptespre- 
zece moduri  specifice  prin  care  se  diferenţiază  gândirea  boga- 
ţilor de  cea  a oamenilor  săraci  şi  a celor  din  clasa  de  mijloc. 
Vă  recomand  să  vă  însuşiţi  fiecare  dintre  aceste  „dosare  ale 
bogăţiei"  prin  repetarea  zilnică  a declaraţiilor.  Acest  lucru  va 
înrădăcina  principiile  respective  în  mintea  dumneavoastră, 
în  cele  din  urmă,  veţi  ajunge  să  priviţi  viaţa  şi  mai  ales  banii  din 

altă  perspectivă.  Din  acest  punct  veţi  începe  să  faceţi  noi 
alegeri  şi  decizii,  obţinând  alte  rezultate.  Pentru  a grăbi  acest 
proces,  asiguraţi-vă  că  veţi  efectua  exerciţiile  active,  detaliate  la 
sfârşitul  fiecăruia  dintre  fişierele  bogăţiei. 

Aceste  exerciţii  active  sunt  obligatorii.  Pentru  ca  schim- 
barea să  fie  permanentă,  ea  trebuie  să  aibă  loc  la  nivel  celular  — 
trebuie  refăcute  conexiunile  cerebrale.  Aceasta  înseamnă  că 
trebuie  să  puneţi  în  practică  materialul  de  faţă.  Nu  doar  să  îl 
citiţi,  ci  chiar  să  realizaţi  aceste  acţiuni. 

Feriţi-vă  de  vocea  aceea  firavă  din  capul  dumneavoastră 
care  spune  ceva  de  genul:  „Scheme,  figuri,  nu  am  timp  sau  chef 
de  exerciţii."  Ştiţi  cine  vorbeşte  acum?  Da,  chiar  ea,  mintea 
condiţionată ! Amintiţi-vă,  treaba  ei  este  de  a vă  reţine  acolo 
unde  sunteţi  acum,  în  zona  dumneavoastră  de  confort.  Nu  o 
ascultaţi!  Practicaţi  exerciţiile  active,  faceţi-vă  declaraţiile  şi 
priviţi  cum  viaţa  dumneavoastră  ia  avânt. 

De  asemenea,  vă  sugerez  să  recitiţi  în  cursul  anului  următor 
această  carte  cel  puţin  o dată  pe  lună,  de  la  început  la  sfârşit. 
„Poftim  ?“  s-ar  putea  să  strige  vocea  din  capul  dumneavoastră. 
„Am  citit  deja  cartea,  de  ce  este  nevoie  să  o recitesc  la  infinit  ?“ 
Bună  întrebare,  dar  răspunsul  este  simplu:  repetiţia  este  mama 
învăţăturii.  Repet,  cu  cât  studiaţi  mai  mult  această  carte,  cu  atât 
mai  repede  conceptele  descrise  aici  vor  deveni  automate  şi 
naturale  pentru  dumneavoastră. 

Nu  uitaţi  să  accesaţi  www.millionairemindbook.com  şi 
să  daţi  click  pe  „FREE  BOOK  BONUSES"  pentru  a primi 
câteva  cadouri  valoroase,  printre  care: 

• O listă  a declaraţiilor,  care  poate  fi  scoasă  la  imprimantă 
şi  înrămată. 

• „Gândul  săptămânii". 

• Un  „memorator"  al  acţiunilor  Millionaire  Mind. 

• O fişă  Millionaire  Mind  de  urmărire  a profitului  net. 

• O copie  a „Angajamentului  pentru  Bogăţie". 


Cum  am  spus  mai  devreme,  eu  mi-am  însuşit  calea  către 
succes,  astfel  încât  acum  este  rândul  meu  să-i  ajut  pe  alţii. 
Misiunea  mea  este  aceea  de  a-i  „educa  şi  inspira  pe  oameni 
să-şi  trăiască  potenţialul  maxim,  bizuindu-se  pe  curaj,  pe  un 
scop  bine  definit,  şi  înfruntând  cu  bucurie  temerile,  nevoile  şi 
obligaţiile". 

Sunt  cu  adevărat  binecuvântat  având  posibilitatea  de  a putea 
ţine  seminarii,  ateliere  şi  cursuri  care  modifică  vieţile  oame- 
nilor rapid  şi  permanent.  Sunt  încântat  că  am  fost  capabil  să 
ajut  peste  250  de  mii  de  oameni  să  devină  mai  bogaţi  şi  mai 
fericiţi.  Vă  invit  din  toată  inima  să  vă  alăturaţi  cursului  nostru 
cu  durată  de  trei  zile,  Millionaire  Mind  Intensive  Seminar. 
Acest  eveniment  vă  va  conduce  la  un  cu  totul  alt  nivel  al  reu- 
şitei. De  fapt,  cursul  reprezintă  mediul  în  care  tiparul  dumnea- 
voastră financiar  se  modifică  instantaneu. 

într-un  incredibil  weekend  petrecut  la  curs  veţi  depăşi  tot 
ceea  ce  vă  reţine  în  atingerea  întregului  dumneavoastră  poten- 
ţial financiar.  Veţi  pleca  din  acest  program  de  pregătire  cu  o 
altă  viziune  asupra  vieţii,  banilor,  relaţiilor  cu  alte  persoane  şi 
asupra  propriei  persoane.  Mulţi  participanţi  consideră  semi- 
narul Millionaire  Mind  Intensive  ca  fiind  una  dintre  cele  mai 
importante  experienţe  din  viaţa  lor.  Este  distractiv,  este  capti- 
vant, este  bogat  în  cunoştinţe  temeinice  şi  abilităţi  financiare 
fundamentale.  Veţi  întâlni  sute  de  persoane  asemănătoare 
cu  dumneavoastră,  provenind  din  toate  colţurile  lumii,  unii 
dintre  ei  putând  deveni  asociaţi  în  afaceri  şi  prieteni  pe  viaţă. 
Acest  curs  este  atât  de  important  încât,  pentru  o perioadă 
limitată,  am  hotărât  împreună  cu  editorii  acestei  cărţi  să  acor- 
dăm o bursă  la  acest  curs  atât  pentru  dumneavoastră,  cât  şi 
pentru  o rudă,  ca  invitat,  gratuit.  într-adevăr,  amândoi  veţi 
participa  gratis ! 

Căutaţi  mai  multe  detalii  despre  această  ofertă  pe  site-ul 
nostru. 

Ei  bine,  pentru  moment  asta  este  tot.  Vă  mulţumesc  că  v-aţi 
petrecut  preţiosul  dumneavoastră  timp  citind  această  carte. 
Vă  doresc  să  aveţi  un  succes  formidabil,  să  găsiţi  adevărata 
fericire  şi  abia  aştept  să  ne  întâlnim  personal. 

Cu  prietenie, 
T.  Harv  Eker 


ÎMPĂRTĂSm  PROSPERITATEA 


Semnul  adevăratei  bogăţii  este  reprezentat  de  ceea  ce  o 
persoană  poate  da  mai  departe. 

T.  Harv  Eker 


Această  carte  vă  învaţă  să  urmăriţi  modul  în  care  gândiţi,  vă 
ajută  să  îndepărtaţi  gândurile,  obiceiurile  şi  acţiunile  financiare 
care  vă  descurajează  şi  care  vă  limitează  perspectivele.  Motivul 
pentru  care  începem  cu  banii  este  faptul  că  ei  reprezintă  una 
dintre  principalele  cauze  de  suferinţă  pentru  majoritatea  oa- 
menilor. Dar  acesta  este  doar  începutul.  în  momentul  în  care 
începeţi  să  recunoaşteţi  ideile  descurajante  din  domeniul  finan- 
ciar, această  conştientizare  se  va  transfera  şi  în  celelalte  aspecte 
ale  vieţii  dumneavoastră. 

Scopul  acestei  cărţi  este  acela  de  a vă  susţine  în  dezvăluirea 
conştiinţei.  Repet,  conştiinţa  este  modul  de  observare  a gându- 
rilor şi  acţiunilor  dumneavoastră,  astfel  încât  să  puteţi  acţiona 
pe  baza  unei  alegeri  veritabile,  realizate  în  prezent,  şi  nu  pe 
baza  programării  din  trecut.  Este  vorba  despre  capacitatea  de  a 
reacţiona  conform  instanţelor  superioare,  şi  nu  prin  inter- 
mediul celor  inferioare,  bazate  pe  teamă.  în  acest  mod  vă  veţi 
putea  atinge  întregul  potenţial  şi  vă  veţi  putea  împlini  destinul. 

Dar,  ştiţi  ceva?  Esenţa  acestei  metamorfoze  nu  se  referă 
doar  la  dumneavoastră.  Se  referă  la  întreaga  lume.  Lumea  noas- 
tră este  doar  o reflexie  a oamenilor  care  o creează.  Pe  măsură 
ce  fiecare  individ  îşi  descoperă  conştiinţa,  lumea  îşi  dezvăluie 

conştiinţa  — înlocuindu-se  pentru  fiecare  teama  cu  curajul,  ura 
cu  iubirea  şi  lipsurile  cu  prosperitatea. 

Prin  urmare,  depinde  de  fiecare  dintre  noi  să  ne  iluminăm 
pentru  a putea  aduce  mai  multă  lumină  acestei  lumi. 

Dacă  doriţi  ca  lumea  să  arate  într-un  anumit  fel,  atunci 
începeţi  prin  a fi  dumneavoastră  astfel.  Dacă  doriţi  ca  lumea  să 
fie  mai  bună,  începeţi  prin  a fi  chiar  dumneavoastră  o persoană 
mai  bună.  De  aceea,  cred  că  datoria  dumneavoastră  este  de  a vă 
dezvolta  până  la  atingerea  întregului  potenţial,  de  a aduce 
abundenţa  şi  succesul  în  viaţa  dumneavoastră.  Realizând  acest 
lucru,  veţi  fi  capabili  să-i  ajutaţi  pe  alţii  şi  să  dăruiţi  ceva  de 
calitate  acestei  lumi. 

Prin  urmare,  vă  rog  să  transmiteţi  şi  altora  acest  mesaj  al 
conştiinţei  şi  susţinerii.  împărtăşiţi  mesajul  acestei  cărţi  cât  mai 
multor  oameni  cu  putinţă.  Transmiteţi-1  unui  număr  de  cel  puţin 
o sută  dintre  cunoscuţii  dumneavoastră,  rudelor  şi  asociaţilor 
sau  chiar  împărtăşiţi-1  cu  ei,  ca  pe  un  cadou  ce  le  va  schimba 
viaţa.  Nu  numai  că  vor  afla  concepte  financiare  importante, 
dar  vor  învăţa  să-şi  urmărescă  modul  de  a gândi,  îşi  vor  desco- 
peri conştiinţa,  contribuind  astfel  la  conştiinţa  planetei.  De 
asemenea,  ar  fi  minunat  pentru  ei  să  vi  se  alăture  la  Millionaire 
Mind  Intensive  Seminar.  Este  o adevărată  binecuvântare  să 
împărtăşiţi  cu  prietenii  şi  familia  dumneavoastră  această  expe- 
rienţă. Idealul  meu  este  ca  fiecare  carte,  curs  şi  persoană  să 
schimbe  în  bine  această  lume.  Vă  solicit  ajutorul,  pentru  trans- 
formarea acestui  vis  în  realitate. 

